
CAPITOLUL | 


— ARUNCĂ BINE LAȚUL! Ai grijă să 
nu-ți scape ! strigă tulburat Inokenti, slobozind 
ușor capătul de fringhie cu care Vasili se le- 
gase de mijloc. 

— N-are unde să mai fugă, îi răspunse to- 
varășul său, încercînd să se strecoare cit mai 
aproape de moscul ce se tupilase după un colț 
de stiîncă. 

De la distanţă ţi se părea că moscul stătea 
liniștit acolo pe colţul acela de stîncă pînă unde 
îl fugăriseră ciinii, însă numai cînd te apropiai 
de el, îi puteai observa respiraţia deasă, în- 
tretăiată și uşoara zvicnire a mușchilor care 
trăda încordarea sălbăticiunii, speriată de apro- 
pierea omului. 

Prinzîndu-mă de fiecare colț de stincă, mă 
mişcam foarte atent pe urmele lui Vasili. 

Pînă la mosc mai rămăsese doar atit cit să 
întinzi o mînă. De după spinarea pădurarului 
am văzut niște ochi mari și expresivi, de un 
cafeniu închis, ochi în care se ghicea o totală 
deznădejde ; din părul des şi roșcat urechile 
ciulite îi tremurau de spaimă, iar din gura 
întredeschisă i se zăreau cei doi colţi superiori 
ascuţiţi ca lama unui pumnal. 


Privirea îmi alunecă apoi asupra picioruşelor 
subţiri, ce se terminau cu nişte copite mici şi 
despicate, piciorușe sub al căror păr scurt şi 
roşcat se simțeau muşchii zvicnind. Ți se pă- 
rea că dintr-o clipă-n alta moscul va ţişni ca 
un arc bine încordat. 

— Acum eşti al nostru... mormăi sigur de 
el Vasili, în timp ce-şi pregătea lațul pentru 
a-l arunca. 

Dar dintr-o dată, sălbăticiunea s-a ridicat 
pe picioarele de dinapoi şi manevrînd cu cele 
de dinainte, a făcut o întorsătură bruscă şi 
fulgerătoare, încercind s-o tulească în sus spre 
steiuri. Observind însă, acolo deasupra stincii 
un alt om atirnat de fringhie, moscul tot aşa 
de fulgerător şi-a schimbat direcţia. 

Şi cu iuţeala unei săgeți, trupul de un brun- 
închis al animalului se prăvăli în prăpastie. 

În jur s-a răspîndit un miros pătrunzător de 
parfum de mosc. În urma animalului se ros- 
togoliră cu zgomot pietrele stirnite de acesta. 

— S-a zis cu el! exclamă cu ciudă pădu- 
rarul. 

Atent, el îşi aruncă privirea în prăpastie. 
Aeolo jos, la primele adieri ale primăverii, 
riulețul întunecat începuse să se dezgheţe. Un- 
deva, departe, în fundul prăpastiei a răsunat 
un plescăit scurt, urmat de zgomotele iscate 
din căderea pietrelor în apă. 

Apoi se făcu linişte... 

— Hm, fir-ar să fie! Oare să fi căzut în 
apă ? exclamă cu mirare Inokenti. Să se fi to- 
pit gheaţa aşa de devreme ? 


Ocolind povirnișşul abrupt, am coborit gră- 
biţi spre rîu. Pe sub stîncile de pe mal luceau 
ochiurile de apă. Gheaţa se desprinsese de 
malul stîncos, iar apa de culoarea bronzului se 
revărsa ca o lavă viscoasă prin copcile largi. 

În una din aceste copci, ţinîndu-și capul sus, 
înota moscul. Încerca cu disperare să se sal- 
veze, zdrobindu-se cu pieptul de buza col- 
țuroasă a gheții. Puterile-i sleite nu-i îngă- 
duiau să iasă din apă. 

Gheaţa devenise subțire, şi era periculos să 
calci pe ea. Stincile abrupte de pe mal ne 
făceau urmărirea imposibilă. Ne părea rău să 
lăsăm animalul să se prăpădească şi nu ne 
rămînea decit să riscăm să trecem pe gheaţă. 

De data asta Inokenti şi-a legat fringhia în 
jurul briului, iar de capătul celălalt ţineam 
noi. Călcă atent pe gheața vinătă şi poroasă 
ca un burete, potrivindu-şi arcanul, şi cu multă 
îndemînare îl aruncă pe după gitul sălbăticiu- 
nii, trăgîndu-l dintr-o smucitură. Gheaţa însă 
n-a rezistat şi pădurarul se prăbușşi pînă la 
briu în apă. 

Noi cu Vasili trăgeam din răsputeri de frîn- 
ghie ; apucîndu-se de ea, Inokenti a reușit să 
pună din nou piciorul pe marginea șubredă a 
unui sloi de gheaţă. 

Ieșind la mal, el tîra pe gheaţă animalul ud, 
hăituit. 

Era a treia lună de cînd în rezervație conti- 
nua viînătoarea acestor sălbăticiuni de mări- 
mea unei căprioare. În apropiere de cantonul 
Kandalak, la marginea unei păduri de brad, 
a fost amenajat din pari groși şi înalţi un 

țarc mare, în care se închideau animalele după 
ce erau prinse. 

De două ori pe săptămînă, pe geruri mari, 
pădurarii se sculau cu noaptea-n cap, şi, cu aju- 
torul cîinilor, scotoceau taigaua înzăpezită, cău- 
tînd moscul după urmele proaspete lăsate de 
acesta pe zăpadă în timpul nopții. 

Cînd simțea cel mai mic pericol, moscul 
se refugia printre stînci. Avea acolo mici re- 
zerve de hrană, care îi permiteau să reziste cea- 
suri şi chiar zile întregi, ferit de poftele fia- 
relor răpitoare. 

Piscurile Izixk din masivul Utiosî, din raza 
de supraveghere a lui Inokenti, erau locurile 
preferate ale moscului. 

Fugărind moscul din taiga pină aici printre 
stînci, cîinii nu mai plecau. Ședeau locului şi 
lătrau întărîtați pînă cînd apăreau pădurarii. 
Deşi auzeau lătratul îndirjit al cîinilor în ma- 
sivul Utiosi, pădurarii nu se prea grăbeau. Ei 
ştiau că moscul nu mai are nici o scăpare. Va 
sta pitit acolo printre țancuri pînă cînd v să i 
se arunce arcanul de git. 

Pe prundișul de pe mal, pădurarii au făcut 
un foc mare. Inokenti s-a dezbrăcat pentru a-şi 
usca hainele. Își aruncă pe umeri doar scurta 
îmblănită. Iar Vasili înveli animalul ce tremura 
de spaimă şi frig cu scurta sa. Şi pentru ca ani- 
malul să nu se mai zbată, l-a legat la ochi cu 
o basma. Cîinii, cu limbile atîrnate se tolăniră 
pe lingă foc. 

— Miînca-l-ar ciuma, slobozi Inokenti o în- 
jurătură printre dinţi, în timp ce-şi storcea ru- 
făria de corp. Cit pe-aci să mă tragă şi pe 


mine la fund. Uite, sînt ud pînă în măduva 
oaselor. Am făcut o călire zdravănă încît mă 
arde şi pielea, mai adăugă pădurarul, dirdiind 
a febră. 

— Sălbatice mai sînt şi animalele astea, re- 
marcă Vasili. Ţi se moaie oasele urmărindu-le. 
Pînă să pui mîna pe vreun exemplar, te-ajunge 
moartea. Ar fi cu mult mai rentabil dacă s-ar 
proceda la înmulţirea lor în crescătorii. Nu-i 
vezi cum ţișnesc chiar și din faţa glonțului ? 

— Carnea lor nu face doi bani, adăugă 
Inokenti. Pute a mușchi. Tot ce e mai de preţ 
la mosc este jetul pe care îl împroaşcă. 

— Anton Nikolaevici, mi se adresă Vasili, 
în ce părți ale lumii se mai extrage acest par- 
fum de la animalele vii ? 

—- Deocamdată nicăieri. La noi se vor face 
primele experienţe. 

.— Înseamnă că mai rămîne de văzut dacă 
reuşesc ori ba ? 

— Fără cîini buni, bine dresați, n-o să pu- 
tem prinde moscul, zise Vasili, după o scurtă 
tăcere ; ba mai trebuie să fie şi zăpada înghe- 
țată pentru a nu li se infunda picioarele. Se 
întîmplă însă uneori că atunci cînd pornești 
în căutarea birlogului de urs moscul să-ți 
încurce ițele. Adulmecîndu-i mirosul, ciinii în- 
tăritați o iau razna. Trebuie neapărat ținuți 
de lesă şi îndrumați. Altfel se iau după mosc, 
uitind de birlogul ursului. 

— Uitaţi-vă, soarele parcă s-ar fi agăţat de 
stilpii de telegraf ! zise Inokenti sărind drept 
în picioare și cătind către creste. Trebuie să 
mă echipez şi să plec. 


Soarele părăsind locul de unde răsărise, 
mergea acum pe drumul său firesc pe deasu- 
pra crestelor ascuţite ale Utiosului. El strălu- 
cea puternic in piscurile aspre şi trandafirii 
de sienit, acoperite cu dărnicie de dantela ca- 
fenie a lichenilor. 

După ce s-a îmbrăcat, Inokenti a stins focul, 
apoi se uită atent la moscul care se mai liniş- 
lise. 

— Ia te uită cum îşi mai umflă nările, ob- 
servă el preocupat. Respiră greu totuşi şi blă- 
nița i s-a zbirlit puţin. 

Pădurarul îl saltă pe umeri. Moscul începu 
să se zbată. 

— Fir-ai tu să fii! se supără el. Mă izbeşti 
cu copitele, hai ? Doar ştii că te-am salvat de 
la înec. 

Toată noaptea plouase şi taigaua se acoperise 
de-o ceaţă groasă. Pletele ei învăluiau ca nişte 
năluci cărunte ciudatele turnuri din masivul 
Utiosiî. Mirosea a moină, a răşină şi a scoarță 
de copac. Printre brădet, nămeţii se surpau, 
trosnindu-și pojghiţa de cristal. Prin lumini- 
şuri se zvînta pămîntul rămas descoperit după 
topirea zăpezii, încît uneori eram nevoiţi să 
ne scoatem schiurile pentru a putea înainta. 
Zăpezi compacte se mai vedeau doar pe cres- 
tele înalte sau prin văile adinci, zăpezi, sub 
a căror crustă susurau izvoarele. 

Aici, pe riul Mana, venisem de vreo zece zile. 
Călătorisem împreună cu Vasili pe gheaţa şu- 
bredă a rîului, într-o sanie trasă de-o iepuşoară 
roaibă și iute ce se numea Zorka care sforăia 
speriată, oprindu-se brusc în fața porțiunilor 

de gheață mai întunecoase. Pădurarul cobora 
din sanie înjurînd. Încerca gheața cu piciorul, 
apoi prindea calul de dirlogi, ocolind locul 
periculos. 

— Pînă acum am înecat doi cai aici, în rîul 
acesta păcătos, se plingea el, unul în primăvară 
cînd am venit, iar pe celălalt în anul trecut. Îl 
duceam atunci pe șeful districtului într-o in- 
specție. M-am jurat atunci că n-o să mai că- 
lătoresc pe un timp ca acesta. Iată însă că din 
nou am fost chemat și trimis, de data asta 
după dumneavoastră. Ce fel de călătorie mai 
poate fi și asta? E curată sinucidere, nu alt- 
ceva! Başca că pierzi calul, dar rişti să te 
şi îneci. Uitaţi-vă, iarăși se vede o pată întune- 
cată. Ba iată şi o crăpătură de-a curmezișul 
rîului. Ce poţi să mai faci ? Măcar ia și întoar- 
ce-te îndărăt. Trrr, Zorka ! 

Dar cum puteai să mai faci cale întoarsă, 
cind cantonul în care locuia Vasili era așezat 
pe malul riului Mana, şi altă cale spre el decit 
pe gheață acum nu era. Cercetind din nou 
gheața șubredă, el mormăi ceva printre dinţi 
şi apoi smuci de hățuri. Zorka, împroşcind ză- 
pada umedă cu copitele, continua să ne ducă 
pe drumul acesta șerpuitor, pardosit cu gheaţă. 

Taigaua întunecoasă se cățăra pe malurile 
abrupte și stincoase, acoperindu-se pe nesim- 
tite de promoroacă în liniştea acestui prag de 
primăvară. Era o vreme mohorită. Poate de 
aceea tăcutul codru, stîncile reci, abrupte şi ce- 
nușşii, drumul de gheață cu copcile sale vinete 
şi periculoase, mi se păreau sumbre, neliniştin- 
du-mi nu ştiu de ce sufletul. 

Cred însă că mă  neliniştea' necunoscutul. 
Faptul că nu ştiam ce anume va trebui să fac 
în această necunoscută taiga, mă neliniştea şi 
mai tare. Eram un proaspăt absolvent de insti- 
tut. Primisem repartizarea pentru rezervaţia 
„Stolbi* din ţinutul Krasnoiarskului. De-acolo, 
pentru a-mi însuşi tainele cinegetice ale ţinu- 
tului, am fost trimis ca zoolog în raionul Mana. 

Eram pentru prima dată în Siberia. Aici totul 
era nou pentru mine. Îndoielile mi se furișau 
în suflet, îndemnîndu-mă să reflectez la faptul 
dacă voi putea face față muncii mele. Urma să 
lucrez singur fără nici o îndrumare științifică, 
cu care ne obișnuiseră la institut, în studenţie. 

Pe drum am aflat de la Vasili că acesta lo- 
cuiește de patru ani în taiga. Deşi orășean, a 
venit aici la îndemnul soției sale, născută în 
aceste locuri. Pădurarul se tinguia că pe-aici se 
trăieşte foarte greu ; şi că nu la toţi taigaua le 
aduce noroc. În ce-l privește, nu-i merg deloc 
bine treburile. 

— Nu poţi scăpa nicicum de afurisitul ăsta 
de rîu, spunea el cu înverşunare. Și vara şi 
iarna tot pe el călătorim. Încotro s-o mai apuci, 
cînd de jur-împrejur e numai taiga de nepă- 
truns ? Pînă cînd şi cantonul pe care mi l-au 
repartizat, uitaţi-vă şi dumneavoastră ce număr 
poartă ! 

De după o cotitură, ni se arată în sfirșit, casa 
pădurarului. Era așezată pe malul abrupt al 
riului şi străjuită de brazi înalți. Pe acoperișul 
de şindrilă, înnegrit de ploi se vedea scris 
mare de tot, cu vopsea albă, cifra romană XIII. 

— Ce înseamnă asta ? am intrebat nedume- 
rit. 

— Cantonul al treisprezecelea. Numărul este 
special zugrăvit aşa de mare. Asla ca să poată 
fi mai lesne observat de către avioanele de 
patrulare, care în caz de incendii zboară pe 
deasupra taigalei. Și deşi nu cred în drăco- 
venia asta, totuşi parcă nu mă simt în apele 
mele, ştiind că locuiesc la acest număr. 

Aici, În casa mare a pădurarului, construită 
din birne, m-am instalat şi eu. Mi s-a încre- 
dințat un pat, așezat după o despărţitură pe ai 
căror pereţi erau proaspăt lipite poze decupate 
din revista „Ogoniok“. Alăluri, într-o cameră 
mai mică, era dormitorul gazdelor. Fereastra 
mea dădea drept în pădure. Dar ca să poți ieşi 
din casă, trebuia să treci mai întîi prin dormi- 
torul întunecos al gazdelor, apoi printr-o ca- 
meră spațioasă cu ferestre mari, rezervată 
oaspeţilor ; şi în cele din urmă prin bucătărie. 
În camera pentru oaspeţi erau așternute pe jos 
preşuri ţesute în casă. Pe pervazuri erau ghi- 
vece cu flori. Pe patul lat, cu arcuri, era așter- 
nută o cuvertură foarte frumoasă și perne mari. 
Într-un colţ era aparatul de radio. Camera 
aceasta de oaspeți era rezervată pentru tinerii 
cercetători căsătoriţi, care veneau aici în se- 
zonul de vară pentru lucrările de teren. 

În bucătărie, pe pereţi, erau agăţate legături 
uscate şi mirositoare de mentă. Gospodina, în- 
trebuința această mentă la prepararea ceaiu- 
lui. Blidarul înnegrit de vreme, fixat pe unul 
din pereţi, deasupra mesei, păstra pe poliţele 
sale, prevăzute cu perdeluţe din tifon, o sume- 

denie de vase de bucătărie. Dar locul cel mai 
important îl ocupa aici un cuptor mare rusesc, 
care începea să duduie cu mult înainte de răsă- 
ritul soarelui. 

Bucătăria era folosită atit ca sufragerie cit 
şi ca loc pentru lucrările noastre cu care ne 
îndeletniceam seară de seară. Aici, la lumina 
opacă a lămpii cu petrol, cu care, după lumina 
electrică de la oraș, nu mă puteam obişnui, fie- 
care dintre noi îşi vedea de treburile sale. Va- 
sili își curăța carabina, își repara încălțămintea 
sau meșterea cite ceva cu toporul. Eu îmi tre- 
ceam însemnările de pe teren în jurnalul de zi 
sau citeam. Stăpina casei frăminta un aluat, 
dădea laptele prin strecurătoare, cosea sau pre- 
gătea cina. Nadiușa, fetița gazdelor mele, în 
vîrstă de șase anișori, cățărată după cuptor, se 
juca acolo cu păpușele ei sau adeseori îşi arăla 
căpșorul de după prichiciul sobei, studiindu-ne 
în tăcere pe fiecare. 

Birnele de pin miroseau a rășină. Pe alocuri 
se mai observa cum aceasta șiruise pe pereţi 
în culoarea ei chihlimbărie. În toată casa era 
ordine şi curăţenie. Toate acestea purtau am- 
prenta unei gospodine harnice şi pricepute. 

Frosea, soţia lui Vasili, era o femeie tînără, 
oacheșă, de talie mijlocie, subţirică şi zveltă, 
cu părul de culoarea bronzului, bine strins în- 
tr-un coc, cu obrajii rumeni, cu pomeţii ușor 
ieşiţi, aşa după cum îl au multe siberience, cu 
ochii negri şi puţin oblici, cu nările mult 
curbate, cu buzele rumene și cărnoase, îți atră- 
gea dintr-o dată atenţia. Nu s-ar fi putut spune 
despre ea că era o femeie dintre cele mai fru- 

moase. Dar odată ce zimbea, chipul ei devenea 
foarte atrăgător. În orice caz, la primul zimbet 
al Frosei, sfios şi foarte feminin, eu mă fistici- 
sem. 

Toată ziua hoinăream cu schiurile prin taiga. 
Căutam să mă întîlnesc cu cît mai multe ani- 
male sălbatice. Încercam să le descifrez urmele 
pe zăpadă, urme după care puteai să-ţi dai 
seama de diversele întimplări din pădure. 

Odată, în zori, Vasili m-a însoțit la locul de 
chemare al cocoșului de munte, aflat nu prea 
departe de canton. Chemarea era în toi. Și găi- 
nuşele vaioase, schițau prin aer felurite piruete, 
atingind zăpada cu aripile. Ele fluierau vesele 
şi răspundeau uşor la chemarea ţivlitoarei lui 
Vasili. Se trezise din hibernare şi bursucul. Eu 
îi cercetam curios tranșeele adinci pe care le 
săpase în omăt, în căutare de hrană. 

Se înălțau molizi şi brazi de care se agățaseră 
licheni miţoși. Creșteau cedrii tineri și chipeșşi, 
meniţi să înlocuiască pădurea bătrină. Arborii 
foioşi desfrunziți, înalți și rămuroși, păreau ase- 
meni unor faruri. La margine de pădure mes- 
tecenii şi plopii fac un fel de zid viu de ne- 
pătruns, îngreunîndu-i omului modul normal de 
trai şi înghesuindu-l cît mai mult spre mal. A 
te strecura de aici în taiga era posibil doar 
numai pe citeva poteci înguste. 

Și numai un oarecare spaţiu mai larg, ce i se 
oferea ochiului, era valea rîului cu o fișie de 
luncă inundată, ce se întindea la nord de can- 
ton. 

Peste gheaţă, adică pe malul celălalt al riului, 
se ridica brusc un lanţ stincos năpădit de-o pă- 

dure de netrecut. Unii dintre copaci erau frinți 
şi smulşi din rădăcină de furtuni. Alţii, deşi 
şi chirciți de la natură, erau bine cuibăriţi prin- 
tre stinci. Trunchiurile lor strimbe și noduroase 
se proţăpeau printre crăpăturile pietrelor, și de 
aceea taigaua părea răscolită prin acele locuri. 
Probabil că o răvășeau desele şi puternicele 
furtuni care bîntuiau pe valea rîului. 

Soarele se ascundea destul de devreme după 
acest lanţ muntos, iar locurile de pe povirni- 
şuri, de pe care se topea ziua zăpada, în tim- 
pul nopții îngheţau tun. Picăturile ce se scur- 
geau din streaşină înghețau și ele, formînd 
niște țurțuri lungi și ascuţiţi. Cu toate acestea, 
primăvara se făcea tot mai simțită cu fie- 
care zi. 

Ieri, la marginea pădurii din apropierea can- 
tonului, am zărit pentru prima dată mijind de 
sub zăpadă ghiocei a căror floare era de cu- 
loare roz. 

Am strigat-o pe Nadiușa care se juca pe 
lingă casă, să-şi culeagă unul. Văzîndu-i, Na- 
diușa se bucură mult, chemînd-o voioasă și pe 
maică-sa care tocmai ieşise În prag. 

Frosea nu-i dădu voie fetiţei să rupă florile. 

— Nu se poate, i-a spus ea Nadiușşei, sînt 
primele floricele, lasă-le să crească. 

Și zimbind mai adăugă : 

— Iată că în sfîrşit a sosit și primăvara! Ur 
să se mai înveselească acum şi sălbăticiunile 
noastre din ocol. 

Animalele pe care le ingrijea Frosea erau 
închise într-un ocol. În acest mare ocol erau 
improvizate nişte colibe în care moscul se as- 

cundea în timpul zilei. Pentru hrană, animalele 
ieșeau de obicei odată cu venirea întunericului. 

Frosea le așeza întotdeauna în mijlocul țar- 
cului grămăjoare de licheni, hrana lor prefe- 
rată, şi ramuri tinere desfrunzite, legate sub 
formă de mătură. În iesle, în afară de fîn, le 
punea şi resturi de piine uscată, iar în troacă 
le turna hrişcă. 

Pe potecile croite prin nămeţi de-a lungul în- 
grăditurii, moscul se mai furișa uneori și în 
timpul zilei. Era însă de ajuns să perceapă cel 
mai mic zgomot, că şi dispărea într-o clipită. 
După spusele Frosei, moscul se speria mai mult 
de foșnete, în schimb se obişnuia foarte repede 
cu glasul omului. 

Frosea ţinea în acest scop şi un jurnal de zi 
cu toate observaţiile pe care le trecea în el. 
Seria cu multă sîrguință, ca o școlăriţă, cu li- 
tere maşcate şi cu multe mizgălituri prin caiet. 

„Timpul este instabil“, citisem eu ultimele ei 
însemnări. „Ninsoarea s-a transformat în lapo- 
viță. Pe astfel de vreme, moscul stă mai mult 
culcat. Chiar dacă se mai ridică uneori, se culcă 
din nou imediat.“ i 

Vînătoarea de mosc era pe terminate. În ocol 
erau acum cincisprezece animale. Astăzi i-am 
dat drumul în crescătorie ultimului. Necazu- 
rile pe care ni le face acesta, încă nu s-au ter- 
minat. i 

De obicei, animalele prinse erau închise la 
început într-un țarc mai mic, unde trebuiau să 
se acomodeze cu captivitatea ; şi numai după 
citeva zile erau introduse la un loc cu ceilalţi. 
Nu știu însă de ce de data asta, pădurarul a 

hotărit ca moscul să fie introdus direct în oco- 
lul cel mare la un loc cu ceilalţi. 

Simţindu-se oarecum în libertate, animalul 
a făcut un salt mare. Văzindu-i însă pe ceilalţi, 
zvicni speriat în lături şi căzu, izbindu-se de 
gard încît nu s-a mai putut ridica de pe ză- 
padă. Vasili îl luă în braţe, dar moscul a început 
să se zbată şi să zbiere jalnic. Frosea, mihnită, 
a dus animalul în casă. 

Pădurarii stăteau acum în ogradă şi fumau. 
Noaptea se lăsase și Inokenti nu s-a mai în- 
cumetat să se întoarcă acasă, rămînind să doar- 
mă aici. ; 

Vasili povestea despre Nocika, cîinele său ne- 
gru cu pieptul alb, care se gudura la picioa- 
rele lui în aşteptarea hranei de seară. 

— Nocika nu-i cîinele care îmi trebuie, nu! 
Am nevoie, dragul meu Keşa, de un ciine voi- 
nic care să se ia la trîntă cu ursul, să-l țină 
pe loc. Nocika găseşte uşor birlogul, dar ca să 
dea lupta cu ursul şi să-l răpună nu-i în 
stare. 

— Păi de ce nu o înveţi? E încă tinără! 

— Aşi! Înainte, cînd simţea mirosul de urs, 
o lua la sănătoasa. Mai tirziu am învăţat-o 
să găsească măcar birlogurile. Și aşa a rămas. 
Dacă o să-mi găsesc un alt ciine mai voinic, 
bătăios şi isteţ, pe Nocika o dau cuiva sau o 
împușc. În taiga, fără cîini buni nu faci nimic. 
Mă uit la ăsta al tău, cu blana de culoarea 
samurului. Cîine, nu glumă! 

Frosea ne-a chemat la cină. 

La masă, Vasili zise : 

— Cam de vreo două săptămîni s-au trezit 
şi urşii din hibernare, ieșind din birlogurile 
lor. Am băgat de seamă, după urmele lăsate 
pe zăpadă, că Gromila 1 a pătruns și în ocolul 
meu. Are un lăboi uite atît! Și măsură cu de- 
getele cam o șchioapă şi jumătate. Este şchiop 
de piciorul stîng din faţă. Este foarte prudent. 
Urma piciorului infirm e puţin deformată şi 
imprimată uşor în omăt. Nu mai există nici 
o îndoială că e Gromila. 

— Dumnezeule! exclamă Frosea, plesnind 
din palme. Nu cumva în noaptea asta o să facă 
stricăciuni şi la noi ? 

— Ce fel de Gromila e ăsta? mă interesai 
eu. 

— Un urs hoitar pripășit pe-aici, îmi ex- 
plică Vasili. Sfişie vitele pădurarilor. Mai de- 
mult hălăduia prin pădurile statului de din- 
colo de Mana. Acolo a dărîimat acoperișul la 
grajdul unui pădurar şi i-a răpit viţelul. De 
atunci l-au poreclit „Gromila“. Și acum a tre- 
cut în rezervaţie. 

— Trebuie să ne păzim, observă Inokenti. 
Zona pe care o cutreieră pare a fi mare. El va 
scotoci în acelaşi timp și în ocolul lui Fedka și 
în al tău. 

— Vasili al meu nu-i fricos, zise Frosea, este 
deprins să dea piept cu ursul. Fedka însă cînd 
o afla de Gromila, apoi să ştiţi că nici nu mai 
dă prin ocolul său. 

Ştiam că ocolul pădurarului Feodor Zaiţev 
este alăturea de cel al lui Vasili. Feodor Zai- 

1 Gromila — spărgător, hoţ. 

tev locuia în cantonul Masleanku. De aici 
se întindea ocolul pe care-l supraveghea Ino- 
kenti. Aceşti trei pădurari păzeau pădurile din 
rezervaţia de pe malul drept al riului Mana. 
De partea cealaltă a rîului, ceva mai jos de 
ocolul lui Vasili, tot pe partea dreaptă, se în- 
tindeau pădurile gospodăriilor: silvice de stat. 

— Ştii, Vasia, își aminti dintr-o dată Frosea, 
astăzi am văzut o codobatură albă. 

— E prea devreme să vină, a replicat can 
neîncrezător pădurarul, e încă frig! 

— Să ştii că nu m-am înșelat, insistă ea. Am 
fost cu Nadiușa pînă la izvorul Saril, şi am 
văzut-o cum se încălzea la soare pe nişte 
bușteni prăvăliți. 

— Ia te uită ce mai neveste au pădurarii, 
rise şiret Inokenti. Observă tot ce se întîmplă 
prin taiga înaintea bărbaţilor. Și Anicika, soția 
lui Fedka, e la fel. El o ascultă şi tot ce-i spune 
ea, şi pe dată le şi trece în jurnalul său de zi. 

— Pe lingă ce-i spune Anicika, completă 
Vasili, Fedka înșiră cu nemiluita verzi şi uscate. 
Dacă ai sta să te iei după jurnalul său de i, 
apoi ar trebui să crezi: că în jurul Masleankăi 
mişună fiarele în turme. 

— Eu unul mă descurc singur, făcu Ino- 
kenti în timp ce se ridica de la masă, n-are 
cine să mă ajute. Îți mulţumesc pentru cină, 
stăpină a casei. 

Înalt, uscăţiv, cu o barbă nu prea mare pe 
faţa-i ovală, Inokenti arăta mai bătriîn decit 
Vasili, deși, după cum am aflat mai tirziu, 
amîndoi erau de-o seamă: aveau cite patru- 
zeci de ani. 

Voinic, cu nasul puţin coroiat, cu ochii ce- 
nușii şi parcă veşnic fixați spre undeva, ochi, 
în care uneori se putea ghici o tristețe adincă, 
cu părul castaniu, răvăşit şi uşor încărunţit, 
îl făcea uneori să semene, mai ales atunci cînd 
şedea ginditor, cu umerii ridicați, cu o pasăre 
mare, înfoiată. 

Vasili era un om îndesat, avea părul negru. 
Faţa îi era lată şi îngrijit bărbierită. Era aspru 
şi te privea mai mult pe sub sprincene, încît 
fără să vrei, te gîndeai dacă nu-ți poartă cum- 
va ranchiună. Mişcările i se distingeau hotă- 
rîte. Umbla liniştit prin taiga, fără să-i fie 
teamă. La Inokenti însă am observat un pas 
măsurat şi atent. Călca uşor, aproape că nici 
nu-l auzeai. În general, avea înfățișarea unui 
om care nu se grăbeşte niciodată. 

În aceste zile, nu o dată mă gindeam la 
munca mea. Pentru ca să-ți poți da seama 
cît de folositoare sînt animalele ce se găsesc 
pe-aici, este necesar să le ştii cu aproximaţie 
numărul, felul de trai şi de hrană, de aceea a 
trebuit să-mi croiesc prin taiga mai multe iti- 
nerarii de recunoaştere. Animalele trebuiau 
depistate după urmele pe care le lăsau în 
douăzeci şi patru de ore. Iarna, aceste urme, 
imprimate pe zăpadă, erau ca.o carte vie. Tre- 
buia doar să ştii s-o citeşti. Eu însă am venit 
aici în taiga cînd zăpada aproape că se topise ; 
şi acum eram nevoit să învăţ a citi această 
„carte“ numai după urmele lăsate pe potecile 
negre și umede. Treaba asta îmi complica 
mult problemele, mai cu seamă că nici nu 
aveam prea multă experienţă. 

Este foarte adevărat, copilăria mi-am petre- 
cut-o în Ciuvașia, în pădurile întinse ale aces- 
tei republici, unde tatăl meu fusese pădurar. 
Natura, cred, am indrăgit-o încă din acei ani, 
cînd cutreieram prin aceşti codri înalți și ră- 
muroşi după ciuperci şi poame pădureţe, sau 
cînd pescuiam în riuleţul liniştit, descoperind 
cu fiecare zi cite ceva nou şi interesant. 

Dar la sfirşitul războiului tata a murit şi 
noi împreună cu mama ne-am mutat la oraş. 
Ca zoolog, n-am lucrat aproape de loc, decit 
în scurtele practici din timpul studenției, prin 
pădurile întinse de pe malurile riului Vetluga. 

Și iată-mă dintr-o dată tocmai lîngă riul 
acesta din taiga, numit Mana. 

Seara n-am putut să adorm nici cum. Din- 
spre rîu, ajungeau pînă la mine nişte zgomote 
nedeslușşite : cînd foşnete obsedante, cînd troz- 
nituri scurte şi puternice. Uneori însă se au- 
zeau vuiete prelungite ce se asemănau cu 
nişte ecouri rostogolite prin munţi, ecouri, is- 
cate parcă din nişte împuşcături executate 
foarte departe. 

— S-a trezit Mana... mormăi somnoros Va- 
sili, după despărțitură — trosneşte gheaţa... 

Riîul se umfla datorită dezgheţului. Sub pre- 
siunea apei, sloiurile trosneau, începind să se 
urnească. Ascultam aceste zgomote ciudate, 
nemaiauzite de mine şi, nu ştiu de ce, mă tul- 
buram. 

Nu-mi amintesc cînd am adormit. Dimineaţa 
am fost trezit de zgomotul vaselor de la bu- 
cătărie. Frosea făcuse focul în cuptor şi acum 
pregătea dejunul. 

— Anton Nikolaevici, zise ea văzindu-mă, 
dumneavoastră dormiţi, dar Mana se agită. 
Ne-a inundat toată lunca. 

Am ieşit grăbit şi am pornit-o spre mal. Pe 
rîu pluteau sloiuri compacte de gheaţă, se iz- 
beau unele de altele, suprapunindu-se scriș- 
nind. Lunca de pe partea înclinată a malului 
nostru, ce se întindea pînă la marginea pă- 
durii, era complet inundată. De-a lungul ţăr- 
mului se îngrămădiseră blocuri mari de gheaţă 
aduse de apă. Se auzeau vuiete neîntrerupte, 
plescăituri puternice şi zgomote surde, iscate 
din ciocnirea sloiurilor. 

— Iată că în sfîrşit s-a deschis şi „strada“ 
noastră, mi se adresă Frosea zimbind, cînd mă 
întorsesem în casă. Cînd Mana se dezgheaţă și 
apele năvălesc pe rîu, acolo sus, se fac şi pre- 
gătirile pentru plutăritul masei lemnoase. Și 
aşa încep să plutească bușştenii la vale, zi şi 
noapte, pînă toamna tirziu. Vara mai trec pe 
rîu şi viporașe cu turişti, așa că o să ne fie 
și nouă mai vesel. O să începem să mergem şi 
la pescuit ; nu-i aşa, Nadiuşa ? 

— Ehe! Desigur, confirmă bucuroasă fetiţa 
spusele maică-si. Noaptea o să instalăm virşele 
în apă, iar ziua vom pescui prin golfuri. 

— Mă luaţi și pe mine cu voi? am glumit 
eu cu fetița, în timp ce mă spălam la un la- 
voar. 

— Mămico, îl luăm şi pe nenea Anton cu 
noi ? întrebă cu ezitare fetița. 

— S-ar putea să-l luăm draga mea, trebuie 
să-l obișnuim cu felul nostru de viaţă, zise 

Frosea zîmbind şiret şi făcînd cu ochiul. Hai, 
poftiți şi aşezaţi-vă la masă, Anton Nikolae- 
vici! Keşa a plecat cu noaptea-n cap prin 
taiga, Vasili s-a dus să curețe scorburile. E 
timpul, c-au început să vină şi păsările. 

Cu trei zile în urmă mi-a fost dat să văd so- 
sirea primelor păsări migratoare. Din virful 
unui brad ciripea strident ciocîrlia de pădure : 
cli-cli-cli. Trilul ei repezit semăna cu o voce 
care parcă ar fi vrut să strige : repede, repede. 
Planind cîteva momente în aer, ea cobori uşor 
în copacul vecin. Acum pasărea avea un ci- 
ripit mai tărăgănat : sia, sia, sia. Pregătindu-se 
să se așeze pe o creangă, ţi se părea de data 
asta că ar fi vrut să spună : linişte, liniște. Un- 
deva în coroana unui pin cînta grav o pitulice. 
Însă cele care însuflețeau acum mai mult pă- 
durea cu trilurile lor, erau mierlele, sosite și 
ele de curînd. 

— Moscul nostru s-a întremat peste noapte, 
zise Frosea, e vioi, zburdă prin ţarc. Dacă ar 
veni mai curînd Nina Alexeevna ! a mai adău- 
gat ea. Mi-e teamă să nu li se întîmple ceva 
acestor animale. Sînt tare ciudate ! 

Nina Alexeevna, zoolog de profesie, începuse 
încă din vara trecută să facă cercetări asupra 
acestor animale. Soţul ei, Iuri lurievici, era 
ihtiolog. Cercetările şi le făcea aici pe riul 
Mana. 

În cîteva zile, tinăra pereche de cercetători 
trebuia să sosească aici pentru munca şi stu- 
diul de teren. 

— Mămico, dar bunicul Egor o să vină re- 
pede ? întrebă grijulie Nadiușka. 

— Sigur, de cum se vor scurge sloiurile la 
vale, bunicul va şi sosi, a liniştit-o Frosea şi, 
uitindu-se apoi spre mine, a exclamat : Iată că 
o să aibă cine să vă arate și să vă povestească 
despre taiga | Tata şi-a trăit toată viaţa prin 
taiga şi pe rîul Mana. 

În timp ce mîncam, o priveam pe furiș pe 
Frosea. Gesturile îi erau delicate, pline de fe- 
minitate. Arăta mult mai tînără decit cei două- 
zeci şi şapte de ani pe care-i avea. Mă atrăgea 
ceva în mod deosebit la această femeie, deși, 
deocamdată nu-mi dădeam seama. 

Ea, probabil că, observase acest lucru și cind 
rămineam amindoi, devenea veselă și comuni- 
cativă. Faţă de soț era mai reținută. 

Cînd i-am povestit că şi tatăl meu a fost 
pădurar, ea mă privi mirată şi nu ştiu de ce 
s-a bucurat. Pasămite, între noi intervenise 
aşa pe neașteptate ceva comun. 

— Dacă-i aşa cum spuneți, că ați trăit prin 
preajma pădurilor, înseamnă că o să îndrăgiţi 
şi taigaua. Taigaua pentru mine înseamnă lo- 
cul meu de baştină. Vasili este orășean, mai 
adăugă ea cu mihnire în glas, el înțelege tai- 
gaua în felul său. 

— Adică cum ? 

— E un fel de musafir aici. Vasili e vinător 
de urși. Umblă prin taiga după ei. Și în loc de 
urs m-a atras pe mine în capcană. 

Și Frosea rise tare zgomotos. 

— A tras odată Vasili la taică-meu. Tata 
ştia toate birlogurile urşilor. Vasili m-a cerut 
de nevastă şi m-a dus la oraș. Acolo în oraș 
însă, m-a prins dorul. Îmi era tare dor de 

taiga. Am început să-l rog să ne întoarcem 
înapoi pe riul Mana. 

— Şi aţi reuşit ? 

— Cum de nu? Ne-am întors. Ce-i drept, 
nu chiar dintr-o dată. Tata şi acum mai lu- 
crează ca pădurar în pădurile gospodăriilor sil- 
vice de stat de pe partea cealaltă a riului. Va- 
sili se duce şi acum în alunişul din taiga după 
urşi. Numai această vinătoare de urşi îl mai 
ține aici. În schimb, mie şi Nadiuşkăi ne plac 
foarte mult locurile acestea. 

— Eşti fericită, Frosea ? 

Ea mă privi cu mirare şi, nu ştiu de ce, a 
roşit. După o scurtă tăcere zise : 

— Am noroc sau nu, asta nu ştiu. Totul e 
că trăim şi sintem cu toţii împreună... Și se 
ridică iute de pe scaun. Am atita treabă, de 
nu-mi văd capul. Pină mai e încă soare, mă 
duc să văd ce mai fac albinele mele. 

După o jumătate de ceas, cînd intram în taiga 
cu puşca la spinare, Frosea, cu plasa trasă pe 
față, “scotea ramele din stupi. Deasupra capului 
ei zumzăia agitat un nor de albine. Văzin- 
du-mă, ea s-a îndreptat din şale, şi-a ridicat 
puţin plasa de pe ochi, şi îmi făcu un semn 
prietenesc cu mina. 


CAPITOLUL Il 


ÎN DREPTUL Pietrei Albastre, la vreo trei 
kilometri mai sus de canton, s-a format un 

mare prag de gheaţă. Apoi pragul s-a rupt şi 
sloiurile năvăliră la vale ca o lavă compactă. 
Lunca a fost acoperită de niște grămăjoare 
ciudate de gheaţă, iar pe mal arborii şi tufă- 
rișurile s-au acoperit de un strat de promo- 
roacă. 

Vasili ne-a explicat că în susul apei, la iz- 
voarele Manei, timpul s-a încălzit și apele 
năvălind brusc în riu, au ridicat dintr-o dată 
toată masa de gheaţă. Aceste ape primăvăra- 
tice pădurarul le numea apele zăpezilor. Ele 
se mențineau de obicei cam două săptămini, 
după care începeau să scadă. Pe la începutul 
lui iunie le lua locul albia normală, pe care o 
umpleau apele ce veneau în cantităţi mari din 
munţii înalți şi înzăpeziţi. 

În cele din urmă rîul Mana s-a curăţat de 
gheaţă și în locul sloiurilor plutitoare, am vă- 
zut într-o dimineaţă două lebede albe. Ele plu- 
teau liniștite într-un cot al rîului de pe malul 
celălalt și numai din cînd în cînd îşi ciuguleau 
cu pliscurile penajul de pe aripi şi spinare. 

Frosea era îngrijorată ca nu cumva lebedele 
să cadă în bătaia puștilor braconierilor. 

— Nu va îndrăzni nimeni să le ucidă, afară 
doar numai de oamenii care lucrează pe la 
pichete, își dădu cu părerea Vasili, dacă se 
depărtează de conton, nu le mai poţi purta 
de grijă. 

— Păi, sigur că se vor depărta, se întristă 
Frosea, ce, parcă le poţi opri ? 

Şiruri de cocori, chemindu-se jalnic, tre- 
cură spre nord. lar noaptea, deasupra apelor, 
se auzeau gălăgioase giștele sălbatice. Ele se 

aşezaseră pe undeva pe mici ostroave, în cău- 
tare de hrană şi odihnă. 

Le-am auzit în zori. Şi numai în vîrful pi- 
cioarelor, ferindu-mă să nu fac nici un zgomot 
ce le-ar putea trezi pe gazdele mele, am ie- 
şit din casă şi m-am îndreptat pe o potecă ce 
ducea de-a lungul marginii de pădure, ca apoi 
să cobor către rîu să admir giștele. 

Era întuneric. Din apropierea mea s-a ridi- 
cat zgomotos de la pămînt ceva destul de 
mare. Speriat, m-am dat în lături. Am auzit 
apoi foşnetul unor aripi puternice. O pasăre 
greoaie filfii şi după cîteva clipe mi se păru 
că s-a aşezat pe cel mai apropiat copac. 

Îndreptînd lanterna aprinsă către bradul 
din apropiere, spre marea mea mirare, zării 
pe-o creangă un cocoş de munte. Acesta tre- 
cuse probabil din întîmplare pe-aici, în dru- 
mul său care ducea spre locul de chemare ce 
se afla pe-o ridicătură dintre cumpăna apelor, 
nu departe de canton. 

Giştele lărmuiau pe micul ostrov de lîngă 
pîriîiaşul ce se vărsa în rîu. Înaintînd așa pe 
potecă, eram nevoit uneori să mai aprind lan- 
terna. Giştele probabil că au observat lumina 
şi în strigăte alarmate au început să se ridice 
în aer. 

Mîhnit de această nereușită, m-am întors 
acasă. În bucătărie ardea lampa. 

Frosea, numai în cămașă de noapte, cu ume- 
rii goi şi cu sînii aproape descoperiţi, trebă- 
luia pe lingă borcanele cu murături. Văzîn- 
du-mă, scoase o exclamaţie ușoară și se repezi 
spre lampă să-i micşoreze lumina. 

Jenat, am bodogănil ceva şi am trecut rc- 
pede în odăița mea. 

Peste o jumătate de ceas, Frosea s-a întors 
în cămăruţa ei şi s-a culcat alături de soțul său. 

Multă vreme n-am putut închide ochii. Spre 
ziuă am adormit şi am visat un vis ciudat. 

Se făcea că umblam noaptea pe malul apei 
căutînd-o pe Frosea, care, numai în cămaşă 
de noapte și cu pletele răvășite, păzea acolo 
niște gîşte sălbatice. Eu am îndreptat lanterna 
aprinsă spre dinsa şi am început s-e strig cu 
glas tare. Frosea stătea cu o nuielușă uscată 
în mînă. Îmi zîmbea, dar nu venea către mine. 
La un moment dat, dintr-un copac a căzut 
un cocoș de munte şi a început să-mi ciu- 
pească cu înverşunare capul. Apoi se făcea că 
acesta nu era cocoș de pădure, ci însăşi Vasili. 
El mă lovea peste faţă și îmi striga furios: 
„La ce-ţi trebuie ţie Frosea ? De ce umbli după 
femei străine ?“ Aici m-am trezit. Mi-am aşe- 
zat mîinile căpătii şi, așa lungit, am depănat 
agitat întimplările din această noapte. 

Naiba ştie ce se petrece cu mine de la un 
timp ! Mi se pare că ar trebui să plec, pînă nu 
e tirziu, la cantonul lui Inokenti. Nu eram 
însă convins dacă trebuie sau nu să plec acolo. 
Cu toate astea, începusem să mă îmbrac. 

Nu doream de loc să dau ochii cu Vasili. 
Noroc că plecase de-acasă înaintea mea. Se du- 
sese să curețe fineața de pe porțiunile mai 
înalte ale luncii de pe care se retrăsese apa, 
lăsînd în urma ei diferite gunoaie. 

Frosea mi-a servit dejunul, privindu-mă cu 
dojană. Trimiţind fetița afară la joacă, îmi 
vorbi cu asprime : 

— La ce bun, Anton Nikolaevici, în zori, 
mă tot chemaţi să vin la dumneavoastră în 
cameră ? : „Vino lingă mine Frosea, unde eşti 
Frosea ?“ 

Tulburat, am scăpat lingura din mină. 

— Poate că prin somn? Te-am visat azi 
noapte. 

— Asta-i bună! Sigur că prin somn. Dar 
dacă ar fi auzit şi Vasili ? 

— O fi auzit oare ? 

— De unde să ştiu eu? Sforăia spre ziuă. 
Dar dacă se prefăcea numai că sforăie? În- 
treabă-l pe el. i 

Și ea mă apostrofă cu degetul. 

— Nu se poate, Anton Nikolaevici! Nu se 
poate... 

Tulburat, am plecat capul. Îmi venea să in- 
tru în pămînt de ruşine. 

— De ăştia îmi eşti, va să zică... continuă 
ea să mă dojenească şi, dintr-o dată, izbucni 
într-un ris scurt şi molipsitor. 

Am privit-o mirat. 

Ea zimbi. Era acelaşi zimbet sfios şi gingaş. 
Frosea se îmbujorase aşa de tare, încît am sim- 
țit că mi se urcă sîngele la cap. 

— Mai bine ne-aţi chema ziua, pe mine 
şi pe Nadiuşa, adăugă ea şiret. Chemaţi-ne şi 
noi venim. Vă conducem puțin prin taiga. As- 
tăzi ne-am gîndit să mergem pină la izvorul 
Saril, să rupem nişte crengi de mesteacăn pen- 
tru mături. Dacă vă face plăcere, veniţi cu noi. 

izvorul Saril se vărsa în Mana ceva mai sus 
de canton, pe partea cealaltă a luncii, unde 
lucra acum Vasili. 

Mergeam cu toţii pe mal, în susul apei. Pe 
rîu pluteau la vale primii bușteni. Deocam- 
dată erau puţini, plutăritul abia începuse. Apa, 
de un verde închis, părea compactă şi deasă. 
În ea se oglindeau malurile și arborii aplecați. 

Nadiușka fugea înaintea noastră, adunînd 
pietricele. Din cînd în cînd le arunca în apă, 
manifestîndu-și zgomotos bucuria după fiecare 
aruncătură reuşită. 

— M-aţi întrebat deunăzi dacă sînt fericită, 
începu Frosea dusă pe gînduri. Să ştiţi că nu 
v-am spus adevărul. Nu am noroc în viaţă. 
Știu bine că n-am.. 

Mergînd alături, "umerii noştri se dinge 
uneori. Trăgeam cu coada ochiului la fața ei 
trandafirie, la puful auriu de pe obraji, la şu- 
vițele de păr de culoarea bronzului ce ieşiseră 
de sub basmaua-i înflorată cu care se legase 
strîns la cap. 

— Dar cum îţi închipui dumneata Frosea, că 
ar trebui să fie fericirea ? 

— Consider că oamenii sînt fericiți numai 
atunci cind se iubesc. Cînd iubesc cu adevă- 
rat, din toată inima. Cinstit şi pentru tot- 
deauna. Să iubeşti în aşa fel, încît ceilalți să 
pălească în fața celui pe care-l iubeşti. 

De undeva din luncă răzbăteau pînă la noi 
zgomote de lovituri de topor. Ecoul lor se ros- 
togolea printre stincile abrupte de pe malul 
celălalt. Nu ştiu de ce, dar mă enervau repe- 

tările insistente ale ecoului. De parcă m-ar fi 
împiedicat s-o ascult pe Frosea. 

— Poţi trăi şi greu, poți trăi oriunde, con- 
tinuă Frosea, dar să fii alături de cel drag. 
Și el să te iubească tare de tot. Atunci nu ţi-e 
frică de nimic. Însă există oare atita fericire ? 
Cine ştie... ` 

Simțindu-mi. privirile insistente, Frosea și-a 
întors capul, şi ca să-și ascundă tulburarea, 
alergă după Nadiuşa. O luă în braţe şi începu 
s-o sărute. 

— Dă-mi drumul, mămico, ţipă ascuţit fe- 
tita. Mă gidili, mămico, dă-mi drumul! 

Cînd am ajuns în apropierea izvorului ce-și 
suna apa cristalină în umbra tinerilor meste- 
ceni şi începurăm să tăiem ramurile, ea spuse 
oftind : 

— La început era cit pe-aci să ered că 
am noroc, dar apoi mi-am dat seama că m-am 
înşelat... 

Şi iată ce mi-a povestit Frosea : 

În primul an de căsnicie, Vasili era atent 
și drăgăstos cu ea. Apoi s-a născut Nadiuşa. 
Toată gingăşia și duioșia a trecut-o fetiţei. Va- 
sili lucra ca expeditor la uzină și adeseori 
pleca în deplasări. Cînd venea acasă, era preo- 
cupat şi obosit. Treptat a devenit indiferent 
și față de fetiță, și față de soţie. Se enerva 
pentru orice fleac, nu vorbea cu nimeni. Se 
culca foarte devreme. Se schimbase cu totul. 
Parcă era altul şi nu el, Vasili. Multe lacrimi 
a vărsat Frosea. I se părea chiar că îşi găsise 
o altă femeie. Nu o dată își făcuse bagajele 
să plece înapoi la părinți. O reţinea însă fap- 

tul că taică-său era căsătorit a doua oară şi 
nu s-ar fi înțeles nici cu mama ei vitregă. 

Frosea observase că Vasili dacă reușea în 
ziua liberă să se ducă la vinătoare în pădure, 
devenea mai vioi, mai vorbăreţ. Își îmbrățişa 
soția şi se juca cu Nadiuşka. Numai în aceste 
vare momente cînd îi amintea de Vasili cel de 
altă dată, îi spunea cît de greu îi este în acea- 
stă muncă ; şi că nu mai vrea să fie expedi- 
tor, că îşi va relua vechea lui meserie de lă- 
cătuş. Munca de lăcătuș, Vasili o părăsise în 
urma unei vînători neizbutite, cînd un urs îi 
fracturase o mînă. Acum mîna se vindecase 
şi el s-ar fi putut întoarce la strung. Dar Fro- 
sea, observînd cît de bine se simte Vasili atunci 
cînd e în mijlocul naturii, a început să-l con- 
vingă să se mute în taiga. Nu era mai puţin 
adevărat că şi pe dînsa o chemau locurile na- 
tale. De fapt pe Frosea n-o mîhnea atît viața 
de la oraș, cît purtarea soțului faţă de ea. 
Dinsa nădăjduia că acolo în taiga, el se va 
schimba şi va deveni aşa cum a fost la început. 

Lui Vasili îi plăcea să-și amintească şi să 
povestească despre vînătorile de urși din Za- 
manșcina. Egor Zabatih, tatăl Frosei, îi arăta 
întotdeauna birlogurile sigure ale urșilor. 

Vasili i-a scris socrului său dacă nu cumva 
pe rîul Mana i s-ar găsi ceva de lucru. ia 
scurt timp primi răspunsul cum că la rezerva- 
ție este nevoie de un pădurar. 

Şi uite aşa au plecat ei spre cantonul Kan- 
dalak. Aici Vasili într-adevăr se mai învio- 
rase. Îi împărtășea Frosei toate impresiiie re- 
zultate din drumurile sale prin taiga, şi erau 

destule, se ocupa mult şi de Nadiușka, care 
aici era în largul ei. Cu Frosea, ca și mai îna- 
inte, se purta cam grosolan, însă ea se obiş- 
nuise, bucurîndu-se totuși de schimbarea în 
bine a dispoziţiei sale. 

Trecu un an, doi și Vasili devenea tot mai 
abătut. Se plingea mereu că nimic nu-i merge 
bine. Blestema riul şi cantonul. Drumuri prin 
preajmă, prin taiga, nu erau. Oamenii călă- 
toreau numai pe apa rîului. Iar lui nu-i plă- 
cea să călătorească pe apă. Motorul ataşa- 
bil pentru barcă, ce i-a fost trimis de către 
administrația rezervației, nici nu l-a luat în 
seamă. L-a aruncat într-o ladă, motivînd că-i 
lipsesc niște piese mărunte. Dar ca să le procure 
nici că s-a ostenit. Cantonierii și lucrătorii de 
pe la pichete călătoresc pe rîu cu ambarca- 
țiuni prevăzute cu motoare, pe cînd cei de 
la cantonul Kandalak doar cu o simplă barcă. 
Dacă cumva te încumeţi s-o pornești împo- 
triva cursului, apoi numai cu prăjina mai poţi 
urni barca. Singura nădejde îţi era în ambar- 
cațiunile cu motor, care te remorcau pe drum 
și te trăgeau în susul apei. 

Frosea supărată, îl certa pe Vasili, dar acesta 
nu voia să instaleze motorul şi cu asta basta. 

Iarna ii era mai uşor, mai la îndemînă. În- 
hăma calul la sanie și o pornea pe rîul înghe- 
tat, vizitîndu-și prietenii de pe la cantoanele 
învecinate. Ba uneori se ducea chiar și pînă 
la așezarea Bereti, care se afla la o distanţă 
de treizeci de kilometri, pe care o parcurge 
cu ușurință. Acolo se găseau magazinul uni- 
versal, poșta, farmacia şi cinematograful. Cu 

tatăl Frosei se ducea la vinătoare de urşi și 
aducea vinat. Aveau în cămară slănină și car- 
ne din belșug. În astfel de perioade, Vasili 
umbla ţanţoș şi bine dispus. 

Către primăvară, cînd gheața pe rîu înce- 
pea să se rupă, îi pierea lui Vasili toată dis- 
poziția. Parcă i-ar fi lipsit ceva. Ce anume 
însă, Frosea nu-şi putea da seama. Dar în 
casa lor nu mai era bună înțelegere... 

— Prin urmare, sezonul acesta de vară n-o 
să-mi prea aducă bucurii, zimbi ea mihnită. 
Oamenii se bucură de soare, de primăvară, iar 
la noi în familie începe din nou discordia. Este 
foarte adevărat că în curînd or să sosească 
şi cercetătorii. Cu dinșii o să-mi fie și mie mai 
vesel, voi fi mai preocupată. Şi cu dumneata, 
mi-e mai uşor, am şi eu cu cine schimba o 
vorbă. 

Aveam în momentul acela senzația omului 
care merge tindeva, fără să se mai uite îna- 
poi şi fără să vrea să se gindească la ceva, 
deși ştie că nu trebuie să meargă, că nu are 
voie... 

Rupeam împreună crenguţe de mesteacăn 
cu muguri umflați și cleioşi. Uneori mîinile 
noastre se întîlneau prin rămuriş ; şi fără să 
vreau, la atingerea aceasta întimplătoare, mi 
se tăia răsuflarea. Din nebăgare de seamă, Fro- 
sea s-a zgiriat la un deget și, oftînd, îl duse 
la gură. l-am prins mina ca să-i văd zgilie- 
tura şi observai în palma ei şi pe degetele ei 
crăpături înnegrite, pătrunse adinc în piele. 
Încercai, nu ştiu de ce, un sentiment de milă 
pentru ea şi am vrut să-i mîngii aceste miini 

mici și aspre. Se prea poate ca ea să-mi fi ghi- 
cit intenţiile, că pe dată se înroși la faţă; 
jenată își trase mîinile dintr-ale mele, își aruncă 
o privire spre Nadiușka care se juca preocu- 
pată în nisip și zise cu sfială : 

— La ce bun, Anton Nikolaevici, îmi pri- 
veşti mîinile? Vedeţi, noi nu sîntem de la 
oraş, nu ne facem manichiură. 

Și aşa, dintr-o dată, se grăbi spre casă. Fără 
să mă privească, mai adăugă : 

— Eu şi cu Nadiușka ne ducem, dumneata 
mai rămiîi puţin. Uită-te la Mana noastră cum 
trudește de sîrguincios. 

Frosea își ridică pe umeri snopul de cren- 
guţe ; şi puțin înclinată, legănîndu-şi ușor şol- 
durile, a dispărut după niște tufișuri. 

M-am așezat pe un pietroi și mă uitam dis- 
trat la apa rîului. Acum buștenii plutitori se 
înmulțiseră. Din cînd în cînd, „aceștia se iz- 
beau între ei, producînd zgomote și plescăi- 
turi surde. Uneori buștenii se împotmoleau 
în mal, dar curentul puternic al apei nu-i lăsa 
să steie mult timp agățaţi. Îi smulgea cu pu- 
tere de la locurile unde se opriseră, parcă pen- 
tru a se odihni, şi îi mîna vijelios pe drumul lor 
șerpuitor şi îndepărtat. 

În golful de pe partea cealaltă a malului se 
vedea un stol de rațe sălbatice sosite de curînd. 
Ele se fugăreau gălăgioase, bătînd apa cu ari- 
pile, formînd în jurul lor cercuri de valuri. 

Undeva, departe, după o cotitură a rîului, 
se auzea ţăcănitul unui motor. Zgomotul creş- 
tea, apropiindu-se. Și iată că pe la mijlocul riu- 

lui apăru o barcă ce lunecă iute, lăsînd în urmă 
o trenă de spumă. 

La un moment dat, din barcă s-au tras focuri 
de armă. Ţipînd, rațele se ridicară în sus, iar 
barca a cîrmit brusc spre golf. Motorul fu oprit 
și omul din barcă a început să adune cu visla 
rațele împușcate. 

Treaba asta s-a petrecut așa de repede și de 
neașteptat, încit eu îmi dădui seama abia acum, 
cînd vinătorul își aduna prada din apă. 

— Hei, tu de colo! Nu ştii că vinatul este 
interzis în perioada asta ? i-am strigat eu. 

Vinătorul probabil că nu mă văzuse pînă în 
momentul cînd i-am strigat. S-a întors către 
mine, şi-a dus palmele la gură în formă de pil- 
nie și strigă cu glas pătrunzător : 

— Normele acestea sînt pentru proşti, iar tu 
probabil te numeri printre ei. 

Nu-i puteam distinge fața din cauza unei 
şepci mari, cadrilate, a cărei cozoroc era tras 
pînă peste ochi. 

Motorul se puse din nou în mişcare și barca 
țișni vijelios pe rîu la vale. 

Vînătorul şi-a scos şapca de pe cap, şi in 
deridere îmi făcea semne cu ea. 

Mi-am amintit cu stringere de inimă de le- 
bedele care pluteau ieri în golful din dreptul 
cantonului. Numai de nu le-ar fi atins și pe 
ele acest om rău. 

Seara am aflat de la Vasili că prin dreptul 
cantonului trecuse cu barca sa paznicul Ste- 
pan Samohvalov, care lucrează la cinci kilo- 
metri mai sus, în zona cantonului Masleanka. 

Lebedele însă n-au mai apărut în golf. Își 
luaseră zborul încă din zori. 

Vasili mi-a explicat că sectorul navigabil de 
pe riu este împărţit pe pichete. După fiecare 
şase kilometri există cîte un astfel de pichet, 
la care lucrează cîte trei, patru oameni. Acești 
oameni au în sarcina lor curățarea țărmului 
de tot felul de resturi înnămolite sau agățate 
în cursul lor la vale. Tot ei împing bușştenii 
împlintați în mal spre curentul apei şi insta- 
lează niște garduri — indicatoare, botezate aici 
„bone“, ce nu permit bușştenilor să pătrundă 
în vreun braţ lateral sau să se împotmolească 
pe după cotituri. 

Munca acestor oameni este supravegheată 
de un maistru. Fiecare pichet își are brigadie- 
rul său. 

Acest Stepan este brigadierul pichetului 
Masleanka și, după cum spunea Vasili, era 
un braconier înveterat. De fapt, pădurarul este 
convins că toți aceşti pichetaşi sînt braconieri. 
Pentru ademenirea sălbăticiunilor, ei pun dro- 
buri de sare prin taiga în locuri tăinuite. Pe 
potecile bătătorite de aceste viețuitoare, pun 
laţuri şi capcane. Şi cu toate că aceste pichete 
sînt aşezate pe partea stingă a rîului, adică 
partea a căror păduri nu ţin de rezervație, pi- 
chetaşii se strecoară înarmaţi pe malul drept 
al rîului, în rezervație, unde dau mai uşor 
de vînat. 

Din relatările lui Vasili reieșea că aceşti pi- 
chetași le dădeau foarte mult de furcă pădu- 
rarilor. Și eu am înţeles că atitudinea ostilă 

faţă de riu a gazdei mele este legată şi de 
faptul unei permanente primejdii din cauza 
acestor braconieri ce pătrundeau în rezervaţie. 

— Cum luptaţi impotriva acestor braconieri ? 
am întrebat eu. 

— Stau mereu la pindă, le distrug capcanele 
şi le desființez locurile unde-și pun droburile 
de sare. Și directorul nostru a dispus să mer- 
gem la pichete cu munca de lămurire. Chiar 
zilele acestea va trebui să plec neapărat. Știu 
că mă duc degeaba, cu munca de lămurire nu 
faci nimic cu ei. Să-i prinzi asupra faptului, 
asta-i cu totul altceva. De îndată ce vor simţi 
că-s plecat, numai că-i auzi: pădurarul e dus 
pe la pichete cu munca de lămurire. Care va să 
zică, taigaua în timpul ăsta nu-i păzită. Hai, 
să năvălim în rezervaţie şi să împuşcăm ceva. 
Şi în timp ce eu în ședințe mă voi strădui să-i 
conving, să-i fac să fie pătrunși de treaba asta 
pînă în adîncul conştiinţei, ei în loc să mă 
asculte ce le spun, gîndesc în momentul acela, 
care anume ar fi locul cel mai potrivit pentru 
a-și pune laţurile și capcanele. Îi cunosc eu des- 
tul de bine și știu de ce sînt în stare acești ti- 
căloşi. 

— De ce să laşi taigaua nesupravegheată ? 
interveni Frosea. Tu vei pleca pe la pichele, 
jar eu voi face de caraulă în locul tău. 

— Ce-ţi veni ? rise Vasili. Împotriva acestor 
braconieri, o biată femeie nu poate face nimic. 
Dacă o să-l rog pe Anton Nikolaevici să mă 
înlocuiască în această zi, asta ar fi o treabă 
bună. 


39 


— O să patrulez cu plăcere. Vă rog numai 
să-mi arătaţi pe ce itinerar. 

— Păi, iată, mîine mă duc să așez droburile 
de sare pe locurile noastre amenajate. Haideţi 
cu mine. Odată cu asta, o să dăm şi de bul- 
gării de sare pe care i-au pus braconierii. Acum 
trebuie controlate cît mai des aceste locuri, 
căci zăpada s-a topit și pichetaşii întind acum, 
fel de fel de curse. S-a zis acum cu liniștea 


noastră ! 
În zori am ieşit cu Vasili în taiga. Pe rîul 


Mana se lăsase ceața. De fapt ceața se așternea 
de cu seară, destrămîndu-se abia dimineaţa, 
odată cu ivirea razelor de soare. Undeva în 
negură, nu departe de canton, se auzeau niște 
strigăte dogite de pasăre. Ţipetele prelungite, 
parcă ieşite dintr-o trîmbiță spartă, veneau 
de sus. Pasărea plana pe deasupra rîului. 

— Nu cumva o fi lebăda? am întrebat eu. 

— Ei! întări pădurarul, ascuțindu-și auzul. 

Eu deja mă obișnuisem cu aceea că sibe- 
rienii în loc de „da“ spuneau „ei“. 

Ne-am privit nedumeriți. 

— Ce-i cu ea? 

— Cheamă mereu. 

Țipătul disperat și chemător s-a auzit în 
apropierea noastră. Apoi din mantia ceții, des- 
picînd-o parcă cu aripile deasupra malului 
nostru, ieşi și zbură razant cu pămîntul o 
enormă pasăre albă. 

Lebăda făcu un ocol pe deasupra cantonu- 
lui şi, cu o ultimă jalnică chemare, dispăru din 
nou în ceață. 

Își caută perechea, zise Vasili tulburat. Să 
nu se piardă. Lebedele nu se despart toată 
viața una de alta. Numai de nu i-ar fi îm- 
pușcat perechea. Stepan ăsta cutreieră prin 
toate meandrele riului. 

— Să fi îndrăznit oare ? 

— Lui nu-i pasă de nimic. 

Îmi amintii cu indignare de ţintașul de ieri, 
cel cu şapca cadrilată. Mi-l închipuiam cum 
se furișează tilhăreşte în golf unde pluteau li- 
niștite aceste păsări grave şi frumoase. 

Prin taiga înfloriseră violetele, trifoiul săl- 
batic şi dediţeii. Dar cu cît pătrundeam mai 
adînc în pădure, cu atît aceasta, datorită desi- 
şului de brad şi de cedru, devenea mai întu- 
necoasă și mai răcoroasă. Pe ici pe colo, prin 
vilcele, se mai vedeau petece de zăpadă ce 
nu apucase să se topească. Dar primăvara se 
simţea în susurul piîrîiașelor și în ciripitul pri- 
melor păsări sosite aici. 

Ciîinele, adulmecînd mereu de la un tufiș 
la altul, zburătăcea adeseori găinuşe de pădure. 
Odată Nocika stirni un cocoș greoi de munte. 
Un burunduc jigărit din cauza iernatului se 
dădu în lături și se cățără speriat pe trunchiul 
unui cedru prăvălit. 

Poteca îngustă, croită de pădurari, şerpuind 
prin aceste desișuri, devenea tot mai jilavă şi 
mai alunecoasă. Vasili studia din mers urmele 
fiarelor. Ele erau imprimate pe pămîntul umed 
ca într-un tablou. În zori, trecuse în fugă pe- 
aici un mosc, lăsîndu-și clar urma copitelor 
sale. Au traversat poteca și doi elani. Unul 
probabil era mai mare şi mai greoi. Celălalt lă- 


41 


sase urme mai şterse, semn că era mai tînăr. 
Pe potecă, pe-o distanţă de vreun kilometru 
și jumătate, se vedeau şi urme de urs. Pe 
alocuri, ursul scormonise în nişte cioturi pu- 
trede, apoi a cotit-o undeva în altă parte. 

— A luat-o către rariște, zise pădurarul. 

Vasili, din cînd în cînd mai spunea cite ceva 
privind urmele sălbăticiunilor pe-aici. Sem- 
nele lăsate de ele erau aşa de clare, încît nici 
nu prea era nevoie de explicații. 

Am tot mers aşa, tăcînd, vreme de vreun 
ceas. 

— Eşti mulțumit de munca dumitale ? îl în- 
trebai pe Vasili. 

El nu-mi răspunse. 

Ne-am oprit. Vasili trinti rucsacul cu sare, 
îşi aprinse liniştit o țigară, îşi strigă cîinele 
care mersese tot timpul în fața noastră, se 
aplecă şi-l trase de ureche aşa de tare, încît 
acesta schelălăi a durere. Apoi îmi arătă o 
căpușă doldora de sînge pe care o scoase şi 
zise : 

— Iată ce creatură hidoasă! Nu lasă pe 
nimeni să trăiască în pace. Odată cu adierea 
primăverii, apar şi ele. Trebuie să vă feriți 
Anton Nikolaevici de-a umbla acum prin taiga. 
Te-or năpădi căpuşele astea. Nu reușești nici 
cum să scapi de această pacoste. Și apoi să 
nu capeţi o encefalită. Noii sosiți prin aceste 
locuri se îmbolnăvesc mai lesne. 

Reflectind la ceva aparte, după o scurtă 
tăcere, adăugă : 

— Braconierii s-au înfipt aici în taiga ca 
şi căpuşele! Aşa trăim noi pădurarii în mij- 

locul acestor diferite lighioane ; și muște, şi 
țînțari, şi păianjeni, şi căpuşe, dar mai vătă- 
mători decît toate sînt braconierii. Pichetaşii 
aceştia de pe rîul Mana sînt mulţi. Acesta-i 
adevărul. Iar pădurarii is numărați pe degete. 
Keșa s-a dus hăt, tocmai dincolo de masivul 
Utiosiî. Vara, nici nu poți străbate pînă la el 
prin taiga. Ceilalţi la fel; sînt înşirați pe ma- 
lul rîului ca niște rățoi. Numai vîslind pe apa 
rîului îi mai poți ajunge. Mie însă apa nu mi-a 
plăcut de mic. 

Vasili mă privi şi oftă adînc. 

— Şi să-ți mai spun, Anton Nikolaevici, că 
o țigancă i-a ghicit mamei mele, spunîndu-i 
că o să mor de înec. Cred că i-a spus-o numai 
din răutate. Dar să ştii că era să mă înec; 
prima dată cînd n-aveam nici cinci ani, a doua 
cară, doisprezece. Da, aşa s-a întîmplat. Ve- 
nind aici pe Mana, eram să mă înec cu cal 
cu tot. Ei, dar să ştii că nu mai am chef să 
mă scald. Rău am făcut că m-am hotărit să 
vin să lucrez pe Mana. Am făcut-o mai mult 
pentru Frosea. Părinţii ei sînt de prin aceste 
locuri. Nu-i mai puţin adevărat că am fost 
atras aici și de birlogurile urșşilor. Vedeţi, dum- 
neavoastră, încercă el să glumească, rîul acesta 
te ademenește, te atrage spre el şi abia numai 
atunci cînd i-ai 'căzut în capcană, nu te mai 
speli de necazuri. Adineauri m-aţi întrebat dacă 
sînt mulțumit de munca mea, mai adăugă el. 
Cum aş putea să fiu mulţumit, cînd nu văd 
decît foarte rar picior de om pe-aici? Nu ai 
cu cine schimba o vorbă. Iarna, cînd riul 
îngheaţă, îți vine mai uşor. Se întîmplă însă 

ca uneori să nu îngheţe nici pînă la anul nou. 
Şi tu stai ca într-o cursă de şoarece. Nici 
gheaţă bună, nici apă ca lumea. Cu alte cuvinte, 
nici un fel de drum. Trebuie să vă mărturi- 
sesc că sînt un om sociabil. Înainte de a veni 
aci am lucrat într-o uzină. Mereu eram între 
oameni. Lui Keșa prea puţin îi păsa de sin- 
gurătate. El poate să umble zile întregi de unul 
singur prin taiga. Pentru mine însă această 
taiga e ca o mamă vitregă. 

— Te înţeleg cu totul, îi zisei eu, în taiga 
nu oricine poate locui. Totuşi, ești şi vinător 
şi cred că iubeşti natura. Mie mi se pare că 
natura îi uşurează omului traiul. 

— Frosei îi place natura, zimbi dojenitor 
Vasili. Fel de fel de floricele sau mestecăni- 
şuri o încîntă. Se bucură de ele. Îi place pes- 
cuitul, culesul ciupercilor, al alunelor... Dar 
treabă de bărbat e să prind ursul în birlog, 
asta-i mulțumirea şi odihna mea. Nici de bra- 
conieri nu mi-e teamă dacă i-aş întîlni. Îi ochesc 
pe loc. Vă rog însă, puneți-vă în locul meu: 
mă omoară singurătatea. Prieteni prin apro- 
piere nu am, aşa că nu ai pe cine te spri- 
jini. Ce fel de vecini am ? Într-o parte e Fed- 
ka Zaiţev : un om naiv şi inutil. De cealaltă 
parte, adică în Sosnovka, e un bătrin moro- 
cănos, pe numele său Ignat. Prea mult n-ai ce 
să vorbeşti cu el. Aştia îs vecinii mei. Fie- 
care dintre ei este la cinci kilometri depărtare 
de mine, distanţă, pe care în timpul verii n-o 
poți nicicum parcurge prin desișurile taiga- 
lei. Mai sint, după cum știți, şi aceşti piche- 
taşi. Eu însă-s la cuțite cu ei. Sint niște bra- 

conieri înveterați. Vara locuiesc la noi şi cei 
doi cercetători. Dar și cu ei nu prea poţi lega 
fir de vorbă. Iuri lurievici este un om de is- 
pravă. Însă tot timpul vorbeşte numai despre 
peştii lui şi despre riul Mana. lar mie acest 
rîu îmi stă în gît, spuse el ducîndu-și mîna 
la gît şi înjurind. Soţia sa, Nina Alexeevna.. 
parcă nici n-ar exista aici. Noroc că ați venit 
dumneavoastră şi vă preocupă viața noastră. 

„Da, da, gindii eu. Uneori chiar peste mă- 
sură... ` 

— Ai o familie minunată : soție, fetiță. Cu 
ele n-ai timp să te plictiseşti. 

— Vorbiți despre Frosea ? Hîm, femea-i tot 
femeie. Ce-i trebuie ? Chiar dacă sînteți tînăr, 
trebuie să știți că femeia-i ca o pisică. Îi place 
să fie mereu mîngiiată. Aşa li-e firea. În ce 
mă priveşte, asta n-are prea mare importanţă : 
toate la timpul său. Cît priveşte preocupările 
noastre, ele sînt diferite. Frosei îi place tai- 
gaua. Eu însă simt nevoia oamenilor. Arareori 
mai trece pe-aici și Keşa, cînd vine din susul 
apei, sau nenea Egor, socrul meu. Și asta-i tot. 
Nu pot veni nici ei prea des. Au și ei preocu- 
pările lor. Cu lumea din afară aproape că nu 
avem nici o legătură. Ziarele ajung la noi cu o 
ocazie, prin intermediul unor călători ce au 
drum prin părţile acestea. Aparatul de radio 
nu funcționează din lipsă de baterii pe care 
nu ai de unde să le procuri. Și iată așa ne mă- 
cinăm între urşi și braconieri înrăiți şi nemer- 
nici. Dar anii trec şi viața ni se ofilește. Mă 
gîndesc să mă întorc înapoi la uzină. Dar încă 
nu i-am spus nimic Frosei. Ar începe să bo- 

cească. S-a obișnuit aici ca peştele în baltă. 
E greu s-o-nţelegi. 

El se opri. 

— Iată şi izvorul Kniaji. Mai departe nu 
există potecă făcută de om. În curînd vom 
ajunge la locul unde vom pune sarea. A fost 
greu ? Vă dor umerii ? 

I-am ajutat la transportul sării. Am mers 
o distanță destul de mare. Începusem să obo- 
sesc, însă mă străduiam ca Vasili să nu ob- 
serve treaba asta. 

Pădurarul îşi tăia drum cu toporul. Am 
ajuns la izvor, dar aici în adîncul pădurii, el 
nu se desghețase încă. Am continuat să mer- 
gem puţin şi pe gheața poroasă care ne troz- 
nea sub picioare, pînă ce am dat de poteca 
pe care coborau de pe povirnişuri sălbăticiu- 
nile ca să se adape. 

Urcîndu-mă puţin pe o coamă de stîncă cu 
urme de viețuitoare, îmi apăru în faţă un ver- 
sant pe care se ridicau compacţi cedrii mari. 
Aici, sub un cedru puternic, pădurarul îşi in- 
stală aşa zisul ciot cu sare. Pămiîntul bătăto- 
rit din jurul cedrului era ros, încît impletitu- 
rile dese ale rădăcinilor erau goale şi lustruite 
din cauza linsului sării. Aceasta făcea să ți se 
pară pentru un moment că natura din jur era 
puțin despuiată. Rădăcinile pătrunse printre 
crăpăturile de stincă semănau cu niște ten- 
tacule încremenite. Era linişte și ţi se părea 
că în jur nu se mai mișcă nimic, afară doar 
de vîntul surd care răzbătea peste viîrfurile 
enorme ale copacilor, amintindu-ţi de viaţă. 

— Animalele sălbatice vin des pe-aici, ob- 
servă Vasili. Locul e retras şi-i mai departe 
de Mana, aşa că braconierilor le vine cam peste 
mină să ajungă pină aici. Mai cred, că ei nici 
nu știu despre existența acestui loc. În fiecare 
vară vin de cite două, trei ori şi aduc sare. 

Pe-aici, prin părțile acestea, și renului și ela- 
nului li se spune animale sălbatice. Și tot vor- 
bind, pădurarul urmărea elanul. Îmi arătă ba- 
legă şi urme proaspete de copită. 

— Au trecut în zori pe-aici. N-au găsit 
sare, dar tot au lins locul. Acum o să aibă din 
belşug. 

Eu m-am cățărat în virful unei stînci de 
unde se puteau vedea împrejurimile. Peste 
tot se zăreau vulcani stinși, acoperiți de pă- 
duri de conifere. În depărtare, asemenea unui 
ostrov stincos de culoare roz-cafenie şșerpuia 
în mijlocul acestei imense şi tăcute mări a 
taigalei, lanţul stincos Izîxk. Aici nu demult 
prinseserăm ultimul mosc. 

Am încercat să descopăr cu privirile riul 
Mana, dar acesta șerpuia ascuns pe undeva 
pe după movilele înșirate. Undeva în depăr- 
tările albastre se zăreau crestele albe ale mun- 
ților, din a căror zăpezi îşi aduna apele Mana, 
pornind apoi impetuos de-a lungul a sute de 
kilometri la vale către fluviul Enisei. Nu de- 
parte de vărsarea riului Mana, ceva mai sus, 
fluviul Enisei era zăgăzuit de un baraj pu- 
ternic. 

Mi-am închipuit că dacă ai scruta de pe 
aceste înălțimi luminile electrice ce se aprind 
în fiecare noapte în Divnogorsk, ți s-ar părea 

probabil că e un adevărat incendiu care a cu- 
prins cerul într-o formă de potcoavă uriașă. 
S-ar prea putea, ca şi elanii veniţi aici pen- 
tru a linge sarea, să privească agitaţi și nedu- 
meriți la această  indepărtată şi neînţeleasă 
strălucire, care, așa, pe neaşteptate s-a răs- 
frint în ultimii ani peste această misterioasă 
şi tăcută taiga, din preajma rîului Mana. 

Ne-am întors acasă pe un alt drum. Mai 
întîi am mers pe gheţușul lunecos al piriia- 
şului, apoi pădurarul, după semnele făcute cu 
toporul în scoarța copacilor, m-a dus undeva 
într-un hățiş mocirlos, greu de răzbit, ca apoi 
să ieşim pe o potecă ce ducea către rîu. Pe-aici 
însă, cîinele Nocika a descoperit urmele unor 
întîmplări petrecute în pădure, chemîndu-ne 
cu un lătrat vehement. 

Lîngă un brad prăvălit, noi am descoperit 
o mulțime de urme de urs de diferite mărimi ; 
de la cele mici, probabil a puilor ieşiţi pen- 
tru prima dată din birlog, pînă la cele mai mari, 
care nu puteau fi decît ale unui mascul foarte 
mare şi puternic. Tot aici erau risipite pe jos 
smocuri de păr de urs. 

— A trecut Gromila pe-aici, exclamă tul- 
burat Vasili. Uitaţi-vă ce mai lăboi! 

Urma piciorului din spate era cam de vreo 
treizeci de centimetri. După această dimen- 
siune se putea aprecia și greutatea fiarei. Așa, 
cu aproximație această namilă cîntărea între 
trei sute cincizeci — patru sute de kilograme. 
Este greu să-ţi imaginezi un asemenea colos ' 

Cercetind urmele, Vasili a dedus că urșii 
trecuseră pe-aici cu două, trei zile-n urmă. El 

imi arătă că urma piciorului stîng din faţă pe 
care o lăsase masculul, era diferită de cele- 
lalte. Ursul fiind şchiop, îşi lerea vizibil pi- 
ciorul, aruncindu-l puţin în lături atunci cînd 
mergea. 

— Acest Gromila, cu ani în urmă hălăduia 
prin pădurile statului de pe malul celălalt al 
rîului Mana, îmi explică Vasili. Acolo a nime- 
rit într-o capcană. A reușit totuşi să-şi scoată 
laba zdrelită, lăsîndu-şi bineînţeles, în prin- 
soare o bucată de piele cu carne cu tot. De- 
atunci a rămas schilod. Merge şchiopătind, fe- 
rindu-și piciorul. Uite, se vede şi după urmă 
că-i puţin deviată. 

— Ursoaica cu puii au ieşit puţin, chib- 
zuia Vasili. Gromila i-a văzut şi desigur, nu i-a 
iertat, s-a năpustit asupra lor. lată şi sînge, 
iată şi o lăbuţă şi o urechiuşă de pui. Da, da... 
Uite de la celălalt pui de urs a rămas doar 
codiţa. Exact cum spune un proverb ; i-au ră- 
mas doar coarnele şi copitele. I-a devorat bleste- 
matul. Uf, ce parazit! Cum de i-a îngăduit 
oare ursoaica mamă ? 

Cercetind mai atent cele întîmplate, pădu- 
rarul dădu tircoale unui copac doborit de fur- 
tuni, sub rădăcina căruia descoperi birlogul 
răvăşit. Era gol şi stropit de sînge. În jurul 
birlogului, de asemenea se vedeau urmele lup- 
tei înverşunate care s-a dat. Pasămite, aici, în 
fața birlogului avusese loc prima încăierare 
între urşi. Pete de sînge bucățele de piele şi 
smocuri de păr erau risipite din belșug pr 
toată pajiştea din preajma birlogului. 

Hai să ne închipuim ce și cum anume s-a 
întîmplat, continuă Vasili, șezînd pe vine şi 
studiind urmele de pe locul bătăliei. Nu ştiu 
care-i părerea dumneavoastră, eu însă cam așa 
presupun : în primăvara asta, ursoaica împre- 
ună cu puii săi a ieşit mai tîrziu din birlog. La 
prima lor ieșire, ursoaica nu se prea indepăr- 
tează cu puii de culcuș. De data asta cred, că 
s-a îndepărtat ceva mai mult de pui, lăsîndu-i 
pe aceştia să se joace prin fața birlogului. 
Gromila a dat de ei. Văzindu-l, puii. s-au as- 
cuns in vizuină; numai că puternicul urs i-a 
scos de-acolo foarte uşor. Masculii îndeobşte 
atacă puii. Afară de asta, Gromila umblă flă- 
mînd acuma. În toamnă, recolta de mălini şi 
de alune a fost slabă, iar urşii au intrat în hi- 
bernare cam hămesiți. Înseamnă că și Gromila 
a înnebunit după pradă. Ferească sfintul să-i 
cazi în labe. 

Vasili îşi aruncă privirile în jur. Instinctiv, 
cercetai şi eu cu ochii desișul. Taigaua tăcea 
înmărmurită. 

— Cu siguranţă, ursoaica sărise în ajutorul 
puilor, adăugă după o scurtă tăcere Vasili. 
Iată, precum se şi vede, s-au încăierat chiar 
pe locul acesta. Ce s-o fi întîmplat cu ursoaica, 
nu se ştie. Pentru a-și apăra puii, ea își riscă 
chiar şi viața. Dar aici cine mai stie? 

Undeva, prin apropiere, s-a auzit lătratul 
îndirjit al cînelui. Vasili tresări şi neliniștit 
își scoase carabina de pe umăr. 

— Îl auziţi ? Aşa latră el numai atunci cînd 
simte ursul. Hai să cercetăm. 

Atenţi, am început să ne strecurăm intr-a- 
colo de unde venea lătratul. 

Nocika se repezi spre o grămadă de trun- 
chiuri despicate, sub care am descoperit ur- 
soaica sfirtecată. Măruntaiele animalului erau 
scoase şi mîncate. Rinjetul din timpul agoniei 
era şi acum ingrozitor. 

— Și-a făcut şi rezerve de hrană, zise mîh- 
nit pădurarul. Așteaptă să-i dispară cadăvru- 
lui duhoarea, apoi se va întoarce. Da, da se 
va întoarce negreşit. Să dai cu ochii de el acum, 
nu este de loc indicat. 

M-am bucurat nespus cînd ne-am îndepărtat 
de la locul tragediei. Nu mai aveam nici chef 
de vorbă. Mi-a stăruit încă multă vreme în 
minte imaginea acestui animal feroce care cu- 
treieră fără teamă taigaua în căutarea unei noi 
jertfe. 

Cînd mai aveam doi kilometri pînă la rîu, 
Vasili imi arătă locul unde braconierii își pu- 
neau droburile de sare. Tot aici, pe poteca 
bătătorită de sălbăticiuni, noi am distrus și 
trei laţuri ce fuseseră instalate pentru prinde- 
rea elanilor. Ciotul cu sarea, pădurarul nu l-a 
desființat. Asta, pentru că el intenţiona să-i 
pîndească pe braconieri şi să-i prindă asupra 
faptului. 

De-aici de unde ne aflam, era cam aceeaşi 
distanță pînă la rîu, cît şi de canton. Dar ca 
să ne strecurăm spre casă, s-a dovedit a nu 
fi o treabă chiar aşa de uşoară. Poteci nu 
erau. Mergeam prin  desişuri mai mult pe 
dibuite. 

În cele din urmă, în fața noastră apăru un 
luminiş. Părea că taigaua se dăduse la o parte 
pentru a ne face loc, şi am auzit un zgomot 
regulat de motor şi un sunet prelung de si- 
renă. 

— Iată-te! Se miră Vasili. A trecut o şa- 
lupă. Se întîmplă foarte rar ca să treacă pe-aici, 
pentru că apa este de mică adincime. De bună 
seamă că l-a transportat pe șeful sectorului 
de plutărit. 

Pe rîu urca pufăind în susul apei o şalupă. 
Deşi dispăruse după o cotitură, printre stincile 
înalte din dreptul cantonului, -zgomotul moto- 
rului mai era preluat de ecou și dus undeva 
departe prin taiga. 

Acasă era zarvă mare. Cu şalupa-dragor, 
pe care o văzuserăm pe riu, sosiră şi cei doi 
cercetători. Frosea îi ajuta la căratul bagajelor 
de pe mal. Nadiușka zburda prin ogradă ți- 
pînd de bucurie. 

Iuri lurievici era un om de statură mijlocie, 
uscăţiv, cam de vreo treizeci şi cinci de ani. 
Faţa îi era fină și îngustă. Părul bogat îl purta 
lung şi era de culoare închisă. Avea ochelari 
cu ramă din os. Aducea gifiind de pe malo 
valiză mare. A lăsat-o jos in faţa uşii, apoi 
se îndreptă de şale, și-a scos ochelarii de pe 
nas şi trăgind cu lăcomie în piept aerul ozo- 
nat, exclamă cu admiraţie : 

— Ninocika, ia te uită cîtă frumuseţe! Pri- 
veşte, te rog, priveşte ! 

În cerdacul casei stătea o femeie blondă, 
durdulie. Era îmbrăcată cu o bluziță albastră, 
brodată cu flori. 

— Iuri! Trebuie să deschidem valiza, nu 
să te extaziezi, zise ea supărată. Cheia s-a pier- 
dut, ce facem acum ? 

În clipa aceea, ea ne văzu şi pe noi. 

— Hei, iată-l şi pe gospodar! Bună ziua. 
Aţi picat la țanc. Te rugăm, Vasili, ajută-ne 
să deschidem valiza. Ştiţi, am pierdut cheia 
și am acolo în valiză lucrurile de primă nece- 
sitate. Vai, vai! Cu cîtă greutate am răzbit 
pînă aici. Mii de mulțumiri căpitanului că ne-a 
luat în șalupă. Totul e aşa de complicat. Și pe 
deasupra am pierdut şi cheile de la valiză. 

Nina Alexeevna avea o faţă albă, care nu 
văzuse cam de multă vreme dogoarea soarelui. 
Avea nasul fin, ochii albaștri și o pieptănă- 
tură înaltă, modernă. Arăta cu mult mai tînără 
decit soțul ei. 

Nina Alexeevna nu mi-a dat nici o atenţie, 
în schimb Iuri lurievici, de îndată ce m-am 
apropiat de pragul casei, se recomandă și intră 
repede în vorbă, spunindu-mi toate cite îl 
preocupau pe-aici. 

— Că veţi studia împreună cu noi com- 
plexitatea taigalei, asta este o treabă minu- 
nată. Știţi, Mana este un rîu foarte intere- 
sant ! Da, da, el constituie o excepţie în multe 
domenii ale cercetărilor. Acum însă, de cînd cu 
zăgăzuirea Eniseiului, rolul său a devenit și mai 
important. 

— Iuri, dragul meu, socot că nu este mo- 
mentul cel mai potrivit să te ambalezi acum 
în discuţii, îl întrerupse nemulțumită Nina 
Alexeevna. Vezi bine că trebuie să ne insta- 
lăm. 

— Bine, bine! Dar mai întîi dă-mi voie 
să ţi-l prezint pe Anton Nikolaevici, tînărul 
nostru zoolog. 

Desigur că în urma sfişierii îmbrăcămintei 
de pe noi prin hăţișurile taigalei, aveam înfă- 
țișarea unui sălbatic. M-am înclinat sfios în 
faţa femeii, abia reușind să-mi acopăr cu ruc- 
sacul pe care mi-l scosesem de pe umeri, pan- 
talonul rupt mai sus de genunchi. 

Frosea căra apă pentru baie. Văzindu-mă, 
lăsă gălețile jos şi plesni din palme. 

— Anton Nikolaevici, zise ea tărăgănat ca 
de obicei. Mişună căpuşele în ciorchini pe 
dumneavoastră. Fugiţi repede şi descotorosi- 
ți-vă de ele. Apoi, împreună cu Vasili, intraţi 
repejor în baie ! 

Am cules de pe mine cam vreo douăzeci de 
căpușe. Vasili mi-a atras atenţia rizind, că 
acesta este doar începutul. Cu cît timpul se 
va încălzi, cu atît te năpădesc mai multe. În- 
tr-un singur ceas, mai zicea el, se agaţă de tine 
în orice caz mai multe decit cele pe care le-ai 
cules acum. 

Baia de aburi avea ieşirea în grădina de zar- 
zavat. Pe acoperișul ei vechi și plat, crescuseră 
urzici înalte. Avea un singur gemuleț mat. Era 
fără burlane, aşa că focul se făcea, iar fumul 
ieşea prin uşa deschisă. Pereţii din bîrne erau 
de mult acoperiți cu un strat gros de funin- 
gine. Dacă nu erai atent şi atingeai peretele, 
nu te mai puteai curăța multă vreme. Pe o 
plită mare clocotea apa în cazan. Lingă unul 
din pereţi, era o copaie cu apă rece. 

Acum baia era pregătită, fumul ieşise. Cup- 
torul din piatră supraîncălzit, emana o dogoare 
de nesuportat. Vasili aruncă peste cuptorul 
încins o găleată cu apă rece. Pietrele înroșite 
începură să sfiriie, emanînd un abur binefă- 
cător. 

Se împrăștie un miros de piatră încinsă, de 
fum şi un iz puternic de măturică opărită, con- 
fecționată din crenguțe de mesteacăn. 

— Tare-i bună baia siberiană, glăsui Vasili, 
lovindu-se cu multă plăcere peste șoldurile 
goale cu măturica de mesteacăn. Da, da, e 
foarte bună ! 

Neobișnuit cu astfel de baie, îmi venea foarte 
greu să respir. Ca să nu mă sufoc, mă tupilai 
pe podea. Aici era ceva mai răcoare. În schimb, 
Vasili urcîndu-se pînă pe treapta de sub tavan, 
făcea haz pe socoteala mea. 

Însă după un drum aşa de lung şi obositor pe 
care il parcursesem astăzi, baia mi s-a părut 
dintre cele mai minunate. 


CAPITOLUL ll 


IURI IURIEVICI se scula foarte devreme şi 
imediat dădea fuga să se scalde în rîu. După 
asta se aşeza în barcă şi pleca să-şi controleze 
aparatura ştiinţifică, cu care făcea sondări în 
domeniul pisciculturii. Lua probe de apă, mă- 
sura în diferite locuri temperatura apei, efectua 
aici, pe rîu, o seamă de operaţii necesare cer- 
cetărilor sale. 

Nina Alexeevna se scula nu mai devreme de 
ora nouă. Acorda foarte mult timp toaletei sale, 
după care se ducea pentru o jumătate de ceas 
la ocolul animalelor capturate, unde își nota 
cîte ceva într-un carneţel, după care se întorcea 
să-și ia dejunul pe care i-l pregătea Frosea. 

Înainte însă de a dejuna, ieșea pe malul rîu- 
lui, împreună cu Frosea, de unde, pe rînd, îl 
strigau cît le ținea gura pe Iuri Iurievici : 

„De-ju-nul e ga-ta“ ! Strigau aşa pînă ce le 
venea răspunsul, de obicei de undeva dintr-un 
cot al riului : „Vin, vin, i-me-di-at“. Mai trecea 
însă o bună bucată de vreme pînă ce apărea 
Iuri Iurievici destul de jenat şi se așeza la masă. 

Nina Alexeevna îşi mustra cu asprime soțul, 
iar el căuta să-și motiveze întirzierea, promi- 
țind că va fi cît se poate de punctual, drept 
pentru care a doua zi se repeta. 

Cînd se brodea ca eu şi cu Vasili să fim 
acasă, Frosea, imediat după dejunul celor doi 
soți, ne servea prînzul. Asta pentru că dejunam 
foarte devreme, după care plecam de obicei în 
taiga. Cum şi cînd prididea Frosea să ne gă- 
tească la toţi, îmi era greu să-mi imaginez. 

Iuri Iurievici după dejun se ducea din nou 
spre rîu, unde de fapt îşi petrecea toată ziua. 
Nina Alexeevna își mai arunca o dată sau de 
două ori privirea prin strunga animalelor, che- 
mînd-o uneori şi pe Frosea acolo. În rest, își 
folosea timpul făcînd plajă pe malul rîului, ci- 
tind o carte la umbra unei umtreluţe colorate 
care îi ferea capul de arșiţă. 

Din taiga mă întorceam de obicei către seară. 
În zilele ploioase, cînd nu se putea umbla prin 

pădure, rămîneam acasă. Făceam ordine prin 
însemnările mele și uneori îi ajutam lui Iuri 
Iurievici la prinsul peştelui sau la luatul pro- 
belor de bentos și de plancton. 

Aceste probe, ihtiologul le extrăgea cu o 
scafă ce cîntărea destul de greu. Unealta tre- 
buia să ridice de pe fundul riului, de unde 
apuca cu gheara, o bucată de pămînt în care se 
găseau viermişori, larve şi alte organisme vii. 
Scafa muşca cu dinţii din stratul de pe fund, 
întocmai ca un excavator. Însă manipularea ei 
era foarte dificilă pentru un singur om, cu toate 
că Iuri lurievici se acomodase cu treaba asta. 
Mi-am dat seama că această îndeletnicire nece- 
sită multă forță fizică, numai în momentul cînd 
am înţeles să-l ajut. 

Cind l-am întrebat de ce lucrează fără la- 
borant, Iuri lurievici mi-a răspuns stingherit 
oarecum : 

— Ştiţi, îmi este penibil să le cer așa ceva... 
Doar nu sînt un cuconaș ; încerc să mă descurce 
şi singur. 

Mai puțin complicată era luarea probelor de 
plancton, cu toate că şi treaba asta mi s-a pă- 
rut destul de migăloasă. 

Ihtiologul folosea un fel de minciog, confec- 
ționat din material foarte subțire, prins de un 
cerc. Planctonul colectat îl ținea in borcane cu 
formol. Borcanele erau etichetate şi trecute în- 
tr-un registru. Pe vreme rea, Iuri Iurievici stă- 
tea acasă şi făcea analize. Studia cu scrupulozi- 
tate fiecare peştişor prins. Acum ihtiologul ți- 
nea evidența numerică a peştilor care plecau 

să-şi depună icrele. Dispunea de felurite unelte 
de pescuit : crisnic, şulăr, vircolac, cîrlige, virşă, 
vintir, ţăpoaică, plasă, diferite mreje, uneori 
folosea şi undița. 

Primăvara, omul de ştiinţă pescuia cel mai 
des cu şulărul, prins de capătul unei prăjini. 
Frosea şi cu mine îl ajutam uneori. În această 
operaţiune eram și noi interesați, deoarece după 
toate analizele ştiinţifice, tot peştele urma dru- 
mul cazanului comun. Frosea pregătea o ne- 
maipomenită ciorbă de peşte, sau îl prăjea cu 
smîntînă. 

Lucrînd cu Iuri lurievici, mă impresiona nu 
numai dragostea sa pentru muncă, ci și capa- 
citatea inepuizabilă de a povesti ceasuri în şir 
despre numeroasele specii de peşti. De la el am 
aflat că în urmă cu treizeci — patruzeci de ani, 
rîul Mana era mult mai bogat în peşte, dar 
după ce s-a renunțat la transportarea lemnului 
în plute, lăsînd tuştenii să plutească la vale 
liber, în dezordine, rezervele de peşte au in- 
ceput să secătuiască vertiginos. Și, deşi şi în 
prezent în riul Mana se puteau număra vreo 
douăzeci și două de specii, peştele a devenit 
mai mărunt şi s-a împuţinat. 

— Acţiunea exercitată de masa enormă de 
buşteni ce pluteşte la vale, s-a dovedit a fi mult 
prea grea pentru rîu, spunea Iuri lurievici în 
timp ce culegea peştele din plasă. Gîndiţi-vă 
numai că pe rîu se perindă aproape un milion 
şi jumătate de metri cubi de bușteni pe sezon! 
Se distrug locurile de păscut ale peştelui, cît şi 
acelea în care-şi depune icrele. Fundul rîului 
este pur şi simplu arat de bușteni, încît peștele 

este strivit. Da, dragul meu, te rog să mă crezi, 
este strivit ca de-o cizmă. Știuca și mihalţul sînt 
peștii cărora le place să se ascundă prin cotu- 
rile rîului, dar abia aici îi paşte moartea. 

— Cele mai bune soiuri de peşte din riurile 
siberiene, cum ar fi somonul şi lipanul, conti- 
nua el, veneau întotdeauna să-şi depună icrele 
aici. Acum însă Eniseiul este zăgăzuit. Păi, ce 
consecință are asta ? aceea că în fața barajului 
se găsesc acum bancuri întregi de pește. Peștele 
acesta are doar o singură ieșire, aceea de a 
trece în cel mai apropiat afluent al Eniseiului, 
adică în rîul Mana. Asta înseamnă că sînt bine- 
veniți aici. Hrană le ajunge pentru toţi. Ca să 
nu mai vorbim de minunatele locuri în care își 
pot depune icrele. 

Dar ajuns aici, Iuri lurievici continua cu 
amărăciune, la gura de vărsare a riului Mana, 
de îndată ce se scurg sloiurile de gheaţă, aceasta 
este imediat zăgăzuită cu un stăvilar plutitor 
pentru a opri bușştenii veniți din susul apei. 
Peştele pătrunde cu mare greutate prin aceste 
îngrădiri. Ori, tocmai în timpul acesta, știuca, 
lastrița, lipanul, cît și alte specii de peşte în- 
cearcă să răzbată spre riul Mana pentru a-și 
depune icrele. Dar cum să treacă cînd drumul 
le este închis ? Iată deci, cum peştele destinat 
pescuitului, este nevoit să-și depună icrele de-a 
lungul țărmului fluviului Enisei, care sînt de- 
vorate de fel de fel de pești răpitori. 

— Şi totuşi o anumită parte din acest peşte, 
deși într-o cantitate redusă, reuşeşte să se stre- 
coare în rîul Mana, continua ihtiologul. Și în 
sinea mea presimțeam că o să înceapă să vor- 


59 


bească acum despre ceva foarte trist, întrucît 
vocea lui căpătase inflexiuni pline de mihnire, 
faţa îi devenise abătută, iar ochii obosiţi. Dar 
ce soartă îi aşteaptă aici pe musafirii noștri ? 
Locurile cele mai potrivite în care peştii mari 
îşi depun icrele sînt barele, între coturile riu- 
lui. În perioada plutăritului, icrele sînt îm- 
prăștiate sau strivite fără milă de această masă 
lemnoasă. Apoi furia apelor le ia şi le duce la 
vale. Dar ce ? parcă numai icrele au de suferit ? 
exclama el şi mai abătut. Din cauza acestui 
„plutărit“, se sfarmă malul stîncos izbit de kuş- 
teni. Pietrele cad şi se aşază pe fundul riului, 
transformîndu-l într-o şosea bine bătătorită. 

Iuri Iurievici îşi răvăşea nervos părul bogat 
şi negru, îşi pleca capul, şi deşi aceste necazuri 
îi erau demult cunoscute, părea că abia acum a 
apreciat cu adevărat gravele urmări, generate 
din cauza acestui plutărit. 

Despre riul Mana, pe a cărui mal de fapt şi 
locuiam, am aflat de la Iuri Iurievici multe 
lucruri noi. Acest rîu căpătă în ochii mei o deo- 
sebită importanţă. Părea că este un organism 
viu. An de an, în fiecare primăvară, se trezea 
la viaţă. Își aduna şi își repezea năvalnic apele. 
Înfăptuia enorme și necesare servicii omului. 
Ducea în spinarepe o distanță de cinci sute de 
kilometri nenumăratele stive de bușteni. Înmul- 
tea şi hrănea în apele sale multiple soiuri de 
peşte. Către toamnă, apeleriuluise împuţinau, 
ca și cum l-ar fi năpădit neputinţa. În cele din 
urmă, iarna, se acoperea cu un strat gros de 
gheaţă. Și tot aşa, aceste fenomene se repetau 

60 


Mana, este un rîu foarte bătrin. A luat fiinţă 
cu mult înaintea fluviului Enisei. În vremuri 
îndepărtate, el curgea liniștit şi drept în albia 
sa. Din cauza deselor erupții vulcanice care au 
zguduit şi deformat pămîntul s-a ajuns ca în 
drumul acestui rîu să apară înaltele Saiane ră- 
săritene. Riul a fost nevoit să-și caute și să-şi 
sape noile-i vaduri. Și astăzi, el, riul, şenpuieşte 
neobosit încă din negura vremurilor printre 
aceşti vulcani stinşi şi răciţi, învîrtejindu-se în 
meandrele pe care şi le-a croit printre stiîncile 
colțuroase, ca să ajungă la fratele său mai tînăr, 
dar crescut mai voinic şi mai puternic — Enise- 
iul. În felul acesta, rîul Mana rătăceşte multă 
vreme printre  coloşii stîncoşi, presăraţi pe o 
întindere de necuprins ale defileului din taiga. 

— Eniseiul nu este așa, spunea Iuri Iurievici. 
Eniseiul are un drum mai drept, mai neted. E 
tînăr şi puternic, nu se teme de obstacole. El 
face parte din categoria marilor fluvii. Ascul- 
taţi numai ce spun legendele despre el! 

Și Iuri Iurievici declama grav : 


Iar în fluviile ce curg drepte şi netede, 
Alunecînd line în toată măreţia lor, 
Pot să se adape numai zeii şi mamuţii, 
Privindu-se de la egal la egal... 


Al asculta pe Iuri Iurievici cu plăcere, era şi 
faptul că el, ca un adevărat actor, trecea cu 
ușurință de la un subiect la altul cu multă tră- 
ire și veridicitate. Toate aceste vorbe ale sale 
căpătau o formă firească și o nuanţă de pro- 
fundă sinceritate. 

Frosea îl asculta cu atenție, aşa cum de fapt 
ascultă copiii. Și dacă uneori treaba asta se în- 
tîmpla să se producă în bucătărie, apoi cu si- 
guranţă că îi ardea peştele în tigaie sau îi dădea 
laptele în foc. 

Asupra lui Vasili, discursurile omului de 
ştiinţă nu prea aveau efect. La aceste perorații 
entuziaste ale lui Iuri Iurievici, el răspundea cu 
zîmbete discrete, vădit zeflemitoare. 

Absolut indiferentă la aceste strălucite dis- 
cursuri ale lui Iuri Iurievici, era şi Nina Alexe- 
evna. 

— Mă interesează peștele, spunea ea rizînd, 
numai în momentul cînd acesta devine un ar- 
ticol bun de mîncat. Ba şi mai mult: m-am 
convins că gustul peştelui depinde în mare mă- 
sură de strădaniile Frosei. Apropo, dragul meu 
Iuri Iurievici, mi se pare că l-ai zăpăcit cu totul 
pe Anton Nikolaevici. Nu-l vezi că de la o 
vreme umblă de parcă ar fi plouat. 

Eram foarte mirat, cum de okservase starea 
mea de spirit ! Într-adevăr, devenisem un fel de 
împrăștiat, însă cu siguranță nu din cauza dis- 
cursurilor lui Iuri lurievici, ci datorită gîndu- 
rilor ce mă frămintau continuu în legătură cu 
Frosea. 

Am observat că Frosei îi plăcea să găsească 
prilejul de-a rămîne numai cu mine : deşi, faţă 
de Vasili mă cam ocolea. Nu ne declarasem 
încă sentimentele, dar și fără asta se observa 
clar că pe zi ce trece, ele se intensificau şi se 
sudau între noi. 

Deși aceste sentimente îmi înfrumusețau oa- 
recum viaţa, ele mă nelinişteau în aceeaşi mă- 

sură. Îmi venea foarte greu, îmi era jenă să-l 
privesc în ochi pe Vasili. Căutam să stau cît 
mai mult prin pădure. Iar cînd veneam seara 
acasă, eram extrem de obosit, căutînd cît mai 
repede să mă întind în pat și să nu mă mai 
trezesc pînă dimineața. 

Nu era mai puțin adevărat, că simţeam ne- 
voia s-o văd pe Frosea, să-i văd zîmbetui 
sfios şi dulce, gesturile ei fine, privirea-i caldă. 
Dar mai cu seamă să mă așez la masă în bu- 
cătărie şi să gust din bucatele pregătite de 
dînsa. În asemenea momente, îmi dispărea orice 
soi de oboseală şi autoeschivare față de aceste 
stări de nelinişte. Eram gata să fac orice, nu- 
mai s-o pot vedea pe Frosea şi să schimb cu 
dînsa măcar cîteva vorbe. 

Uneori, așa, către amurg, Frosea şi cu Vasili 
obișnuiau să se ducă cu barca să pună virşele 
pentru prinsul peștelui. Atit virșele cît şi leasa, 
le executam noi dintr-un fel de sirmă de alu- 
miniu. Orificiile leasei erau unse pe dinăuntru 
cu aluat sau puneam acolo resturi de piine. 
Pentru ademenirea peștelui mare, fixam această 
unealtă numai cînd se întuneca binişor. Altfel, 
peștele mărunt intra şi ne mînca toată nada. 

Vasili se aşeza întotdeauna fără nici o poftă 
în barcă. lar cînd era vorba să mai meargă şi 
pe întuneric, pur și simplu se eschiva cu totul. 

În cazul cînd renunţa definitiv, Frosea ex- 
clama jalnic : 

— Păi, cine o să mă ajute ? Singură mă pot 
răsturna: şi mă pot chiar şi îneca. Afară de 
asta, am nevoie de cineva care să yislcasca şi 
să instaleze virşa. 

Și de fapt, amindoi, abia aşteptam ca Vasili 
să zică: 

— Roagă-l pe Anton Nikolaevici, poate că 
are poftă de pescuit. 

În astfel de situații, nu așteptam niciodată să 
fiu prea mult rugat. Mă ridicam imediat și îm- 
preună cu Frosea, bucuroasă peste măsură, o 
porneam spre barcă. 

Nadiușka, de obicei dormea la ora asta. Aşa 
că numai noi amindoi alunecam încet pe undele 
liniștite ale rîului. 

Acestea erau cele mai minunate clipe ale 
noastre. Eu trăgeam la rame. Mă străduiam să 
vislesc cît mai uşor. Frosea era instalată la 
cirmă. Şi, deşi era întuneric, ea mă privea tot 
timpul. 

Despre cite lucruri nu ne-a fost dat să vor- 
bim ! Ea asculta atentă istorisirile mele despre 
pădure, despre plimtările prin taiga, despre 
întîlnirile cu fel de fel de jivine. Eu îi ascultam 
cu plăcere relatările despre măruntele treburi 
gospodărești, despre felul cum s-a adaptat mos- 
cul în crescătorie, și unele întîmplări din viaţa 
ei. 

Uneori, Frosea, rizind, o imita pe Nina Alexe- 
evna, cum aceasta își dojenea soțul pentru felul 
său distrat. Dar în același timp, Frosea îl com- 
pătimea, spunînd că pe Iuri lurievici nu te poți 
supăra niciodată, deoarece deși pare copilăros, 
este un om serios şi foarte cumsecade. 

— Iuri lurievici trebuie să fie foarte fericit, 
remarcă ea după o scurtă tăcere. 

— Dece? mă mirai eu. 

— Fi! Iubeşte cu pasiune. 

— O iubeşte pe Nina Alexeevna ? 

— Aşi! O iubeşte şi pe dinsa, dar nu chiar 
aşa. În primul rînd îşi iubește cu pasiune 
munca. 

— Îmi amintesc, cum dumneavoastră spu- 
neaţi odată, că atunci cînd oamenii se iubesc 
sînt foarte fericiți. Văd însă că mai există şi 
altă fericire. Spre exemplu, atunci cînd îţi iu- 
beşti profesia. Nu-i aşa ? 

— Da, da! Iuri Iurievici se bucură de mult 
noroc şi de multă fericire. Eu însă mai puţin. 
Dacă pe mine nu mă menajează şi nu mă iu- 
beşte nimeni, cum aş putea fi fericită? Dar 
dumneavoastră ? 

— Eu aş fi dorit tare mult să-mi pot iubi şi 
nevasta şi profesia. Iar acea femeie care îmi 
va deveni soție să mă iubească și ea din toată 
inima... 

— Ohoo! Cît de lacom siîntețţi, rise ea, îm- 
bujoriîndu-se la faţă. Vreți totul dintr-o dată. 
Prea norocos o să fiţi... 

Și după o scurtă tăcere, tot zimbind, întrebă 
sfioasă : 

— Dacă o să vă rog să-mi dezvăluiţi o mică 
intimitate, n-o să mă refuzațţi ? 

— Vai de mine, Frosea, vă spun orice. 

— Aţi iubit pe cineva? Spuneţi-mi sincer. 

— Dacă ar trebui să mă analizez serios, n-am 
iubit pe nimeni. În adolescenţă doar, dădeam 
tircoale unei fetişcane. Fata s-a măritat mai 
tîrziu, cu altul ce-i drept, nu-i făcusem propu- 
neri de căsătorie. Probatil că nu reuşisem să 
mă îndrăgostesc de ea aşa cum scrie la carte. 
În prezent nu am pe nimeni. 

— Dumneavoastră ar trebui să vă îndră- 
gostiți de o femeie care să vă preţuiască mai 
mult decît însăşi viaţa, zise ea îngîndurată. 

— Voi avea oare norocul s-o găsesc? 

— Dacă veți şti să iubiţi cu pasiune, desigur 
c-o s-o găsiţi. 

Seara aceasta mi-a rămas în minte. Era în- 
tuneric. Ceaţa încă nu se lăsase, dar în aer 
deja se simțea umezeala. Pe rîu se auzeau rā- 
sunînd diferite zgomote. 

În tutărișurile mai apropiate de mal. păsările 
mărunte erau preocupate cu instalarea pentru 
somn, ele ciripeau uşor şi în diferite glasuri. 
Undeva, de la cea mai apropiată viroagă, se 
auzea fluieratul subţire al unei găinuşi de 
munte. Apoi acest fluierat se îndepărtă. Prin 
taiga se auzea corul mierlelor. Ele repetau cu 
insistență aceeași melodie : 

— Fi-lip, fi-lip, să vii, să vii, la ceai, la 
ceai.... 

Nici pînă în ziua de azi n-am putut afla de 
ce profesorul nostru de la institut, imita anume 
pentru noi studenții această frază cu cîntecul 
de seară al mierlelor. 

La un țipăt tăios al unui pescăruș, mierlele 
tăcură speriate pentru o clipă. Din apă ţișni în 
sus, ca o săgeată, un peşte argintiu. Era un 
pește mai mic, care probabil se văzuse încolțit 
de vreo știucă. 

Pe lingă barca noastră treceau buștenii ples- 
căind uşor. Către seară aceştia erau întotdea- 
una mai rari. Din cînd în cînd, buştenii se cioc- 
neau între ei, sau se furişau pînă în coasta 
bărcii noastre, zgîrîind-o supăraţi. În astfel de 

momente, plescăiau mai tare de parcă ar fi 
fost vii. Eram nevoiţi să fim mereu cu ochii-n 
patru. Altfel,  bușştenii puteau să ne spargă 
barca. 

Cu toate aceste zgomote iscate, pe riu dom- 
nea totuşi o linişte calmă şi binefăcătoare. Cu 
această linişte se armonizau surprinzător de 
plăcut plescăitul peştelui ce se juca pe oglinda 
rîului, foşnetul bușştenilor plutitori, chemările 
mierlelor de prin tufărişurile de pe mal, şi 
multe altele. Toate acestea se împleteau într-o 
imensă simfonie a nopţii, născută pe acest rîu 
din inima taigalei. 

Undeva, către malul stîncos, nu departe de 
golful spre care noi ne îndreptam, se auzi o 
troznitură puternică. M-am oprit din viîslit, ri- 
dicînd lopeţile în furcheţi şi-mi ascuţii auzul. 
De pe visle picura apa în sunete cristaline. 

— S-o fi prăbuşit vreun copac, îşi dădu cu 
părerea Frosea. S-au poate vreun urs aruncă 
crengile uscate din cale-i. 

Ea oftă adînc şi, cu părere de rău în glas, 
adăugă : 

— Trebuie să ne grăbim, Anton Nikolaevici, 
trebuie. Pînă ce o să instalăm uneltele de pes- 
cuit, o să mai treacă ceva din timp și cine știe 
ce o să-și închipuie Vasili... 

Voind să instaleze virșa în golf, Frosea o 
scăpă în apă înainte de vreme. Eu îi ajutai s-o 
scoată şi s-o fixăm în alt loc. Barca se clătină 
şi eu eram cît pe-aci să cad în apă. Pentru a-mi 
menţine echilibrul, am prins-o, fără să vreau, 
pe Frosea de mijloc. Ea se strînse pentru cîteva 
clipe la pieptul meu. Mă tulturasem așa de 

tare, încît nu ştiu cum am putut rezista ispitei 
de a nu o îmbrățişa şi de a nu o mîngîia aşa 
cum se cuvine. 

M-a trezit din această toropeală risul zgo- 
motos al Frosei : 

— Cît pe-aci era să facem o baie. Ce i-am 
fi spus lui Vasili ? 

Din nou Vasili! De ce-l tot pomenește la 
nesfîrşit ? În momentul de faţă nici nu voiam 
să mă gîndesc la Vasili. 

Sosise şi timpul cînd trebuia să ne întoarcem 
la canton. 

Visleam în tăcere. Cite n-aş fi dorit să-i 
spun ! Nu găseam însă cuvintele cele mai po- 
trivite. Sau poate nu îndrăzneam. Nu știu... 

Tăcea și Frosea. 

Împrejurarea aceasta care ne mijlocise apro- 
pierea fizică, părea că ne speriase pe amindoi. 
La întoarcere, din cauza întunericului, nu-i 
mai vedeam fața, însă nu ştiu de ce, mi s-a 
părut că Frosea era tare tulburată. Chiar și 
respiraţia îi devenise întretăiată. 

Ce s-ar întîmpla oare dacă aș trece pe lîngă 
canton fără să opresc şi s-o duc pe Frosea mai 
departe... 

Of, Antoane, Antoane! Parcă ţi-ai pierdut 
mințile ! Mi-am încordat mușchii şi începui să 
vislesc cu putere. Barca aluneca iute şi, zgi- 
rîind zgomotos prundişul, se izbi cu botul în 
mal. 

Pe un pietroi de lîngă mal se profila în în- 
tuneric o figură confuză de om. 

— De ce aţi întirziat atîta? Se auzi vocea 
nemulțumită a lui Vasili, Eram îngrijorat... 

Pe la mijlocul lunii lui mai, cedrii îşi deschi- 
seră mugurii. Arborii foioși fură năpădiţi de 
frunze tinere şi gingaşe. Mestecenii se împodo- 
biră și ei cu frunze zimțate de-un verde des- 
chis. Toată pădurea strălucea maiestos la soare, 
îmbrăcată în podoaba ei delicată. 

Soseau pe rînd stoluri de păsări migratoare. 
Prin desișuri se auzea cintîind cucul. Turture- 
lele își dădură şi ele drumul glasului. Pe dea- 
supra rîului răsuna fluieratul complicat al pitu- 
licei, sosită și ea din ţările îndepărtate : Ti-tiu- 
iti-vitiu. 

Era atîta prospeţime în acest cîntec sonor, 
redat așa de perfect, încît nu-ţi venea să crezi, 
cînd aceeași pasăre, abandonîndu-și ciripitul ei 
încîntător, începu să piue plictisitor: Piu-piu- 
piu... Se pare că descoperise ceva în dezordine 
prin pădure, şi acum bombănea morocănoasă, 
uitînd cu totul de fermecătorul ei ciripit de 
mai înainte. 

A sosit și sturzul auriu, Pallasa, a cărui pro- 
venienţă a rămas aproape necunoscută pînă în 
prezent. 

Mă uitam cu multă curiozitate la acest sturz, 
căruia îi luceau penele în reflexe aurii, stropite 
cu pete negre în formă de semilună, și mă gîn- 
deam că n-ar fi rău să i se studieze felul de 
viaţă. În momentul de față această pasăre mi 
se părea aşa, ca o pasăre măiastră venită din 
legendă. Sturzul auriu avea un fluierat puter- 
nic însă puţin trist, asemănător cu cel al omu- 
lui. Pasărea era foarte precaută. Odată am în- 
cercat să mă apropii cît mai mult de ea, dar, 

speriată, a dat alarma, dispărînd de parcă s-ar 
fi volatilizat în aer. 

Erau în natură atitea noutăţi cu care mă în- 
tilneam, încît nu mai pridideam să le trec pe 
toate în jurnalul meu de zi. 

Primăvara se făcea simțită şi în inima taiga- 
lei. Zăpezile se topiseră de peste tot. Într-una 
din zile, aşa cam către seară, întorcîndu-mă 
acasă, lingă un piriiaş, am speriat întimplător 
un mosc, care tocmai se ospăta copios dintr-o 
tufă de coacăză neagră ce înflorise de curînd. 

Cînd mă apropiam de canton, soarele apunea 
în toată măreţia sa. Pe deasupra marginii de 
pădure treceau într-un şir rar sitarii. Chemările 
lor răguşite se transformau în fluierături saca- 
date. Pe fundalul portocaliu al asfinţitului se 
profila clar zborul leneş al păsării cu pliscul 
lung. Abia dispărea unul în zarea amurgului, 
că după el trecea altul, apoi al treilea... 

Cînd am ajuns în dreptul crescătoriei, am fost 
strigat de către Nina Alexeevna. Întotdeauna, 
spre seară, cînd moscul ieşea din ascunzătoare 
să se hrănească, ea se apropia de ţarc şi își 
continua munca de cercetare asupra lor. 

Văzind-o pe Nina Alexeevna cum stă întinsă 
zile întregi şi se perpeleşte la soare, am făcut 
o asociaţie de idei, în sensul că munca aceasta 
i se potrivește de minune. Pasivitatea moscu- 
lui, care stă toată ziua culcat, rumegîndu-și 
hrana, fără să schimbe locul decît foarte rar, 
cu siguranţă că îi convine stăpinei acestei cres- 
cătorii, care la rindul ei stă toată ziua pe plajă. 
Este foarte adevărat că problema cea mai arză- 
toare a Ninei Alexeevna este aceea de a ob- 

ține de la aceste animale secreția parfumată. 
Dar pentru așa ceva încă nu sosise timpul. Ea 
studia deocamdată posibilitatea de ţinere a 
acestor sălbăticiuni în captivitate. 

— Anton Nikolaevici, am mare nevoie de 
dumneavoastră, zise Nina Alexeevna, aproape 
pe şoptite, ca să nu-şi sperie odraslele. Sinteţi 
tare obosit ? 

— Puțin 

— Anton Nikolaevici, dragul meu! Ajuta- 
ți-mă ! Ştiţi, vreau să observ cum se comportă 
aceste creaturi în timpul nopţii. Singură însă 
mi-e frică să stau prin preajma lor. Iuri e puţin 
răcit şi n-aş vrea să-l mai deranjez. N-aţi vrea 
să staţi cu mine puţin ? 

Fisticit, am dat din umeri. 

— Păi, dacă trebuie neapărat... 

— Desigur că e necesar, se bucură Nina 
Alexeevna. Nu știu încă precis cu ce se ocupă 
aceste animale în timpul nopții. Vă mulțumesc 
foarte mult ! 

— Dar mai întîi trebuie să mă descotorosesc 
de căpuşe și să și cinez. 

— Desigur, desigur ! O-să vă aştept. 

La intrarea în crescătorie era amenajat un 
fel de foişor ce semăna mai mult cu o gheretă 
în care se vind cereale. Pe biîrnele care înche- 
iau acoperişul, era aşternut un acoperiș din 
scoarță de copac. Pe-aici, pe o scăriță în spi- 
rală se furișa Nina Alexeevna ca să-și poată 
supraveghea mai uşor animalele. Tot aici ea 
îşi aşternuse pe podele un strat gros de fîn, 
aşa că îi era destul de comod să lucreze în ase- 
menea ambianţă. 

— Pe-aici Anton Nikolaevici, pe-aici dragul 
meu, șopti ea. după ce mă întorsei de la cină. 
Creaturile mele au început să se miște chiar în 
momentul acesta. Aşezaţi-vă mai aproape de 
mine. Uitaţi-vă, cel care trece acum este Colț 
Alb. El își începe întotdeauna mai devreme ac- 
tivitatea decit ceilalți. Colo, vedeţi, Galia își 
schimbă culcușşul. Uitaţi-vă cum scurmă sub 
ea pămîntul cu copita, împrăştiind resturile de 
nutreţ. Probabil să-i fie culcușul mai afînat. 
Dincolo, Aksîr și-a scos și el capul din ascun- 
zătoare. Studiază dacă nu cumva e vreun pe- 
ricol prin apropiere. Curînd se va scula şi el. 

Nu puteam înțelege, cum de îi putea distinge 
pe toţi prin întuneric ? Și cînd oare avusese ea 
timpul necesar să-i cunoască și după felul cum 
sînt „botezați“, cînd şade toată ziulica și se 
prăjeşte la soare ? Mie mi se părea că sînt toţi 
la fel : afară doar de masculi, ai căror colţi albi 
li se vedeau ieşiţi de pe partea maxilarului su- 
perior. 

Masculul, pe care Nina Alexeevna îl numise 
Colț Alb, se furişă prin ocol, cătînd speriat în 
lături. Ajungînd lingă ieslea în care erau aşe- 
zaţi snopii de fin, el îşi ridică capul ascuţit, as- 
cultă încordat cîteva minute, după care s-a 
apucat să înfulece cu lăcomie. Ospăţul era ade- 
sea întrerupt de mișcări bruşte şi agitate, cu 
ciuliri de urechi şi căutări din priviri. 

— S-a apucat să înfulece resturile de piine 
şi fire uscate de sorbestră. Cu ele începe de 
fiecare dată. 

— Cum de e posibil a se ghici pe întuneric 
ce anume mănîncă ? mă mirai eu. 

— Htana li se pune într-o ordine bine sta- 
tilită. Ieslea are mai multe despărțituri. Iată 
că s-a sculat și Aksîr, 

Aksîr, sculindu-se, s-a întins, arcuindu-și spi- 
narea. leşind din ascunzătoare, rămase o clipă 
ca de piatră. Se uită în jur, ascultînd multă 
vreme. În cele din urmă, foarte atent, a por- 
nit-o de-a lungul ocolului. 

După ce animalele se retrăseseră într-un colţ 
al crescătoriei, i-am relatat Ninei Alexeevna 
întimplarea cu moscul pe care-l văzusem os- 
pătiîndu-se dintr-o tufă de coacăze. 

— Foarte bine ! Tocmai vroiam să vă rog ca 
să observați comportarea acestor animale în 
deplina lor libertate. Îmi sint foarte necesare 
aceste date. 

— Ar fi mai indicat pentru dumneavoastră, 
dacă v-aţi hotări să faceţi o plimbare prin taiga. 
Aţi avea prilejul să descoperiţi lucruri foarte 
interesante și utile în ceea ce vă privește. 

— Ferească domnul ! N-aş vrea să contractez 
o encefalită. Aici, la orice pas întilneşti căpuşe. 

— Noi am fost vaccinaţi cu toții. Sper că și 
dumneavoastră. 

— Da, ni s-a făcut şi nouă, însă personal nu 
prea cred în asta. N-aș vrea, ca din cauza aces- 
tor animale pe care le studiez, să paralizez sau 
poate chiar să şi mor. După anumite statistici, 
pînă la 300/, din cazurile de encefalită sînt 
mortale. 

— Păi, atunci nici aici la dumneavoastră, în 
acest observator, nu putem avea vreo garanție. 

Nina Alexeevna se uită îngrijorată spre par- 
tea în care stăteam. 


73 


— Poate numai în cazul cînd ar trece de la 
dumneavoastră la mine, zise ea cu ezitare. 

Mă cuprinsese furia. Și cu toate că era o 
treabă caraghioasă și nepoliticoasă, m-am scu- 
lat, i-am spus noapte bună și începui să cobor 
scara observatorului. 

— S-a supărat ! se auziră vorbe în urma mea. 
Păi eu am glumit doar. 

Un mosc ce se află în apropierea observato- 
rului, țişni speriat într-o parte. În ocol se ri- 
dică un nouraş de praf. 

Imediat după mine a coborit şi Nina Alexe- 
evna. Care va să zică se temea într-adevăr să 
rămînă singură acolo. 

A doua zi n-am plecat în taiga. Era necesară 
repararea încălțămintei și să-mi fac puţină 
ordine prin notițele mele. Rămiînerea mea 
acasă, s-a dovedit a fi inspirată, deoarece că- 
tre prînz, traversînd rîul cu barca, sosi la noi 
Egor Zabatih, tatăl Frosei, pe care de fapt vo- 
iam să-l cunosc mai de mult. 

Era un om voinic, lat în umeri. Un bătrînel 
bine legat, cu un profil asiatic, cu ochii oblici 
care-i luceau de sub pleoapele puţin umflate. 
Părul îi era uşor încărunţit şi tuns de jur îm- 
prejur. Avea buzele cărnoase și karba rasă. Se 
ținea încă foarte bine. Era greu de crezut că 
acest bătrînel pășşise în cel de-al șaptezeci şi 
şaselea an. 

Intrînd în casă, el salută gălăgios. Văzînd-o 
pe Nadiușka, a scos din buzunar un șşirag de 
mărgele, apoi se lăsă greoi pe un scaun, cerîn- 
du-i Frosei să-i dea de băut o cană cu cvas. 

După ce a dat-o pe git şi își şterse gura cu 
dosul palmei, începu să povestească cu însu- 
flețire, cum zilele trecute îl cinstise cu hidro- 
mel pe vecinul său, pădurarul Zaiţev. Ridea cu 
atita poftă, încît ochii i se ascunseseră după 
pomeţii obrajilor. 

— I-am oferit lui Fedka o cană mare. După 
ce a dat-o pe git, se îmbată cuc. Păi, să ştiţi că 
băutura mea este preparată din măline. A fer- 
mentat destul şi e foarte tare. Tare de scapără ! 
„Mai vrei?“ l-am întrebat. Vezi, ai grijă, n-ai 
să mai nimerești drumul spre casă“. Locuiește 
cum s-ar zice peste drum, adică de partea cea- 
laltă a rîului, așa că n-ar avea prea mult de 
vislit. După ce a băut şi a doua cană, s-a pră- 
buşit la pămînt. Tii, ce mai băutură tare! Pu- 
terea ursului, nu alta! Nici nu poate fi în alt 
fel, deoarece mălinele au fermentat la un loc 
cu miere de albine. După ce se trezi mahmur, 
Fedka mi-a cerut să-i mai dau o cană ca să se 
dreagă. I-am dat-o, dar s-a îmbătat din nou! 
Ce-i de făcut, frăţioare? Feodor al meu era 
beat turtă.Iar afară s-a înnoptat de-a binelea. 
Cind colo, ce să vezi? A venit Aniska, nevas- 
tă-sa, după el. Au trecut-o picherii cu barca lor 
peste rîu. Și să vezi măi frate, cum a sărit cu 
gură mare la mine, că de ce i-am îmbătat băr- 
batul ? I-am răspuns : Păi ce, l-am forțat eu să 
bea ? Era aşa de beat, încît nici Aniska n-a pu- 
tut să-l ducă acasă. Dimineaţă aceeaşi poveste, 
adică a luat-o de la capăt. Abia după trei zile 
şi-a revenit Fedka. Mă pliotisisem de el și nu 
i-am mai dat de băut. Pînă cînd şi Anka, nevas- 
tă-mea, începuse să mă certe că, chipurile, îmi 

bat joc de el. Eu însă eram foarte mirat de pu- 
terea băuturii mele. Îl trînteşte pe om la pă- 
mint cît ai clipi. I-am adus şi ginerelui meu pu- 
țină băuturică din asta. Să se delecteze şi el. 
După ce o dau pe gît, bărbaţii văd viaţa mai în 
roz. Vă rog să nu mă refuzați, gustaţi-o şi dum- 
neavoastră. 

Și el scoase din traistă clondirașul şi ne turnă 
mie și lui Iuri lurievici cîte un pahar. 

Cînd l-am dat pe git, mi se opri respirația. 

— Hai şi tu, fata mea, ia măcar un păhărel 
mic. 

Frosea bău un păhărel, apoi trecu palma 
peste frunte. 

— Vai, cit e de tare! Cred, taică, că ai bă- 
gat prea mult spirt. Mi-a ars gura. 

— Spirt? La ce bun să cheltuiesc spirtul? 
Băutura mea și fără spirt îl trîntește pe om la 
pămînt. Ei, cum vi s-a părut hidromelul meu ? 
Arde? Este tare? E bun ? Este! Asta-i, fir-ar 
să fie ! 

Și rîse cu bunătate. 

— Pentru mine însă această băutură e floare 
la ureche. Sînt obişnuit cu dînsa de mic, con- 
tinuă cu vervă bătrînul. Vedeţi, eu sînt vechi 
plutaș, am lucrat vreme îndelungată pe rîu şi 
am condus plute de buşteni la vale. Pe vremea 
aceea, plutaşii beau zdravăn. Se întimplau 
multe năzdrăvănii. Îmi amintesc cum între noi 
plutaşii, se făceau rămăşaguri. Adică cine putea 
să bea un clondir plin cu tăutură din asta dră- 
cească și apoi să plutească toată ziua pe-un 
singur buștean pe apa rîului? Am fost şi eu 
în situaţii din acestea. Și să știți că hidromelul 

era şi mai tare decît acesta pe care l-aţi gustat 
astăzi. Am dat pe git şi eu un clondir întreg. 
Capul a început să mi se învirtejească, pe ochi 
mi se aşezase o ceață groasă. Cu toate astea, am 
încălțat cizmele, am pus mîna pe cange, am 
prins bușteanul cu tălpile, și în felul acesta am 
început să plutesc. Trunchiul de sub mine se 
legăna aşa de periculos, încît dacă nu erai 
atent, puteai să te dai la fund. Și uite-aşa am 
reușit să plutesc. Fir-ar să fie ! pînă prin drep- 
tul așezării Ust-Mana. Datorită acestei isprăvi, 
băieţii au chefuit două zile și două nopţi fără 
întrerupere. Asta pentru că n-am făcut de rîs 
breasla de plutași. Trebuie să vă mai spun că 
Mana nu m-a înşelat niciodată. Chiar şi acum, 
deși nu mai sînt plutaș, nu mă pot despărți de 
ea. Cum navigam pe vremuri ? Bărci cu motor 
nu existau pe-atunci. Ele au apărut pe rîu de 
vreo zece ani. Înainte de asta cînd navigam 
împotriva curentului, ne foloseam numai de 
prăjini. Acum? Păi astăzi, fîrtate! Să stai şi 
să te tot minunezi ! Porneşti motorul și barca 
te poartă lin şi iute unde dorești. Aici, prin 
părțile acestea ale taigalei, şi mai cu seamă 
în zonele din preajma rîului Mana, numai pe 
apă se poate călători. Drumul principal este 
oglinda apei. 

— Tata este foarte curajos cînd e pe rîu, 
zise Frosea zimbind. Chiar şi atunci cînd in- 
stalează virşele, el se bagă unde-i apa mai 
adîncă şi curenţii mai mari. 

— Păi cum aș putea să procedez în altfel? 
Doar se ştie că peştii mari trag mai spre adîn- 
cimi. Numai că acum Mana noastră e săracă în 

peşte. Foarte săracă. Ce de peşte era pe vre- 
muri! Astăzi abia că se poate strecura prin 
îngrăditură cîte un lipănaș, dar și acela e piper- 
nicit şi miroase tare a motorină. Acolo, în apele 
Eniseiului, pe lingă baraj, peştele se îmbibă cu 
mirosul a tot soiul de carburanți. Cît timp pe 
Mana nu se înființase încă  plutăritul acesta 
liber, apa rîului era curată ca lacrima. Pescarii, 
din primăvară şi pînă toamna tîrziu, vînau peş- 
tele cu plasa. Lipanul se prindea foarte bine 
atît cu plasa cît şi la nadă. Da, da, era foarte 
mult peşte pe vremuri ! 

— Dar mihalț exista mult pe-atunci în rîul 
Mana ? se învioră Iuri lurievici, după ce îl as- 
cultă cu atenţie pe bătrin. 

„Vai, cum mi-a luat-o înainte ihtiologul, 
gîndii eu înciudat. Acum n-o să-l mai poţi 
akate în nici.un caz de la acest subiect“. 

— Da, mihalţ era de obicei foarte mult. Ve- 
nea din Enisei pentru a-și depune icrele aici. 
Pe-atunci îl pescuiam de sub gheaţă prin copci. 
Se înghesuia cu nemiluita în virşă. Drept să 
vă spun, soiul acesta de peşte e mai potolit, mai 
blind. Ciîtă vreme trec buștenii la vale în de- 
zordine — şi asta se întîmplă pînă toamna 
tîrziu — acest peşte este de-a dreptul strivit. 
În timpul iernii, acesta intră în braţele laterale, 
înghesuindu-se pînă în malurile abrupte, pen- 
tru a-şi depune icrele. Aici, în partea de jos a 
rîului Mana, mihalţul aproape că a dispărut. În 
schimb în partea de sus, şi tot prin braţele late- 
rale, îl mai poți întilni, chiar în cantităţi 
mai mari. 

— Şi lipanul se. bagă în braţele laterale? 
îl iscodi mai departe Iuri lurievici. De ce nu-şi 
depune mai devreme icrele în riu? 

— Vedeţi, de cînd a fost curăţat fundul rîu- 
lui de felurite trunchiuri, cioturi și rădăcini 
prăvălite şi scufundate de-a lungul vremuri- 
lor, lipanul a devenit și el locatarul braţurilor 
laterale. Înainte vreme, peştele acesta se apro- 
pia şi se zbenguia pînă aproape de linia pe care 
coborau plutele. Erau aici şi alte soiuri de 
peşte. Acum însă riul se încălzeşte repede, iar 
peştele neputînd suporta, se retrage mai către 
izvoare. Ascultaţi numai, ce mi s-a întîmplat 
odată. Pescuiam într-o noapte cu undiţa la so- 
mon, în apropiere de lanţul stîncos Izixk. Cînd, 
deodată, ce-mi văzură ochii! O mulţime de 
pești de soiuri felurite, stăteau în rînduri com- 
pacte ca soldaţii. Toţi aveau capetele îndrep- 
tate către mal. Ce minunăție o mai fi şi asta, 
mi-am zis ! Și dădui fuga după năvod. Împreu- 
nă cu Anka, am încercuit peştele cu năvodul. 
Și așa, vreme cam de un ceas înainte de răsă- 
ritul soarelui, am prins şaizeci şi şase de bu- 
căţi. Pe legea mea ! Dar ce peşte! Fiecare nu 
avea mai puțin de trei-patru kile. Da, da, aşa 
a fost. Vă rog să mă credeţi. În felul acesta, 
noi am pescuit cîteva zile. Apoi am vindut la 
oraş acest peşte cu cîte zece ruble, bani vechi, 
kilul. Ne-am făcut cu ceva parale, fir-ar să 
fie! Ne-am ma: ciîrpit necazurile. Numai că 
bestiile de pichetaşi au mirosit sursa şi au 
otrăvit locul cu amoniac, sufocînd tot peştele. 
De atunci nu se mai găseşte în locul acela 
nici urmă de peşte. Pichetaşii ăștia sînt fiare 

înnăscute ! Cei mai mari duşmani ai naturii. 
Nu aşa demult, tot ei au împuşcat și o lebădă. 
Aflînd despre isprava lor, îi întreb: „La ce 
bun aţi distrus o pasăre aşa de frumoasă și 
rară ?* Dar Stiopka, brigadierul lor, îmi răs- 
punse în bătaie de joc: „Am pus-o aşa, proas- 
pătă pe frigare, zău că da. N-am mai ținut 
seamă că e o pasăre așa de rară. Rară, nerară, 
noi am constatat un lucru: că pasărea avea o 
carne foarte gustoasă“. Ei, spuneţi și dumnea- 
voastră nu sînt niște brute? Astfel de oameni 
ar trebui expulzați din taiga. Fir-ar ei să fie! 

„Deci asta fu soarta lebedei, gîndii eu cu 
amărăciune. Și din nou acelaşi Stepan“. 

S-a întors şi Vasili din taiga. El îi strînse 
bucuros mina socrului său. 

— Stai jos, Vaska. Gustă puțin din băutu- 
rica asta. 

— Dezbracă-te, interveni Frosea, trăgînd 
vestonul de pe el. — Vai, ce de căpuşe sînt pe 
tine ! 

— „Vampirii“ ăştia îs o treabă de obişnu- 
ință, observă calm bătrinul. Geaba umblă zvo- 
nuri că ei ar semăna boală în oameni. Nu este 
adevărat. Cîţi nu m-au mușcat şi pe mine, dar 
nu m-am îmbolnăvit niciodată. Toate astea-s 
niște minciuni! Așa le numea el: „băutori de 
singe“. Și în această exprimare, căpuşa în in- 
terpretarea mea căpăta cu totul altă înfăţişare. 

— Nene Egor, zise Vasili, miine trebuie să 
plec pe la pichete cu munca de lămurire în 
problema braconajului. Aşa a hotărit direc- 
torul. Ce zici ? Mă duci puţin cu bărcuţa ta? 


80 


— Desigur că te-oi duce, de ce să nu te 
duc! Însă ţi-o spun de pe acum că n-ai să 
reuşeşti să-i induioşezi pe aceşti nemernici. 

— Ştiu asta, insă o fac mai mult în numele 
ordinei și al disciplinei. Sper c-o să rămii peste 
noapte la noi ? 

— Da, s-ar putea să rămin. Vreau să vă 
văd şi animalele din ocol. După spusele Frosei, 
ați făcut aici o adevărată crescătorie de mosc. 

Frosea ne servi masa. Eu speram că o să 
mai am prilejul să discut cu bătrinul mai către 
seară. 

După prinz, mă chemă Nina Alexeevna. 

— Să vă fie ruşine, Anton Nikolaevici ! M-aţi 
lăsat singură astă noapte în observator. Drept 
pedeapsă, vă rog să ne însoţiţi acum pînă pe 
luncă. Acolo, după cit se pare, a început să 
înverzească iarba. Hai să vedem, poate des- 
coperim şi ceva pentru hrana animalelor noas- 
tre. 

Mă gindeam să refuz, invocînd multiplele 
mele .preocupări de teren, dar Iuri lurievici se 
apropie şi mă luă de braț. 

— Să mergem împreună, dragul meu, să 
mergem. Sint bucuros că în sfîrşit aţi rămas 
şi dumneavoastră o dată acasă. Bun prilej de-a 
mai schimba o vorbă împreună. Altfel, vedeţi 
că nu prea avem timp pentru așa ceva. Și Ni- 
nocika e mereu singură și se plictiseşte. Așa-i 
că nenea ăsta Egor e un om interesant? Ştie 
multe, nu-i aşa? E poznaş nevoie mare! 

— Iuri dragul meu, însă c-o singură con- 
diție ! îl avertiză cu severitate Nina Alexeev- 
na. Să nu care cumva să-ţi treacă prin minte, 

de a ne mai vorbi despre faimoșii tăi peştișori. 
Dacă n-ai să găseşti alte subiecte de discuţie, 
o să ne declami poezii. Să ştiţi, Anton Nikolae- 
vici, motivul principal pentru care m-am căsă- 
torit cu el a fost acela că ştie să recite sur- 
prinzător de frumos versuri. 

— Versuri ? Ale sale sau ale altora? 

— E greu de precizat. Și ale sale şi ale 
altora. În orice caz, prin alternanță. Hai, luro- 
cika, pregăteşte-te ! 

— Ce-i cu tine, Ninocika ? Lasă-ne dragă să 
mai stăm de vorbă. Doar ştii foarte bine că 
avem foarte puţin timp pentru asta. 

— Eşti pur şi simplu un nesuferit! M-ai 
adus aici în această singurătate şi mă sufoci 
cu prelegerile tale despre pești. Ştiţi, Anton 
Nikolaevici, sint orășeancă get-beget. Am ab- 
solvit facultatea, obţinînd diploma de zoolog. 
S-a întîmplat apoi ca un zoolog să plece un- 
deva în taiga. Mi-a ieşit în cale Iura cu peştii 
lui. Avea o muncă frumoasă intr-un institut 
bine dotat. Ni se repartizase şi o locuinţă fru- 
moasă. Cînd colo... închipuiţi-vă, lui Iura i-a 
venit pofta să treacă cu munca in rezervaţie. 
M-a convins şi pe mine. Fusesem de acord 
numai pentru că direcțiunea acestei rezervaţii 
se afla în oraș. Dar după cum vedeţi, nu ne-a 
mers prea strălucit. Pe Iura l-au expediat în 
taiga pe riul Mana, iar pe mine tot aici la 
crescătoria acestor animale numite mosc. 

— Ninocika, ce-nseamnă „expediat“ ? Doar 
ştii că eu am cerut să fiu trimis aici. 

— Este al doilea an de cind venim pe 
timpul verii la acest canton Kandalak. Ascul- 

taţi numai cum sună: Kan-da-lak! În limba 
rusă acest cuvint are consonanţă cu acela care 
denumeşte lanţurile cu care deportații erau 
legați de miini și de picioare. Într-un cuvînt 
„Zăngănit de lanţuri“. 

— Dar oare şiiţi ce înseamnă în limba tă- 
tară cuvintul Kandalak ? turnai eu puțin gaz 
pe foc. Aici pe riul Mana, sub domnia lui 
Kucium Hanul trăiau tătari. Denumirea de 
„Kandalak“ apare ceva mai tirziu. Cuvîntul 
„Kan-ta-la“, din care a derivat cel precedent, 
în limba tătară, înseamnă „poiană însîngerată“, 
sau dacă doriţi, locul pe care s-a vărsat singe. 
Toate astea mi le-a explicat Inokenti. 

— Ce grozăvie! exclamă Nina Alexeevna. 
Iată unde am nimerit! Ce caut eu aici? 

— Cum ce cauţi ? se miră Iuri lurievici. Vei 
fi prima care va extrage secreția parfumată 
de la animalele vii. Îţi dai seama? Experien- 
te de genul acesta vor fi primele în lume. 

— Este adevărat, numai că treaba va fi pu- 
țin complicată. Am acceptat, Anton NikoJae- 
vici această muncă de dragul înaltelor ei sco- 
puri. Vă închipuiți oare ce ar însemna să dai 
industriei de parfumerie esență naturală ? Îmi 
plac mult parfumurile bune. Dar majoritatea 
parfumurilor noastre își pierd efectul de în- 
dată ce le-ai picurat în palmă. Și asta nu din 
cauză că ele ar fi de proastă caliiate, nu! 
Se ştie că numai pentru parfumul „Krasnaia 
Moskva“ se folosesc pînă la şaizeci de feluri 
de materii aromate! Toată pricina constă în 
aceea că sînt prea slabe esențele. Acum, ce-i 
drept, se lucrează la fixatori sintetici, dar suc- 

cesele în acest domeniu sînt încă prea mici. 
Dacă am reuși să extragem esența naturală de 
la mosc, și s-o oferim în cantități apreciabile 
industriei de parfumerie, s-ar putea spune că 
am săvirşit o revoluţie în acest domeniu. 

— Minunat, Ninocika, minunat! Înfăptu- 
ieşte această revoluţie, se băgă vesel în vorbă, 
Iuri lurievici. 

— Desigur, dar parcă nu s-ar putea amenaja 
o crescătorie în apropiere de oraş ? Ce? parcă 
e așa de greu să procuri licheni'şi fin pentru 
hrana acestor animale ? În oraş e cu totul altă 
situație. Toată medicina e aproape şi îți stă 
la îndemiînă. S-ar putea întîmpla ca extrage- 
rea acestei preţioase esențe să se facă sub 
anestezie. Deci după cum vedeţi, sînt bine- 
venite aici orice consultaţii ale chirurgilor şi 
ale veterinarilor. Eu una singură ce pot face 
aici ? Și asta fără a mai pune la socoteală 
tînțarii, mușştele şi umezeala din jur. Știți că 
astăzi am cules o căpuşă de pe mine? Mi se 
înfipsese în piele, ici în spate. Uitaţi-vă! 

Și ea îşi dete la o parte breteluţa sarafanu- 
lui, descoperindu-și umărul plinuţ, alb. 

— Ninocika, ce-i cu tine ? se fistici Iuri Iu- 
rievici. 

— Nădăjduiesc că această căpuşă n-aţi luat-o 
de la mine, făcui eu, rizînd. 

— Indiferent de unde s-ar fi luat, nu-mi 
ușurează cu nimic situaţia, se întristă Nina 
Alexeevna. Acum trebuie să sufăr şi să mă 
tot gîndesc că va trebui să mă îmbolnăvesc 
de encefalită. 

Am ajuns pe luncă. Apele de primăvară 
rezultate din topirea zăpezii, au mai rămas aici 
doar prin anumite viroage ce pătrunseseră 
adînc în desișul taigalei. Prin poienițe tremu- 
rau la adierea vîntului pilcuri compacte de 
bulbuci de munte, gata, gata să-și desfacă 
petalele în culori portocalii şi a roşului aprins. 
Printre ei, mi-a fost dat să descopăr unul 
proaspăt înflorit. L-am cules şi i-l oferii to- 
varăşei mele de drum. 

— Vai, cît e de minunat! exclamă dinsa. 

— Iată, vezi! Nu sînt chiar toate rele pe-a- 
ici, se bucură Iuri lurievici. 

— Iura, vreau să declami versuri, zise Nina 
Alexeevna, luînd de data asta o înfățișare me- 
ditativă. 

Şi pe dreapta sînt flori, 


Și pe stinga sînt flori, 
De parcă-ai fi intrat într-o livadă părăsită... 


Începu tărăgănat luri lurievici. 

— Sînt vechi, Iura, sînt vechi ! îl întrerupse, 
capricioasă, dinsa. Altceva mai nou. 

— Him... Păi ce anume? Ia ascultă, astea 
o să meargă ? 


Petele albe au dispărut de mult de pe hartă, 
Dar pămintul încă n-a fost descoperit peste tot. 
Tu mergi prin pădure. Zorile-s de purpură; 
Pe firele de iarbă lucește polenul auriu. 


Făcînd o scurtă pauză, apoi tot aşa de rar, 
parcă vroind să accentueze fiecare cuvint, 
rosti : 

Poate că tu ai intrat într-un aşa mare hăţiș. 
Pe unde n-a călcat niciodată picior de om. 


Iuri lurievici declama într-adevăr minunat. 
Dindu-și părul spre ceafă, și luîndu-şi ochelarii 
de pe nas. El privi insistent, undeva departe 
şi fața lui devenise gînditoare, plină de inspi- 
rație. 

Nina Alexeevna şi-a dus degetul la gură şi 
îşi privea foarte mişcată soțul. 

— Bravo, Iurocika ! Dacă nu erau aceste ver- 
suri, de mult te-aş fi părăsit... Și să știi, că 
parcă ar fi aievea în cele declamate de tine, 
mai adăugă ea tulburată, uitindu-se în jur. 
Uite, noi deja am și intrat într-un asemenea 
hățiș... 


CAPITOLUL IV 


ÎN OGRADA CANTONULUI, Frosea în fie- 
care zi, aşa mai către seară, făcea un fel de 
foc din care ieşea numai fum. Punea pe foc 
felurite putregaiuri din pădure : și cioturi ji- 
lave, şi frunze căzute în toamna trecută, şi 
muşchi umezi. În felul acesta focul nu făcea 
nici un pic de flacără, ci doar fumega. 

În jurul acestui „foc“ se înghesuiau pentru 
a scăpa de teroarea mușştelor şi a ţînţarilor, 
toate vietățile din curte. Veneau aici vaca cu 
vițelușul, un berbece și un purcel. Ba trăgea 
aici lingă fum şi Zorka, iapa cea roaibă. Ea 
se grăbea întotdeauna să-şi expună coastele la 


fumul, pe care de obicei un vîntuleț îl mîna 
către partea rîului. În căutarea locului celui 
mai potrivit din jurul fumului, animalele se 
ciorovăiau adesea între ele. După țipătul şi 
grohăitul jalnic, se pare că cel mai năpăstuit 
era purcelușul Filka. Pe el îl tot îmbrînceau 
din raza fumului animalele celelalte, mai pu- 
ternice. 

Bunicul Egor trecu pe la stupi, văzu albi- 
nele, apoi se duse şi pe la crescătorie. După 
asta se interesă de gospodăria ginerelui său, 
cercetîndu-i cu atenţie uneltele de pescuit. În 
cele din urmă o luă pe Nadiuşka în braţe şi 
se aşeză cu ea pe un bușştean de pe malul apei. 
Aici, la rîndul său, își înjghebă un foculeţ care 
să-i scoată fum, numindu-l „fumător de pipă“. 
Apoi îmbrăţişindu-şi cu duioşie nepoțica, se 
lăsă furat de oglinda apei. 

Profitind de împrejurare, m-am apropiat de 
bătrin. 

— A, tu erai? Cum spuneai că-ţi zice? An- 
ton ? Dar după tată? De fapt n-are impor- 
tanță, ești încă tînăr. Stai jos Anton. Iată, mă 
uitam la riul acesta drag. E minunat aici. 
Dă-te mai aproape de fum. Singura scăpare 
de insecte e fumul. 

Pe riul Mana, ca de obicei, pluteau buștenii 
la vale. Pe ici pe colo deja începuseră să se 
zărească trunchiurile ţepene, scufundate acolo 
ca nişte ancore. Acum virfurile lor întunecate 
semănau cu niște capete enorme de pește. În 
jurul lor se învirtejea apa, clipocind uşor. 

Nu departe de mal, lingă un pietroi ce se- 
măna cu o focă, susura zi și noapte un val. 

Deasupra rîului albastru se zbenguiau tăcute 
stăncuțele de apă. 

Bunicul Egor, puțin aplecat înainte, se uita 
fix la valurile încrețite ale rîului. Mi s-a părut 
că fiecare cută a sa de pe obraz zvicnea pe 
rînd. Poate că în aceste momente să-şi fi de- 
pănat crimpeie din amintirile vieţii sale, viaţă, 
care s-a consumat în întregime aici pe riul 
Mana. 

— Apa zăpezilor a scăzut foarte repede. De 
îndată ce vor înflori bujorii noştri siberieni, 
se așteaptă şi sosirea în matca rîului a apei 
de bază, statornice. Curind încep să se to- 
pească virfurile înzăpezite, cu a căror apă Ma- 
nuşka mea dragă se alimentează şi își menţine 
nivelul toată vara. De aceea şi plutăritul pe 
ea merge de minune. 

— Ai auzit, Antoane, mi se adresă el, cum 
mai adineaori un burunduc îşi strunea fluie- 
rul? Asta înseamnă că se va strica vremea. 
Da, da, miine seară sau poimîine se va schimba 
cu siguranță. Vine burniţa. 

— M-am uitat astăzi și la animalele voastre 
din crescătorie, adăugă el după o scurtă tăcere. 
În zadar le ţineţi voi aici în captivitate. Mos- 
cului mai întîi de toate îi place să fie lăsat 
liber. Să ştii că aceste animale au început să 
fugă din rezervația voastră la noi. Zău că 
da! 

Și ochii lui s-au îngustat a ironie sub ple- 
oapele-i puțin umflate. 

— Întîmplător am văzut de vreo două ori, 
cum de prin lanțul stîncos al Izîxkului, moscul 
traversa rîul înot, venind la noi. Ați hăituit 

aceste animale în aşa măsură, încît ele pără- 
sesc rezervaţia şi se refugiază acum în pădu- 
rile statului. Vrei să mă crezi, bine, nu vrei 
să mă crezi, iarăşi e bine. Eu ţi-am spus ceea 
ce am văzut. Și să mai ştii ceva: moscul tră- 
ieşte mai liniștit prin părţile noastre. 

Și bătrînul zimbi cu bunătate. 

— Dar asta încă n-ar fi nimic, adăugă el 
împăciuitor, întrucît specia moscului n-a dis- 
părut din taiga. Mai sînt încă destule exem- 
plare frumoase. Și nici neamul elanului n-a 
dispărut. Se găsesc şi din aceştia destui. Nu 
se respectă însă aici protecţia renului. Ani- 
malul acesta e mai blind şi parcă ar avea în- 
credere în om, pe cînd elanul e mult mai spe- 
rios şi mai prudent. Nu te poți apropia chiar 
aşa de uşor de el. Sare prin taiga ca un pu- 
rice. 

Fram mulțumit de subiectul abordat şi-l 
rugai pe bătrîn să-mi explice amănunțit cauza 
dispariţiei treptate a renului. 

— Cauza cea de căpetenie este plutăritul, 
îmi explică bătrinul, pufăind vesel din lulea. 
Renul venea din ce în ce mai des prin bălți, 
unde se hrănea cu o plantă numită „săgeata 
apei“. Astăzi prin aceste locuri, aproape că 
nu mai e nimic. Masa plutitoare de bușteni a 
tăvălit şi a strivit crunt, amestecind cu nămol, 
această iarbă a bălților. Afară de asta, braco- 
nierii își fac de cap. Crezi dumneata că piche- 
taşii lasă să le scape din mînă aşa ceva? Bie- 
tul ren venea în fiecare vară după hrană pînă 
aici în buza malului. Dar vara prin aceste locuri 
se găsesc întotdeauna şi lucrătorii pichetelor. 

Și așa, după cum ţi-am mai spus, renul, fiind 
un animal mai blind, nu se prea fereşte de 
om. Am să-ți relatez o întîmplare interesantă : 
Mergeam cu barca pe rîu. Începuse să se lase 
întunericul şi nu se prea vedea bine. Cînd am 
vrut să acostez la mal, m-am izbit de-un ren. 
Cît pe-aici era să-i sparg coastele cu botul 
bărcii. Renul stătea lingă malul abrupt şi nici 
gînd să se sperie. În schimb m-am speriat 
eu, și inima începuse să-mi bată cu putere. 
Am cîrmit brusc luntrea îndărăt. Renul nici 
nu se mișcă de la locul lui. Stătea ca pironit 
acolo în apă şi asculta. Intrigat, am răcnit la 
el. Abia după asta renul sări țanțoş' pe mal 
şi se pierdu în desiş. Ei, ai văzut cît este 
de blînd acest animal? Pur și simplu îl lasă 
pe om să se apropie de el, fir-ar să fie! Astăzi 
aceste viețuitoare vin foarte rar pe-aici; şi 
numai după ce se încetează cu plutăritul. Pe 
timpul verii nici vorbă să se arate! Tilharii 
de pichetașşi i-ar omori pe loc. 

Bătrînul își ciocăni trabucul înfundat de dun- 
ga buşteanului şi oftă. 

— Dar ce, parcă numai renii au fost vînați 
fără nici o noimă pe-aici? Atît cerbii din 
nord cît și samurii au fost aproape stîrpiţi încă 
de pe timpul țarilor. Astăzi cerbul nordic s-a 
refugiat pe undeva prin creierul munților în- 
zăpeziţi. În ce priveşte samurul, slavă Domnu- 
lui, li s-a amenajat nu de mult o crescătorie 
în rezervație. Ce-i drept, deocamdată sînt încă 
puţini. Le va trebui timp îndelungat pină s-or 
înmulți. 

Nadiușka plictisită de istorisirile bunicului 
fugi acasă. 

Riul se acoperea treptat cu ceață. Eram ne- 
dumerit de unde se formaseră aceste neguri 
aşa pe neaşteptate ? Ori veneau din văile pe 
care șerpuiau piriiașele, ori însuși riul Mana 
se încălzise şi aburea ca un cazan? În orice 
caz, rîului Mana îi şedea bine în ceața cu 
care se înfășurase încă inainte de căderea serii, 
de parcă anume ar fi vrut să se ascundă de 
ochii omului. 

Ceaţa se amestecase cu fumul de pe mal 
şi eu cu bătrinul Egor ne ghemuiserăm lingă 
foculețul mocnit ca într-o peşteră strimtă. 

— Risul trăieşte pe-aici prin cele mai în- 
depărtate desişuri, continuă tărăgănat bătri- 
nul, iar jderul, naiba să-l ia, se întilnește foar- 
te rar. În schimb urși sînt destui. Eu socot, 
Anton Nikolaevici, că ursul este cel mai agre- 
siv şi cel mai vătămător dintre toate jivinele 
din taiga. Face mari stricăciuni, fir-ar să fie! 
Dacă ar fi după mine, i-aș stirpi pe toți. Nu- 
mai că deunăzi, mai marele nostru ne-a ex- 
plicat că pe viitor, ursul va fi protejat aici în 
pădurile statului. Și asta probabil numai din 
cauză că pădurile noastre fiind în apropierea 
orașului Divnogorsk, au fost declarate „zone 
verzi“. Care va să zică, treaba asta impune cu 
atit mai mult să ocrotim natura. Cu alte cu- 
vinte toate vieţuitoarele pădurii să hălăduiască 
şi să se înmulțească în voie. Și precum vedeţi, 
iată că a ajuns şi măria sa, ursul, să se bucure 
de protecţie. Socot că măsura nu-i bună! Gi- 
nerele meu, cred, încă n-o fi aflat vestea. Da- 

că-i spun, va fi tare supărat. El venea foarte 
des prin părţile noastre în căutare de urşi. 
Acum însă, atit rezervaţia cît şi pădurile sta- 
tului sînt sub oblăduirea acelorași dispoziţii. 
Adică : interzis vînatul. Cite se mai întîmplă 
pe lumea asta, fir-ar să fie! 

Bătrinul îmi povesti multe încă o bună bu- 
cată de vreme. În cele din urmă veni Frosea 
şi ne chemă la cină. Era mirată de faptul că 
stăteam în ceața rece şi umedă. Totuşi, am 
observat că dînsa era mulțumită de ampla noas- 
tră discuţie. 

— Tata în ce priveşte treburile taigalei, 
spuse ea rîzînd, e ca un adevărat profesor. Cu- 
noaşte riul şi taigaua pînă în străfund. 

— Dacă Anton Nikolaevici va sta la noi mai 
multă vreme, mă va cunoaşte și mai bine. De 
fapt ce sint eu ? replică bătrinul. Un biet ne- 
ştiutor de carte. 

— Crezi că se va decide dinsul să locuiască 
aici ? zise mihnită Frosea. Dînşii, orășenii, vin 
în taiga numai pentru cîtva timp. 

Am simţit în vorbele ei o adîncă tulburare 
şi nu știam ce să răspund. 

În dimineața următoare, Vasili cu bătri- 
nul au plecat pe la pichete. Vasili îmi lăsase 
carabina sa, rugîndu-mă să dau o raită pînă 
la cel mai apropiat loc, unde nu de mult, 
împreună, așezaserăm bulgării de sare. 

— Dacă cumva o să întilniți pe cineva, mă 
instrui pădurarul, să nu-l lăsaţi să se apropie 
prea mult de dumneavoastră. În caz de vreun 
pericol, trageţi mai întîi un foc de armă în 
sus. 

Hotărisem să mă duc pînă acolo pe jos, prin 
taiga, însă Frosea îmi zise : 

— Haideţi mai bine să vă duc eu cu barca 
pină în dreptul acelui loc. De la mal pînă la 
„ciotul“ cu sare nu mai e mult. De ce să 
faceți un ocol aşa de mare prin taiga şi să vă 
sfișiați îmbrăcămintea prin hățişuri ? 

Primii bucuros propunerea. 

Ne-am așezat în barcă. Frosea minuia cu 
dibăcie prăjina, împingînd barca în sus, împo- 
triva curentului. Prin locurile mai adînci tră- 
geam eu la rame. 

În urma scăderii nivelului de apă, se for- 
maseră pe alocuri mici grinduri, în a căror 
coamă apa se învolbura, sunînd plăcut. Une- 
ori acestea deveneau mai accesibile și atunci 
rîul curgea liniștit de parcă ar fi vrut să se 
mai odihnească puțin: susura molcom prin 
coturile intrate adînc în malul păduros şi prin 
jurul micilor ostroave întilnite în cale. Prin 
golfuri zbenguiau rațe sălbatice. Simţindu-ne, 
acestea se ridicau gălăgioase, zburînd de-a lun- 
gul malului. 

Arbori spălați de veșnicul curs al apei erau 
aplecaţi mult peste fața rîului ; şi noi adese- 
ori eram nevoiţi să-i ocolim, apucîndu-ne cu 
mîinile de crengile lor limpezite de apă. 

Un văl albăstrui de ceaţă se agățase gin- 
gaş de virfurile unui pilc de mălini și mes- 
teceni, printre care susurau piriiașe crista- 
line în drumul lor către rîul Mana. Pe unele 
din coline, unde soarele pătrunsese mai ușor, 
mălinul deja dăduse în floare. Copacii foioșşi, 

înalți şi rotați, scînteiau de-atita prospeţime, 
de parcă o ploaie recentă le-ar fi stropit frunzele 
cu smarald. Pinii începuseră și ei să-și des- 
facă mugurii. O adiere de vînt se furişă prin- 
tre arbori, fără însă să poată stîrni vreun nou- 
raş de polen, deşi se observă cum acesta se 
scuturase în straturi fine, aurii pe pietrele din 
jur și pe firele uscate de iarbă. De prin rîpele 
înguste trăgea um vint tăios, care încrețea pe 
alocuri fața rîului. Smocuri de ceață destră- 
mate de razele soarelui mai stăruiau încă prin- 
tre crengile miţoase ale brazilor de pe mal. 

Era o dimineață proaspătă şi frumoasă. Mi- 
rosea a coajă săturată de apă, de la buştenii 
ce se duceau la vale. Dinspre maluri ajungeau 
pînă la noi adieri aromate de răşină. Pe os- 
troave și prin desișurile străbătute de piraie, 
ciripeau zgomotos păsările, înginîndu-se între 
ele. 

— Tare-i mîndră şi frumoasă Manuşka noas- 
tră ! zise visătoare Frosea, răsfăţind riul exact 
cu aceleași cuvinte duioase cu care îl alinta 
şi tatăl său. 

— Da, într-adevăr, e frumoasă. Dar şi dum- 
neavoastră, Frosea, sînteți minunată! mă luă 
gura pe dinainte. 

— Vai, lăsați, Anton Nikolaevici! se îmbu- 
joră ea. Şi tulburată, începu să-și aranjeze şu- 
vițele de păr ieşite de sub baticu-i alb. 

Fără să-mi pierd cumpătul, mă uitam exta- 
ziat la făptura ei atit de sfioasă. 

— Nu vă gîndiți la lucruri urite, Frosea! 
zisei eu puţin agitat. Cine altul ar putea în- 
drăgi mai mult riul Mana decît dumneavoas- 

tră ? Sinteţi bună şi minunată ! Vă rog să nu-mi 
luaţi vorbele in nume de rău. Nu ştiu de ce, 
dar parcă simțeam nevoia să vi le spun, cu 
tot riscul necuviinţei. În orice caz, îl invidiez 
pe Vasili. 

Frosea se sprijini cu prăjina de fundul bărcii 
şi fără să se mişte, mă privi lung cu ochii ei 
mari. Am observat apoi cîteva lacrimi rostogo- 
lindu-se pe obraji. 

În timpul ăsta, curentul ne furase și ne du- 
sese o bună parte îndărăt. M-am agăţat cu 
mîna de-o creangă de mesteacăn ce era aple- 
cată deasupra apei şi oprii barca. 

— M-aţi copleșit cu laudele! pronunţă ea 
cu emoție în glas, după o scurtă tăcere. E o 
plăcere să vă tot asculte cineva. Vă mulţu- 
mesc pentru aprecieri! Numai că Vasili nu 
observă nimic bun la mine. 

Și ea se așeză pe scîndura laterală. 

— N-am avut noroc, căsătorindu-mă cu Va- 
sili, continuă Frosea încetișor. La început mai 
speram să se îndrepte lucrurile. Acum însă văd 
că mi-au rămas doar necazurile şi ofensele. 

— N-am ştiut nimic despre asta, Frosea. 

— Păi iată, dacă sînteţi dispus, ascultați-mă. 
N-o să vă ascund nimic. Am devenit străini 
unul de altul. Poate că pe el nu-l frămintă 
lucrul acesta. Eu însă mă chinuiesc, mă supăr 
şi mă macin. Anul trecut s-a întîmplat un in- 
cident pe care n-o să-l pot uita toată viața. 
Pliveam în grădina de zarzavat un strat de 
morcovi. Tocmai atuhci sosise şi Vasili din 
taiga şi-mi ceru să-i servesc prinzul. I-am 
răspuns că vin imediat. Voind totuși să-mi 


95 


termin stratul, am mai zăbovit citeva minute. 
El s-a supărat şi a aruncat cu o pietricică in 
mine. S-a scuzat apoi că, chipurile, a fost o 
glumă, că ţintise în altă parte. Cu toate astea, 
mă lovise drept în cap. Am ţipat de durere. El 
nici că se sinchisise. A întors spatele şi intră în 
casâ. Plingiînd, i-am servit prinzul. Plingeam 
şi de durere, şi de obidă, însă el nu mă învred- 
nici nici măcar cu o vorbă bună. Nu sînt cîine 
ca să dai cu pietre în el! Iată deci cum o 
ducem. Cind ne-am luat, părea că o făcusem 
din dragoste. Acum însă nici vorbă de aşa 
ceva. Nu-i mai trebuiesc. Eu însă... ce naiba 
să mă fac? 

Își ştergea lacrimile cu colțul basmalei. 

Pe deasupra rîului trecu pe neașteptate o 
rafală de vint. Apa se întunecă şi se acoperi 
de încreţituri. Virfurile arborilor de pe mal 
foşniră larg. 

— Se strică vremea, zise ea, uitîndu-se in- 
grijorată spre cer. Nu mai e mult şi ajungem, 
mai adăugă dinsa, apucind cu amîndouă mii- 
nile prăjina. Să ne grăbim. 

Și ea, cu multă îndeminare, îi făcu vînt bărcii. 

Cînd am coborit, nu ne-a fost dat să des- 
coperim pe mal urme proaspete de om. Trebuia 
să verific locul unde era amenajat ciotul cu 
sarea, să văd dacă nu cumva au mai apărut 
acolo alte lațuri şi capcane instalate de bra- 
conieri. 

Drumul pînă acolo ducea de-a lungul piriia- 
şului. După calculul făcut de Frosea, eu trebuia 

să mă întorc în cel mult patruzeci de minute. 
Ea hotărî să mă aștepte lîngă barcă. 

— Să nu staţi mult, zise Frosea. Vedeţi că 
se schimbă vremea şi rîul devine atunci mai 
agitat. 

— Carabina v-o las dumneavoastră. 

— Ce să fac cu ea? 

— O să vă prindă bine. Nu se ştie dacă 
nu vor apare braconierii. Deşi urme pe uscat 
nu sint, dar ar putea veni cu bărcile. 

— Da, da, lor le convine de minune să se 
strecoare cind vremuieşte. Numai pe timp din 
ăsta „operează“. Grăbiţi-vă şi nu întîrziaţi. 

— Frosea mă petrecu cu privirile ei du- 
ioase, care acum deveniseră puţin melancolice, 
pînă hät departe. Intrind în pădure, întorsei 
capul. Ea începuse să culeagă pe mal bulbuci 
de munte înfloriți. 

Drumeagul care mergea paralel cu piriiașul 
s-a dovedit a fi bunişor. Probabil că braco- 
nierii l-au tot curăţat de uscături ori de cîte 
ori îl foloseau pentru punerea capcanelor prin 
preajma locului pe care își amenajau ciotul 
lor tăinuit cu sare. 

După vreun sfert de ceas, am ajuns la o 
potecă bătătorită numai de animale. Poteca 
făcea legătura între locul de adăpare şi cel 
pe care braconierii puseseră bulgării de sare. 

Cindva am mai trecut pe-aici cu Vasili, des- 
coperind laţuri şi capcane pe care le-am dis- 
trus. 

Mă uitai atent în jur. Nu observai nimic 
suspect. Şi atunci am inceput să urc încet pe 
potecă. 

La un moment dat, undeva, înaintea mea, 
se auzi un zgomot nedeslușit. În desișul de 
brădet s-a mişcat ceva. M-am gîndit că poate 
se zbate vreun elan prins în laț şi că îl mai 
pot salva. 

Mă repezii în desiş. Și dintr-o dată mă po- 
menii în fața unui urs ce trebăluia prin tufă- 
rişuri. 

Prima dată văzui doar spinarea lată şi flo- 
coasă a ursului. Jivina era aşa de preocupată 
cu îndeletnicirile sale, încît nici nu-mi simți 
prezența. 

Privirea îmi alunecă în jos şi ghicii cu ce 
anume se îndeletnicea : camufla cu găteje tru- 
pul unui elan prins în lat. 

Cu respiraţia oprită, făcui un pas înapoi. 
Dar namila de urs s-a răsucit ca dintr-un 
resort. Urlă sălbatic și, ridicîndu-se în două 
labe, o porni spre mine. l-am zărit botul des- 
chis în care luceau dinţi mari şi ascuţiţi. Din 
gură îi curgeau bale. Un fior rece mă fulgeră 
prin inimă ca o lamă de cuţit. Am mai făcut 
doi-trei paşi îndărăt, după care sării peste pi- 
rîu şi o rupsei la fugă pe potecă în jos. leşin- 
du-mi în cale un cedru pe al cărui trunchi erau 
noduri destul de potrivite pentru a-mi propti 
picioarele, începui să mă cațăr cu atita repe- 
ziciune, încît dacă ar fi trebuit să fac treaba 
asta in condiţii normale, cred că n-aş fi reușit 
niciodată. 

De ce procedai astfel ? Probabil eram aproa- 
pe sigur că ursul ar fi pus laba pe mine în 
citeva minute. Căutam aproape instinctiv un 
refugiu, o salvare, însă în nici un caz jos pe 

pămînt. De faptul că ursul ştie şi el să se 
cațăre prin copaci nu-mi venise în minte ime-- 
diat. Simţeam în momentul acela un fel de 
ușurare în sensul că măcar pentru un timp 
o să reușesc să scap de această îngrozitoare 
hăituire., Că ce anume o să se mai întimple 
după asta, pur şi simplu nu puteam să-mi dau 
seama. 

Uitindu-mă din copac în jos, văzui că ur- 
sul stătea acum lingă trunchi pe toate cele 
patru labe. Ținea botul ridicat în sus ca pen- 
tru adulmecare. S-ar fi putut ca el să nu mă 
fi descoperit printre frunzișul bogat al cedru- 
lui. Însă, cu siguranţă, mă mirosise. 

M-am urcat grăbit pînă în virful cedrului, 
încercînd o așa de mare spaimă, încît nu-mi 
amintesc să fi avut pină acum vreuna ase- 
mănătoare. Cît de rău îmi părea acum că 
i-am lăsat Frosei carabina. Ursul se va urca 
cu siguranţă și el în copac, şi eu o să mă văd 
prins ca într-o cursă de şoareci. 

Urcîndu-mă pînă sus de tot, mă uitai speriat 
încă o dată spre pămînt. Piriiașul zglobiu îşi 
ducea apele sale către rîul Mana. Era stră- 
juit de ambele părți de un huceag întunecat 
de brădet. Ca să mai cercetez şi altceva mi-a 
fost imposibil. Poate că ursul şedea acolo sub 
cedru, sau poate că deja încerca să se cațăre 
după mine. 

Alături, prin virfurile arborilor, vijiia un 
vînt puternic. Și zgomotul acesta neîntrerupt 
le înăbuşea pe toate celelalte mai mici. Încer- 
cai să-mi ascut auzul, dar n-am putut desluși 
nimic. 

Vedeam doar cum se clătinau cedrii şi brazii 
din apropiere ; şi odată cu ei tălăzuia ca o 
mare nesfirşită, de culoarea unui verde închis, 
taigaua mohorită și despletită. Da, ea, taigaua 
vuia amenințător. Și cu cit se lăsau mai jos 
norii întunecaţi ce veneau din partea nord- 
vestică cu atit mai mult se înteţea şi vintul 
aici. 

Virful cedrului în care mă pitisem se agita 
in permanență și mi se părea că descrie tot 
timpul cercuri imaginare în aer. Ehei, dacă aş 
fi putut sări de la această înălțime şi să fug 
mai departe. 

Aveam senzația că din moment în moment 
trebuie să apară printre crengile dese ale co- 
pacului o labă cu nişte gheare puternice, ur- 
cindu-se spre mine. Apoi să-i zăresc şi rîn- 
jetul acestei blestemate fiare. Toată nădejdea 
mi-o pusesem într-un pumnal pe care-l pur- 
tam la cingătoare. Dar ce puteam face oare 
cu un biet cuţit în fața acestei namile de urs 
şi încă aici in copac? 

Clipele se scurgeau îngrozitor în această 
stare de tensiune. 

Vintul rupea crengi uscate şi ele cădeau 
trosnind undeva pe fundul acestui ocean verde- 
întunecat. Dar oare numai vintul să fi fost 
acela care fringe crengile ? Nu cumva acesta 
era ursul, sub labele căruia trosneau crengile, 
în suișul său către mine? Toate acestea nu 
erau decit niște închipuiri generate de spaimă. 
Încolo totul era ca mai înainte şi bineînţeles, 
începui să-mi revin treptat. 

M-am gîndit şi la Frosea. Văzind că nu mă 
mai întorc, ea, cu siguranţă, că se va încumeta 
s-o pornească pe urmele mele. În drum s-ar 
putea intilni cu ursul şi acesta o poate lua 
prin surprindere, aşa cum a făcut şi cu mine. 
Şi se prea poate ca această namilă fioroasă să 
fie chiar însuşi Gromila ? Acelaşi urs, care nu 
cruța nici-o vieţuitoare de-aici din taiga. Tre- 
buie deci să cobor neapărat, să cobor şi să 
fug către rîu, pînă ce Frosea n-a plecat spre 
mine. 

Îmi cercetai ceasul. Nu trecuse mai mult 
de-o oră, deşi mie mi s-a părut că statul meu 
în copac a durat o veșnicie. S-ar putea ca 
Frosea chiar acum, in momentul de faţă să 
fie şi mai neliniștită şi să se fi hotărît a veni 
după mine spre locul cu bulgării de sare. 

La un moment dat se auzi o împușşcătură 
îndepărtată. Se trăgeau focuri de armă undeva 
pe rîu. Oare nu cumva ursul i-a aținut calea? 
Sau poate gazda mea are de furcă cu braco- 
nierii ? La naiba cu şovăielile! E timpul! Fie 
ce-o fi! 

Atent, străduindu-mă să nu fac nici cel mai 
mic zgomot, începui să cobor din copac. Nu- 
mai de nu m-ar aştepta ursul acolo jos. 

Înainte de a sări de la o înălţime destul de 
apreciabilă, cercetai din nou împrejurimile. 
N-am mai văzut jivina. După vuietul continuu 
al crestelor, aicea jos era o linişte surprinză- 
toare. Rafalele vintului se auzeau doar de-a- 
colo de sus, parcă din alte tărimuri, lume din 
care coborisem şi eu adineaori. 

Fără să mă mai uit înapoi, grăbii pasul că- 
tre rîu. În aceste momente nu mă gindeam de- 
cît la Frosea. Ce-or fi însemnind acele îm- 
pușcături ? Vreun semnal? Ce altceva? Aşa 
în vînt, Frosea nu risipește cartușele. Înseam- 
nă că s-a întîmplat ceva neplăcut. Inima îmi 
devenise grea. 

În sfîrşit, îmi sclipi în faţă apa rîului. 

Barca se legăna acolo pe locul ei. Lănţugul 
cu care era priponită era bine încolăcit în ju- 
rul unui trunchi aruncat de ape pe nisip. 
Frosea însă nu era nicăieri ! 

Rîul era agitat. Vîntul mîna cu putere val 
după val, rupînd din ele bucăţi de spumă. 
Mătura de pe suprafaţa apei tot ce-i ieșea în 
cale, fluierind ascuţit și pătrunzător ca pe 
vreme de viscol. 

— Frosea, Frosea, unde sînteți ? 

Alerg de-a lungul malului, caut prin tufă- 
rişurile din apropiere, dar totul e zădarnic. 
Frosea nu-mi răspunde, a dispărut... ! 

Strivit de această neașteptată întimplare, 
continuai neputincios să alerg şi s-o tot strig 
pe Frosea. Trebuie să intreprind ceva. Dar ce 
anume ? S-o mai caut. Dar pe unde? 

„Am s-o caut după urmele lăsate“, mă gîn- 
dii. 

Mă aplec şi cercetez nisipul de pe marginea 
pirîiaşului. Iată şi nişte urme de om. Însă 
aceste urme erau ale noastre; ale mele și-ale 
Frosei. Urme lăsate la sosire aici. Altele nu 
mai sînt. Încotro s-o fi dus Frosea? 

Dintr-o dată, cineva din spate îmi acoperi 
strîns ochii cu mîinile. Tresării speriat. Spaima 

însă fusese trecătoare. Ea se transformă în 
bucurie. Era Frosea ! Sigur că da! Vie şi ne- 
vătămată ! 

Îi prind mîinile, le duc la buze și încep să 
le sărut cu afecţiune, fără să-mi dau seama 
dacă fac bine sau nu. Știam doar de-un sin- 
gur lucru: că miinile ei fierbinţi erau viața 
mea, viaţa ei, viețile noastre. 

— Vai, Anton Nikolaevici! Ce Dumnezeu 
s-a întîmplat cu dumneavoastră ? făcu ea ui- 
mită. Dar în această mirare se ghicea adeziune 
şi bucurie. 

Îi las mîinile, mă ridic și mă întorc către 
ea. 

Frosea stătea în fața mea sfioasă, cu obra- 
jii aprinşi. Avea pe cap o coroniță din flori 
portocalii. De umăr îi atirna carabina. Și din- 
tr-o dată mi se furișară în minte — ursul, 
vuietul taigalei, împuşcătura de pe rîu. 

— Mi-a fost tare teamă că vi s-a întîmplat 
ceva rău, Frosea. Ce s-a petrecut aici? 

Ea rise. Ochii ei plini de duioșşie deveniseră 
acum puțin şireţi. 

— „Frosea, unde eşti, Frosea“? mă îngînă 
ea, rizind şi mai zgomotos. Mă tot strigați şi-a- 
cum, exact ca atunci, în vis. Vă mai amintiţi? 
Mă credeaţi pierdută cu totul? E greu de 
unul singur nu-i așa? Dar, vai, Anton Niko- 
laevici, cine v-a zgiriat așa de tare? Vi-s 
hainele sfişiate, nu mai aveţi nici un nasture. 
Arătaţi în aşa hal, de parcă v-ar fi luat ci- 
neva la goană ? 

— Da, am fost fugărit. M-a hăituit un urs. 
Dar despre asta, mai tirziu. Spuneţi-mi mai 

bine, cine a tras focuri de armă? Dumnea- 
voastră ? De ce ? 

— M-am războit puţin cu braconierii. Dar, 
şi despre asta tot mai tirziu o să vă povestesc. 
Acum însă trebuie să ne grăbim. Vedeţi cum 
se agită riul! 

Barca noastră aluneca la vale foarte repede. 
Valurile ne ajungeau din urmă, plescăind în 
coastele luntrii. Vintului puternic care stăruia 
pe deasupra rîului, i se alăturau şi cele ţișnite 
din văiugile laterale, șuierînd amenințător. Sub 
presiunea curentului, se formaseră virtejuri, 
făcînd ca apa. să clocotească ca într-un ca- 
zan. 

Riul, pur și simplu, urla. 

Buştenii plutitori se rostogoleau, se îngră- 
mădeau, înviîrtejindu-se în curenţii apelor. Va- 
lurile mari şi puternice de culoarea plumbu- 
lui izbeau in trunchiurile plutitoare, scoțin- 
du-le pentru o clipă din spuma alburie. Aces- 
tea semănau cu niște torpile năpraznice. 

Barca noastră era expusă și putea fi sfări- 
mată în orice clipă de buştenii plutitori. Ca 
s-o ferim de astfel de ciocniri, cît și de lovi- 
turile valurilor, eram încordaţi în permanenţă 
într-o manevrare foarte atentă. Frosea stătea 
la cîrmă, dirijind-o cu visla. Barca aluneca 
iute şi uneori se învirtea pe loc ca o coajă de 
nucă. 

Cu toate astea, în apropiere de canton, ne-am 
izbit, de-un trunchi răsturnat pe care nu-l dis- 
tinsesem dintre valuri. Scindurile au troznit 
şi în barca găurită năvăli apa. 

— Scoate apa! Arunc-o mai repede! strigă 
Frosea. 

Dar vai! Oricit m-aş fi străduit să scot cu 
găleata apa din barcă, aceasta se umplea din 
nou văzînd cu ochii ; şi cu fiece secundă părea 
că se dă la fund. Frosea reuși totuşi, cu mare 
greutate, s-o aducă la țărm. 

Intraţi în apă pină la briu, ne căznirăm 
mult pînă am scos-o pe prundişul de lingă 
mal. Am priponit-o cu lăntugul de trunchiul 
unui pin; şi aşa uzi leoarcă am fugit spre 
casă. 

În pragul casei, îmbrăcată într-o haină ve- 
che de-a lui taică-su, scincea Nadiuşka. De-a 
lungul malului, cu o manta neagră de ploaie 
pe dinsul, Iuri lurievici se plimba încoace şi 
încolo, cercetind cu miopia sa, riul răscolit 
de furtună. 

Numai Nina Alexeevna s-a dovedit a nu fi 
alarmată. Din contra, ea se arătă mai prac- 
tică. Pregătise din timp samovarul care ne-a 
dezmorțit imediat, făcîndu-ne să uităm pentru 
un moment de cele necazuri. 

Seara la cină, Frosea povesti ce i s-a în- 
timplat în timpul cît eu eram plecat să cer- 
cetez locul unde braconierii își așezaseră dro- 
burile de sare. 

Pe riu se auzi zgomotul unei bărci cu mo- 
tor. În barcă erau doi pichetași, care proba- 
bil se îndreptau către același loc. Văzind barca 
noastră, ei au oprit motorul. Și pentru a nu 
fi bănuiţi că veniseră cu intenţii rele, acosta- 
seră barca de partea cealaltă a malului. Fro- 
sea își lăsă carabina în iarbă şi se așeză la 

marginea pădurii. În unul din pichetași, ea îl 
recunoscu pe Stepan. 

Zărind-o pe Frosea, acesta îi strigă: 

— Hei tu, prințeso, de ce leneveşti? 

Ea nu-i răspunse. 

— De ce stai singurică? Ai cumva nevoie 
de vreun ajutor ? 

Și barca îşi întoarse botul, croindu-şi drum 
către malul dinspre partea rezervației. 

Frosea se alarmă. Dacă îi lasă să debarce, 
aceștia sînt în stare să-i ia şi carabina. Şi-a- 
poi, de la bun început, ei nu trebuie lăsați 
să treacă dincoace. Se vede cit colo că n-au 
venit cu intenţii bune. 

Dar cînd barca lovi cu botul în malul ne- 
permis, Frosea sări ca arsă. Își îndreptă cara- 
bina şi strigă: 

— Înapoi! Vă somez să vă întoarceți în- 
dărăt ! Ce scotociţi pe aici prin toate strim- 
torile ? 

— Repede te mai aprinzi! rise Stepan, să- 
rind din barcă. Acuşica o să te încălzim noi 
puţin. Îţi revii imediat. Devii mai bună, mai 
înțelegătoare. 

Fără să mai discearnă, Frosea trase un foc 
de armă în sus. 

— Hei, tu? Ţi-ai pierdut capul? se spe- 
rie el. 

— Încearcă numai să mai faci un pas, ne- 
mernicule, că am și descărcat toate gloanţele 
în tine, strigă ea, îndreptind țeava spre el. 

— Al dracului muiere, exclamă pichetașul, 
aşezindu-se în barcă. O ameninţă cu pumnul, 

mirii o înjurătură şi barca se îndepărtă țăcă- 
nind către malul celălalt. 

— Bravo, Frosea ! zisei eu. Înseamnă că v-a 
prins bine carabina. După cite înțeleg, nu-i 
de loc recomandabil să pornești prin taiga 
fără armă. 

Îi povestii şi eu despre păţaniile mele. De 
felul cum am fost nevoit să stau o bună bu- 
cată de vreme cocoțat într-un copac din cauza 
ursului. Bineînţeles, toate astea le povesteam 
acum sub o formă humoristică. Aici, la adă- 
post, îmi con'venea de minune să fac treaba 
asta. Frosea ridea cu hohote. Cînd i-am spus 
însă că a doua zi intenţionez să mă duc din 
nou acolo, să văd dacă nu cumva s-au insta- 
lat alte laţuri şi capcane pentru prinderea ela- 
nului, ea se împotrivi cu hotărire. 

— Nici să nu vă gîndiţi! N-o să vă las! 
Asta-i! Și am terminat! Să se ducă Vasili 
să verifice. El e mai încercat. Știe să se bată 
şi cu braconierii, şi cu urşii. Pe dumneavoastră 
vă poate sfișia Gromila în locul elanului chiar 
acolo lingă ciotul cu sarea. Știţi bine doar, 
că ni s-a sfărimat şi barca. Iar ca să mergi 
prin taiga pină acolo, este foarte greu. Nu vă 
las şi gata! 

Noaptea se porni o ploaie torențială. Fur- 
tuna se dezlănţuise cu tunete și scăpărări de 
fulgere. În jurul casei noastre, taigaua vuia 
amenințătoare. Din această dezlănțuire, nu se 
prea putea desluși nimic. Clocotul rîului se 
contopea atit cu tunetele puternice şi aproape 
neîntrerupte, rostogolite din înaltul cerului, 
cît şi cu nepotolitul freamăt al taigalei. 

Dincolo de fereastră biciuiau fulgerele. Ele 
luminau pentru o clipă crengile mițoase ale 
brazilor din apropierea cantonului și atunci 
se putea vedea cum furtuna încovoia arborii 
de pe ale căror frunze şiroia ploaia. 

Nu puteam adormi. Prea multe mi s-au în- 
timplat, prea multe emoţii mi-a dat ziua de 
azi. 

După paravan, Frosea se tot zvircolea în aş- 
ternut, suspinînd adînc. Apoi mi s-a părut că 
plinge. Ascultind mai atent, înțelesei că plin- 
gea printre sughițuri. Peretele care despărţea 
odăile noastre nu avea ușă, ci doar o simplă 
perdea agăţată. 

Fără să mă ridic, întrebai încetișor: 

— Ce-i cu dumneavoastră, Frosea ? 

Nu-mi răspunse. 

— Nu cumva v-aţi îmbolnăvit ? 

— La ce bun s-o mai ştiţi și pe asta? răs- 
punse ea tot în șoaptă, însă cu obidă în glas. 

Și din nou se porni pe plins... 

Ce să fac? Să mă apropii de dinsa s-o 
liniştesc ? inima îmi bătea cu putere gata să-mi 
spargă pieptul. 

— Frosea ! 

— Poftim ? Vocea ei, ca şi mai înainte, pă- 
rea indiferentă. 

— Ce vă doare ? 

— Inima... 

— Cu ce vă pot ajuta? 

Tăcere. 

Ce o fi însemnînd „mă doare inima“ ? 

— Vă aduc imediat niște picături. 

— Ei asta! Lăsaţi... 

Simţeam cum mă năpădiseră căldurile. Oare 
să mă apropii de ea? E doar la cinci paşi de 
mine... Dacă parcurg acești cinci paşi, ce se 
va întîmpla mai departe ? 

Nu, nu! Trebuie să mă lupt cumva cu mine 
însumi ! Trebuie să trec peste această „criză“. 
N-am venit aici pentru aşa ceva. Nu, nu!... 

Începui să mă îmbrac grăbit. La ieşire din 
cameră, trebuie să trec vrînd, nevrînd, pe lingă 
dinsa. Această ocolire mi se părea acum că 
este cel mai greu lucru pe care trebuie să-l 
realizez în viaţă. 

Frosea se mai liniştise. Nu mai plingea. În 
odaie, de asemenea era linişte. Numai afară, 
îndărătul ferestrelor se mai frămînta natura. 
Picurii de ploaie, deși mai potoliți, loveau fără 
întrerupere în geamuri, de parcă taigaua se 
înțelesese cu furtuna să ne ferească de ochii și 
mai ales de urechile tuturor. 

Eram de-a dreptul uluit. De ce tace? Măcar 
de-ar zice ceva... . 

Încercai, aşa dar, să mă strecor cumva. În- 
tinsei mîinile în întuneric ca să nu mă împiedic 
de vreun obiect ; și, numai în vîrful degetelor 
şi cu respirația tăiată, pornii... 

Cînd am trecut prin camera ei, în dreptul 
patului, i-am auzit respirația adincă. 

Iată și odaia în care dormeau cei doi tineri 
cercetători, iată şi bucătăria. Ieşind afară, nea- 
tent, trîntii cu zgomot ușa după mine. Îmi era 
tare cald, mă înăbușeam. Voiam să alerg prin 
întuneric şi prin ploaie fără nici o ţintă. 

Riul vuia. Valurile sale loveau insistent și 
măsurat în stinca malului. Ploaia încetinise. 

Furtuna încetase și ea. Scăpărări de fulgere se 
mai produceau undeva departe, dincolo de flu- 
viul Enisei. 

Un colţ de cer se acoperi cu stele. Pe funda- 
lul său apărură niște contururi frinte de munți. 
Pe cel mai apropiat vulcan stins se zugrăvise 
o fişie ştirkită de pădure de brad. Constelaţia 
Orionului ieşind de după nori, tremura aprinsă 
deasupra taigalei şi a rîului Mana. 

Ca să mă mai liniştesc, începui să mă plimb 
de-a lungul malului. Era trecut de miezul nop- 
ţii. Vîntul încă mai cotrobăia prin ungherele 
pădurii ; şi din cînd în cînd se auzeau cum cad 
cu zgomot arborii cu trunchiurile putrezite. 

Eram năpădit de-o sumedenie de gînduri şi 
de presimţiri confuze. Ispita de a mă apropia 
de Frosea era aşa de mare, încît am fost ne- 
voit să apelez la toată stăpînirea de sine, nu- 
mai şi numai pentru a rezista şi a nu mă în- 
toarce înapoi în casă. Mintea mea încerca să 
combată toate astea şi să tragă niște concluzii. 
Dar vai, toate acestea erau nişte argumente 
jalnice, fără nici un sprijin, în comparaţie cu 
acel vîrtej incandescent, ce m-a prins în mre- 
jele sale şi îmi sucise capul. 

Speram că aici pe malul rîului, la adierea 
proaspătă a vîntului, să-mi fie mai ușor; că 
o să-mi limpezesc gîndurile, că o să devin rezo- 
nabil, că o să-mi pot învinge emoțiile şi o să 
pătrund în esența lucrurilor. Dar n-a fost așa. 
Acestea erau doar niște simple pretexte de 
care mă agățam, voind să par eu însumi, să 
nu depind de opiniile altora sau de unele even- 
tuale urmări. Viața la ora actuală mi se părea 

simplă, fără a reclama mari implicaţii de ra- 
țiune. Mi se părea spontană, ca această veşnic 
frămintată taiga, ca acest flux al valurilor. 
Aveam senzaţia că pur și simplu mă descătu- 
şasem, că devenisem liber, puternic, îndrăzneţ 
şi că nici un obstacol nu m-ar mai putea ţine 
pe loc. 

Nu-mi dădui seama cîtă vreme trecuse. Mă 
întorceam acum acasă cu gindurile limpezite 
şi profund “convins că nu pot trăi fără Frosea. 
Că Frosea mă așteaptă şi că de azi înainte vom 
hotări asupra vieților noastre așa după cum 
vom dori noi. 

Se lumina de zi. Pe undeva, într-un tufiş 
din apropierea cantonului, ciripi un codros. 
Dumnezeule ! Cum a mai trecut noaptea de 
repede ! 

Vîntul se menținea destul de întețit, deși nu 
mai bătea aşa de tare ca pe la miezul nopții. 
El, vîntul, părea că se străduia anume ca să 
înăbușe zgomotul paşilor mei atenţi, atunci 
cînd trecui prin camera de oaspeţi. De fapt, nici 
nu prea era nevoie. Iuri lurievici sforăia adînc, 
iar Nina Alexeevna dormea ca de obicei cu 
plapuma trasă peste cap. 

Cuprins de emoție, cu respirația oprită, am 
intrat în camera Frosei. În lumina nedefinită 
a zorilor, am putut să-mi dau seama că nu dor- 
mea. Era lungită cu braţele dezgolite sub cap, 
cu plapuma dată în jos pînă la mijlocul tru- 
pului. 

Observîndu-mă că m-am oprit în dreptul 
ei, oftă aproape imperceptibil, îşi trase grăbit 
plapuma pînă sub gît şi se lipi de perete. Eu 

făcui un pas înainte și mă așezai lîngă ea pe 
pat. 

— Vă rog să plecaţi! şopti ea supărată. Mă 
auziţi ? Vă rog să plecaţi imediat ! 

— Frosea, ce-i cu tine? De ce mă goneşti? 
Știu kine că nu dorești asta, că m-ai așteptat... 

— Dacă nu vă ridicaţi şi nu plecaţi imediat, 
să ştiţi că am să ţip. 

— Nu mă goni, Frosea. Te iubesc! 

Ea gemu uşor; şi ţinind strîns cu mîinile 
de colțurile plapumei, se ridică iute în capul 
oaselor. 

— Anton Nikolaevici, vă rog să plecaţi! De 
data asta glasul ei suna mai mult a rugăminte. 
Și eu îi simţii aproape răsuflarea-i fierbinte. 
Dacă mă iubiţi cu adevărat, atunci plecați... 

Descumpănit, m-am ridicat, neștiind cum să 
procedez mai departe. 

— Haide, ieşiţi odată ! șopti ea cu insistenţă, 
de parcă mi-ar fi poruncit. 

Am dat la o parte perdeaua ce ne servea 
drept uşă, și am intrat în camera mea. Mă 
trîntii aşa îmbrăcată în pat, strivit şi deprimat. 

„Ce-o mai fi şi asta? gîndii eu cu amără- 
ciune. Pasămite, n-are nevoie de mine. Și eu, 
care am suferit... am crezut... Jalnică creatură 
mai sînt !“ 

Nu mă puteam supăra, îmi era silă. Ar fi fost 
cu mult mai nimerit să mă scol şi să plec chiar 
acum în taiga, să mă duc undeva departe de 
oameni ; şi dacă se poate, să fug chiar de mine 


însumi ! 

Vîntul clătina supărat un copac din faţa 
casei, iar o creangă îmi tot ciocănea insistent 
şi siciitor în geam. 

Se făcu ziuă. Și eu nu închisesem un ochi. 
A pleca în taiga acum, n-avea nici un sens, 
deoarece, după o ploaie așa de mare, riscai să 
te uzi pînă la os. Și-apoi chiar azi se întîmplă 
să am și zi liberă. Aşa că mai dă-le-ncolo de 
griji. Fără să vreau, ascultam acum nu ştiu 
pentru a cita oară lărmuirile dimineţii. Cocoșşii 
trimbițară puternic, vaca mugea în staul, ie- 
pușoara Zorka sforăia în grajd, bătind din 
copită. Și în această larmă, vintul aducea de 
undeva ciripitul primăvăratic al păsărilor. Fără 
să facă prea mult zgomot, se sculă și Froseu din 
așternut, plecînd din cameră. Pe mine însă m-a 
cuprins un somn adînc. 

M-am trezit destul de tîrziu. Am rămas plă- 
cut surprins cînd aflai că şi Iuri lurievici era 
liber. Nu se dusese la pescuitul său, ci împreună 
cu Nina Alexeevna era pe malul riului. Gesti- 
culind larg cu mîinile, el declama versuri. 

Ploaia reimprospătase taigaua. Vintul se o- 
prise şi se făcu cald. Razele soarelui tremurau 
în roua de pe frunze şi ierburi. Riul nu se 
mai agita, devenise şi el liniștit, de parcă rici 
n-ar fi trecut peste el furtuna. De pa:tea cea- 
laltă a malului întunecat se oglindeau în apă cu 
ramurile în jos trunchiurile mestecenilor, cît 
şi vîrfurile ascuţite ale brazilor. 

Nina Alexeevna ţinea în mină un buchet 
cu flori de mălin. Probabil Iuri lurievici i le 
culesese de pe marginea piriiaşului. 

Văzindu-mă, Iuri lurievici îmi întinse bucu- 
ros mîna. 

— Bună, bună, Anton Nikolaevici! Ia uita- 
ți-vă ce dimineaţă minunată! Auziţi cucul? 
Dar ciripitul păsărilor ? Fermecător concert ! 

Și într-adevăr, totul în jur triumfa, radia 
fericire şi bucurie. Din multiplele glasuri ale 
corului păsărilor cîntătoare, puteai distinge şi 
vocile noilor cîntăreţi sosiți de curînd. Încă de 
ieri, mergînd de-a lungul piriiașului, am zărit 
pentru prima dată sosirea în pădure a privi- 
ghetorii cu gitul şi gușa roșcată, cît şi a păsă- 
rii-insectar, sau cum i se mai spune pe-aici 
— vrabia taigalei, sau „mughimaki“. Aceasta 
avea penajul portocaliu, stropit cu picăţele ne- 
gre. Mi-a fost dat să-i aud şi cîntecul ciudat. 
Părea că sciîrţiie o scripcă minusculă : „Tin-ti- 
natin-tin“... Aceste păsări, cît și unele sosite 
ceva mai înainte, printre care se numără pitu- 
licea sau pasărea-zmeurar, de asemenea şi mierla 
aurie, erau considerate ca specii ale unui trecut 
foarte îndepărtat şi care își aveau înrudire cu 
specii asemănătoare în pădurile chineze. Și din 
moment ce ele au sosit prin părţile noastre, 
înseamnă că timpul o să se încălzească mult. 
De fapt aşa ar trebui, deoarece sîntem la 
începutul lui iunie. 

— Lui Iuri îi place să se extazieze, zise cu 
ironie Nina Alexeevna, aruncîndu-i priviri so- 
tului. E mulțumit nevoie mare de acest concert 
păsăresc. Eu însă mi-aş dori la ora actuală un 
concert simfonic adevărat. Un concert de Ceai- 
kovski sau de Beethoven, undeva într-o sală 
de concerte din oraș. Aici te poţi sălbătici cu 

totul! Știți Anton Nikolaevici, pățania dum- 
neavoastră cu ursul întîmplată ieri în pădure 
m-a speriat aşa de tare, încît n-am putut în- 
chide-un ochi astă noapte. Și pe deasupra şi 
furtuna asta îngrozitoare ! Nu ştiu cum o să 
pot suporta toată vara în pustietatea asta. Iuri 
e capabil să se entuziasmeze de orice aici în 
această taiga. Și închipuiţi-vă, în momentul de 
față, are predilecții lirice, declamă versuri. 

— Vai, Ninocika, ce-i cu tine ? Doar tu m-ai 
rugat să recit. 

— Desigur, ce eram să fac? Trebuie să mă 
distrez şi eu cu ceva. Închipuiți-vă, am uitat 
să luăm tranzistorul cu noi. Aici, la Vasili, văd 
că nici aparatul de radio nu funcţionează. 

Dădu nemulțumită din umeri şi se îndreptă 
spre casă. 

Ceva mai departe de canton, pe malul rîului, 
ardea un foc zdravăn. De la ceaunul care clo- 
cotea puternic, ajungea pînă la noi mirosul 
înțepător de smoală. Frosea era preocupată cu 
repararea bărcii sfărîmate în ajun. 

Îmi venea greu să mă apropii de ea, deşi do- 
ream s-o văd. După cele întîmplate astă noapte, 
mă simţeam oarecum vinovat. 

— Bună dimineața, Frosea ! 

Ea zîmbi şi-mi făcu veselă semn cu capul. 

— Ajută-mă să răstorn barca |... 

— Dumneata te pricepi s-o repari ? 

— Păi, cine s-o repare ? Vasili nu pune mîna 
pe nimic. Nu repară nici barca, nici plasele. 
Treaba asta e a noastră, a pescarilor. Ai văzut 
cît de tare ne-am izbit ieri de bușteanul acela ? 

Bine că ne aflam aproape de țărm, altfel ne-am 
fi putut îneca. 

Frosea  zimbea mereu. Miinile îi lucrau cu 
spor. Urmăream tăcut cum repara cu multă 
dibăcie spărtura ce fusese făcută în scîndură. 
cum dădea cu smoală încinsă şi cum astupa 
orice crăpătură. O ajutam şi eu, dindu-i cînd 
una, cînd alta. 

Terminind lucrul, se aplecă să se spele pe 
miini cu nisip din rîu. Eu îi observai sinii goi 
şi jenat mi-am întors capul. Frosea își șterse 
mîinile cu şorţul, mă privi ştrengărește şi-mi 
făcu aşa pe neaşteptate o propunere. 

— Haideţi să mulgem vaca! Văd că astăzi 
nu prea aveţi ce face. Văcuţa e undeva pe luncă. 
Decit s-o gonesc de ici, colo, adică decit s-o aduc 
acasă pentru muls, mai bine o mulg la locul 
de păşune. 

M-am dus cu .Frosea. 

Vaca, cu piedică la picioarele de dinainte, 
păştea pe lunca de lingă marginea pădurii. Gos- 
podina însă — după cite observai — nu se prea 
grăbea s-o mulgă. Mergea legănat cu găleata 
în mînă prin fîneața năpădită de florile porto- 
calii ale bulbucilor de munte, murmurînd un 
cîntec. 

În iazurile formate din topirea zăpezilor se 
oglindeau atit ramurile verzi ale arkorilor cit şi 
rochița albă cu buline a Frosei. Broaştele so- 
lidare orăcăiau în cor. Speriate de apropierea 
noastră, ele săreau în apă, dar imediat se re- 
întorceau, își scoteau curioase capetele, conti- 
nuîndu-și orăcăitul. 


116 


Un vintuleţ iscat din văiugile apropiate în- 
creţea ușor faţa iazului, mînînd spre mal frunze 
uscate. 

Încercînd să-mi ascund bucuria pe care o 
simţeam, mergeam tăcînd în urma Frosei pe că- 
răruia ce ducea de-a lungul iazului. 

— De ce nu spuneţi nimic? Vă plictisiți cu 
mine ? 

— Da de unde! Tac, prin faptul că mă simt 
tare bine în preajma dumitale. 

— Dacă e așa cum spuneţi, atunci haideţi să 
mergem mai departe. Adică să ne ducem pînă 
la piriu să adunăm niște usturoi sălbatic pen- 
tru prînz. 

Piriiașul Kandalak purta aceeași denumire 
ca şi cantonul; și își mina apa pentru a se 
vărsa în riul Mana, chiar prin lunca pe care 
ne aflam noi. Acum el era năpădit de mălini 
înfloriți. Și dacă căldura verii pătrundea ceva 
mai greu în inima taigalei, aici, în preajma pi- 
raielor, toate înfloreau şi se împlineau ceva mai 
devreme. Printre florile delicate ale tufelor de 
coacăză, zumzăiau de zor albinele. Prin desi- 
şul mălinelor se auzeau triluri de privighe- 
toare. 

— 'Tare-i minunat aici! zise Frosea, oprin- 
du-se. Cum se mai desfată privighetorile ! Cînd 
mă năpădeşte tristețea grea, mai ales atunci 
cînd Vasili se poartă urit cu mine, vin aici 
pentru a-mi uşura inima. Vin aici, de parcă aș 
veni la maică-mea să mă jeluiesc. Stind aici, te 
recreezi. Simţiţi parfumul minunat al măline- 
lor ? Vara întotdeauna e foarte frumos aici. 
lată şi măcrișul! Curînd îşi va etala rodul 

asemănător cu niște mărgele roşii de parcă ar fi 
stropite cu vin. Colo, caprifoiul o să se coacă şi 
el curind, apoi mai tirziu afinele şi alunele. 
Dacă pătrunzi ceva mai adînc în taiga, dai de-o 
pădurice de cedri mîndri şi rămuroși. În fiecare 
an, împreună cu Nadiușka, hălăduim prin ea. 
Îmi place cel mai mult piriiașul acesta. Are 
apa rece şi limpede ca lacrima, încît i se văd 
pietricelele pe fund... 

Ne-am oprit pe covorul moale de culoarea 
smaraldului, al acestor plante. Lujerele elastice 
ale usturoiului de culoarea vinetei răscoapte 
erau acoperite de frunze şi deja începuseră să 
scoată la iveală primii boboci, ce semănau cu 
nişte mici zurgălăi. 

— Să stăm puţin jos pe covorul ăsta minu- 
nat, zise Frosea, așezindu-se. Văcuța mea poate 
să mai aştepte puţin. Trebuie să vă mărturisesc, 
continuă ea, că aici în taiga, devin mai liniş- 
tită, mai bună. Pe Vasili taigaua şi Mana îl 
fac din ce în ce mai furios, mai dur. Pe mine, 
dimpotrivă, mai liniștită, mai bună! Ehei! 
Dacă între noi ar exista înțelegere, să putem 
trăi aşa, de la suflet la suflet, nu mi-ar tre- 
bui nimic... Uneori o invidiez pe Nina Alexe- 
evna, mai zise ea după o scurtă pauză. E fru- 
moasă, inteligentă, cuminte ; și este iubită de 
soţul ei. Ce să mai zic? Lor le merge bine! 
Au noroc unii oameni ! 

— Și dumneata eşti frumoasă şi înțeleaptă... 

— Da de unde! rise ea. Dacă aş fi avut stu- 
diile ei, nu mi-aş fi pierdut timpul în felul 
acesta. Toate le-aș fi rezolvat pe parcurs. M-aş 
fi străduit să cercetez şi să înţeleg viaţa acestor 

animale captive, pină în străfund. De ce, spre 
exemplu, aceste vieţuitoare sînt așa de spe- 
rioase ? Sînt lipsite de orice apărare. Fug de 
om, arătîindu-şi doar colții. Să fiu în locul ei, 
m-aş deplasa prin taiga şi mi-aş însuși toate 
tainele privind viața și comportarea lor acolo 
în libertate. Dar oare la ce bun tot pălăvrăgesc? 
La ce-mi folosesc mie toate astea ? Viaţa mi-a 
oferit cu totul altceva... 
Și ea oftă, devenind melancolică. 

— De cînd convieţuirea cu Vasili a început 
să meargă prost, adăugă ea după vreun minut, 
am început să mă gindesc ce voi face mai tir- 
ziu ? Oare să nu mai aştept nici o bucurie de la 
viaţă ? E foarte greu să trăieşti de unul singur, 
fără să speri la ceva. Și iată că eu am hotărît 
să sper la ceva bun şi frumos. La ce anume, 
nu știu încă precis. 

Curioasă treată ! Frosea n-a pomenit nici 
măcar sub formă de aluzie la cele întimplate 
ieri. Parcă n-ar fi fost nimic între noi. Dar 
oare eu puteam să uit această noapte atit de 
zbuciumată pentru mine ? 

După o scurtă tăcere, Frosea îşi lăsă genele 
în jos şi abia mijindu-și ochii, mă întrebă pe 
neaşteptate : 

— Ieri... ieri noapte, mi-ați spus că mă iu- 
biţi... A fost numai o glumă sau aţi vorbit sin- 
cer ? 

— Frosea, draga mea, oare nu mă crezi? 
exclamai eu, prinzindu-i mîinile. Nu am nevoie 
de nimeni, nu-mi trebuie nimeni, afară de 
dumneata. Mai bună, mai dragă decît dumneata 

eu n-am cunoscut şi nici nu vreau să cunosc 
pe nimeni. Te iubesc, Frosea ! 

Ea mă asculta cu un zîmbet întrebător, abia 
perceptibil. Faţa i se lumină, devenind tran- 
dafirie. În ochi i se putea citi uimire şi bucurie. 

Cu toate ezitările şi încercarea de a se stă- 
pini, am simțit cum se lipi toată, strîns de 
mine. 

— Dragul meu ! Bunul meu! şopti ea şi mă 
îmbrățișă cu patimă. 

I-am găsit gura şi nu mai voiam să-i dau 
drumul din îmbrăţişare. Ne-am răsturnat în 
iarbă. În clipa aceea nu vedeam și nu auzeam 
nimic. Tot universul meu era acum în această 
femeie. ` 

Dintr-o dată, Frosea mă împinse hotărît cu 
amîndouă mîinile ; şi ca dintr-un resort, sări 
drept în picioare. 

— Ascultă ! zise ea cu sufletul la gură. Nu 
vreau În felul acesta. Dacă mă iubeşti cu ade- 
vărat. atunci să fugim de aici. Să fugim și de 
Vasili şi de riul Mana. Să fugim unde vrei tu. 
Doar pe Nadiușka o s-o luăm cu noi. Nu vreau 
să-mi fac de cap în felul acesta, mă înţele- 
gi ? Dacă e să iubesc, apoi să iubesc. Nu pe fu- 
riș. lar dumneata dacă mă iubeşti, atunci res- 
pectă-mă. 

Îşi duse nervos mîinile spre cap, își îndreptă 
părul răvășit, apoi își încheie cu degetele-i 
tremurinde nasturii de la bluziţă. 

Mă ridicai şi eu. Eram boţit, uimit, stînjenit, 
forțindu-mă să înțeleg ce spune. Cred că ară- 
tam foarte caraghios, deoarece, după o scurtă 
tăcere, ea începu să ridă zgomotos. Înșfăcă gă- 

leata şi continuind să ridă mai departe, fugi 
pe poteca ce ducea paralel cu șipotul. Curînd 
o înghițiseră tufele de mălin... 

Revenindu-mi, fugii după ea. Frosea însă 
reuşise să iasă din pădure, intrînd în luncă. 
Acum mergea grăbită prin iarbă. Florile de cu- 
loare roşie păreau că ard sub tălpile ei. Părea 
că Frosea călca undeva în zare pe nişte căr- 
buni încinşi. 

M-am oprit, neștiind ce să mai întreprind. 
Apoi, zdrobit, mă trîntii în iarbă cu faţa spre 
cer, privindu-l fix. 

Este pentru a doua oară cînd Frosea mă res- 
pinge. Acum îmi dau seama că ea spera în de- 
monstrarea seriozității acelei iubiri în care îi 
plăcea să creadă. 

Că aveam nevoie de Frosea ca de însăşi viața 
de toate zilele, eram convins. Dar să las aşa, 
baltă totul dintr-o dată şi să fug în taină cu 
nevasta și fiica lui Vasili, la asta încă nu pu- 
team să mă hotărăsc. Lovitura primită a fost 
aşa de mare şi de neașteptată, încît mult timp 
după asta, nu puteam să-mi adun gîndurile. 
Femeia aceasta m-a prostit cu totul, mă gîndii 
eu; şi împleticindu-mă o pornii abătut spre 
canton. 

Vasili s-a întors acasă împreună cu Inokenti. 
Frosea făcea ordine în ţarcul animalelor cap- 
tive. 'Trecînd prin preajmă, am auzit o parte 
din discuţia ce se purta între ea şi Vasili: 

— De ce ai tras focuri de armă în pichetași ? 
o întrebă nervos Vasili. 

— Aha, care va să zică, ți s-au plins? Păi 
numai i-am speriat ca să nu se ducă la ciotui 
cu sarea. 

— Ce căutai tu acolo ? 

— L-am repezit cu barca pe Anton Nikola- 
evici. Apoi el plecă spre locul cu pricină, iar eu 
am rămas pe mal cu carabina. Cînd colo, au 
apărut și pichetaşii. 

— Of! Dumnezeule ! De ce-ţi bagi nasul în 
treburile bărtaţilor ? Te-am trimis eu acolo? 
Te-ai dus pur şi simplu să-l dădăceşti pe el? 
Observ că de la o vreme ai devenit foarte 
atentă și foarte preocupată de el ? 

— Mai bine te-ai interesa întii ce s-a pe- 
trecut acolo, pe acel loc cu bulgării de sare, 
decit să fii agresiv. 

Eu mă îndepărtai către mal. 

Aflind de la Inokenti că în dimineața urmă- 
toare se va întoarce la cantonul său, l-am rugat 
să mă ia şi pe mine. De multă vreme mă tot 
pregăteam să-i fac o vizită. Acum însă era mai 
necesar ca oricind. Voiam să mă  liniştesc, 
să-mi revin şi să mă lupt puţin cu mine în- 
sumi. 

Seara, i-am povestit lui Vasili despre cele în- 
timplate în preajma acelui „ciot“ cu sare. 

— Trebuia să iei carabina cu dumneata, nu 
s-o laşi pe mîinile muierii. Dacă ți s-ar fi în- 
timplat ceva rău, m-ar fi tras pe mine la 
răspundere. 

În bucătărie, la lumina lămpii, Vasili își com- 
plectă jurnalul de zi. Oamenii de ştiinţă erau 
obligaţi să controleze însemnările pădurarilor. 
După ce își termină de scris cele constatate pe 

teren, i-am revăzut ultimele relatări din caiet, 
Iată ce scria : 

„A împuşcat o veveriță şi a dosit-o. Am 
descoperit şapte fetusuri pentru experiențe“. 

„Am fost pe la pichete cu munca de lămu- 
rire despre braconierism. Am insistat asupra 
conştiinţei lucrătorilor de pe la pichete. Nu- 
mai că în zadar mi-am bătut gura. Întorcîn- 
du-mă înapoi spre casă, am descoperit urme 
proaspete de-ale braconierilor“. 

„A trecut o furtună mare, a doborit copaci 
şi a rupt crengi. Pădurea este inundată de ver- 
deaţă. E minunat. În taiga trebuiesc curățate 
acum potecile“. 

„Ursul a trecut rîul înot şi a luat-o către 
Maslenka. A dat tircoale cantonului lui Egor 
Zabatih şi apoi s-a întors înapoi, tot prin apă, 
în zona de supraveghere a lui Fedka Zaiţev. 
După urmele enorme, pare să fi fost Gromila“. 

L-am întrebat, ceriîndu-i amănunte despre 
urs. 

În locul lui mi-a răspuns Inokenti rîzînd : 

— Acest Gromila s-a dus în vizită la Egor 
să-i guste băuturica. Cînd văzu Egor dimineaţa 
urme de urs pe lingă prisacă, cît pe-aci să-l 
apuce apoplexia. De partea cealaltă a malului, 
urla cît îl ținea gura, Fedka: „Nene Egor, a 
trecut ursul prin apă dinspre partea matale. 
De ce dai drumul urşilor să treacă riul?* 
Fedka descoperise şi el niște urme, însă nu știa 
de unde au apărut. Egor înjura de mama focu- 
lui“ : Minca-l-ar ciuma și buba cea neagră. N-o 
fi sorbit vreo gură din leşia aia ? Ursul ăsta al 
tău a scotocit şi pe-aici pe la mine“. S-au spe- 

riat mujicii amîndoi. Numai că el, Gromila, nu 
dă tiîrcoale așa de pomană prin preajma can- 
toanelor. Neapărat va da pe undeva lovitura 
de graţie. Pentru el, trecerea rîului e floare la 
ureche. Înoată fără motor. Cum s-ar zice — a 
devenit stăpinul taigalei. Toate pădurile i se 
închină. Încotro vrea, acolo se și duce, fir-ar 
el să fie ! 

— Se spune că toată întinderea pînă în 
apropiere de aşezarea Berla a fost declarată 
„zonă verde“, zise supărat Vasili. Aşa că de- 
acum înainte n-ai voie să te mai atingi de urși. 
În schimb o să se „atingă“ ei de noi. Nu oame- 
nii, ci urșii vor gospodări acum prin taiga. 

— Din oraşul Divnogorsk, lumina electrică 
va lumina de-acum toată taigaua. Va lumina, 
cu alte cuvinte, împărăția urşilor noștri, glumi 
Inokenti. Abia că vor deveni și fiarele mai ci- 
vilizate. 

— Hîm, păi cu o astfel de rînduială nu pu- 
tem trăi aici, aruncă vorba cu ciudă Vasili. 

— Dar ce? Tu trăieşti aici numai pentru 
urși ? nu se putu abține Frosea. 

Remarcai că ea era supărată pe dinsul. De 
altfel, cînd Frosea află că o să plec cu Ino- 
kenti, mă privea şi pe mine cu 'indiferență. 

— Desigur ! Se prea poate că numai datorită 
urșilor să mai fiu astăzi pe-aici, replică pro- 
vocător Vasili. Dacă ni se interzice să-i vinăm, 
nu mai am nici eu ce căuta în taiga. Ici rezer- 
vaţie, dincolo zonă verde... Ce mai poate între- 
prinde bietul vinător ? O să mă întorc din nou 
la strung. Acolo în oraș voi deveni din nou om. 

— Pleacă, pleacă, se înfurie Frosea. Eu însă 
rămîn aici cu animalele din crescătorie. 

— Asta-i bună ! se tulbură Vasili. Va să zică 
animalele îţi sînt mai presus decit soțul? Sau 
poate mai sînt şi alte motive ce te fac să ră- 
mii ? De fapt aici ai deplină libertate. Cu cine 
vrei şi unde vrei, acolo te şi duci — la plim- 
bare cu barca sau la hoinăreli prin taiga. 

Frosea îl privi iritată: trinti pe laviţă un 
ceaunaș gol pe care îl ţinea în mină şi ieși 
glonţ din bucătărie. 

— O cerți degeaba, Vasili! îi luă apărarea 
Inokenti. Ai o soție minunată, bună, ascultă- 
toare, harnică. Nu vezi cum le face pe toate? 
Și acasă, şi pe rîu, și în crescătorie. Cu cine să 
se plimbe ea prin taiga ? 

— La dracu ! M-am săturat de toate ! dădua 
lehamite din mînă Vasili. Chiar de va fi să 
plec singur, tot voi pleca de-aci. 

M-am ridicat şi-am ieşit. 

În cerdac, sprijinită cu capul de-un stîlp, 
plingea Frosea. 

— Nu plinge Frosenka, nu trebuie, zisei eu. 
S-a înfierbintat puţin Vasili, dar nu-l lua in 
seamă. 

— Dar ce, parcă asta e pentru prima dată ? 
mă privi ea cu obrazul ud de lacrimi. Pentru 
că v-am condus cu barca, o să mă terorizeze 
un an întreg. Şi-apoi și dumneavoastră, n-am 
ce zice! M-aţi ademenit şi acum vreţi să fu- 
giți. Căraţi-vă ! Plecaţi ! 

— Nu plec pentru multă vreme. 

Ea s-a întors cu spatele ; și nemaiputindu-se 
stăpiîni, răbufni în hohote de plins. 

Am părăsit cerdacul şi, abătut, o luai de-a 
lungul rîului. 

Deasupra apei croncănea un corb. Croncăni- 
tul unei perechi de cerbi îl mai auzisem eu de 
citeva ori. Mă obișnuisem cu acest croncănit şi 
îl pusesem pe seama acelei perechi care îşi 
făcea cuibul prin apropiere. Croncănitul pe ca- 
re-l auzii acum mi s-a părut prevestitor de 
rele. 

Peste taiga se așternuse amurgul. Un văl 
gros de ceață acoperi rîul. Îmi erau acum și 
unul şi celălalt străini și duşmănoşi. i 


CAPITOLUL V 


ȘEDEAM LUNGIT într-o rînă în barca în 
care era așternut mult fin proaspăt. La cîrmă, 
lîngă motor, stătea Inokenti. Chiar şi contra cu- 
rentului, barca noastră fugea cincizeci de km. 
pe oră. 

Rămiîn cu repeziciune în urmă malurile. Ele 
sint înalte, deluroase și acoperite de păduri. 
Pretutindeni întîlneşti mulţi pini. Pe văi se în- 
tind păduri întunecate de brad şi molid. Prin 
inima codrilor se zăreau uneori arbori înalți, 
rămuroșşi şi numai foarte rar cîte un cedru 
falnic. Malurile însă erau mai mult acoperite 
cu mesteceni şi plopi, iar de-a lungul pirîiașelor 
se întindeau desișuri de mălini. 

— De ce oare se întîlnesc foarte rar cedri 
pe-aici ? îl întrebai eu pe tovarășul meu de 
drum. 

— Pentru că este un lemn scump și foarte 
căutat, îmi răspunde lInokenti fără prea mare 
grabă. Cedrul pe-aici este echivalent cu aurul, 
iar pinul — rublă de hîrtie. Mesteacănul şi plo- 
pul — copeici. Așa dar, de pe ambele maluri 
au fost adunați mai întîi „galbenii“. După ce 
i-au strîns pe toţi, s-au apucat acum și de strîn- 
sul rublelor. Acum aici pe Mana se doboară 
numai pinii, iar în locul cedrului au crescut 
mesteacănul și plopul de munte. Însă cui naiba 
îi trebuie așa ceva? Acum pe partea supe- 
rioară a rîului se ridică o pădure frumoasă cu 
esență de lemn superioară. Păcat însă că se 
exploatează numai rășinoasele. O treime din 
acești bușteni se scufundă din cauza greutăţii 
lor. Vedeţi cum stau înfipți în mil? Este şi o 
treabă foarte primejdioasă ! 

— Ehei! cedrul, cedrul, oftă pădurarul, re- 
pede l-a mai distrus omul. L-a distrus în așa 
hal, de parcă acest arbore nu i-ar fi prieten, ci 
dușman de moarte. Să știți că acest copac hră- 
nește aproape toată taigaua, ca un adevărat 
arbore de pîine. Fără alune, animalele cu blana 
scumpă nu pot trăi. Noroc de pasărea-alunar. 
Numai ea face ca cedrul să nu dispară total. 
Isteața păsăruică își adună întotdeauna rezerve 
de alune. Și ia aminte, flăcăule, nu și le dosește 
așa, la întîmplare, ci exact pe acele locuri 
prielnice creșterii şi dezvoltării cedrului. Cu 
alte cuvinte, omul doboară, sărăcind aproape la 
jumătate pădurea de cedri, iar această minu- 


127 


nată păsăruică, prin rezervele ei de provizii cu 
alune, o împădurește la loc. Mare minunăţie, 
frățioare ! 

Barca noastră ocolește ostroavele întilnite în 
cale. De-aici, din tufărişurile înverzite, se aud 
multiplele glasuri ale păsărilor cîntătoare. De 
prin văile prin care şerpuiesc piraiele în drumul 
lor către vărsare în riul Mana se simte mirosul 
pătrunzător de mălin, iar în dreptul malurilor 
stîncoase și abrupte, încinse de căldura soare- 
lui, stăruie aroma tare a răşinii de pin şi miro- 
sul plăcut al diferitelor ierburi înflorite. 

Ocolim golfurile liniștite şi meandrele susu- 
rînde. Uneori trecem peste bolovănișurile pitite 
sub apă. Acestea ne împroaşcă cu stropi mă- 
runți de apă, sunînd a pietriș. Braţele laterale 
ale rîului erau ca de obicei zăgăzuite cu „bone“ 
— un fel de îngrădire lemnoasă, pentru a îm- 
piedica intrarea în aceste braţe a buștenilor 
plutitori. 

Lîngă malul stîncos şi abrupt, mal pe care 
Inokenti l-a numit Piatră Albastră, trei piche- 
taşi intraţi în apă pînă la brîu împingeau cu 
prăjinile buştenii împotmoliți în mal. Trecînd 
prin dreptul lor, Inokenti le dădu bineţe. Pe 
unul din aceşti pichetași ce purta o șapcă în 
carouri, cu cozorocul destul de mare, îl recu- 
noscui şi eu. Acesta era Stepan. 

De data asta l-am putut examina mai de 
aproape. Avea fața brăzdată de cute adinci, pîr- 
lite de vint și de soare, de ţi se părea că era un 
jambon afumat. Sprîncenele îi erau stufoase şi 
ztirlite. Privirea cercetătoare și vicleană, abia 
mijită de sub gene. Buzele îi erau adunate şi 

strînse bine. Bărbia ascuţită. Toate aceste tră- 
sături mi se părea că exprimau caracterul unui 
om hotărît. Părul lui Stepan era roșcat și creţ. 

Văzîindu-l pe  Inokenti, el zîmbi prietenos. 
În gură îi luciră cîteva coroane aurii. Asprimea 
feţei i se mai atenuă puțin. 

După ce barca îi lăsă mult în urmă pe aceşti 
pichetaşi, pădurarul zise : 

— Acest Stepan este un fost vecin de-al meu. 
Mai demult, în aşezarea Bereti, locuiam alături. 
Este un bărbat isteț. Miinile îi sînt foarte spor- 
nice. În ce privește brigada, şi-o ține din scurt. 
Porțiunea ce le revine pentru curățarea malului 
de bușteni este întotdeauna curată. Așa că zona 
în care lucrează pichetul său, din punctul acesta 
de vedere, este întotdeauna primul. 

— E braconier ? 

— Da, este un braconier înveterat. Dacă ur- 
măreşte vreun vînat prin taiga, apoi se şi gră- 
beşte să-l suprime. Omoară păsările și anima- 
lele din rezervaţie. Nu se dă în lături nici de 
la tilhării. Braconajul în taiga dăinuie de cînd 
lumea. Însă pe la locuințele picherilor nu se 
operează niciodată furturi. Se întîmplă ca oa- 
menii să plece prin pădure la tăiat de arbori 
sau să se învoiască pentru cîteva zile. Apoi să 
ştii, că de lucrurile lor nu se atinge nimeni. 
Există o lege foarte aspră, încetățenită aici. 
Dacă vreunul din noii sosiți pe rîu s-ar lăcomi 
să fure din lucrurile altora, apoi e vai şi-amar 
de el! 

— În zona dumneavoastră de control intră 
des braconierii ? 

— N-aş putea afirma că mă „vizitează“ chiar 
aşa de des. Deși crestele stincoase ale Izixkului 
sint în privința asta destul de ispititoare pentru 
braconieri. Aici se găsesc și moscul şi elanul. 
Însă braconierului îi vine foarte greu să se stre- 
coare în aceste locuri, din cauză că eu mai întîi 
de toate patrulez malurile. Braconierul nu 
poate pătrunde în zona mea decit pe apă, adică 
pe riul Mana. Eu însă fac incursiuni cu barca 
şi dimineaţa şi seara. Iar dacă socot că este 
necesar, dau ciîte-o raită uneori şi noaptea. 
Locurile şi potecile îmi sînt cunoscute. După 
urmele lăsate, îmi dau seama imediat dacă ci- 
neva a acostat la mal și a intrat în taiga. Mă 
ajută mult în privința asta şi cîinele meu, 
Sobolka. Desigur, întîmplări au fost multe. 
Acelaşi Stepan mi-a pătruns odată în masivul 
Utiosi. L-am prins asupra faptului în momen- 
tul cînd punea laţul. L-am avertizat foarte se- 
ver, în sensul că dacă-l mai prind odată, îl 
împușc fără nici un pic de menajament. El, 
Stepan, mă cunoaște bine şi ştie că nu arunc 
vortele numai așa, ca să mă aflu în treabă. Mai 
mult nu l-am mai întîlnit prin zona mea de 
supraveghere. S-o fi ducind probabil acolo 
unde portiţele spre taiga i se deschid mai lesne. 

— Păi, aţi auzit doar, cum Vasili se tot 
plinge că n-are tihnă din cauza braconierilor. 

— Vasili este un bărbat serios şi cu mult 
curaj. Nu se teme de braconieri. Numai că lui 
nu-i place apa, riul; şi nu navighează pe el 
niciodată. Iar aici ca să întreprinzi ceva, nu o 
poţi face fără acest riu. Tocmai pentru asta 
pădurarul trebuie să-l îndrăgească. Riul Mana 


130 


îi înlesneşte braconierului pătrunderea în taiga, 
dar în același timp i-l şi închide dacă vrea. 
Uite, să-l luăm spre exemplu pe bătriînul Egor. 
De la un așa pădurar vrednic, n-o să prea vi- 
nezi uşor vreo sălbăticiune. El e întotdeauna 
în alertă și pe apă, și pe uscat. Fedka Zaiţev 
însă este un fel de nadă pentru braconieri. El 
se teme şi de apă şi nici în taiga nu-i place să 
se ducă. Și ştii oare de ce nu-i place taigaua şi 
se fereşte de ea ? 

— Din cauza braconierilor ? 

— Da de unde! rise Inokenti. De căpuşe îi 
este frică. Zice că din cauza căpușelor se poate 
îmbolnăvi de tifos. În orice caz, prin desișuri. 
Fedka nu-ţi va intra să-l frigi cu luminarea. 
Pe poteci umblă foarte rar. Zice că pe poteci 
căpușile-s mai puţine. Nu înțelege că tocmai 
pe poteci pe unde trec animalele sălbatice, 
tocmai acolo sînt cele mai numeroase căpușe. 

Motorul de la barcă se opri brusc. 

— Naiba să te ia! Iar mi-ai făcut pană, 
zise înciudat pădurarul. Cred că i-o fi zburat 
bechia. Cum dă de cîte un grind, cum se agaţă 
şi claveta. Trebuie să ne oprim s-o meşteresc 
puțin. 

Și el visli cu rama, îndreptîind barca spre 
țărm. 

Pe malul stîng unde acostasem, într-o po- 
iană străjuită de mesteceni se zări o căsuță 
de-a pichetașilor. 

— Este pichetul lui Stepan, mă lămuri Ino- 
kenti. Vezi ? iese fum pe hogeac, înseamnă că 
cineva e acasă. 

În timp ce Inokenti repara la motor, eu mă 
hotării să-i vizitez pe aceşti lucrători ai piche- 
telor. 

Într-o izbă nu prea mare, construită din 
bîrne, erau aşezate patru paturi cu somiere, 
aranjate îngrijit. Fiecare pat avea întinsă fru- 
mos cîte-o pătură cenușie pe el. La mijlocul 
camerei trona o masă geluită proaspăt, ceva 
mai la o parte — o sobă de tuci. De tavan, așa 
mai: aproape de sobă, erau bătute niște șipci, 
de care pichetaşii îşi agățau obielele pentru 
uscat. Într-un colț, pe o noptieră era așezat 
un aparat de radio „Iskra“, iar peste el, cineva 
a pus un acordeon vechi, cu colțurile roase. Pe 
un perete, cam în dreptul mesei era lipită o li- 
tografie — „În amiază“ — reprezentind nişte 
femei scăldîndu-se în rîu. Pe pervazul feres- 
trei zăceau cîteva cărţi, un ciob de oglindă şi 
două garnituri de bărbierit. De sub ştergarul 
de pe masă se puteau zări nişte vase spălate 
şi o jumătate de pîine. 

Toate acestea le-am observat mai tîrziu, de- 
oarece cînd am intrat în izbă, prima dată aten- 
ţia mi se îndreptă către un flăcăiandru de 
vreo douăzeci de ani, slăbuțţ şi cu părul ciufulit, 
ce şedea pe un taburet numai în chiloţi, cîr- 
pindu-și pantalonii. Avea una din fălci legată 
cu un prosop. 

Văzîndu-mă, se ridică încurcat, privindu-mă 
cu nişte ochi mari și limpezi. 

L-am salutat, motivînd că am venit să-i cer 
cîteva chibrituri. 

— Te dor dinţii ? l-am întrebat. 

— Da, mă dor foarte rău. Cum stau mai 
mult în apă, cum mă apucă durerea de dinţi, 
îmi răspunse el, parcă cu un zimbet puţin vi- 
novat. Mi-e jenă faţă de băieţi. Ei lucrează, iar 
eu stau acasă. Ar trebui să plec definitiv 
de-aici, întrucît munca este de-aşa natură, că 
toată vara trebuie să stai în apă. Brigadierul 
însă nu mă lasă să plec. Zice: doftoriceşte-te, 
Pavele, avem nevoie de tine aici mai mult pen- 
tru acordeon. Pentru că ştii să cînţi aşa frumos, 
noi îți trecem cu vederea totul. Chiar și boala 
asta de dinți. 

— Înseamnă că eşti talentat ? 

— Da de unde! Cînt şi eu cum pot. Seara, 
cînd ne întoarcem de la lucru, ne plictisim 
grozav. „Iskra“, şi arătă cu capul spre aparatul 
de radio, funcționează cu acumulatoare, dar 
aşa ceva nu prea avem de unde procura. Aşa 
că mai mult tace, economisindu-şi lămpile pen- 
tru „ultimele ştiri“. Și iată că în felul acesta 
ne profilăm pe acordeon. El nu ne refuză nici- 
odată. Funcționează impecabil. Ei, tocmai din 
cauza asta băieţii nu mă lasă să plec. „Ce am 
face fără tine, zice Stepan, ne-am prăpădi de 
urit şi am cădea în patima beţieit. De fapt, 
ăsta-i adevărul. Vedeţi, totul în jur e numai 
taiga şi taiga... 

Pavluha terminase cu cîrpitul şi îşi trase 
pantalonii. 

— Vă înţelegeţi ? 

— Desigur ! N-avem ce împărți. Numai că 
fiecare îşi are caracterul său. 

— Cu ce vă mai ocupați în timpul liber? 

— Păi, fiecare cu păsărica lui. Unora le place 
pescuitul, altora vînătoarea. 

— Dar tu, spre exemplu, cu ce te mai 
ocupi ? 

El se sfii. Mă privi din nou cu aceiași ochi 
limpezi ; şi parcă ar fi vrut să se consulte cu 
el însuși dacă trebuie sau nu să-mi răspundă. 
După o scurtă tăcere, zise aproape şovăind: 

— Ocupaţia mea este mai mult de noapte... 

— Acondeonul ? 

— Nu. Acordeonul e de la sine înţeles. Aici 
e vorba cu totul despre altceva. E ca un fel 
de viînătoare în timpul nopții. 

— Vînătoare ? Unde ? În taiga ? 

— Nu, e vinătoare de stele. 

Am rămas pentru o clipă descumpănit. M-am 
gîndit că poate flăcăul n-ar fi în posesia depli- 
nelor sale facultăți mintale. 

— Îmi place să urmăresc stelele şi să ci- 
tesc în ele. Am şi un atlas, și îmi arătă cu 
capul spre cărţile de pe pervaz. Cu aju- 
torul lui descopăr unele constelații. E greu, nu 
le poţi găsi imediat. Trebuiesc urmărite ceas de 
ceas. Unele din ele pe care le descopăr dispar. 
Și asta îndeobște vara. Nu pot înţelege unde 
se pierd ? Iată, spre exemplu, constelația Cîi- 
nelui, vorbi el acuma cu mai multă însufle- 
tire, a tremurat toată iarna pe deasupra co- 
drilor din lanţul muntos. Acum însă s-a pitit 
pe undeva. Această constelație are o stea foarte 
importantă și foarte strălucitoare, numită Si- 
rus. Dumneavoastră, sper că ştiţi despre asta. 

Îl ascultam surprins. Astronomia însă n-o 
cunoșteam, așa că nu-i puteam fi de nici un 
folos. 

— Și nici constelația Hidrei n-o pot găsi. 
Pe cea a lepurelui am căutat-o foarte mult 
timp pînă am descoperit-o. Însă și aceasta, îm- 
preună cu cea a Ciîinelui, nu după mult timp, 
parcă s-a prăbușit undeva. Le-am povestit bă- 
leților că stelele, ca şi luna, răsar în fiecare 
noapte, apoi apun, mișcîndu-se pe cer. Ei nu 
mă cred. Însă eu ştiu precis că se mișcă, păs- 
trînd între ele o distanță severă. Nu se apro- 
pie şi nici nu se îndepărtează una de alta. 

— Nu stelele se mișcă, ci se învirte pămîn- 
tul, adăugai eu. Și nouă numai ni se pare că 
totul în jurul nostru se mișcă. Ce pregătire ai ? 
Cite clase ai terminat ? 

— Şase. Tata a murit prea devreme şi eu a 
trebuit să lucrez ca să-i întrețin pe ceilalţi 
mai mici. Mama e suferindă. Aşa că în fa- 
milie sînt singurul care lucrez. 

Dinspre rîu răsună zgomotul motorului. 
Mi-am luat rămas bun de la „vînătorul de 
stele“ şi mă grăbii spre barcă. 

Aflînd că am stat de vorbă cu Pavel, Ino- 
kenti exclamă rîzînd : 

— Pavluha — cititorul în stele! Aşa l-au 
poreclit pe-aici. Se spune că stă nopţi întregi, 
uitîindu-se la cer. Altfel, este un băiat bun, 
liniştit. Nu-l ispiteşte carabina ; şi nici să se 
„distreze“ cu ea prin taiga nu-i place. 

Botul bărcii spinteca apa întunecată, lăsînd 
în urmă dire albe de spumă. Se părea că plu- 
tim călare pe un animal fabulos a cărui inimă 


135 


bătea sonor și ritmic. Zgomotul era preluat şi 
multiplicat de ecoul munților. 

Inokenti, ca de obicei, şedea atent la cîrmă. 
Vintul îi mîngiia cutele de pe faţa-i senină. 
Eu respiram adînc, trăgînd lacom aroma proas- 
pătă a apelor şi parfumul primăvăratic răs- 
pindit de frumuseţile taigalei de pe ambele 
maluri. 

— Ce minunăție ! zise pădurarul, cu o vă- 
dită plăcere în glas. Cum ai putea oare să nu 
îndrăgești și să nu iubeşti un astfel de rîu ? 
Pentru un plutaș, pentru un lucrător al trans- 
porturilor pe rîu, nu poate exista pe lume o 
apă mai frumoasă ca aceasta. Eu, băiete, ca 
să ştii, sînt unul din fiii taigalei. Și n-am să 
plec de pe rîul Mana niciodată. Aici, pe ma- 
lurile lui m-am născut, aici vreau să-mi ră- 
mînă oasele. 

După o scurtă tăcere, continuă: 

— Să-i luăm spre exemplu pe acești oa- 
meni care lucrează în cadrul pichetelor. Nu 
există muncă mai grea ca a lor. Închipuieş- 
te-ți că toată vara stau în apă, ca nişte morse, 
muraţi pînă la os. Nu au timp nici să se 
usuce ; şi așa uzi intră din nou în apă. Cu toa- 
te astea iubesc rîul. Da, frățioare, nu poţi să 
nu-l iubeşti. Riul Mana îl ademeneşte pe om 
şi acesta nu mai are puterea necesară să lup- 
te cu el. Și după cum vezi, toată taigaua noas- 
tră se întinde de-a lungul rîului Mana. De 
partea cealaltă, iarăși se întind nesfirşitele 
păduri ale statului. Şi pe bună dreptate li se 
spune „pădurile nesfîrşite de pe Mana“. Cine 
înțelege cu inima taigaua noastră, nu mai 

pleacă de-aici niciodată. Şi chiar dacă se mai 
întîmplă ca unii s-o mai părăsească, apoi cu 
siguranță că se întorc repede înapoi. 

— Aţi auzit că Vasili vrea să plece ? 

— Vasili ? Păi Vasili poartă în el fermenţii 
oraşului. Inima lui e acolo şi nu aici în taiga. 
El are impresia că locuieşte prin părțile aces- 
tea mai mult din obligație. Cu rîul Mana nu 
se împacă, iar taigaua îl plictiseşte de moarte. 
Ce-i drept, vinătoarea de sălbăticiuni îi mai 
descrețeşte fruntea, însă ca să pătrundă cu 
toată fibra în intimitatea naturii nu e capabil. 

Ceea ce mi-a spus Inokenti îmi era cunoscut. 
Fenomenul acesta îi tulbură pe mulţi oameni 
din lume. Îndepărtindu-se de natură, omul nu 
mai are tăria necesară să reintre organic în 
ea. Și asta îl privează de la perceperea celor 
mai nobile şi mai sincere bucurii ale vieţii, 
fenomene pe care numai natura i le poate 
oferi. 

În felul acesta, omul devine un adevărat 
fiu rătăcitor, care şi-a pierdut cheile de la pro- 
pria-i casă. Și chiar dacă încearcă să mai re- 
vină la vatra-i natală, fenomenul acesta de care 
am pomenit mai sus, capabil de-al reuni cu na- 
tura, fiind vătămat, omul devine străin pen- 
tru ea. 

Îmi amintesc cum ne vorbea despre asta, 
nouă studenților, fostul nostru profesor, care 
era stimat şi iubit de toți, considerîndu-l ca 
pe cel mai destoinic dascăl al nostru. Acum 
însă mi s-au repetat aceleaşi fraze, numai că 
ele sînt spuse cu alte cuvinte de către un pă- 
durar simplu. 

Profesorul nostru nu o dată ridica problema 
relaţiilor dintre om şi natură. În prelegerile 
sale ne exemplifica cu citate din Marx în 
sensul că legătura firească a omului cu natura 
este dramatic năruită de oraşul contemporan. 
De asemeni, în noua societate, omul se va stră- 
dui să se apropie de natură. După teoriile ma- 
relui savant, în societatea comunistă această 
legătură va trebui să fie restabilită în mod 
conștient. 

Reflectam uneori, întrebîndu-mă care anu- 
me ar fi căile cele mai salutare de contopire a 
omului în mod armonios cu natura ? Bineînţe- 
les, răspunsul deocamdată nu l-am aflat. 

De fapt Marx susținea că omul trebuie des- 
cătuşat nu numai de consecinţele civilizaţiei 
capitaliste, ci şi de „idiotismul“ vieţii rurale. 
Și parcă aici pe riul Mana n-au existat uneori 
astfel de „idiotisme“ ? Departe de mine gîndul 
de-a idealiza această sălbăticie a taigalei, în 
care omul a fost nevoit să se izoleze de restul 
lumii. Vasili, de care am pomenit mai înainte, 
se vede aruncat și uitat în taiga. Însă eu nu 
pot fi de acord cu Nina Alexeevna, atunci cînd 
visează numai orașul și la viața comodă pe 
care i-ar oferi-o acesta. S-ar putea ca mulţi 
factori să depindă și de structura psihologică 
a omului. Aici, spre exemplu, concepţiile oa- 
menilor despre relaţiile și atitudinea lor față 
de natură căpătau pentru mine înţelesuri și 
ecouri noi. Și mie îmi venea mai uşor să-l 
înțeleg pe Inokenti decit pe Vasili. Afară de 
asta, sînt și biolog, naturalist ; şi deci natura 
este sectorul în care-mi desfășor munca de 

cercetare. Pot eu oare să nu iubesc nä- 
tura ? S-ar putea ca în toată teoria asta, adică 
în cazul meu, să joace un rol important şi 
profesia pe care mi-am ales-o. Și poate că are 
influență educaţia şi deprinderea omului cu 
natura încă din anii copilăriei. 

Am reflectat la toate acestea după cele au- 
zite din gura lui Inokenti, în timpul cît am 
mers cu barca pe rîu. 

În cele din urmă, am ajuns la cantonul 
Maslenka. Inokenti avea niște treburi de rezol- 
vat cu pădurarul Zaiţev. Eu mă bucurai că o 
să am prilejul de a mai cunoaşte locuri noi. 

Trecind prin lunca presărată cu tot felul de 
flori, urcarăm un delușor, după care, la mar- 
ginea pădurii, se zări cantonul. 

După gardul de nuiele care despărţea canto- 
nul de grădina de zarzavat, se ara de zor. De 
acolo se auzea strigăt de femeie ce-şi îndemna 
calul. 

— Trudeşte Aniska, observă Inokenti. 

Feodor şedea pe prispa casei și cioplea cu 
un cuţitaș o păpuşă. 

— De ce-ţi pui muierea la treburi grele? 
făcu Inokenti dojenitor. În timp ce tu, fir-ar să 
fie, stai și ciopleşti figurine ! 

— Mă dor tare șalele, se ridică Feodor, ți- 
nîndu-se cu mîna de mijloc şi zimbind jenat. 
Aniska mea e zdravănă și sănătoasă, așa că nu 
se pune problema oboselii la ea. Şi apoi o ajută 
şi băiatul cel mare. Uite-l cum poartă calul pe 
brazdă ! şi el arătă mîndru cu capul spre par- 
tea grădinii. De păpuși avem nevoie, mai 
adăugă el, doar știi că am atitea fete! Nu mă 

lasă nici să răsuflu : „Fă-mi, tăticule, o păpuşă, 
fă-mi te rog“. Și iată că m-am şi apucat să le 
lucrez. 

Văzind musafirii, trei fetițe cu rochiţele 
zdrenţuite şi murdare, începînd cu virsta de la 
doi pînă la opt ani, își lăsară joaca, se adunară 
în spatele tatălui, privindu-ne curioase. 

Feodor era un om uscăţiv şi blond. Nu se- 
măna de loc a tată cu cinci copii, ci mai de- 
grabă cu un holtei slăbănog, tomnatic. Pe fa- 
ța-i buhăită şi pistruiată, erau înfundaţi nişte 
ochi mici căprui. Nasul cu nările dilatate, era 
puţin cîrn. Pe buzele-i cărnoase, abia i se putea 
ghici un fel de zimbet atunci cînd vorbea. Era 
îmbrăcat cu o cămaşă în dungi, lăsată peste 
pantalonii uzaţi, de culoare închisă, ce erau 
băgaţi în nişte ciorapi albi de bumbac. În pi- 
cioare, Fedka purta nişte tirlici stilciaţi. 

Înţelegind din spusele lui Inokenti cum că 
aş face parte din grupul oamenilor de ştiinţă 
care lucrează în rezervaţie, Feodor se agită şi 
începu să ne poftească cu insistenţă în casă. 

— Hei, tu Anisko! strigă el cu glasu-i răgu- 
şit. Lasă aratul şi vino-ncoa... ! Avem mosafiri ! 

Ştiţi, eu am sosit de pe teren acuma, din 
caraulă, cum s-ar zice, ne lămuri el, parcă ar 
fi vrut să se dezvinovăţească. 

— Noi sintem în trecere, am venit doar pen- 
“tru citeva minute, la ce-ţi deranjezi nevasta ? 
făcu Inokenti. 

— Vai de mine! Nu-i nici un deranj. Poffiţi, 
intraţi. Aniska o să pregătească imediat samo- 
varul. 

Izba în care intrasem era strîmtă și sufo- 
cantă. Pe ferestrele prăfuite biziiau muștele. 
Două paturi de stejar în care stăteau răvăşite 
perne şi plăpumi pestriţe. În mijlocul odăii, 
atîrna prinsă de tavan o copaie acoperită cu o 
basma de culoare închisă. Mirosea urît a scu- 
tece umede, a lenjerie îmbibată de .transpi- 
raţie. 

Feodor își vîri nasul în leagăn, goni mușştele 
de sub basma și, mulțumit, observă : 

— Doarme. Deja a început să înţeleagă ce 
se petrece în jurul său şi îi răpește mult timp 
maică-si. 

Ne-am așezat pe-o laviţă. Inokenti crăpă pu- 
țin latura unei ferestre şi în odaie năvăli ae- 
rul proaspăt. 

— De ce staţi aşa de zăvoriţi? Te sufoci 
de-a binelea. Copilul are nevoie de aer. 

— E obişnuit, rise Feodor. 

În prag apăru gospodina. Era de înălțimea 
soțului, lată în umeri și în șolduri, iar faţa ei 
cu pomeţii ieşiţi în afară era pîrlită de soare. 
Purta o bluziţă ponosită iar părul bălai şi ră- 
văşit îi era ieşit mult de sub basma. 

Ne dete zgomotos bineţe, ștergîndu-și cu do- 
sul palmei sudoarea de pe frunte. Ne privi cu 
niște ochi ageri şi, vorbind foarte repede, ex- 
clamă : 

— Ce bine! Ce bine e că mai trec și pe la 
noi oameni. Altfel Iepurașul meu ar muri de 
plictiseală. Samovarul îl pregătesc imediat, ime- 
diat ! 

— Mitenka, se întoarse ea către un băiețel 
slăbuţ, care holbase ochii la noi de după spa- 

tele ei. Dă fuga şi adună așchii pentru samo- 
var. Haide, repede, repede, puiule! 

— Nu-i nevoie să mai pregătești samovarul, 
Aniska, zise Inokenti. Mai bine ne-ai ospăta, 
dacă ai, cu ceva lapte rece. 

— Cum să n-am ? Văcuţa noastră e bună de 
lapte, hrăneşte şapte suflete și mai rămîne şi 
pentru. musafiri. Vi-l aduc imediat. E pus la 
rece în pivniţă. Dau fuga pînă acolo. Tu, lepu- 
rașule, făcu ea către soţ, scoate scovergile din 
bufet. Le-am copt azi dimineaţă. Sînt proaspete 
şi rumene. 

Toate astea le-a turuit dintr-o suflare. Vor- 
bea așa de repede şi aşa de incoerent, încît 
cu greu îi recepționam spusele. Totuşi am în- 
țeles din ploaia asta de vorbe, că ea își răsfăța 
bărbatul, zicîndu-i „lepuraşul“. 

Aniska dădu fuga după lapte, iar Feodor, pu- 
făind din ţigară, scotoci prin bufet după sco- 
vergi. 

— A naibii muiere ! zise Inokenti, cu o voce 
care nu era nici ironică şi nici entuziastă. Tu- 
ruie ca o mitralieră. De fapt şi la treabă e tot 
aşa. Are miini de aur. Lucrează încontinuu şi 
cu spor. E o adevărată femeie siberiană. De 
n-ar fi ea, pe acest „Iepuraş“, şi arătă cu capul 
spre Feodor, de mult l-ar fi mîncat păduchii, 
fir-ar să fie ! 

— Da de unde! zise Feodor, după ce trase 
cu urechea la cele spuse de Inokenti. Aniska 
gospodăreşte în jurul casei, eu însă-s cu tre- 
burile mele din pădure, pe care le consider 
mult mai importante. Sînt paznicul statului, 
proclamă el solemn, îndreptindu-se de şale 

şi înaintînd cu farfuria de scovergi în mînă. 
Cu slujba mea nu-i de glumit, frățioare, con- 
tinuă serios Feodor. O mică neatenție şi te-ai 
și pomenit cu braconierii în taiga. Nu mai vor- 
besc de urși. Cu ei de-asemenea trebuie să ştii 
cum să lupți. Nu de mult trecu şi Gromila în 
persoană pe-aici. Nu avem un pic de liniște. 
Dacă ar fi fost alt pădurar în locul meu, de 
mult ar fi şters-o de-aici. Eu, precum vedeţi, 
încă mă mai țin. 

— Te ţii de fusta Aniskăi, îi replică în de- 
ridere Inokenti. În preajma ei, tu ai şi început 
să trăieşti în comunism. Le ai pe toate de-a 
gata. Afară de pădure, alte preocupări nu te 
prea înghesuie. 

— Aşa o fi, dar tocmai de aceea paza mea 
e mai de nădejde. Datorită acestui fapt, în zona 
mea de supraveghere găsești sălbăticiuni cîte 
vrei. Iată, vă rog să consultaţi jurnalul meu de 
zi, îmi propuse Feodor, scoțind din geanta sa 
de pădurar un caiet școlăresc. Uitaţi-vă, aici 
e trecut totul. Dacă cumva Zaiţev, mai adăugă 
el cu îngimfare, nu şi-ar fi căutat de treabă 
şi nu şi-ar fi supravegheat așa cum trebuie 
granițele zonei sale, n-ar avea în pădure astfel 
de realizări. Vă rog, vă rog să citiți! 

La capitolul unde se ținea de către pă- 
durari evidența urmelor de animale, descope- 
rite pe itinerarul stabilit, spre marea mea ui- 
mire, găsii un număr mult mai mare de în- 
tîlniri directe cu jivinele, decît cel al urmelor 
acestora, ceea ce era cam tras de păr. 

După ce îi consultai jurnalul, îi atrăsei aten- 
ţia asupra celor constatate. 

— La ce bun să mai trec și numărul urmelor 
descoperite, zise Feodor, cînd la fiecare kilo- 
metru întiîlnești o sălbăticiune sau o pasăre 
care interesează ? Abia că mai prididești să le 
treci pe acestea în carneţel, darmite să mai 
scrii şi numărul urmelor găsite ? 

— Mare bleg trebuie să mai fii, nu se putu 
stăpîni Inokenti. În schimb, eşti un mare meş- 
ter de-a spune minciuni. Dacă cel care te-ar 
asculta şi, bineînţeles, te-ar și crede, asta ar 
însemna că de la Izik şi pînă la Indiîș, peri- 
metrul în care îţi faci tu rondul, animalele 
sălbatice trăiesc ca-n rai. Mai reiese din afir- 
maţiile tale cusute cu aţă albă, că toate săl- 
băticiunile din zona mea şi a lui Vasili, au 
trecut la tine, sub sfinta oblăduire a pazei 
tale exigente şi de nădejde. Fir-ar să fie! 

— De ce te enervezi ? se întristă Feodor. Eu 
nu răspund despre ce e la voi. Ceea ce există 
pe teritoriul meu despre asta și scriu în jur- 
nal. 

„Va trebui să-i verific itinerarul“, gîndii eu. 

Stăpîna casei sosi cu laptele și din nou în- 
cepu să turuie : 

— Zilele trecute, Gromila trecu rîul înot. 
Ne-am speriat tare. Pur și simplu, ne e groa- 
ză! De ce oare tot dă tircoale pe-aici bles- 
tematul ? Mă deare sufletul cînd mă gîndesc 
că ne-ar putea sfișia văcuţa. Îi tot spun lepura- 
şului : hai s-o priponim în luncă, altfel — Doam- 
ne fereşte — în pădure, Gromila are s-o spin- 
tece. Numai că lepurașul nu e de acord. Zice 
că o să-i tăvălească iarba și n-o să poată face 
fînul pentru la iarnă. Eu îi spun că fîn se poate 

aduna suficient, însă văcuţa ar trebui bine pă- 
zită. Altfel, o pierdem. Luaţi şi beţi lapte, 
dragii mei musafiri, serviţi-vă ! 

— Păi eu pe acest Gromila o să-l dezvăţ pe 
loc de toate cele, numai să-mi cadă la înde- 
mînă, se lăudă Feodor. 

— Mare lăudăros mai eşti, mirii Inokenti. Și 
privind spre mine, dădu din cap. 

Pruncul din leagăn începu să se mişte şi să 
scîncească. Aniska începu să-l legene, fredonînd 
încetișor un cîntec. Copilul porni să urle mai 
tare şi-atunci maică-sa îi băgă țîța în gură. 

— Căpușile-s peste măsură de multe, se 
plinse Feodor, dacă n-ar fi fost ele, de mult aş 
fi terminat şi cu Gromila. 

— Va să zică de Gromila nu te temi, în 
schimb ţi-e frică de căpușe, se miră Inokenti. 
Dar să presupunem că l-ai fi urmărit pe urs, 
ce s-ar fi întimplat după asta ? 

— Ei, ce s-ar fi întimplat! După asta, trea- 
ba mea. Cum va trebui să-l încolţesc, ăsta e 
secretul meu şi nu-l spun la toată lumea. 

— Mai bine ţi-ai ţine gura, lepuraşule, s2 
amestecă Aniska. Nu ne putem noi măsura cu 
Gromila. Sintem mai slabi. Sinceră să fiu, 
cînd uneori lepuraşul meu se mai îmbolnă- 
veşte, mă duc eu în locul lui în taiga. Și chiar 
de am puşca cu mine, tremur toată de frică. 
Poate să-ţi apară în orice clipă ursul de după 
vreun tufiş, că n-ai timp nici să tragi cu arma. 
Lîngă Piatra Albastră este amenajat un ciot 
cu sare. Locul acela trebuie verificat cit mai 
des, pentru ca pichetaşii să nu omoare anima- 

lele. Nu așa de mult, am trecut şi eu pe-acolo 
La întoarcere, observai că se înserează și atunci 
grăbii pasul, căutind speriată în jur. Vai, Dum- 
nezeule, tremura carnea pe mine ! 

— Taci tu, proasto, se înfurie Feodor. Îi faci 
pe oamenii ăştia să creadă că într-adevăr pă- 
zeşti taigaua în locul meu. A fost de-ajuns ca 
să te duci și tu o dată sau de două ori în pă- 
dure, și gata, acum îți umblă gura. 

— Mămico, mămicuțo, strigară în cor feti- 
tele intrind în izbă. Dă-ne și nouă lapte. 

— Of, Doamne! Păi, nu demult v-am hră- 
nit pe toţi, strigă la ele Aniska. Mai răbdați 
puţin. După ce pleacă bărbații, vă dau şi vouă. 
Pînă atunci chemați-l pe Mitenka să înfulece 
şi el puțină piine fărimițată în cvas. Noi mai 
avem de arat. Pe cînd voi... 

— Mămico, mămiţico, dă-ne lapte, insistară 
copiii. 

Am ieșit cu toţii în curte. Inokenti îl rugă 
pe Feodor să mai caute odată piulițele de la 
plugul său, piuliţe, pe care Zaițev le pierduse 
încă anul trecut. Plugul, Inokenti îl ridicase 
de la Feodor fără piulițe. Acestea însă nu pu- 
tură fi găsite nici acum. 

Cînd coboram spre barcă, în grădina de zar- 
zavat deja se auzeau strigătele neobosite ale 
Aniskăi, îndemnîndu-și calul : 

— Hai, tu, de ce te tot opreşti? Ai flămîn- 
zit ? Ce naiba! Mînca-te-ar lupii să te mînce ! 

Feodor stătea pe dimb, înconjurat de 
plozi, fluturindu-și întruna, a salut, mîna. 

De partea cealaltă a rîului se zărea canto- 
nul lui moş Egor. Pe la bătrîn n-am mai tre- 

cut. De altfel, Zaițev ne informă că plecase cu 
o seară înainte, împreună cu nevastă-sa în lo- 
calitatea Bereti la înmormîntarea unei rude. 

Inokenti trase de un șnur şi motorul se puse 
în mișcare. La început, puțin înfundat, apoi îşi 
luă turaţiile normale, trăgînd cu iuțeală barca 
în susul apei. 

Pe-aici, rîul Mana deveni din ce în ce mai 
cotit, încît uneori ţi se părea că şi-a schimbat 
cursul şi că e gata să se întoarcă îndărăt la 
vale. Pe o porţiune de vreo doi kilometri, făcu 
o cotitură aşa de bruscă, încît ajunsesem foarte 
aproape de punctul din care îşi începuse şer- 
puirea. În felul acesta, ne văzurăm în fața a 
două albii, în care apa curgea în direcţii di- 
ferite, şi care acum erau așa de aproape una 
de alta, încît după spusele pădurarului, porțiu- 
nea de uscat ce le despărțea o puteai parcurge 
cu piciorul în cîteva minute. 

Malurile rîului deveneau din ce în ce mai 
abrupte şi mai înalte. Nu i-a fost uşor rîului 
Mana să-și croiască vadul printre aceste pu- 
ternice stînci. Pereţii stîncoși ai Izixkului se 
înălțau asemenea unei prăpastii. Apa aluneca 
mai tumultoasă în dreptul lor. Riul era aici 
mai întunecat, mai grandios.Apa luase culoa- 
rea cafelei. Pe deasupra învolburărilor mai 
adînci, se încrucişau, tăcute, stăncuţele de baltă. 

Brazii de pe maluri, luminaţi de ultimele 
raze ale asfințitului, își aplecară crengile spre 
apă ca nişte drapele. De prin văgăunile mun- 
ților începuse să se formeze prima ceață de 
seară. Riul Mana curgea liniștit printre stînci, 
arătindu-și aici toată splendoarea lui profundă 

şi sălbatică, demnă de un rîu siberian din ini- 
ma taigalei... 

Această linişte maiestoasă era tulburată 
doar din cînd în cînd de țipătul ascuţit al lăs- 
tunilor sosiți de curînd. Ei săgetau razant 
oglinda apei, îndreptiîndu-se către pereţii stîn- 
cilor, în a căror scobituri îşi lipeau cuiburile. 

Inokenti scrută atent malurile. Din dreptul 
acestor stiînci, începea hotarul teritoriului său 
de supraveghere. 

Spre seară, cîntecul privighetorilor devenise 
mai sonor prin desișurile ostroavelor. Între 
acest minunat concert și țăcănitul măsurat al 
motorului, gîndul îmi zbura la Frosea... 

Oare am procedat bine ? Dacă iubesc o fe- 
meie, de ce trebuie să fug de ea? Nu cumva 
e o laşitate? Care sînt motivele de nu i-am 
dat nici o explicație ? Și imediat, parcă încer- 
cam să mă dezvinovăţesc : Păi, ce i-aş fi putut 
spune ? Ce să-i fi explicat? Nici eu încă nu 
ştiam bine ce anume. Să-i fi promis, s-o fac 
să tragă nădejde ca apoi să gîndesc, să mă 
frămînt cum să descurc lucrurile ? Nu, așa nu 
se poate, nu e bine! Mai întii trebuie gîndit 
şi apoi luată hotărîrea. 

Inima îmi era grea, sufletul pustiu. Părea 
că începusem să-mi dau seama ce anume pot 
pierde în viaţă. Că pierd ceva important, ceva 
pe care nu-l pot compara cu nimic. Ceva, cu 
care, probabil, n-o să mă mai întîlnesc nici- 
odată. Voiam să-l rog pe Inokenti să facem 
calea întoarsă. Dar cum puteam oare să-i ex- 
plic, să-i spun despre așa ceva? 

Am închis ochii, încercînd să-mi repreaint 
din închipuire, figura ei. Și Frosea parcă se 
așeză lîngă mine, aşa de aproape încît eu îi 
puteam atinge cu mîinile trupul ei cald şi 
să-i simt răsuflarea adîncă. Îmi apăru apoi 
zimbetul ei abia perceptibil şi o privire între- 
bătoare, plină de reproșuri. Eram gata să nu 
mai țin seama de nimic şi să merg oriunde/cu 
dînsa, dacă m-ar fi chemat... 

— Te doare cumva capul? Ce ţi s-a întîm- 
plat? mă întrebă îngrijorat Inokenti. Te-ai 
făcut alb ca varul, flăcăule. Și asta, așa dintr-o 
dată. Poate că e nevoie să cîrmesc spre mal? 

— Nu, nu... îi răspunsei încetișor, deschizind 
ochii, de parcă m-aş fi trezit dintr-un somn 
adînc. Nu, nu... Nu e nevoie! Asta e ceva tre- 
cător... 


CAPITOLUL VI 


TRECUSE DOAR O LUNĂ şi jumătate de 
cînd mă aflam pe malurile rîului Mana, timp în 
care am avut posibilitatea să mă conving cît de 
interesantă este aici lumea vieţuitoarelor din 
taiga. În partea aceasta a Saianului de Răsărit 
se întilneau trei tipuri de faune : siberiană, eu- 
ropeană şi chineză. Desigur, precumpănitoare 
era prima. Faptul cel mai curios era că multe 
din sălbăticiuni nu-şi părăseau granițele peri- 
metrului lor de trai. Erau aici tipuri de ani- 

male specifice zonei muntoase din taiga, bi- 
neînțeles, nu lipsea moscul şi încă un mic ani- 
mal rozător, fără coadă, de mărimea unui chiţ- 
can, care trăia printre bolovănișurile de piatră, 
făcîndu-şi provizii pentru iarnă din mici gră- 
măjoare de fin, animale care pe teritoriul re- 
zervaţiei vestice nu se întilneau. Cu gotcanul 
de munte se întîmpla tocmai invers. El nu se 
stabilea niciodată în partea de răsărit a tai- 
galei noastre. 

Mai spre partea de nord a rezervației se 
puteau întilni elani și un soi de căprioare săl- 
batice siberiene din neamul acestora. De ase- 
meni și multe păsări cîntătoare, cum ar fi 
mierla, gaița, sticletele... 

Care sînt oare motivele că unele animale 
sălbatice n-au putut pătrunde spre vest, al- 
tele spre est și altele spre nord ? Căutam să-mi 
explic acest fenomen prin schimbarea climei 
şi odată cu ea şi a condiţiilor de viaţă ale 
sălbăticiunilor. Însă asta era deocamdată o 
părere generală. Aş fi dorit să descopăr ade- 
văratele cauze pentru fiecare specie în parte. 
De ce spre exemplu, privighetoarea din taigaua 
noastră, cu gîtul şi guşa roșcată, cu penajul 
scînteietor ca de melin, şi care scoate triluri 
uimitor de frumoase își face cuibul numai aici 
la noi şi nu zboară de partea cealaltă a Enise- 
iului ? 

Pentru ca să poţi răspunde la toate aceste 
întrebări, trebuie să cunoşti foarte bine felul 
de viață al păsărilor şi animalelor din taigaua 
ce se întinde de-a lungul rîului Mana. Și eu 
mă gindeam cu multă plăcere, că, în sfirșit, 

o să pot trece la studierea faunei locale, în- 
tărindu-mi treptat convingerea că voi putea 
să mă edific în toate. 

Atit şovăielile cît şi îndoielile mele de la 
început se transformaseră acum în dorința 
de a aduna cît mai mult şi într-un timp re- 
cord materialul necesar acestui studiu. Pentru 
asta însă trebuiau urmărite cu multă răbdare, 
de dimineața și pînă noaptea tirziu, animalele 
şi păsările de prin păduri, contopindu-mă în 
totul cu acest fel de viaţă izolat din imensita- 
tea taigalei. 

Umblam prin taiga împreună cu Inokenti 
zi de zi. El nu avea familie, şi m-am con- 
vins repede că legătura sa cu natura reprezintă 
existența lui esenţială şi poate sensul vieţii sale. 

Uneori Inokenti nici nu se gindea să se mai 
întoarcă acasă, ci dimpotrivă, era foarte mul- 
tumit dacă ne prindea noaptea pe undeva în 
vreun colț îndepărtat al zonei sale. 

În astfel de cazuri, el făcea un foc mare, 
așa cum ştia el, după toate canoanele. Într-o 
parte a focului ardeau lemnele uscate, la al 
căror jar se putea pregăti imediat un ceai, o 
ciorbă sau o fiertură din hrișcă. De partea 
cealaltă erau aruncate numai buturugi umede, 
muşchi verzi și frunze jilave, care scoteau un 
fum gros ce ne ferea de ţințari şi de alte gin- 
gănii respingătoare. De aceea mincarea noastră 
mirosea întotdeauna a fum. Inokenti îmi spu- 
nea rizînd că fumul înlocuiește untul aici, în 
taiga ; şi eu, cu timpul, mă obişnuisem cu gus- 
tul specific amărui al kaşei, care, aşa afumată, 
mi se părea mai gustoasă. 

Ca de obicei, la lumina focului, ne curățam 
de căpuşe, întrucît acestea, spre seară, înce- 
peau să circule pe tot corpul. 

Nu ştiu cum, dar fără să vreau, am reţinut 
că după cel mult un ceas de umblet prin taiga, 
se agaţă de tine pînă la șaptezeci de căpușşe. 

Inokenti avea în privința asta un vechi obi- 
cei al taigalei : cum simţea parazitul pe corp, 
îl culegea, îl strivea între dinţi și apoi îl scuipa 
afară... Pădurarul îmi explica că acela care pro- 
cedează în felul acesta, nu se îmbolnăvește de 
encefalită. Metoda asta, gindii eu, poate să 
constituie un fel de vaccinare empirică care 
te face imun. Cu toate astea, eu n-am putut 
să-i urmez exemplul, deoarece căpușa pe care 
am strivit-o între dinți mi-a alunecat undeva 
sub limbă, încît abia putui să scap de ea. 

Odată, pe vreme de noapte, stînd așa, lîngă 
un foc mare, l-am întrebat pe Inokenti despre 
familia sa. De altfel, ştiam că de vreun an și 
jumătate îi murise nevasta şi că nu avea copii. 
Totuşi am făcut această întrebare, amintin- 
du-mi că văzusem atirnată pe unul din pereţii 
odăii o fotografie din care zîmbea o fetiță de 
vreo şapte ani. 

— Cine e ? Vreo rudă ? 

El întîrzie puţin cu răspunsul, apoi cu adîncă 
miîhnire în glas zise : 

— Taniuşka ? Fosta fiică a noastră. Acum 
n-o mai avem... 

— A murit? 

— Nu, n-a murit. Numai că pentru noi e ca 
şi cum n-ar fi. Ne-a luat-o. 

Și el îmi istorisi o întîmplare extraordinară ! 

Pe vremea cînd Inokenti lucra în pădurile 
statului şi locuia cu soţia sa în aşezarea Be- 
reti, venea la ei în fiecare vară o femeie cu o 
fetiță de un an și jumătate. Zinaida Petrovna, 
aşa se numea, lucra ca inginer la una din 
uzinele din Krasnoiarsk. Zinaida Petrovna nu 
avea soţ. Fetiţa era puţin suferindă și avea 
nevoie de aer curat de pădure. Mama stătea 
împreună cu fetița doar o lună de zile, atît cît 
îi permiteau zilele de concediu. Apoi pleca în 
oraş la slujbă, lăsînd-o pe Taniuşka pînă hăt, 
toamna tirziu, la stăpînii casei. În acest răs- 
timp, fetiţa se înviora văzind cu ochii, prin- 
zînd puteri. Soţia lui Inokenti, şi chiar el, o 
îndrăgiseră pe  Taniușka şi se legaseră sufle- 
teşte de dinsa... În felul acesta, fetița a stat la 
ei trei veri la rînd. 

Într-o iarnă, Inokenti primi o telegramă de 
la Zinaida Petrovna. Ea îi comunica că este 
implicată într-un proces penal, rugîndu-l să 
vină să ia fetiţa din nou la ei. 

În oraş, Inokenti află că procesul în instanță 
avusese loc şi că Zinaida Petrovna a fost con- 
damnată la cincisprezece ani de temniţă, pentru 
neglijență în producție, neglijență. care gene- 
rase un accident, în urma căruia se prăpădiseră 
vieți omenești. 

A discutat cu ea la vorbitorul închisorii. Zi- 
naida Petrovna îl imploră pe Înokenti să ia fe- 
tita la el. Și dacă cumva doreşte s-o adopte, ea, 
mama, este întru totul de acord. Mama fetiţei 
s-ar fi putut întoarce din închisoare, cînd 
aceasta atingea virsta majoratului. 

Inokenti n-a stat nici o clipă pe ginduri. O 
linişti pe Zinaida Petrovna, promițindu-i că 
imediat o va înfia pe Taniuşka. Ceea ce și făcu. 
Chiar în aceeași zi, acolo în oraş, întocmi toate 
formalităţile ce decurgeau din această adoptare, 
după care îşi luă fetița și o aduse la casa lor 
din Bereti. 

Trecuseră patru ani. Inokenti s-a mutat cu 
slujba în rezervație. Amîndoi, el și soția, o 
iubeau pe Taniuşka ca pe copilul lor. Fetiţa, 
la rîndul ei, se legase mult de dinșşii, iubin- 
du-i în aceeaşi măsură. De la mama ei adevă- 
rată, scrisorile veneau foarte rar, scrisori la 
care Inokenti răspundea cu punctualitate. Apoi 
Zinaida Petrovna n-a mai scris de loc. 

Odată, pe neașteptate, aşa, cam pe la mij- 
locul iernii, Zinaida Petrovna sosi la cantonul 
lor din Berlî. Datorită unei amnistii, ea a fost 
pusă în libertate şi venise să ceară să i se dea 
înapoi fetița. 

Le-a fost foarte greu celor doi părinţi adop- 
tivi să se despartă de fetiță. Însă ei au judecat 
limpede, gindindu-se că nu e drept şi nici 
uman s-o despartă pe fetiță de mama ei ade- 
vărată. Afară de asta, fetiţei îi venise timpul 
să se înscrie la şcoală. Au rămas înțeleşi ca 
la vară, așa ca de obicei, fetița să vină şi să-şi 
petreacă vacanţa în familia lui Inokenti. 

Femeile au început să plingă. Taniușka, care 
nu voia să plece, plingea şi ea, îmbrăţișînd-o 
cu căldură pe mama ei adoptivă. 

Nevasta lui Inokenti suferea mult din cauza 
asta. Îi era tare dor de Taniuşka. Sănătatea so- 
ției lui Inokenti, și aşa şubrezită, începuse să 

se înrăutăţească din clipa plecării fetiţei. Ambii 
soți aşteptau cu emoție vizita fetiţei, dar aceasta 
n-a mai venit niciodată. 

În primăvară, Inokenti primi o hotărîre ju- 
decătorească care-l obliga să plătească o sumă 
lunară pentru întreţinerea fiicei sale. Conside- 
rînd că s-a produs o neînțelegere, dădu fuga 
la oraş. În instanţă i s-a explicat că Zinaida 
Petrovna l-a dat în judecată, pretinzindu-i 
pensie alimentară. Aşadar, Taniuşa, fiind fiica 
lui adoptată legal, era obligat acum s-o în- 
trețină pînă la majorat. Faptul că el a 
înapoiat fetița mamei sale — îl mai lămuriseră 
cei de la judecătorie — era un act de bună 
voie, nesilit de nimeni. Trebuia ca atunci cînd 
înapoiase fetița, să-i fi cerut în scris Zenaidei 
Petrovna cum că aceasta nu mai are nici o 
pretenţie de la el. Avocatul căruia i se adresase 
Inokenti îi explică că legea-i lege, și că ea 
nu poate fi încălcată. 

Şi iată că pînă la ora actuală, cu toate că 
Zinaida Petrovna $re'un salariu de patru ori 
mai mare decît cel al lui Inokenti, acesta con- 
tinuă să-i trimită un sfert din salariul său. 

Afară de asta, Zinaida Petrovna i-a inter- 
zis cu desăvirşire lui Inokenti s-o mai vadă 
pe Taniușka. Acesta, în dorul după fetiță, se 
ducea uneori la oraș, se plimba pe după col- 
țuri de stradă, ca să nu fie văzut, așşteptînd 
fetița cînd se întorcea de la școală. Taniușka 
are acum unsprezece ani. E tare fericită cînd 
îl vede pe Inokenti. Acesta, după ce îi înmiîna 
modestele sale cadouri, se întreținea cu fe- 
tita douăzeci-treizeci de minute, după care se 

despărțea mîhnit, cu inima frîntă. Asta-i tot... 

— Soţia mea a murit fără s-o mai vadă pe 
Taniuşka, își termină el cu amărăciune istori- 
sirea. Îi trimiteam Zenaidei Petrovna telegra- 
me în care îi spuneam că nevasta mea e grav 
bolnavă şi că înainte de-a închide ochii, do- 
reşte să vadă fetița, dar aceasta nu-mi răspun- 
se nimic, nimic... 

Focul îi lumina figura colțuroasă, profilind-o 
pe trunchiurile copacilor din jur. De undeva, 
din adincul taigalei se auzi fluieratul trist și 
prelung al unui vrăbioi. Prin pădure se ițiră 
foșnete nedefinite, care uneori erau acoperite 
de pocnetul cioturilor de pe foc. 

Sînt însoţit de Inokenti încă din zori. Acesta 
mă poartă prin desișul întunecos al pădurilor 
de brad. Vîrfurile lor sînt așa de intrate unul 
în celălalt, încît razele soarelui nu pot nici- 
odată pătrunde printre ele. Aici e greu să te 
strecori printre trunchiurile prăvălite, acoperite 
de mușchi. De asemeni, e și mai anevoios să 
treci peste gropile iscate din prăvălirea arbori- 
lor, ale căror rădăcini răsucite, ca niște tenta- 
cule moarte, îți stau amenințătoare în cale. Fi- 
brele lichenilor se zăresc albind printre ramuri 
ca nişte lampadare opace, imprimind taigalei 
întunecate un cadru de basm. 

Înaintăm pe covorul moale de mușchi. Cău- 
tăm semne lăsate de fiare. Uneori urmele de 
mosc sau de elan sînt proaspete. O dată ne-a 
fost dat să vedem cum își reveneau la loc fi- 
rele elastice ale mușchiului, strivite proaspăt 
de niște urme enorme de urs ce trecuse pe-aici, 

înaintea noastră. Fecalele pe care acesta le 1ă- 
sase mai abureau încă... Asta însemna că ne 
despărțeau doar cîteva clipe pînă la întîlnirea 
cu ursul. 

— Iată şi jupuiturile sale ! Și pădurarul îmi 
arătă trunchiul zdrelit al unui brad. La o înăl- 
time aproape de trei metri se vedeau nişte zgi- 
rieturi proaspete, făcute de ghearele ursului. 
Din scoarţa zdrelită, începuse să picure rășina. 

— În felul acesta își marchează el sectorul 
prin care scotoceşte, mă lămuri Inokenti. Alt 
urs n-are voie să treacă pe-aici. Iar dacă cumva 
se încumetă, atunci se iau la harţă şi care-i mai 
puternic, acela rămîne stăpînul acestui sector. 
Acuma ei sînt și mai îndrăciţi, deoarece a în- 
ceput perioada împerecherii. Așa că nu-şi cruţă 
ghearele cînd e vorka de scrijelit copacii. 

Sub paşii noştri, printre mușchi, apăreau 
fire de iarbă crudă, încît îți era milă să calci 
pe ele, deoarece ţi se părea că frîngîndu-se, nu 
se vor mai putea ridica niciodată. Curpeni de 
volbură deasă, cu dantela frunzelor mărunte și 
cu floricelele albe-roz, se cățărau cu obrăznicie, 
încolăcindu-se pe după trunchiurile şi cren- 
gile arborilor. Gingaș, măcrișul iepurelui, îşi 
etala și el sfioasele-i floricele gălbui în formă 
de steluțe. Ferigile miţoase se străduiau să-şi 
înalțe frunţile către soare. Creştetul lor era 
format din frunze mari şi dinţate. 

De lingă un ciot, la numai doi pași de noi, 
tîşni zgomotos din cuibul său o ieruncă. Îi ad- 
miram curajul că ne-a lăsat să ne apropiem 
așa de mult de ea. În cuib erau șase ouleţe 
pestrițe. 

— În curînd găinușa își va scoate puii, mă 
informă Inokenti. El accentuă spusele sale cu 
un ton foarte convingător, de parcă ar fi ştiut 
cu precizie ziua şi ora ieşirii din găoace a ce- 
lor şase puișori aurii cu picăţele pe spinare. 

Cu cît mergeam împreună cu Inokenti prin 
taiga, cu atît mă convingeam mai mult că pen- 
tru el natura nu avea nici o taină. Eu, cel care 
mă pregătisem anume în institut în acest do- 
meniu, adică de-a observa caracteristicile de 
viaţă şi de comportare ale vieţuitoarelor sălba- 
tice, nu puteam sesiza aşa de repede și de pre- 
cis fenomenele care se iveau în pădure și nici 
deduce exact anumite întîmplări după urmele 
lăsate de fiare, cît şi după alte semne, cum le 
ştia acest simplu pădurar de pe malurile rîului 
Mana. 

Pe potecile golite de zăpadă era foarte dificil 
să urmăreşti o jivină după urmele lăsate de 
aceasta. Inokenti însă parcă ar fi fost născut 
cu acest instinct de depistare a urmelor. Odată 
descoperite, era greu să mai piardă animalul 
din cîmpul său de urmărire. La descoperirea 
pînă la capăt a sălbăticiunii, îl ajuta mult şi 
cîinele său — Sobolka. 

La rugămintea mea, ne-am înțeles cu Ino- 
kenti să studiem comportamentul moscului pe 
un răstimp de douăzeci și patru de ore. Se ştie 
că spre deosebire de celelalte animale copiate, 
moscul are un fel diferit de viață. Pe lîngă 
multe alte particularități, el nu-şi depăşeşte 
granițele perimetrului pe care şi l-a ales în- 
tr-un sector al pădurii. 

Descoperind într-o dimineaţă, cu ajutorul cîi- 
nelui Sobolka, o urmă proaspătă de mosc, noi 
ne-am decis să clarificăm, unde şi cum anume 
şi-a petrecut el noaptea. 

Începînd să se hrănească odată cu lăsarea 
amurgului, moscul trecea de la un copac la 
altul, în căutarea hranei sale preferate. Se urca 
adesea şi pe trunchiurile arborilor prăvăliți de 
furtună, pe a căror scoarță şi crengi găsea li- 
cheni. 

Inokenti urmărea şi stabilea deplasarea mos- 
cului şi după nişte resturi de crenguţe uscate, 
rămase pe locurile unde s-a hrănit, cît şi după 
firişoarele de păr abia vizibile pe care anima- 
lul le-a lăsat în trecere, frecîindu-și blana prin 
desișul ramurilor. O kună parte de drum, mos- 
cul l-a parcurs mergind pe trunchiurile arbo- 
rilor prăvăliți. În sectorul în care moscul se sta- 
bilise, pădurea de brazi era extrem de deasă. 
Și aici, se mai puteau observa vremelnice po- 
tecuţe laterale, bătătorite de mosc, pe care, pro- 
babil, acesta le folosea drept refugiu atunci 
cînd îl ameninţa primejdia. 

Iată însă că pădurarul mai observă că pînă 
aici moscul s-a mişcat în linişte, hrănindu-se 
degajat. Apoi dintr-o dată s-a speriat de ceva. 
Direcţia de mişcare i s-a schimbat brusc, şi el 
începu să sară şi să fugă în zig-zaguri ca un 
iepure. Era limpede că animalul hăituit în- 
cerca să-l deruteze pe urmăritor şi, bineînţeles, 
să scape de el. Am stabilit că moscul făcea 
acum niște salturi de cîte patru-cinci metri în 
lungime ; şi din cînd în cînd, revenea la ve- 
chile sale urme. S-ar fi putut întîmpla ca noi 

să-i pierdem definitiv urma, dacă jos pe 
muşchi, nu am fi zărit nişte picături de sînge. 

Inokenti nu putu descoperi urmele celorlalte 
fiare care hăituiau moscul. O fi tras cu arma 
cineva în el? Dar cine? Și de unde? Atenţi, 
cercetarăm încă o dată mușchiul de pe jos, 
trunchiul prăvălit şi tufişurile din jur, însă 
n-am descoperit nimic suspect. Nici cîinele So- 
bolka nu ne putu fi de data asta de nici un 
folos. Doar nu cumva s-o fi rănit moscul sin- 
gur? 

Am ajuns la pîrîu. Aici moscul sări peste 
apă. Pe nisipul umed, se imprimaseră copitele 
sale roase. În jur, nisipul era răvăşit destul 
de tare. 

— Iată-l, vrăjmașul naibii! exclamă Ino- 
kenti. Vezi cît e de răscolit nisipul? 

Eu deocamdată nu pricepeam nimic. 

— A căzut în ghearele unei bufniţe, mă lă- 
muri pădurarul. I-a stat încleştată pe spate. 
Nisipul l-a răscolit cu aripile sale enorme. 

Și ca să-şi întărească spusele, el ridică de jos 
o pană pierdută de pasăre. 

Și iată aşa, cu răbdare, descurcînd iţele în- 
timplărilor din pădure, ne mișcam pas cu 
pas pe urmele moscului, lăsate de acesta în 
noaptea precedentă. De bufnița răpitoare, ani- 
malul se descotorosi, sărind într-un desiş de 
brazi tineri. Acolo au fost descoperite foarte 
multe pene de pasăre împrăștiate pe jos. 

Dar nenorocirea sărmanului animal nu se 
sfirşi aici. 

Am stabilit că moscul după ce-și mai reveni 
s-a întors la pîrîu să se adape. După asta, o 

porni de-a lungul pirîiașului. Însă nu i-a fost 
dat să meargă prea mult. Pe una din potecile 
mai late, bătătorite de elani pentru a veni la 
pîrîu să se adape, moscul nostru a fost din nou 
atacat. Despre asta, vorbeau de la sine urmele 
de la locul încăierării : bucăţi de piele mototo- 
lită şi mult păr de-al bietului animal, împrăştiat 
pe jos. 

— lată nenorocirea ! Cine oare să-l fi atacat 
din nou ? zise uluit Inokenti, cercetînd cu pri- 
virea împrejurimile. 

Nu departe, în nişte tufișuri, Sobolka desto- 
peri trupul sfişiat al moscului. Cadavrului îi 
mîncase cineva ochii, măruntaiele şi o parte 
din pulpă. Tot aici se tăvăleau pe jos bucăţi de 
piele tăiate în fişii. 

— Fir-ar să fie! tună furios pădurarul. 

— Cine l-a spintecat ? Ursul ? încercai eu să 
ghicesc. 

— Nu, nu! Ursul şi jderul înfulecă toată 
carnea, iar de n-o dovedesc, atunci îşi fac re- 
zerve, ascunzind bine resturile. În cazul de 
faţă, moscul a fost mîncat după poftă. Nu vezi ? 
Pînă şi la ochi s-au lăcomit. Nu putea fi altul 
decît rîsul, care şedea la pîndă. Uite, de pe 
creanga aia îi sărise în spate, şi îmi arătă un 
copac strimb, răsucit. Nu avusese noroc, săr- 
manul, adăugă cu miîhnire pădurarul. De fapt, 
nici nu e de mirare, flăcăule! Atîția duşmani 
cîți are moscul, cred că nu-i mai are alt animal 
în taiga: şi bufnița, şi vulturul, şi vulpea, şi 
samurul, şi jderul, şi rîsul, şi ursul, şi dihorui. 
Și ciți naiba n-or mai fi! De fapt, numai cine 
nu vrea, nu-l hăituieşte! Este o creatură cu 

totul şi cu totul lipsită de vreo apărare. Sin- 
gura lui scăpare sint înaltele creste stincoase. 
Acolo animalul își aşteaptă în linişte soarta. 
Dar iată, spre exemplu, elanul. Acest animal 
chiar și acolo sus pe țancuri nu se lasă intimi- 
dat. Își ciuleşte urechile, iar cu picioarele de 
dinainte încearcă să te îmbrincească de pe 
stîncă. 

A doua zi, aflindu-ne din nou în taiga, Ino- 
kenti îmi propuse rizînd : 

— Ai vrea să asiști la o întîlnire cu moscul ? 

Și înţelegîndu-mi nedumerirea, el își confec- 
ționă în cîteva minute o ţivlitoare din coajă de 
mesteacăn. 

Ne-am ascuns într-un tufiș, am imobilizat 
cîinele la picioarele noastre ; şi pădurarul imi- 
tînd behăitul puiului de mosc, începu să zbiere 
puternic din ţivlitoare. Repetă așa de cîteva 
ori. În jur era liniște. Numai undeva, prin 
desișuri, ciripi jalnic o păsăruică. 

După vreo cinci, șase minute, la marginea 
unui luminiş, cam pe-acolo pe unde ne tupila- 
sem noi, apăru grațioasă, sărind fără a face 
zgomot și adulmecînd cu botișşorul în jur, o 
femelă de mosc. 

Simţindu-ne, se arcui şi țîşni în sus. Și, ce 
era mai uimitor! Găsindu-se încă în aer, avu 
timpul necesar să-şi întoarcă fulgerător capul 
ȘI să privească în partea în care eram ascunși. 

— Are, şireata, pe undeva prin apropiere 
puiul, şopti Inokenti. Altfel nu s-ar fi agitat 
aşa de tare. 

Puiul, de data asta, nu-l puturăm descoperi ; 
însă după vreo două zile, întorcîndu-ne cu pă- 

durarul spre canton, în apropierea rîului Mana, 
eram cît pe-aici să calc pe trupul crud şi ne- 
însufleţit al unui puişor de mosc. Blăniţa lui 
era presărată cu mici pete roşcate, care luceau, 
amintindu-ţi de culoarea soarelui prelinsă prin- 
tre ramurile înfrunzite ale arborilor. Puiul ză- 
cea cu capul aruncat într-o parte ; şi după toate 
aparențele, nu mai era nici o îndoială că acesta 
era mort. 

Inokenti îl luă în brațe. Puiul îşi spînzură 
fără vlagă capul și picioarele. Ochii îi erau în- 
chişi. Am pus mîna pe el. Avea trupul cald, 
însă nu dădea nici cel mai mic semn de zvic- 
nire sau vreun geamăt, măcar cît de cît de 
stins. Îmi era cunoscut faptul că puii de mosc, 
cînd dau de pericol, se prefac că-s morţi. În ca- 
zul de față, mă cam îndoiam. Mă gîndeam că 
cine ştie ce s-o fi întîmplat cu el? Să fi căzut 
oare de pe ţancurile de stîncă ? 

Inokenti băgă puiul sub cămașă și-l strînse 
cu grijă la piept. Simţind căldura, puiul de mosc 
se zkătu brusc. Îşi deschise ochii şi începu să 
zbiere disperat, așa cum zbiară un pui de ied 
speriat. 

— Şi-a revenit poznaşul, rîse pădurarul. 

Puiul continua să zbiere jalnic. Ochii i se 
tulburaseră de spaimă, iar zvicnirile-i deveni- 
seră din ce în ce mai puternice. Dar imediat ce 
Inokenti îl legă la ochi cu o batistă, puiul se 
linişti şi tăcu. 

Pădurarul aşeză puiul în iarbă, exact pe lo- 
cul unde îl găsirăm, îi smulse batista de pe 
ochi și apoi ne îndepărtarăm repede amîndoi. 

— Pe unde se mișcă moscul, pe-acolo cotro- 
băiește şi ursul, îmi spuse pe drum Inokenti. 
Și unul şi celălalt trăiesc prin desişuri asemănă- 
toare. De fapt, ursul este acela care face cele 
mai multe victime prin pădure. Moscul avînd 
mirosul foarte dezvoltat îl simte de la distanță 
pe urs. Numai că, fir-ar să fie, uneori ursul, 
printr-un complex de împrejurări, îi ajută, fără 
să-şi dea seama, moscului. Cu alte cuvinte, 
sălbăticiunile se ajută între ele. 

— În ce fel? 

— Cînd se coc alunele, ursul, flăcăule, rupe 
foarte multe crengi de pe cedri, iar pe aceste 
crengi sînt licheni din belşug. În felul acesta, 
moscul se şi mişcă în urma ursului, aşteptînd 
ca acesta să-i pregătească hrana. 

Am mai aflat de la Inokenti multe întîm- 
plări vinătoreşti. Iar cînd, din faţa noastră ţiş- 
niră nişte puişori de gotcan, el îşi aminti : 

— Primăvara trecută, într-o pădurice de pini 
am zărit o găinuşă de munte. Aceasta zbura 
speriată şi anevoie printre arbori. Pe spatele 
ei se vedea ceva negru cît un bulgăre de pă- 
miînt. Între timp, pasărea se așeză în iarbă. Am 
dat fuga într-acolo. Și ce-mi văzură ochii ? De 
pe spinarea ei, sări și se făcu nevăzut un dihor. 
Iată, aşa a fost, fir-ar să fie! Biata pasăre era 
rănită tare. A tot mușcat-o dihorul cît i-a stat 
în spate. Credeam că o s-o pot doftorici şi adu- 
sei găinușa acasă. În scurt timp însă, aceasta 
muri. 

Întorcîndu-ne prin taiga, am observat 
pe marginea potecii o ieruncă. Aceasta nu se 
sperie de apropierea noastră. În loc să zboare, 

ea se tupilă la pămînt. Asta însemna că era 
bolnavă. Inokenti o ridică, o cercetă și după 
ce o băgă în sin, zise îngrijorat : 

-— Trebuie salvată. Şi lucrul acesta nu-l 
poate face nimeni altul decît omul. Hei, aş- 
teaptă, draga mea, nu te tot zbate! 

Pădurarul îi făcuse o mică despărțitură în- 
tr-un colț al şopronului și o instală acolo. Îi 
procură ouă de furnică, i-a scos dintr-un hîr- 
dău niște răchiţele muiate, i-a mai adus şi nişte 
crenguţe din care să ciugulească ; şi într-ade- 
văr, după vreo două-trei zile cînd ne-am în- 
tors din taiga, ierunca se înzdrăvenise. Ino- 
kenti o scoase afară şi îi dete drumul. Pasărea 
zbură zgomotos, pierzindu-se în desișul pă- 
durii. 

Prin jurul casei, Inokenti nu mai ținea nici 
un fel de gospodărie. După ce îi murise ne- 
vasta, el își vîndu văcuţa. De cal, pădurarul nu 
avea nevoie. Era obişnuit să umble pe jos prin 
taiga. Ciîinele şi-l ducea întotdeauna de zgardă, 
ca acesta să nu atace vreo pasăre sau vreo săl- 
băticiune, fără rost. 

Prin partea aceasta a taigalei unde ne-am 
petrecut aproape toate zilele, n-am auzit, decît 
foarte rar, păsări cintătoare. Doar pasărea-alu- 
nar şi gaița spărgeau liniştea cu glasurile lor 
stridente, prelungi şi răgușite, de parcă s-ar 
fi certat cu noi sau cu vreo jivină descoperită 
de ele prin pădure. 

Pădurea de brazi, deasă şi întunecată, tăcută 
şi receptivă, constituia un fel de împărăție pen- 
tru urși şi mosc. De multe ori, de atita liniște, 
te cuprindea oboseala. Și atunci te îndreptai 

cu mai multă plăcere către piriiașul, unde prin 
desișurile de mălini şi coacăze, păsările cîntă- 
toare slăvesc primăvara. 

Cantonul Berli în care locuia Inokenti era si- 
tuat pe malul înalt al rîului Mana și înconjurat 
de codri deşi. Ceva mai jos, pe terasele din 
apropierea malurilor, se zărea o pădurice deasă 
de mesteceni. Aici, nu departe de canton, se 
vărsa în riul Mana un piriiaş, de unde se au- 
zeau cu regularitate triluri vesele de păsări. 

„Berli“, zise Inokenti, în limba tătară în- 
seamnă „dărnicie“ şi aici într-adevăr natura 
s-a dovedit a fi foarte darnică. Era aşa de plă- 
cut să stai în preajma piriiaşului, încît Ino- 
kenti, plin de voioşie, numi locul acesta 
„colț de rai“. 

Codrul din jur răsuna de cîntecele păsărilor 
toată ziua şi toată noaptea, fără întrerupere. Se 
deosebeau în special trilurile privighetorii cu 
gîtul şi guşa roșcată. Într-o seară, şedeam pe 
malul rîului. De undeva, de la marginea taiga- 
lei se auzi un tril încă necunoscut de mine; un 
tril, care amintea de un nechezat îndepărtat de 
miînz. Pasărea îşi repeta trilul după scurte 
pauze. 

Mirat, îl strigai pe Inokenti care pregătea 
cina lîngă foc. 

— Privighetoarea-fluierar se desfată, mă lă- 
muri el. 

Dar ca să-l descopăr prin tufărişuri pe acest 
neobișnuit cîntăreţ, mi-a fost imposibil. Tot aşa 
de ascunsă trăia şi privighetoarea albastră, care 
scotea triluri foarte puternice, fără să se arate 
vreodată omului. 

Aceste soiuri de privighetori se aflau în par- 
tea de vest a graniței din perimetrul rezerva- 
ției. Ele erau considerate, ca și privighetoarea 
cu gitul şi gușa roșcată, păsări cîntătoare ale 
îndepărtatei faune, cu mult înainte de epoca 
glacială, răspîndită mai cu seamă în Siberia și 
China. Astăzi s-au mai păstrat intacte doar în 
regiunile muntoase ale Asiei de sud. 

Aici, în Siberia de răsărit, spuneau oamenii 
de știință, după epoca glacială, s-a format un 
nucleu de bază al tinerei faune din taiga. De-aici, 
ea a început să migreze spre vest și să se stabi- 
lească acolo. Însă aceste soiuri de păsări şi-au 
dovedit o existență cu mult mai îndepărtată 
decît a celor obișnuite din taiga. Condiţiile na- 
turale din zona noastră le-a precizat, după cît 
se pare, limita de statilitate și trai. Peste Eni- 
sei, adică în Siberia de vest, ele nu migrează 
niciodată. 

Am stat în ospeţie la Inokenti vreo zece zile. 
Aş mai fi stat cu plăcere la el, însă pe rîul 
Mana, din clipă în clipă, trebuia să vină fluxul 
cel mare, „apa de bază“, cum se mai numea 
aici acest de-al doilea flux. În astfel de situ- 
aţii, pe rîu pluteau buştenii, încît a trece cu 
barca printre ei, este de-a dreptul imposibil. Pe 
teritoriul taigalei din Kandalak, eu trebuia 
să-mi reiau controlul itinerariilor stabilite, în- 
ceput încă din primăvară. De aceea l-am rugat 
pe Inokenti să mă ducă, pînă încă nu e tirziu, 
la cantonul.numărul XIII. 

Dar parcă numai din cauza fluxului mă gră- 
beam eu să plec ? Pe Frosea n-am putut-o uita 
nici o clipă. Acum, după ce reușşisem să mă 

mai liniștesc puțin, propunerea ei de a pleca 
împreună de aici mi se părea o nebunie. Dacă 
într-adevăr ne iubim, atunci ne vom simţi bine 
şi aici. 

Înainte de plecare, nu știu cum, veni din nou 
vorba de Vasili. Eu îmi dădui cu părerea că el 
se poartă urît cu Frosea. 

Inokenti zîmbi la remarca mea și zise: 

— Tinere, ar trebui să pătrunzi ceva mai 
adînc. Important este faptul cît e de legat su- 
fletește de dinsa. S-ar putea să ai dreptate 
atunci cînd spui că Vasili trăieşte aici mai mult 
pentru urși. Însă nu-i mai puţin adevărat că 
aici, pe rîul Mana, el o are numai pe Frosea. Îl 
cunosc destul de bine. Văduv ca mine, el n-ar 
rămîne nici o singură zi aici în taiga. De a-şi 
mingiia muierea, Vasili se jenează, însă pen- 
tru Frosea și-ar da viaţa fără nici o ezitare, iar 
pentru Nadiușka, nici nu mai încape discuţie! 
Este un familist exemplar | 

După această discuție, inima mi se făcu și 
mai grea. 

Barca cu motor aluneca la vale. Cu fiecare 
clipă ea ne apropia de cantonul numărul XIII, 
acolo unde locuiește femeia care mă așteaptă, 
femeia, care mi se părea mie că este cea mai 
bună, cea mai perfectă din lume. Acum, înainte 
de revedere, mi-am gonit toate îndoielile, gîn- 
dindu-mă numai la aceea că trebuie s-o văd, 
s-o îmbrăţișez și să-i vorkesc despre dragostea 
ce i-o port. 

În drum, ne-am oprit și pe la bătrînul Egor. 
El era preocupat cu albinele sale. Avea lingă 
canton vreo zece stupi. 

Ne-a întimpinat nevasta lui. O femeie cu 
pieptul dezvoltat, cu fața ofilită, dar încă ru- 
menă, cu ochii ageri ; aceasta mai păstra încă 
urmele unei foste frumuseți. Era cu vreo două- 
zeci de ani mai tînără decit Egor. 

— Poftiţi, intraţi ! Îl anunț imediat pe Egor. 
Hai, poftiți, poftiţi și gustaţi din băuturica asta 
a noastră făcută în casă. Hei, Egor ! strigă ea la 
bătrin. Ce faci acolo ? Vino, avem musafiri ! 

Era puțin peltică şi şuiera printre dinți anu- 
mite consoane, încît ele păreau ciudate, de parcă 
nici n-ar fi făcut parte din alfabetul rusesc. 

— Lasă, Anka, nu te mai agita aşa. Ce faci 
atîta tărăboi, de parcă ar vorbi trei inşi deodată, 
rîse Inokenti. Nu-l grăbi pe moșneag, avem 
destul timp. 

— Păi, nici nu prea are ce face acolo. Doar 
ieri şi-a verificat stupii. O face asta mai mult 
din cauza supărării. 

— Ce fel de supărare ? 

— Ni s-au furat lucruri din casă. În timp 
ce noi eram plecați la Bereti, ni s-au furat din 
odaie o plapumă și un bidon cu petrol. Iată deci 
ce se mai poate întîmpla ! Ieri însă l-am des- 
coperit şi pe hoţ. 

Veni și gospodarul. Noi i-am dat bineţe. Bă- 
trînul Egor ne pofti în izbă. 

— Ce ţi-ai dat drumul la gură și trăncănești 
ca o talangă de la gitul vacii? făcu supărat 
bătrînul. A furat, a furat! Ce vrei să mai faci 
acuma, frățioare ? 

— Păi, pe-aici prin părțile noastre nu s-a 
întîmplat niciodată așa ceva, se miră Inokenti. 
Cine-i veneticul ? 

— Vecinul meu, Fedka, zise mîhnit Egor. 
Cel de pe partea cealaltă a rîului. Iată cine a 
venit să mă fure. Mă simt tare jignit, mai ales 
că mi-e şi vecin. 

— Fir-ar să fie! exclamă lInokenti. Nu 
cumva îl învinovățeşti pe nedrept ? 

— Cum aş putea face aşa ceva? Nu-s obiş- 
nuit să arunc vorbe-n vînt. Ieri am trecut pe 
la ei. Tocmai puneau cartofii în grădină. Aveam 
de gînd să le spun şi lor despre furt, mai ales 
că Fedka nu este de prin părţile noastre și 
poate nu ne cunoaște legile, atunci cînd este 
vorba de furt. Îmi aruncai privirea prin şopron 
şi nu aflai nimic. Apoi mă plimbai prin curte ; 
de asemenea nimic. Mă uitai apoi printre urzi- 
cile înalte de după gard, şi iată că descoperii în 
baie bidonul meu cu petrol. Era cît pe-aci să 
leşin, frățioare ! Iată la ce se lăcomise. Nu mi 
s-a întîmplat aşa ceva de cînd trăiesc, deşi în 
lipsa mea, mi-au intrat în casă şi lucrătorii de 
pe la pichete şi altă lume străină. Acum însă, 
sfinte Isuse, mă pradă însuşi vecinul. Curioasă 
treabă ! Bineînţeles, am strigat la el furios: 
„Vino-ncoace, dobitocule, spune-mi ce-i cu bi- 
donul acesta ?“ El însă fără să roşească la obraz, 
îmi răspunse : „Cum, ce-i cu bidonul? E al 
meu“, „Fir-ai tu să fii de pungaş nerușşinat, 
după ce l-ai furat, mai şi minţi ? Spune, dacă 
e-al tău, ce semne are ?“ „N-are semne“, zise, 
lăsindu-şi privirea-n pămînt. „Al meu însă are“. 
Și îi arăt două zgirieturi făcute sub formă de 
cruce pe fundul bidonului. „Ce mai ai de spus, 
secătură ?“ Tace. Mă jigni aşa de tare Fedka 

ăsta, încît mi se făcuse greață! Am scuipat şi 
am plecat de la el. 

— De ce ai plecat ? strigă indignată muierea. 
De ce n-ai luat cu tine bidonul? Dar plapuma 
unde este ? Și-apoi nici pe mine nu mă lași să 
mă duc. Uite, să ştii, că toto să mă duc; şio 
să iau şi pușca cu mine. O să-l învăţ eu minte 
pe acest ticălos de Fedka! 

— 'Ţine-ţi gura, Anka, se întristă Egor. Nu te 
pripi ! O să ne aducă ei singuri lucrurile, fră- 
țioare. Aniska se pare că nici n-a ştiut despre 
asta. O să-l ia dînsa din scurt. Să n-ai nici o 
grijă, o să ni le aducă! 

— Serviţi-vă din miedul acesta, ni se adresă 
el de data asta zîmbitor. Apropiaţi-vă de masă, 
dragii mei musafiri. Vă atrag însă atenția că 
băutura mea este foarte tare. Aşa că „păzea“ ! 

Eu deja ştiam că de băutura lui moş Egor ți 
se taie răsuflarea, şi de-aceea am încercat-o 
foarte precaut. Inokenti bău și el o cană. Tuși 
zgomotos după ce o dădu pe git. Pe a douao 
refuză. 

— M-a sufocat hidromelul ăsta al tău, rise 
el. Care-ţi sînt tainele reţetei de-ţi iese fermen- 
tația aşa de tare ? Să fie oare numai faptul că 
este preparată din poame pădureţe, cum ar fi, 
spre exemplu, malinele, peste care torni mie- 
rea pe care o obţii de la albinele sălbatice ? 

— Da de unde! rise Egor mijindu-și ochii, 
Albinele mele nu sînt sălbatice, sînt sosite. 

— Sosite ? Cum vine asta ? mă interesai eu. 

— Cum să vină. Sînt albinele, sau mai bine 
spus, roiurile pe care le momesc în taiga și 
apoi le aduc acasă, îmi explică el voios. De pe 

la prisăcile din jur, multe din ele se afundă în 
desișurile taigalei şi acolo se sălbăticesc. Eu 
însă le descopăr. Treata nu-i ușoară. Îți tre- 
buie multă experienţă. Spre exemplu, înjghe- 
bez un foculeț într-o poiană înflorită, la care 
încălzesc un castron cu miere. Albinele o simt 
şi vin de se ospătează. După ce se satură, se 
pregătesc de plecare spre casă. Aici trebuie să 
fii atent şi să observi două lucruri: Dacă pri- 
saca de la care au plecat este departe, albinele 
fac două — trei cercuri în zbor, pentru a se 
ridica cît mai sus, iar dacă, dimpotrivă, este 
aproape, ele zboară pe jos, pe deasupra ierbii. 
În timpul cît se ospătează, presar pe ele făină 
albă, adică le însemnez. Dacă pleacă de la cas- 
tron şi se întorc repede înapoi, înseamnă că 
stupul lor nu e departe. Te iei după ele și vezi 
că te duc direct spre scorbura din trunchiul 
copacului. 

— Egor este un mare pasionat de albine, în- 
tări Inokenti. Nu-i scapă nimic din taiga. Și la 
pescuit se pricepe, şi la vînat de sălbăticiuni, şi 
la albine. Eşti foarte îndemiînatec, Egore! În 
toate ţie îți merge bine! 

— Merge bine ? se amestecă în vorbă Anka. 
Dacă ne-ar merge, am fi şi noi bogaţi. Dar așa 
ce? Ce avem noi? Pînă și ultima plapumă 
ne-au furat-o. Ne învelim acuma cu o pînză 
aspră de cînepă. 

Îmi aruncai privirea prin izbă: un pat din 
lemn, o masă, nişte scaune şi un dulap pentru 
vase. Toate erau făcute de mina lui Egor. Odaia 
era curată, însă goală. Nu avea nici perdele la 
ferestre, nici păretare, așa cum avea Frosea. 

— Nu-i vorta aici de plapumă, Anka, rise 
bătrînul. Important este că ducem o viață în 
aer liber, păzim taigaua și ne bucurăm de toate 
bogățiile ei. Iată unde stă norocul nostru. Keșa 
are dreptate cînd spune că ne merge bine și 
că sîntem ‘fericiți. Uite, în timpul verii, doar 
numai să vrei, ieși puţin în taiga unde găsești 
de toate : şi alune, şi poame, şi ciuperci, şi us- 
turoi de pădure şi cîte altele ! Către seară pes- 
cuim, prindem peștele de care avem nevoie. E 
atîta știucă acum intrată prin golfuleţe înainte 
de a-și depune icrele, încît poți lua cît îți pof- 
teşte inima. Ce îți mai trebuie? Poate o că- 
ciulă din blană de veveriță ? Mai încolo, către 
iarnă, cînd o să năpiîrlească, o să-ți fac neapărat 
şi o căciulă. Sau poate vrei să fie din blană de 
samur ? Atunci trebuie să ai puțintică răbdare 
pînă o să se înmulțească samurul în taiga. S-ar 
putea să-ți fac chiar şi o blană de samur. Tu 
ești încă o femeie tînără. Ce-i drept, îți cam 
place să flecăreșşti şi eşti gata oricînd de ceartă. 
Și să ştii că în privința asta nici dracu nu te în- 
trece. Eşti încă o femeie destul de zdravănă, 
plină de spiriduși, așa că trebuie să te mai pă- 
zesc şi de bărbați străini. Fâină muiere, fră- 
țioare ! _ 

— Uf! Zeflemistule, se întărită Anka, aco- 
perindu-și jenată faţa cu şorțul. Apoi privind 
pe fereastră, strigă indignată : a intrat vaca în 
grădină. Am răsădit acolo straturi de ceapă. O 
să mi le răvășşească pe toate. De ce nici pînă 
acum n-ai reparat portița ? 

Și o zbughi din casă. 

— E foarte arțăgoasă, să te ferească sfîntul, 
îmi şopti la ureche Inokenti. În absenţă, i se 
spune nu Anka, ci Satanka. Ba gurile rele o mai 
învinuiesc şi de vrăjitorie. Dar asta nu poate 
fi adevărat. 

Ne pregătirăm de plecare. Bătrînul Egor 
ne conduse pînă la barcă. 

— Iată că au început să înflorească și bujorii 
noștri siberieni, zise el, înseamnă că în curînd 
va veni apa cea mare, „apa de bază“, cum i se 
mai zice. În cazul ăsta, rîul Mana va fi întru 
totul năpădit de bușştenii plutitori care o vor 
lua la vale. Grăbește-te, Keșa, ca să ai timp să 
te întorci cît mai repede, altfel rişti să te îm- 
potmoleşti. 

— Păi, chiar astăzi am de gînd să mă și 
întorc, îi răspunse Inokenti îngrijorat. Văd că 
a început să crească nivelul apei, așa că s-ar 
putea ca din clipă în clipă să apară masa lem- 
noasă plutitoare. 

— Iar tu, flăcăule, mi se adresă bătrînul 
Egor, după retragerea apelor mai vino pe la 
noi, mai treci să mai stăm de vorbă, să mai 
sporovăim despre una, despre alta... 

Debarcîndu-mă la cantonul Kandalak, Ino- 
kenti intră grăbit în casă, îi ceru Frosei un pa- 
har cu lapte, și fără să mai piardă timpul s-a 
întors la barcă pentru a face cale întoarsă. El 
mă invită ca după retragerea apelor să mai vin 
şi să mai stau la el în Berlî. 

Frosea mă întîmpină destul de reținută, însă 
eu i-am ghicit bucuria după felul în care mă 
privea. Vasili era şi el acasă, îşi repara cizmele 
în bucătărie. Dădu din cap şi zise. : 

— Aţi stat cam mult. Frosea era neliniştită. 
Se gindea ca nu cumva să vi se întîmple ceva 
rău. Eu însă i-am spus: „Doar ştii bine că e 
la Keşa. În tovărășia lui, e în siguranţă, nu i se 
poate întimpla nimic. Nu se poate compara 
plecarea asta cu aceea cînd l-ai însoțit tu cu 
barca în direcția locului unde era instalat ciotul 
cu sarea. 

La auzul acestor vorbe, Frosea roșşi şi se în- 
toarse cu spatele. Eu, de asemenea, nu mă 
simții bine. 

Auzind discuții, Nina Alexeevna ieşi din ca- 
meră. Văzindu-mă, ea se bucură nespus de 
această surpriză neaşteptată. Mă înșfăcă de 
mină şi mă trase în camera ei. 

— Anton Nikolaevici! Avem noutăți. Uita- 
ți-vă cît sînt de mititei şi de drăgălaşi. Parcă ar 
fi nişte jucării aceşti puişori de mosc. Ne dau 
foarte multă bătaie de cap. Îi hrănim cu bibe- 
ronul. 

Văzui doi puişori de mosc, instalați destul 
de comod după cuptor. Puii erau încă foarte 
cruzi şi aveau presărate pe blăniță pete gălbui. 

— Au fătat două femele în crescătorie, îmi 
povesti voioasă Nina Alexeevna. Una din ele 
făcu doi gemeni, însă unul din ei a dispărut. 
L-am căutat peste tot, dar n-a fost chip degă- 
sit. M-am hotărit să-i salvez măcar pe aceştia, 
luîndu-i în casă. Vreau să-i mai îmblînzesc. Să 
ştiţi, că se obișnuiesc foarte repede cu omul, 
numai că nu te lasă să dormi toată noaptea. 
Cer mereu de mîncare. 

De la rîu veni și Iuri lurievici. Foarte bucu- 
ros de revedere, el îmi strînse lung şi cu căl- 
dură mîna. 

— În sfîrşit! Bine că ați venit! Sinteţi să- 
nătos ? Treburile vă merg bine? Atunci slavă 
Domnului! Și la mine a început depunerea 
icrelor. Da, da, depunerea icrelor e-n toi! 

— Iuri, dragă, te rog să fii mai explicit, zise 
cochetă Nina Alexeevna. Să nu cumva să se în- 
țeleagă că icrele se depun de tine şi nu de către 
peştii tăi în rîu. 

— Ei, asta-i! Se înțelege destul de limpede 
că-mi face plăcere să vorbesc despre „depune- 
rea icrelor“. Știuca și bibanul îşi depun icrele 
prin golfuleţele rîului — şi de ce n-am spune-o, 
acesta este cazul cel mai fericit. Dar iată că 
alte specii, cum ar fi lipanul şi somonul și le 
depun chiar pe mijlocul albiei, exact pe traseul 
pe care plutesc buștenii. Vă puteţi închipui la 
ce pericol sînt expuse icrele și chiar larvele ? 
Este foarte adevărat că somonul şi lipanul intră 
uneori şi în piîriiaşele care se varsă în Mana. În 
asta de fapt şi constă salvarea lor. Numai că 
toate acestea trebuiesc verificate şi precizate. 
Trebuie ţinut seama şi de efectivele separate 
care își depun icrele, fără însă a se neglija cer- 
cetările de plancton şi bentos. Dar închipui- 
ți-vă, în luna lui iulie, masa de plancton a scă- 
zut aproape la jumătate. Cu cît abundă buştenii 
plutitori, cu atît scade productivitatea rîului. 

Iuri Iurievici, în focul discuţiei mă prinsese 
de nasturele hainei, și vorbea... vorbea la ne- 
sfîrşit... După înfățișarea sa extenuată, nu era 
greu de ghicit cît era de obosit. Nu era însă mai 

puţin adevărat că ihtiologul probabil îmi sim- 
țise atît de mult lipsa, încît voia acum să-mi ex- 
pună dintr-o dată toate oEservaţiile, îndoielile 
şi concluziile sale, acumulate în răstimpul ple- 
cării mele. Încercam să rețin cîte ceva din re- 
latările sale mai interesante, însă eram tare 
obosit de drum ; căutam să-l fac și pe Iuri Iu- 
rievici să înţeleagă cumva acest lucru. Convins 
că nu-mi sesizează intențiile, m-am decis să-l 
ascult cu resemnare pînă la capăt. 

Am avut totuși noroc cu Nina Alexeevna, 
care tocmai se întorcea de la crescătorie şi care 
îmi veni în ajutor : 

— Sfinte Isuse! Lasă omul în pace. Nu-l 
vezi că-i obosit de pe drum? Uite cum l-ai 
proțăpit de perete și i-ai rupt şi nasturele ! Tu 
cu peştii ăştia ai tăi eşti pur şi simplu insu- 
portabil. Mai bine v-aţi face amindoi lejeri, ați 
gusta ceva, şi după asta staţi de vorbă cit vă 
place. 

` — Ce-i cu tine, Ninocika ? Ce, parcă eu am 

timp să mă dezbrac ? O să îmbuc ceva la repe- 
zeală şi apoi o să fug din nou la rîu. Mai de- 
vreme de miezul nopții nu vin acasă. Trebuie 
să mai pătrund odată prin golfuri să verific 
ştiuca. Apoi va trebui să pescuiesc puţin de-a 
lungul malului. Aşa că tu să nu mă aștepți. 
Nu pot veni mai devreme, nu pot! 

— Uitaţi-vă numai la acest obsedat, Anton 
Nikolaevici, se revoltă Nina Alexeevna. E pur 
şi simplu ţăcănit ! Mai devreme sau mai tîrziu 
tot o să te îneci tu, Iura, şi o să rămîn văduvă. 
Nu pricep, la ce te-ai mai căsătorit? Trebuia 
să-ți iei vreun morun drept tovarășă de viaţă. 

Să-l ai mereu lingă tine și să tot faci cercetări 
asupra lui. Așteaptă ! Ce-i cu băltoaca de sub 
picioarele tale ? Nu simţi că eşti ud leoarcă 
pînă peste genunchi ? Schimbă-te imediat ! 

Frosea ne pofti la cină. De pe tavă, peştele 
prăjit în smîntînă, răspîndea un miros plăcut. 
După cină ieşii din bucătărie. După mine, cu 
niște vase în mînă, simulă o ieşire grăbită şi 
Frosea. În tinda neluminată, ea mă îmbrățișă, 
se lipi strîns de mine, își apropie buzele şi-mi 
şopti : 

— După ce adoarme Vasili, vin la rîu. 

Mi-am luat undiţa şi mă îndreptai către rîu. 
Am reuşit să prind cam la o jumătate de gă- 
leată de diferiți peştişori. M-au înțepat destul 
de tare ţînțarii. Frosea încă nu venise. În cele 
din urmă, cam pe la miezul nopţii, se auziră 
nişte paşi grăbiţi. 

— Mi-a fost tare dor de tine, şopti ea, cu- 
prinsă de friguri, acoperindu-mi fața cu săru- 
tări. Nu mai pot continua în felul acesta, în- 
țelege-mă ! Mă chinuiesc grozav ! Uite şi acum, 
am aşteptat pînă ce a adormit el. Hai să plecăm 
de-aici cît mai repede ! 

Tăceam şi-o sărutam cu patimă, fără să ştiu 
ce să-i răspund. Ea însă repeta mereu: 

— Dacă mă iutești cu adevărat, atunci hai 
să fugim. Să plecăm cît mai repede ! 

— Frosea, draga mea, dar cum rămîne cu 
Vasili ? zisei eu în cele din urmă. 

Ea se dădu imediat la o parte şi tăcu. Apoi 
îmi reproşă cu răceală : 

— Va să zică ţi-e milă de Vasili, nu de mine ? 
El, Vasili, te preocupă mai mult? 

Își ridică mindră capul şi se îndreptă grăbită 
spre casă. 

— Frosenka ! 

Ea nu-mi răspunse... 


CAPITOLUL VII 


MĂ TREZII DEVREME. Deasupra rîului fu- 
mega o ceaţă rară. Prin ea se putea vedea cum 
pluteşte mulțime de buşteni. Apa crescuse peste 
noapte, s-ă revărsat peste maluri, inundind tu- 
fărişurile şi iarba de pe locurile mai joase. 

Dinspre rîu, se auzeau pînă aici zgomote înă- 
bușite. În aceste zgomote puteai distinge şi 
foşnete, şi murmurări, și gemete, și plescăituri, 
şi bocănituri. Ți se părea că toate aceste sonori- 
tăți ciudate veneau de la nişte fiinţe vii, plu- 
titoare. 

După explicaţiile avute ieri cu Frosea, inima 
îmi era grea de tot. Ea a rămas fermă pe po- 
ziție. Va trebui deci să hotărăsc. Căutam să mă 
conving că n-o să pot pleca niciodată cu ea. 
De ce oare? N-o iubeam cu pasiune? De tea- 
mă să nu stric o căsnicie? Nu ştiu, nu puteam 
găsi răspunsul. Din toate acestea, am înţeles un 
singur lucru : acela, că dragostea în care mă 
angrenasem era grea și chinuitoare pentru 
mine. Poate că aşa sînt toate iubirile. Nu cunoş- 
team bine încă această latură, deoarece, pînă 
la Frosea, nu iubisem pe nimeni cu adevărat. 

S-ar putea ca Frosea să fi avut dreptate 
atunci cînd spunea — „totul sau nimic“. Și ea 
aștepta răspunsul meu. În acest răstimp, fi- 
brele dragostei, după cîte mi-am putut da 
seama, ne legau tot mai mult cu fiecare zi. Și 
ca să poți scăpa acum din aceste mreje, era 
din ce în ce mai greu. Ce să fac mai departe? 

Mergeam abătut pe malul rîului, uitîndu-mă 
absent în jur. Lunca de la marginea pădurii era 
inundată de ierburi înflorite în diferite culori : 
roşii, albastre, portocalii. Înfloriseră aici şi stîn- 
jeneii liliachii, şi stupinița cu florile ei albe şi 
mirositoare, şi bujorii siberieni de un roșu 
aprins, şi galbenii Eulbuci de munte. 

Într-un tufiş din apropiere se auzea un tril 
prelung şi monoton, ce semăna cu ţiriitul unui 
greier. Aceasta era o păsărică care trăia mai 
mult prin stufărișuri, numită  pasăre-greier 
din taiga, sosită printre ultimele păsări aici. 

De pe ostroavele ce nu se puteau distinge 
din cauza ceţii, ajungeau pînă aici triluri so- 
lemne de privighetori. Iar de pe malul celă- 
lalt, în desişul taigalei, se auzea îngînîndu-se 
cu înverșunare, cucul. 

Deasupra rîului, se auzea țipătul tărăgănat 
al unui pescăruș. Îl puteai zări printre ochiu- 
rile de ceaţă, planînd încet, aproape razant cu 
oglinda apei. La un moment dat, pasărea ră- 
mase suspendată în aer. Apoi bătu din aripi şi 
se aruncă în valuri. Răsună un plescăit scurt 
şi pasărea cu peştele în gheare zbură grăbită 
spre cea mai apropiată viroagă. 

Cînd m-am apropiat de-un golf năpădit de 
rogoz, îmi țişniră de lingă picioare cinci ghe- 


180 


mulețe pufoase, aurii. Puii de rață săriră glonț 
in apă. Alături, pe undeva prin stufăriş, striga 
alarmată, chemîndu-şi puii, mama-rață. După 
ce puișorii se făcură nevăzuţi, un peşte mare 
săltă din apă, plescăindu-şi zgomotos argintul 
prin golf. 

Atît rîul Mana cît şi malurile sale renăscu- 
seră înciîntător odată cu primele zile de vară 
siberiană. Aici viața îşi urma cursul firesc, cu 
particularitățile ei multiple şi specifice, plină 
cu tot felul de întîmplări și fenomene, pe care, 
cred, le puteau înţelege şi descurca doar băşti- 
naşi ca Inokenti şi bătrînul Egor. 

Mîhnirea de care eram cuprins îmi răpea o 
bună parte din aceste desfătări cu natura. 
Ajuns la pîrîu, voiam să mă întorc înapoi spre 
casă, cînd auzii dintr-o dată un fluierat 
prelung, ce parcă ieşea dintr-un flaut. Fluie- 
ratul venea dinspre marginea pădurii. În apro- 
piere de pîrîu, jos prin iarbă, sărea, probabil 
în căutare de hrană, o pasăre destul de mări- 
şoară, cu penajul împestrițat, auriu. 

Automat, deşi mă gindeam în altă parte, mă 
tupilai la pămînt. Pasărea nu mă observase. 
După petele negre în formă de semilună de pe 
penaj, îmi recunoscui „pasărea măiastră“, pe 
care o mai văzusem doar o singură dată pe-aici. 

Sturzul pestriț, aşa după cum mă informară 
cei de la secția de cercetare a rezervației, îşi 
maschează bine de tot cuibul şi ştie să se fe- 
rească aşa de bine de ochiul omului, încît pînă 
la ora actuală nimeni aici în Siberia nu i-a 
putut descoperi cuibul. Sturzul auriu era de- 
numit în literatura de specialitate și „pedes- 

tru“, presupunîndu-se că își face cuibul jos pe 
pămînt. 

Ehei! Dacă aș reuşi să-l urmăresc pînă la 
capăt ! 

Uitînd despre tot ce se petrece în lume, nu-l 
slăbeam din ochi pe prudentul sturz. Pasărea 
găsi un viermişor în iarkă şi dispăru cu el prin- 
tre crengile arborilor... Nu cumva o fi avînd 
deja şi pui? Eram oarecum îngrijorat, gindin- 
du-mă la faptul că s-ar putea să nu mai apară. 
Răbdător, cu respirația întretăiată, îl aşteptam 
să reapară. După vreo cîteva minute, sturzul 
reveni. Sări de data asta o vreme mai îndelun- 
gată prin iarbă, pînă ce descoperi viermişorul 
căutat, după care dispăru din nou în frunzișul 
ramurilor. L-am urmărit aproape două ceasuri. 
Sturzul căuta hrana prin iarbă şi apoi o ducea 
puilor. Că avea pui, acum nu mai era nici o 
îndoială. Însă de ce se așază pe ramuri? Or, 
după cîte ştiu, cuibul trebuia să fie pe undeva 
pe jos, prin iarbă. 

Identificasem acum şi mesteacănul de pe care 
sturzul cobora după ce își lăsa hrana puilor. 
Cum pasărea nu se mai arăta, mă apropiai 
atent de copac. 

Era un mesteacăn bătrîn, rămuros, trifurcat. 
De undeva de sus, de prin rămurişul înfrunzit 
al copacului, țişni pe neașteptate sturzul meu. 
Fluieră răguşit, zburind agitat în preajma mea 
de pe o creangă pe alta. 

Va să zică, îşi are cuibul pe undeva pe-aici. 
M-am urcat în copac, unde la o înălțime de 
vreo trei metri, văzui cuibul cu pui. Era con- 

struit cu multă iscusinţă la bifurcarea crengilor. 
La „temelia“ acestei construcţii erau folosite 
și frunze, şi muşchi, și firicele uscate de ier- 
buri, și crenguţe subţirele de cedru. 

Puişorii, după cît am constatat, erau ieşiţi 
din găoace numai de cîteva zile, deoarece erau 
încă acoperiţi cu puful mamei lor. Simțindu-mi 
prezenţa, puişorii își  întinseră toți deodată 
giturile lunguieţe, căscînd lacomi pliscurile 
largi. Roşeaţa din gura lor, amintea de peta- 
lele unei flori proaspăt desfăcute. În cuib, ală- 
turi de pui, mai zăceau încă resturi de coji 
de ou, de culoare măslinie cu picăţele, pe care 
sturzoaica — mama n-apucase să le dea jos. 

Pasărea care mai devreme era foarte pru- 
dentă acum zbura foarte aproape de mine, con- 
tinuînd să se agite şi să fluiere răgușşit. 

Regretam că nu mi-am luat aparatul de fo- 
tografiat. În acest caz, va trebui să mai de- 
ranjez o dată sturzul. După ce m-am dat jos 
din copac, sturzul înțelegînd că pericolul a 
trecut, se pierdu printre frunze şi tăcu. 

Și iată că povestea cu pasărea măiastră în- 
cepu să se lămurească. Acest sturz s-a dovedit 
a nu fi de loc „pedestrut“. 

Mă întorceam spre canton, entuziasmat de 
succesul pe care îl repurtasem. Urmărirea și 
studierea păsării mele „măiestre“ m-au distras 
de la zbuciumul meu sufletesc. 

Îl înţelegeam acum întru totul pe Iuri Iu- 
rievici, care din zori și pînă noaptea tirziu era 
preocupat cu cercetările sale, colindind de-a 
lungul şi de-a lutul apa rîului. Pe el îl mîna 
acolo nu hazardul, sau, dacă doriţi, pasiunea 

după pescuit, ci acea flacără a cercetătorului, 
acea dăruire totală. Dar oare se poate să te 
dedici unei cauze, fără să pui o părticică și 
din inima ta? Totul este strîns legat aici și 
de vocație. Dacă Inokenti ar avea studiile ne- 
cesare, ne-ar băga în cofă pe noi toți, aceşti 
biologi ai rezervației. 

Preocupat, aproape că nici nu-mi dădui sea- 
ma cînd am ajuns la canton. Nişte voci pu- 
ternice și agitate ce veneau dinspre curte, mă 
făcură atent. Se auzea plinsetul Frosei. Nina 
Alexeevna încerca s-o calmeze. 

Ceva se întimplase... 

Dimineaţă, după ce mulsese vaca, Frosea, ca 
de obicei, o mină la păscut în poenița din 
apropierea cantonului. Vaca însă avea năra- 
vul de a se îndepărta ceva mai încolo de casă. 
Frosei fiindu-i teamă ca nu cumva animalul 
să fie atacat de urs, îi împiedică picioarele 
de dinainte. Împiedicată, văcuţa nu se prea 
putea îndepărta așa mult. Ursul însă o des- 
coperi şi aici, năpustindu-se asupra ei chiar 
în apropierea cantonului. 

Vasili era plecat să-și facă rondul. Iuri Iu- 
rievici pescuia cu șulărul pe rîu. Frosea, tre- 
băluind prin curte, auzi mugetul disperat al 
văcuței. Dînd fuga pînă la marginea pădurii, 
văzu că peste vaca trîntită la pămînt, stă- 
tea o namilă de urs. Acesta îi spintecase burta 
şi îi înfuleca cu lăcomie măruntaiele. 

Frosea, aproape inconștientă, înşfăcă o scur- 
tătură şi ţipînd o azvirli în urs. Acesta se în- 
toarse cît ai clipi spre ea, se ridică în două 

labe și urlă îngrozitor. Frosea, îngrozită, fugi 
împleticindu-se spre casă. Ursul nu se luă 
după dinsa. Plingînd, ea se tîrî pînă la prag, 
unde se lăsă moale în braţele Ninei Alexeevna. 
Venirăm la timp şi noi : eu și cu Iuri Iurievici. 

Fugirăm glonţ către animalul spintecat. Eu 
aveam în mînă o pușcă de vinătoare cu două 
țevi, pe care o încărcasem la repezeală. Iuri 
Iurievici înşfăcase o furcă de fier ce-i ieșise 
la îndemiînă. 

Ursul speriat fugi. Vaca zăcea într-un lac 
de sînge. Urmele mari ale fiarei duceau în 
inima taigalei. Laba din față a piciorului stîng 
își lăsa urma mai superficial imprimată, ursul 
aruncînd-o mai în lături în timpul mersului. 
În toate acestea, eu identificai urmele lui Gro- 
mila. 

Frosea mîhnită şi plînsă, veni cu calul. Am 
aşezat vaca pe niște crengi, pe care apoi le-am 
prins cu friînghia de cal, am tras cadavrul 
pînă în ograda cantonului. 

Spre seară sosi și Vasili din taiga. Aflind 
despre cele întîmplate, și cercetind masa de 
carne, depusă la rece în beci, se făcu alb la 
față, scrîşni din dinţi şi vorbi sacadat : 

— Ştiam eu că aici nu va fi chip de trăit. 
Dacă n-ai noroc, n-ai. Blestemat să fie acest 
rîu Mana, cu taigaua lui cu tot! Cine naiba 
m-a pus să vin aici ? Pe Gromila însă am să-l 
ucid! Chiar miine o să termin cu el. Dacă 
nu-l întîlnesc, îi pun otravă. 

— Nu fii așa de repezit! scăpără din ochi 
Frosea supărată. Nu asta ar trebui să te pre- 
ocupe acum. Mai bine te-ai gîndi ce facem 

cu carnea. Dacă n-o vindem, nu putem să ne 
cumpărăm altă văcuţă. 

— Ce să mă mai gindesc, dădu Vasili din 
umeri a lehamite. Nu vezi că s-a umflat riul? 
Ce-ţi mai trece prin minte? Unde vrei să te 
bagi ? Te duci la fund cu tot, cu barca, fie ea 
chiar şi cu motor. 

— După tine, ar trebui să aşteptăm pînă ni 
s-o strica carnea, se înfurie Frosea. Mergem 
cu pluta. Cu pluta ne vom putea strecura mai 
ușor printre bușteni. 

— Cine o să se încumete la aşa ceva? Nu 
cumva o să-mi spui că ai fi în stare? 

— Desigur că aș fi! Și-am s-o fac. Virtejuri 
de apă și cotituri adînci încă nu s-au format, 
aşa că pluta n-o să fie în pericol. Nu putem 
fi nici blocaţi, nici striviţi, aşa cum zici tu. 
Știi bine doar că, cu pluta, se poate naviga 
mai lesne atunci cînd nivelul apei este cres- 
cut. În vreo zece ceasuri bune, sîntem în Ust- 
Mana. De-acolo ne vom deplasa pe uscat cu 
vreun camion pînă la oraș. Dacă miine reuşim 
să parcurgem cu bine această distanță pe apă, 
duminică vom fi în piața de desfacere a ora- 
şului. 

Vasili tăcea. 

Îi înțelegeam ezitările. Lui nu-i plăcea să 
navigheze nici atunci cînd rîul era liniştit, 
darmite acum ? Și mai ales cind eşti nevoit 
să te îmbarci pe o plută șubredă şi să por- 
neşti prin avalanșa asta de bușteni. Asta 
înseamnă pur şi simplu să te arunci în bra- 
tele calamității. Nu oricine s-ar fi putut hotări 
la asemenea aventură. 

— Văd că taci, nu spui o vorbă, se revoltă 
Frosea. Am să mă duc singură. Te rog nu- 
mai să-mi pregătești pluta. Sau vrei să ră- 
mînem fără văcuţă ? 

Vasili scuipă cu înverșunare, înşfăcă topo- 
rul şi dădu să se îndrepte către mal. 

— Ei, hai, lasă, zise Frosea, de data asta 
ceva mai blînd, mai întîi ar trebui să îmbuci 
ceva. Pînă se întunecă mai e timp. O să te 
ajutăm și noi. Nu-i aşa, Anton Nikolaevici ? 

— Desigur, desigur c-o să-l ajutăm, întării 
eu. Și dacă e nevoie, pot merge cu dumnea- 
voastră. 

— Iată că s-a găsit şi un însoțitor, rise ea. 

De fapt, dacă ar fi vorba să călătoresc cu 
Frosea, n-aş sta o clipă la îndoială. Gîndul 
că s-ar fi putut să întimpin greutăţi şi peri- 
cole, îmi dispăru pe loc. De Vasili nu mă 
îndoiam. Eram sigur că va pleca. Era destul 
de curajos, cu toate că avea o mare aversiune 
faţă de rîu. 

Pluta fu construită din patru buşteni pes- 
cuiți din apa rîului. Vasili meşterea cu topo- 
rul visla, eu cu Frosea legam strîns buștenii 
cu crengi de salcie. 

Trunchiurile pluteau în dezordine pe rîu, 
risipite pe toată albia de la un mal la celălalt. 
Numărîndu-i, am constatat aşa, cu aproxima- 
ție, că într-un singur minut, au trecut la vale 
cincizeci de bușteni. În douăzeci şi patru de 
ore, acest calcul se ridica la 70 000. Din cauza 
trepidaţiilor buştenilor, riul vuia surd. Ți se 
părea că în loc de bușteni, plutesc nişte ani- 
male enorme. Din cînd în cînd răsunau ples- 

căituri puternice, zgomote înăbușite şi uneori 
scrîșnete bruște. Buştenii se izbeau între ei. 
Uneori aceştia se ridicau pe verticală ca nişte 
fiinţe vii, căzînd apoi din nou zgomotos în apă. 

Am terminat de construit pluta seara, pe în- 
tuneric. 

— Anton Nikolaevici, mi se adresă Vasili, 
dimineața plec cu Frosea. Aș avea o rugă- 
minte la dumneavoastră : Puneţi şaua pe Zor- 
ka şi duceţi-vă la director. Rugaţi-l să-mi 
dea dezlegare ca să-l ucid pe Gromila. Şi-aşa 
o să-l omor. Însă e mai bine să fie legal. Eu, 
deși voi fi în oraș, n-o să trec pe la direcțiune. 
Sînt furios. Şi dacă cumva nu obțin această 
aprobare, cine ştie ce grosolănii mai debitez 
în fața directorului. Mă cunosc destul de bine 
şi tocmai de-aceea vreau să evit aceste ne- 
plăceri. Să știți că nu mai sînt dispus să tră- 
iesc cu familia într-un astfel de asediu. Ar fi 
mai bine să mă lase să plec de-aici. Poate că 
dumneavoastră o să-i argumentaţi mai temei- 
nic și o să-l convingeţi pe director că Gromila 
trebuie ucis. Rondul prin taiga nu este toc- 
mai așa de necesar pe timpul ăsta. Cînd nă- 
vălesc apele, braconierii se risipesc pe la ca- 
sele lor și îşi văd de gospodărie. Lucrul prin- 
cipal este să-l convingeți pe director. Drumul 
spre Stolbi e unul singur. Veţi ajunge acolo 
pe la ora prînzului. Dacă veţi lăsa friul liber, 
Zorka cunoaşte bine drumul prin taiga. Vă 
va duce drept acolo. În Stolbi veţi înnopta la 
stația meteorologică, iar dimineaţa vă veţi duce 
la direcţiune. 

I-am promis că o să-i îndeplinesc rugămin- 
tea. 

În zori, carnea a fost așezată pe plută şi 
gospodarii erau gata de plecare. La un moment 
dat, pe rîu, de după o cotitură, printre buştenii 
plutitori, se ivi un om cu o prăjină în mină. El 
stătea pe-o plută ceva mai mică, confecționată 
numai din două trunchiuri. 

— E Stepan, făcu Vasili posac, după ce-l 
identifică. 

— Strigă-l, se bucură Frosea. E un om în- 
cercat. Cu dinsul nu ţi-e teamă să pleci la 
drum. 

— Ce-ţi mai veni ? Doar știi că e un bra- 
conier înrăit, făcu Vasili, nemulțumit. La ce 
bun să-mi creez obligaţii față de un braco- 
nier ? 

— În momentul de faţă, ne este tovarăș de 
drum şi nu braconier, se supără Frosea. Ştii 
bine că ţi-e frică să navighezi ; aşa că, cu tine 
se poate îneca omul la orice pas. Te rog să-l 
strigi, de nu, îl strig eu. 

Stepan, cu ţigara între dinţi, se apăra cu 
prăjina de buștenii care-i încercuiseră pluta. 
Scăpat, trecu pe mijlocul rîului. Tăcut, se 
uita curios în partea noastră. 

— E dușmănos, nu vezi că nici nu salută, 
mormăi furios Vasili. 

— Ce, parcă tu ai nevoie acum de salutul 
lui ? se întristă Frosea. De ce taci ? Nu vezi că 
se depărtează ? se agită ea. Lasă că-l strig eu, 
dacă tu nu vrei. Hei, Stepan ! Încotro te duci ? 
strigă Frosea cu palmele făcute pilnie la gură. 

Pichetașşul îşi scoase șapea cadrilată, făcînd 
semne cu ea. 

— Nu înţeleg, ce spui? 

— Încotro te duci ? 

— La oraş! 

— Hai să mergem împreună ! Vino spre noi ! 
Viîsleşte prin ochiul acela mare din stinga, 
unde nu sînt bușteni. 

Stepan îşi cîrmi cu dibăcie pluta pe-o că- 
răruie de apă, deschisă de bușteni. Astfel de 
„cărărui“ sau dacă doriţi „culoare“ se formau 
din cînd în cînd pe rîu, mai cu seamă atunci 
cînd trunchiurile se buluceau între ele. 

Vasili privea întunecat la omul care venea 
cu pluta spre mal. 

— Ce s-a-ntimplat? întrebă acesta rizînd, 
sărind de pe plută. 

— Uite, s-a-ntimplat, făcu nemulțumit Va- 
sili. Gromila ne trimite la tîrg. Ne ducem să 
vindem carne. 

— Dumnezeule japonez ! fluieră uimit Ste- 
pan ! Păi ăsta e mai mult un bandit, decit urs. 

— Vii cu noi? îl întrebă Frosea, privindu-l 
cu asprime. 

— De ce? Vi-e teamă ? rise Stepan, arătîn- 
du-și cîțiva dinţi aurii. Văd că aveţi o plută 
zdravănă, nu ca a mea. 

Văzînd-o însă pe Frosea încruntată, se grăbi 
să adauge : 

— Dacă e nevoie, vin cu voi. Ne va fi mai 
vesel drumul. 

— Atunci lasă-ţi pluta şi treci colea, pe-a 
noastră, zise, posomorit, Vasili. Nu mai trăn- 
căni fără rost. 

Frosea o îmbrăţișă pe Nadiușka care plinsese 
tot timpul. Ea fu lăsată în seama Ninei Alexe- 
evna. 

După ce se formase următoarea „cărăruie“ 
printre bușteni, bărbaţii se desprinseră de mal 
cu ajutorul prăjinilor. Pluta cu încărcătură 
grea, legănîndu-se pe apă, se urni. 

După citeva minute, pluta se pierdu printre 
mulțimea de trunchiuri plutitoare. Noi, cei ră- 
maşi pe mal, eram îngrijoraţi de cei care ple- 
caseră. Ni se părea că, din moment în moment, 
pluta va fi strivită de acest şuvoi zgomotos 
de lemne. 

Frosea ne făcea semne cu mîna. În cele din 
urmă, pluta se făcu nevăzută. 

M-am dus s-o caut pe Zorka, pe care o ştiam 
că paşte ca de obicei pe malul pirîiașului. Va- 
sili nu-i ducea grijă mare, socotind că anima- 
lul este deprins cu taigaua, că va şti să-l simtă 
de la distanță pe urs și să fugă de el. Tocmai 
pentru asta, pădurarul nu-și împiedica iapa 
niciodată. Dar ca s-o poată găsi mai uşor prin 
desișuri, îi atîrnase de git un clopoțel. Cu toate 
astea, după o căutare de aproape o jumătate 
de zi, n-am auzit  sunînd nici un fel de 
clopot. Dezamăgit, o pornii spre casă. 

Nu departe de mal, în rîu, acolo unde pî- 
riiaşul se varsă în Mana, zării dintr-o dată 
capul animalului. Zorka, ca să se apere mai 
bine de puhoiul de gingănii care o înțepau, se 
băgase, ca un bivol, în apa rîului, pînă 

la git. Se părea că tare se mai simțea bine 
acolo, deoarece mişca mulțumită din urechi 
şi din cînd în cînd sforăia puternic, probabil 
atunci cînd muştele-i năvăleau în nări. 

Îmi amintii cum Vasili îmi povestise că ani- 
malului îi plăcea foarte mult să se scalde în rîu. 
Odată, o năpădiseră așa de tare mușştele, încît 
iapa, nemaiputîndu-le suporta și neascultînd 
nici de pintenii şi friîul stăpinului său, intră 
în apă cu tot cu călăreț. 

Am încercat s-o gonesc pe Zorka din rîu. 
Aş! Ea nici că se sinchisi. Pierzind aşadar 
ziua, am amiînat plecarea la direcțiune pentru 
dimineaţa următoare, lăsînd animalul să se 
scalde mai departe. 

Întorcîndu-mă la canton, dădui de două 
cloşti ce se luaseră la harţă, continuindu-şi 
cu înverșunare lupta. Din casă ieşise Nadiuşka, 
miînjită cu magiun pe la gură, chemînd cîinele 
în ajutor. Acesta ţișni de undeva de după 
gardul grădinii şi fără să mai latre, începu să 
despartă găinile cu multă iscusință. Cu laba 
de dinainte el lovi pe spate mai întîi o cloşcă, 
apoi pe cealaltă, făcînd în felul acesta ordine 
din cîteva mişcări. Nadiuşka îi aruncă o bucată 
de pîine cu magiun. 

Văzîndu-mă, ea zise plină de importanţă: 

— Nocika şi Vaska sînt cei mai puternici 
aici. Mămica spune că Nocika ţine locul de 
miliţian aici în curte. Ieri, nene Anton, am 
văzut cum Vaska se bătea acolo lîngă crescă- 
torie cu un dihor. Nu se înţeleseseră probabil 
la împărțeala  măruntaielor rămase de la 
văcuța noastră. Dihorul se zbirlise şi fluiera 

înfundat, iar Vaska îl tot plesnea cu laba peste 
bot. I-a cărat așa mai multe labe, încît acesta 
fu nevoit să se lase păgubaş şi să fugă cum 
putu, în tufăriș. 

Vaska era un motan flocos, de culoare ce- 
nuşie, care acum şedea pe prag, în bătaia soa- 
relui, lingîndu-și preocupat blana. 

Nadiușka, scobindu-se cu degeţelul în nas, 
mă privi şi apoi zise ginditoare: 

— Nene Anton, haideţi să-l omorim pe Gro- 
mila ! Îi luăm cu noi şi pe Vaska și pe Nocika. 
Ei îl vor găsi imediat. Eu o să-mi iau arcul cu 
săgețile, iar dumneavoastră carabina lui tă- 
ticu. S-a făcut ? 

— S-a făcut, Nadiușka. După ce termin cu 
celelalte treburi, mergem. 

— În privința pielii ursului, ne vom mai 
gîndi ce vom face cu ea. 

— Ne vom mai gîndi, Nadiuşka. Du-te, glu- 
mii eu, şi întreab-o şi pe tanti Nina, ce vom 
face cu pielea ursului din pădure ? 

După cîteva minute, fetița se întoarse. 

— Vă cheamă tanti Nina, zice că nu se simte 
bine. 

Nina Alexeevna era palidă, cu cearcăne mari 
pe sub ochi. Şedea în pat, îmbrăcată numai 
într-un halat şi işi tot punea pe frunte un 
prosop umed. 

— E ceva îngrozitor! N-am dormit toată 
noaptea, exclamă ea, văzindu-mă. Ursul dă tîr- 
coale casei. Ieri a spintecat o vacă, astăzi poate 
să se dea şi la om. Vă rog să înțelegeți situaţia 
în care mă aflu! Și, după cum vedeţi, mai am 
pe cap şi aceste sărmane creaturi, de care tre- 

buie să mă îngrijesc. Și ea îmi arătă cu capul 
spre puişorii de mosc care dormeau într-un coș 
după cuptor. Să ştiţi, Anton Nikolaevici, noap- 
tea îmi cer de mincare din sfert în sfert de oră. 
E un adevărat coșmar! Lapte de la sărmana 
văcuţă spintecată mai avem numai pentru două 
zile. Ce o să facem mai departe? Vă rog să-l 
rugaţi şi să-l convingeţi pe Iuri să plecăm 
de-aici. 

— Liniştiţi-vă. Totul o să se aranjeze. O să 
găsim şi laptele necesar și ursul va fi împuşcat 
de către Vasili. O să-i aduc aprobare de la di- 
recțiune. Să plecaţi de-aici, nu e cazul, nu e 
voie. Animalele din crescătorie sint date în 
seama dumneavoastră. Și-apoi sînteți amîndoi 
trimişi aici pentru munca de cercetare. 

— Nu ştiu, nu mai știu nimic! zise ea, lă- 
sindu-și capul pe pernă şi începînd să plingă. 

I-am adus apă. 

— Mă iertaţi, am devenit nervoasă, mai zise 
ea, în timp ce luă paharul cu apă. Să știți că 
tot o să plec de-aici! Iuri este un pasionat, 
sau dacă vreţi, un obsedat. Eu sînt o femeie 
normală, obișnuită. 

Am dat din umeri şi am plecat către rîu. 

Iuri lurievici lua probe de plancton. Ca întot- 
deauna, se bucură mult cînd mă văzu. Pe 
faţă însă i se putea citi un fel de neliniște. 

— Cum se mai simte ? întrebă el timid. 

— Nina Alexeevna m-a rugat să vă conving 
ca să plecaţi de-aci. 

— V-a spus ea asta? V-a spus-o chiar dum- 
neavoastră ? Dumnezeule! Nu vrea să înțe- 

leagă nimic. Desigur că n-o să plecăm nicăieri, 
însă mă simt jenat de intenţiile ei. 

— Daţi-mi voie să vă ajut, la luarea pro- 
belor, Iuri lurievici... 

Pe rîu, prin mulțimea de buşteni ce plu- 
teau la vale, se mai puteau zări pe ici, pe 
colo, sloiuri de gheață încă destul de groase, 
pe care erau stivuiți buştenii mari. Probabil 
gheața s-a păstrat intactă toată iarna sub trun- 
chiurile grele, stivuite. Cînd apele cele mari 
năvăliseră, sloiurile s-au desprins de la mal şi 
au pornit la vale cu lemnele pe ele, ca nişte 
plute enorme. Se pare că acestea veneau de 
undeva de departe, dinspre partea de sus a 
rîului, de la poalele munţilor înzăpeziţi. 

— Iată ce se face ! Iată cîte se mai întîmplă ! 
zise cu amărăciune [Iuri lurievici, uitîndu-se 
către apa riului. Atita forfotă, atita circulaţie, 
tocmai acum în toiul depunerii icrelor. 

Era spre seară. Soarele se pregătea pentru 
asfinţit. Dintr-o dată ne strigă neliniștită Nina 
Alexeevna : 

— Nadiușka e cu voi ? 

— Nu, n-a fost aici. 

— Păi atunci ce staţi ? răcni ea şi mai spe- 
riată. Nu-i de găsit nicăieri! Înţelegeţi? Nu 
cumva o fi intrat în taiga? Dar dacă ursul... 

Am fugit în căutarea Nadiușşkăi. 

Am cotrobăit prin grajd, prin ţarcul anima- 
lelor captive, prin baie, prin şura cu fin, prin 
podul casei. Am controlat tufărișurile din 
preajmă, am dat fuga în luncă, la piriu, am 
cercetat malurile, am strigat-o cît ne-a ţinut 
gura, însă totul a fost zadarnic. Nina Alexe- 

evna era convinsă că ursul a tăbărit peste 
fetiță. Iuri Iurievici se făcu alb ca varul la 
față. Cercetă înfrigurat marginile pădurii, stri- 
gind-o pe Nadiușka. Nici eu nu eram în apele 
mele. De obicei, fetița nu se îndepărta niciodată 
de casă. Acum însă răminind singură, fără 
maică-sa, cine ştie ce-i mai trăznise prin cap... 

Încercam să-l fac să înțeleagă și pe cîinele 
Nocika că trebuie neapărat s-o găsim pe Na- 
diușka. Ciinele se holbă mirat la mine, fâră 
să dea semne prea mari de neliniște. „În cele 
din urmă, înţelegind că toți aleargă disperaţi, 
căutînd ceva, găsi de cuviință că nu e frumos 
să stea locului. Se năpusti în iureș spre pădure. 
Acolo descoperi o veveriță cățărată pe un brad 
şi începu s-o latre furios. 

Eu am hotărit să mai cercetez cu atenţie 
încă o dată toate acareturile. Mă uitai în şo- 
pronul în care noaptea dormeau găinile. Aces- 
tea se cocoțaseră deja pe stinghiile lor, pre- 
gătindu-se pentru somn. Într-o ladă bătută în 
perete, ce servea drept cuibar pentru găini, am 
zărit o mînuţă de copil ieşită puţin în afară. 

Nadiușka, ghemuită în cuibar, dormea adînc. 
Fericit, am luat-o uşurel în braţe. Ea nu se 
trezi, ci numai respiră adînc. În casă, cînd fu 
înconjurată de toți şi cînd Nina Alexeevna 
scotea strigăte de bucurie, fetița deschise ochii 
şi zimbi sfioasă. 

— Ce-ai căutat la găini, prostuţo ? o întrebai. 

— La găini? Păi să stau de vorbă cu ele, 
ne lămuri ea după ce se mai dezmetici. Le 
povesteam despre mămica. Le-am spus şi des- 

pre Gromila. Ele mă ascultau atente. Apoi am 
adormit. 

— Te duci des acolo ? 

— Cînd mi-e urit, atunci mă duc. 

— Lasă, că acum n-o să te mai pierd din 
ochi, promise Nina Alexeevna. 

Eu şi cu Iuri Iurievici mai aveam de rezolvat 
o problemă dificilă ; aceea de a procura lap- 
tele necesar micuţilor pui de mosc din casă. 
Laptele îl puteam găsi numai la pădurarul Ig- 
nat, care locuia la 5 km mai la vale de noi, 
pe malul rîului de pe domeniile pădurilor de 
stat. Mai de mult, acolo era un fel de cătun 
numit Sosnovka, locuit de tăietorii de lemne. 
Cum însă acest sezon se isprăvise, oamenii 
s-au risipit plecînd care încotro, rămînînd doar 
singura familie a pădurarului. Sosnovka era 
despărțită de cantonul nostru de un munte 
înalt şi stîncos. Stinca abruptă se ridica din 
apă, formînd un zăgaz de netrecut. Acum, cu 
venirea apelor mari, la Ignat nu se putea merge 
decit prin taiga. În felul acesta, trebuia făcut 
un ocol mare pe o potecă ce urca în munte, 
care apoi, şerpuind, cobora către Sosnovka. 

Eu mă pregăteam să merg spre oraş, pe 
cînd bietului Iuri lurievici îi revenea sarcina 
să se ducă pe jos peste munte să procure lap- 
tele. Nina Alexeevna nici nu voia să audă ca 
soțul ei să se ducă pînă acolo prin taiga. 

— Dar ursul ? exclamă ea îngrozită. Dacă te 
va ataca ? Sau dacă ne va ataca pe noi în lipsa 
ta ? Nu, nu, nici să nu vă gîndiți ! 

Încercai s-o liniştesc, asigurînd-o că îi las 
lui Iuri Iurievici carabina, lar după întoarcerea 

mea din oraș, adică pe viitor, vom merge îm- 
preună după lapte. 

A doua zi de dimineaţă, impreună cu luri 
Iurievici, am pormit-o pe cărăruia îngustă spre 
Sosnovka. Eu o duceam de dirlogi pe Zorka, 
gata înșeuată. Iuri Iurievici, înainte de-a porni 
la drum, îşi trecu carabina pe după git. Apoi 
imi şopti : 

— Să ştiţi că habar n-am cum se trage cu 
puşca. Ca să n-o mai port degeaba, am s-o las 
în nişte tufărișuri. 

Am fost de acord cu dînsul, în sensul că dacă 
e să fii atacat prin surprindere de către urs, 
nu mai ai ce face cu arma. După ce am cotit, 
scăpind de privirile Ninei Alexeevna care-și 
lăsase cu mare stringere de inimă soțul să 
plece la drum, noi am dosit pușca după căpri- 
orii şopronului. 

Însoţindu-l pe Iuri Iurievici pînă la suișul de 
munte, încălecai iapa și o luai pe-o altă 
potecă ce ducea spre valea Indeia, potecă ce 
trebuia să mă ducă către dealul, după care 
era situată localitatea Stolbi. 

Poteca se pierdea uneori din cauza ierbii 
înalte. Din această iarbă abia i se mai vedeau 
urechile Zorkăi. Îndeosebi, iarba înaltă şi 
crudă se înălța prin poieni. Ea creştea şi prin- 
tre plopărişul tînăr care se ridica aici pe ve- 
chile porţiuni distruse de incendii. 

Zorka mergea sigură. Poteca îi era cunos- 
cută. Pe mine mă năpădiseră căpuşele. Să mă 
descotorosesc acum de ele nu avea nici un 
rost. Se agățau altele la loc. 

Pe valea Indiei pătiundeam cu greu prin 
pădurea întunecoasă de foioşi. Întîlneam în cale 
urme ale diferitelor animale, însă acum nu le 
dădeam prea mare importanţă. Mintea îmi era 
concentrată asupra întimplărilor ivite în viața 
mea, în ultimele săptămîni. Nu ştiu cum, dar 
am fost luat aşa, ca de un curent de apă, care 
m-a atras stăruitor să mă bag în viaţa altora. 
Mai devreme sau mai tîrziu va trebui să vină 
şi deznodămiîntul. Frosea îmi cerea să gră- 
besc acest deznodămînt. Eu nu mă putui ho- 
tărî. Acum însă sînt convins că treaba asta ar 
fi o nebunie curată. Să plec cu Frosea, s-o 
„fur“ cum spunea ea, asta înseamnă să-mi dez- 
echilibrez viaţa, să-i stric lui Vasili căsnicia, 
şi s-o fac nefericită pe Frosea. Îmi răminea 
deci un singur lucru de făcut: Să plec din 
Kandalak. Mă gindeam să-i cer direcțiunii să 
mă mute în Berla la Inokenti. Acolo o să-mi 
propun și o să am în vedere alte itinerarii 
noi, o să încep noi studii, cercetări și obser- 
vaţii. Asta însă trebuie făcut acum, pînă încă 
nu e tîrziu în ce priveşte schimbarea locului de 
cercetare. 

Ideea aceasta îmi suriîse şi parcă îmi mai 
ușurase inima. Dar undeva, în străfundul su- 
fletului, mă durea nespus. Pasămite, fugeam 
de iubire... 

Poteca urcase pe spinarea muntelui, de unde, 
după o cotitură, se putea vedea printre arbori 
cum se întinde taigaua în vale. Șirul de mo- 
vile ce alternau cu vilcelele întunecate, păreau 
asemănătoare şi fără de sfirşit. Eu însă eram 
convins că, dacă te-ai fi uitat mai atent şi mai 

profund prin această perdea, prin acest în- 
veliş al taigalei, dacă ai fi dat cu mîinile la 
o parte crengile arborilor, aşa cum dai iarba 
din luncă, ai descoperi după această cortină, o 
altă lume, o altă viață cu totul aparte. 

Pădurii întunecate de brazi, îi luă locul un 
crîng luminos de arbuşti cu felurite poame pă- 
dureţe. De trunchiurile roşietice ale pinilor era 
agăţat hameiul siberian, licheni înfloriţi şi 
mușchiul de culoarea smaraldului. Rideau în 
soare, veșnic înverziți, merişorii de coacăze. 
Pe ici, pe colo, de prin curpenii de volbură, se 
zăreau flori miniaturale de culoare roz, sfi- 
oase ca nişte picături de rouă. 

Pretutindeni, pe povirnișurile abrupte au 
tîşnit spre lumina soarelui frînturi din diferite 
specii de floră muntoasă. Pînă şi piatra aici 
își are particularitățile ei. Parcă ar fi vie, parcă 
ar respira! Are o culoare roz, plăcută şi 
caldă. De ea se prind cu ușurință diferite ier- 
buri şi arbuști. Chiar și enormii pini ai căror 
coroană seamănă cu nişte nouri verzui și ai 
căror rădăcini împlîntate adînc printre crăpă- 
turile stiîncilor, încolăcindu-se între ele, for- 
mau un tot armonios cu aceste blocuri de 
piatră. 

Sub coama lanţului de movile, creştea gingașş 
caprifoiul de Altai. El încă mai înflorea. Flo- 
rile sale de culoarea galbenului deschis, învio- 
rau locurile cenușii, golaşe. 

lată-mă ajuns pe creastă. De-aici zăresc 
pentru prima dată coloşii de sienit, risipiţi pe 
mijlocul acestei nesfirșite taigale. Lor li se 
mai spune aici „stolbi“, adică stilpi. Aceştia 

se înalță maiestuoși, semănînd cu niște uriași 
pietrificați. Fiecare dintre ei îşi are trăsăturile 
sale fantastice. Par nişte monștri preistorici, 
rătăciți prin largile spaţii siberiene, încă din 
negura vremurilor, pietrificîndu-se apoi pe 
aceste vaste şi tăcute locuri ale taigalei. 

Zările în depărtare sînt acoperite de un văl 
subțire de ceaţă. Ele te atrag în mirajul lor ca 
o fata morgana. Despre ele, despre taiga, des- 
pre munți şi despre rîuri, se pot scrie poeme 
măreţe ! 

Ce păcat că nu sînt și poet... 

Se făcu o căldură insuportabilă. 

Zorka sforăia obosită, dînd din cap şi din 
coadă, apăriîndu-se de armata de muscoi ce-o 
năpădiseră. Pe creastă, sus, vintul a mai gonit 
din puzderia de giîngănii lacome de sînge. Eu 
mă dezbrăcai ; şi în timp ce calul se odihnea, 
am început să-mi descotorosesc corpul de că- 
puşe. Taigaua aceasta nu te lasă așa de uşor 
să pătrunzi în ea. Îţi cere tributul. Și acest 
tribut, deocamdată, erau acele scîrboase insecte, 
de toate soiurile : și muşte, şi țințari, şi păian- 
jeni, şi căpuşe, şi streche, şi cîte altele! Toate 
astea se năpusteau sălbatic să te înțepe şi să 
te ciupească. Uneori îţi intrau adînc în piele, 
pătrunzînd chiar şi prin îmbrăcămintea de pe 
tine. 

Către seară am reușit să ajung în acel sector 
al rezervației în care se îngrămădiseră cei mai 
înalți coloşi de piatră. Aici era situat raionul 
turistic „Stolbi“, renumit pentru escaladările 
ce se practicau pe stîncile sale uriaşe. 

La stația meteorologică, care nu era departe 
de aceşti giganţi de piatră, urma să rămîn peste 
noapte. 


CAPITOLUL VIII 


DESPRE ELENA ALEXANDROVNA, con- 
ducătoarea staţiei meteorologice, auzisem mai 
de mult. Dînsa, prin propriile resurse își ame- 
najase acolo, la ea, un adevărat colț. viu, care 
atrăgea atenția multor turişti. Ei i se adu- 
ceau feluriți pui de sălbăticiune, găsiți întîm- 
plător prin pădure, pui rătăciţi de părinții lor. 
Ea îi îngrijea şi se străduia să-i îmblinzească. 
Aceste animale trăiau apoi foarte mult timp 
prin jurul staţiei. Unele libere, altele în cușcă. 

Pe stăpîna acestei mici grădini zoologice am 
cunoscut-o nu după mult timp de la sosirea 
mea în staţie. 

Ea se întorcea de la oraș, călare pe un bi- 
diviu mărunţțel de rasă mongolă, împovărat de 
colete şi desagi. Căluţul era pag, cu pete mari 
cafenii pe tot corpul. Coada îi era tăiată pînă 
sus la noadă. Acesta se apăra în permanenţă, 
dar fără prea mari rezultate, de roiurile de 
muşte și streche, cu bucățica-i cartilaginoasă 
ce-i mai rămăsese. 

Călăreața era însoțită de o întreagă suită 
„marcantă“ : erau doi pui de ren, neajutoraţi 
şi clăpăugi, cu picioarele înalte, subţiri și pu- 

țin răşchirate ; un pui de elan, cu un clopoțel 
la git, cu coama roșcată şi zbirlită, cu botul 
ascuțit şi fără cornițe; un pui de cerb nor- 
dic, cu blănița deschisă, stropit țipător pe am- 
bele părți ale coastelor cu nişte pete de cu- 
loarea violetului, ale cărui cornițe, deşi mici, 
începuseră să se ramifice. Toţi aceştia o urmau 
pe Elena Alexandrovna liberi, fără să fie mă- 
car legați unul de altul. Micile sălbăticiuni mer- 
geau țanțoşe în preajma căluțului. Acesta le 
privea chiondoriș. Furios că unele din ele vo- 
iau să i-o ia înainte, se repezea să le muște. 

Ajungînd acasă, Elena Alexandrovna descă- 
lecă sprintenă. Acum o puteam studia mai în- 
deaproape. Avea un profil aspru. Nasul puţin 
coroiat, ochii căprui, de la care porneau spre 
timple frînturi de riduri subțiri. Părul on- 
dulat, de culoare castanie, şi-l purta scurt; 
adeseori şi-l arunca pe spate cu o singură zvic- 
nitură de cap. În general, avea o figură uscă- 
țivă, ageră şi îngrijită. 

Stăpina casei a scos din desagă o piine, a 
frînt-o în cîteva bucăţi, din care o bucată i-o 
dete calului, iar restul fu împărţit animalelor 
care o înghesuiră, așteptindu-și porția cu ca- 
petele ridicate. Probabil acesta era singurul. 
motiv pentru care se țineau scai de dînsa. 

— Ei, hai, gata, v-am dat la toți! Ajunge! 
Acum vă puteţi risipi, le mai zise ea veselă 
însoţitorilor săi, care continuau să cerșeasșcă. 

— Păi tu, Olcea, eşti cam obrăznicuţă, făcu 
Elena Alexandrovna, plesnind cu palma peste 
botul pufos al unei tinere ciute care, la marea 
înghesuială, şi-a permis să-i lingă obrazul stă- 

pinei sale. Să ştii că astăzi nu mai dau su- 
pliment. Marş, în taiga ! 

Văzindu-mă și ghicindu-mi nedumerirea, rîse 
zgomotos. 

— De fiecare dată se întimplă la fel. Stau 
şi mă aşteaptă pe poteca de la marginea pă- 
durii pînă ce mă întorc de la oraș. Și să încerci 
numai să te întorci cu mîna goală şi să nu le 
dai nimic acestor mincăi ! 

Ne-am salutat şi eu mă prezentai: Îmi 
scutură bărbăteşte mîna, și mă rugă: 

— Fiţi așa de amabil și ajutați-mă să des- 
povărez căluţul meu cocoșat. Am aici alimente 
pentru „elevii“ mei : carne, pîine, crupe, dul- 
ciuri etc. 

Dădeam jos de pe spinarea calului diferite 
sacoşe, pacheţele, săculeţe. Ea slăbi chinga și 
dete jos şaua. 

Mă uitai la cal și mă minunai! Fără şa, 
acesta semăna într-adevăr cu căluţul cocoşat 
din poveste. Șira spinării, puţin curbată, forma 
o mică cocoașă, iar coada ciopirţită îi accentua 
urîţenia bietului animal. 

— L-au sluţit niște infractori din aceea ple- 
toși, mă lămuri stăpîna casei, atingindu-i cu 
mîna bucăţica de coadă rămasă. L-au prins în 
luncă şi i-au tăiat din prelungirea cozii, numai 
așa, ca să-şi bată joc de bietul animal. Dar cu 
toată această tentativă de a-l sluţi, am impre- 
sia că năzdrăvanul meu a devenit mai frumos 
acum. 

— Cine sînt aceşti „pletoşi“ ? 

— Există pe-aici prin împrejurimi o gașcă 
de huligani. Tot ei au sluțit-o şi pe Olcea, și 

ea îmi arătă cu capul spre puiul de cerb, care 
încă își mai aștepta cu încăpăţinare suplimen- 
tul. Au miînjit-o cu cerneală. Vedeţi cum arată? 
Am încercat s-o spăl, dar degeaba, nu iese. 

I-am ajutat la căratul alimentelor în casă. 
Lîngă prag, legat cu un lănțug, şedea lungit cu 
botul pe labe un cîine mare ciobănesc. Acesta 
mă privi duşmănos cu niște ochi scăpărători, 
urmărindu-mi fiecare mișcare. 

— Stai cuminte, lupule, îi porunci stăpîna, 
sînt de-ai noştri. 

— Seamănă leit cu un lup, observai eu. 

— Păi, e chiar lup sadea. Era cît un ghemo- 
toc cînd mi-a fost adus. Mie îmi este foarte 
credincios. Pentru alții, poate fi periculos. 

Ceva mai departe de casă, între nişte tufă- 
rișuri, se zăreau înşirate cuști mari. În ele 
zbenguiau veverițe, ciripeau păsări. Ceva mai 
la o parte, într-o cușcă spațioasă, văzui o pi- 
sică mare, cu coada scurtă, cu ciucuri negri pe 
la urechi. Era un ris. El şedea lungit pe acope- 
rişul căsuţei sale, uitindu-se absent la vizita- 
tori cu niște ochi mari ca de gheaţă. În această 
micuță grădină zoologică erau o mulțime de tu- 
rişti, care studiau şi fotografiau animalele. 

— Aceasta-i Diksy, mi-o prezentă stăpîna. 
Și ea îşi aşteaptă porția. 

Elena Alexandrovna deschise uşița de la 
cușcă, intră înăuntru, adresîndu-i-se risului cu 
multă duioşie, chemîndu-l. Acesta, domol, se 
dădu jos de pe acoperișul căsuței-miniatură, se 
apropie de stăpină, îi linse mîna şi, alintîndu-se, 

începu să toarcă gingaș; Sfîrr, mîrr. Apoi se 
ridică şi o îmbrăţişă pe Elena Alexandrovna cu 
lăbuţele de dinainte. 

Elena Alexandrovna o scărpină puţin după 
ureche, drept pentru care Diksy îşi închise 
ochii de-atita plăcere. Primind după asta o bu- 
căţică de carne, animalul o înghiţi pe loc, 
după care începu să toarcă și mai vîrtos. 

Scăpînd anevoie din îmbrăţişările sălbăticiu- 
nii, Elena Alexandrovna ieşi din cușcă. 

— Am treburi destule, zise ea, dar cei care 
îmi dau mai multă bătaie de cap, sînt gotcanii. 

În cuşca cocoşilor de munte, se jucau cinci 
puişori pufoşi, cu ochișorii cît o mărgică nea- 
gră. Începutul penajului lor de culoare galben- 
verzuie, era desenat cu motive negre. Multi- 
plele linii şi punctuleţe de pe spatele lor, se- 
mănau cu o tablă de şah. 

Puişorii de gotcă se încălzeau la razele soare- 
lui, aranjindu-și penele, ciugulindu-se între 
ei şi vorbind în limba lor : piu, piu... 

La un moment dat, puii alergară spre colţul 
cușştii, unde, într-o ladă, şedea o gotcă mai 
mare. Ei încercară să se urce la ea în cuibar. 
Aceasta îi goni, lovindu-i cu clonţul. Puișorii 
se retraseră mîhniţi, piuind jalnic. 

— Aceasta e o gotcă-mașşteră, îmi explică 
stăpiîna. Se numește Detka. Cloceşte ouă de 
găină domestică. Puişorii mi-au fost aduși 
de curînd din taiga de către nişte copii. 
Gotca, după cum vedeţi, refuză să le acorde 
vreo atenţie. Nu-şi părăseşte clocitul. 

Unul din pui descoperi un viermișor în 
iarbă. Omida avea culoarea galbenă. Puiul 

speriat — probabil că nu mai întîlnise așa 
ceva — își întinse gitul și scoase un piuit pre- 
lung, care, după cite constatai, semăna cu 
ceva a mirare : ti-ip, ti-ip. Spre dinsul aler- 
gară ceilalți puişori şi încercuind omida, înce- 
pură să repete cu toții în cor același piuit. 
Unul din ei, mai curajos, lovi omida cu ciocul, 
apoi sări precaut în lături. 

Nu-mi putui stăpîni rîsul. 

— Vedeţi, ei îşi au limbajul lor, zise gos- 
podina. Să știți că mai avem aici şi un cocoș 
de munte pe care l-am îmblinzit. E matur 
acuma. Se numește Fitka. El își manifestă 
impresiile în diferite sonorități. Acum Fitka 
lipseşte, a plecat încă de dimineaţă în taiga. 
Către seară, sper, să se întoarcă acasă. O să 
vi-l arăt şi dumneavoastră. 

Noaptea am dormit în fiînărie. Înainte de 
a mă culca, am controlat-o pe Zorka. Aceasta 
păştea liniştită pe luncă. În jurul ei se strîn- 
seseră curioase micuţele sălbăticiuni îmblîn- 
zite. Zorka îşi ciulea supărată urechile, în 
semn că nu-i face nici o plăcere să stea de 
vorbă cu ele. În schimb, ea se mirosi priete- 
nește cu năzdrăvanul cocoșat. Ba îl lăsă chiar 
pe acesta să-i scarpine ceafa cu dinţii. 

Dimineața m-am îndreptat către birourile 
conducerii rezervației. Directorul fiind plecat 
în deplasare, am fost primit de adjunctul său 
din acest sector de cercetare. Era un om în 
vîrstă, cu fața zbircită, dar cu nişte ochi vii, 
pătrunzători. 

L-am informat despre munca mea şi i-am 
transmis rugămintea lui Vasili în legătură cu 
împuşcarea ursului carnivor. 

— Fără permisiune specială nu este posibil, 
făcu acesta. În rezervaţie, afară de lupi, nu 
avem voie să ucidem nici o vieţuitoare. O să 
întrebăm Moscova şi sper să obținem această 
dezlegare. În cazul acesta, ursul va fi împuş- 
cat pentru scopuri științifice, de cercetare. 

În ce priveşte discuţia mea angajată, referi- 
toare la problema transferării mele la un alt 
canton, se încheie nefavorabil. Adjunctul, după 
ce mă ascultă, observă aspru: 

— Nu, dragul meu, asta nu e posibil. Nu 
se poate ! Lucrurile trebuiesc luate mai în se- 
rios. Vedeţi, tocmai de aceea li se spune 
acestor itinerarii de urmărire şi control „iti- 
nerarii stabile“. Deci ele nu se pot schimba 
după pofta fiecăruia. Aţi început cercetările 
în Kandalak, acolo le veţi şi continua. Ce 
anume nu vă convine acolo ? 

Nu știam ce'să-i răspund. Nu puteam să-i 
explic că m-am îndrăgostit de Frosea şi că din 
această cauză nu mai pot rămîne acolo. 

La direcțiune, am fost împovărat cu tot fe- 
lul de dispoziţii, cu multiple fişe de observaţie, 
cerîndu-mi-se să comunic mai des despre mer- 
sul cercetărilor. În biblioteca rezervației, mă 
năpustii cu lăcomie asupra ziarelor şi reviste- 
lor de specialitate. La noi, în Kandalak, poșta 
venea foarte neregulat, așa încît cu multe nou- 
tăți cotidiene nu mai eram la curent. 

Spre sfîrşitul zilei am reuşit să ies în oraş 
şi să-mi cumpăr o sumedenie de cărți. Seara, 

izbutii să-mi procur un bilet la cinematograf. 

Mă întorceam spre casă pe la orele 21. În sta- 
ţia de autobuze cu direcţia spre Stolbi, era 
o mare îmbulzeală. Astăzi fiind sîmbătă, foarte 
mulți orăşeni plecau din vreme spre pădurile 
rezervației, ca să întîmpine, după tradiţie, 
acolo sus, pe unul din acești coloşi de piatră, 
un răsărit de soare duminical. 

Nu era greu aici să-i distingi pe pasionaţii 
escaladori ai acestor giganți stîncoşi. Purtau 
în picioare cipici de cauciuc, uneori galoșşi. 
Pe cap purtau fesuri de culoare roșie, sau erau 
legaţi cu diferite basmale colorate. Șalvarii 
largi erau încinşi cu centuri late de culoare 
roz, pe care le foloseau în timpul urcuşului 
şi drept coarde. 

Ceva mai la o parte, îți atrăgea atenția un 
grup de tineri gălăgioși. În mijlocul acestui 
grup cînta la chitară un tînăr slăbănog. Avea 
o înfăţişare rigidă. Purta favoriţi şi mustă- 
cioară. Era îmbrăcat cu o cămaşă de mătase 
roşie şi cu o vestă țigănească de culoare al- 
bastră. În picioare purta nişte tîrlici cafenii 
cu desene gălbui în formă de semilună pe ei. 
Uscăţivul semăna mai mult cu un toreador 
scăpătat. 

Trăgind neglijent dintr-o ţigară, o fată înaltă 
se uita fix la el. Aceasta avea părul negru, 
pieptănat frumos, a la „babeta“. Purta o ro- 
chiță scurtă, de culoare aurie, ce se mula 
pe corpul ei bine făcut. Faţa îi era palidă și 
fardată, purtind o grimasă de aroganță, care 
uneori se preschimba într-un ris forțat şi 

străin. Privirea ochilor ei negri purta ampren- 
ta unei totale oboseli. Ea îl studia atentă pe 
acest fante pierde-vară din fața ei. Uneori 
se răsucea către prietenii din jur, aruncîndu-le 
scurte replici. 

Vocabularul ciudat, cît şi privirea ei întu- 
necată, îi dădeau o înfăţişare de om bolnă- 
vicios. 

O altă fetișcară din acest grup se dovedi 
a fi mai veselă, mai gălăgioasă. Avea nasul 
puţin cîrn, obrajii rumeni și buzele cărnoase 
ca de copil. Era încă foarte tînără. Asta o 
dovedeau codițele-i bogate, prinse ca la o şco- 
lăriţă cu o fundiță albă şi aruncate pe spate, 
cît şi ochii ei albaștri ce priveau cu naivitate 
la cele ce se petreceau în jur. 

Tot acest grup se înghesui în jurul unui flă- 
cău îmbrăcat într-o cămașă ţipător de colo- 
rată, care dansa în zdrăngăneala chitarei un 
twist deşanțat. 

— Tii, ce mai ţopăie Bormota! exclamă 
extaziat un flăcău tomnatic. Avea părul negru 
şi creț. Era deşirat, cu fața aşa de măslinie, 
încît aducea a țigan. Dă-i mai tare, băă! Miş- 
că-ți copitele mai iute, ţine tactul, Bormota! 

Neputindu-se abţine, începu și el să danseze. 
Avea atirnat de git un linguroi de aluminiu, 
iar de briu o tigaie. Aceste accesorii se bălă- 
băneau şi zdrăngăneau în tactul dansului. 

— Aşa, Abrek, dă-i mai tare, bate tactul! 
se auziră voci de încurajare. 

În jurul lui se adunară o mulțime de spec- 
tatori gură-cască. 

L-am întrebat pe unul din acești specta- 
tori, de ce acest flăcău numit Abrek, s-a echi- 
pat cu veselă de bucătărie ? 

Acesta, un om mai în vîrstă, cu o pălărie 
pe cap, spectator ce nu privea cu simpatie fe- 
lul în care se dansa, îmi răspunse zimbind: 

— Păi, nu ştiați? Performanța cea mai 
spectaculoasă a unui escalador, este aceea de 
a-și prepara la repezeală, acolo sus, în vîrful 
„stilpului“ o papară sau chiar o ciorbă. Toc- 
mai de aceea se şi împopoţonează cu astfel de 
fleacuri. Vă rog să mai observați  îmbrăcă- 
mintea lui. Vedeţi ce pantaloni poartă? 

Peste pantalonii lui Abrek, vechi şi mur- 
dari, erau aplicate, mai ales la spate, petece 
colorate prevăzute cu niște ciucuri uzaţi şi je- 
goşi. În timpul dansului, ciucurii, împreună 
cu linguroiul şi tigaia, săltau în ritmul dansu- 
lui, făcîndu-l pe flăcău să semene cu un şaman. 

— Căţărătorii pe stîncă, atunci cînd coboară, 
mai alunecă cîteodată şi pe fund; de aceea 
își petecesc turul pantalonilor, mă lămuri ve- 
cinul „meu de discuţie. Însă să nu cumva să 
vă închipuiți că aceştia pe care-i vedeți sînt 
alpiniști adevăraţi. și omul se aplecă spre 
urechea mea şi-mi şopti : Căţărătorii pe stînci 
sînt sportivi de clasă, oameni adevărați. Aceștia 
pe care-i vedeţi sînt nişte borfaşi. 

Vasăzică aşa arată „pletoşii“ despre care 
mi-a vorbit Elena Alexandrovna ! 

— Uitaţi-vă la găliganul acela care se tot 
biţiie, îmi mai șopti vecinul meu, acesta e re- 

numit aici ca cel mai mare parazit. Ceilalţi 
sînt escroci, tilhari, impostori. Dracu să-i piep- 
tene pe toți! 

Și parcă ar fi fost înţepat cu un virf de 
ac, omul nostru tresări brusc, îşi pipăi buzu- 
narele de la haină, apoi făcindu-şi loc cu coa- 
tele, ieşi grăbit din această gloată. 

Bormota continua să se biţiie, strimbiînd din 
gură şi din şolduri, scuturindu-și chica enormă 
şi murdară. Faţa lui bolnăvicioasă se îmbu- 
jorase puţin din cauza efortului depus. Dege- 
tele rășchirate de la miinile păroase i se miş- 
cau ciudat, iar labele mari ale picioarelor se 
contorsionau şi ele monstruos. 

— Aurika, Aurika ! Trage-i și tu, Aurika ! 
răsunară în cor glasuri ațîțtătoare. Și în cerc 
se năpusti într-un tempo aproape dement, schi- 
monosindu-se dezgustător, fata cu rochița au- 
rie. 

Sosi şi următorul autobuz. 

— Păzea, fraților! strigă unul din ei. Şi 
toată această gălăgioasă şleahtă se năpusti pen- 
tru a-și ocupa locuri în autobuz. 

S-a produs înghesuială, îmbrînceli. Nimeni 
nu-și mai respecta rindul la urcare. Cu mare 
greutate reușii să mă urc abia în ultimul au- 
tobuz. 

Cînd m-am apropiat de stația meteorologică, 
venind pe poteca turistică, observai că deşi era 
tirziu, aici mai ardeau luminile, în timp ce 
motorul electric mai funcţiona, ţăcănind rit- 
mic şi măsurat. N-am mai deranjat-o pe stă- 
pina casei și mă culcai în fînărie. 

Cînd se crăpă de ziuă, eram deja în apro- 
pierea celui de-al doilea „stilp“, de pe înălți- 
mea căruia voiam să intîimpin răsăritul soa- 
relui. 

Grupuri de turişti, cu torţe aprinse în miini, 
urcau pe stînci. La poalele acestora, ardeau 
focuri. 

Apropiindu-mă de un grup, care tocmai își 
servea micul dejun, o zării printre ei şi pe mi- 
cuța fetişcană cu fundiţă albă. Ea ridea zgo- 
motos, din ce în ce mai tare, cu un ris molip- 
sitor. 

Acolo, lingă foc, se mai zărea silueta unei 
păsări cenușii, de mărimea unui curcan. Pa- 
sărea avea gitul întins, ciugulind din palma 
unui turist niște prăjituri. 

Flacăra focului îi juca pe guşa-i verzuie ca 
de smarald, luminîndu-i roşeaţa din jurul ochi- 
lor. Pasărea îşi desfăcuse coada-i neagră în- 
tr-un evantai larg, zimțat pe margine cu dun- 
gulițe albe marmoreene. Pe spate i se distin- 
geau pregnant pete strălucitoare. 

Nu mai încăpea nici o îndoială că acesta era 
Fitka, cocoșul de munte, îmblinzit de către 
Elena Alexandrovna. 

Descoperind în apropiere un rucsac, Fitka 
îşi băgă, curios, capul în el. 

Răsună un ris şi mai puternic în rîndul tu- 
riștilor. 

De spaimă, sau poate că nu mai avea nevoie 
de mîncare, cocoșul își întinse aripile sale 
mari şi zbură zgomotos spre un copac din 
apropiere. 

— Încotro, Fitka ? se auziră strigăte de în- 
tristare. 

Se pare că Fitka era cunoscut aici de toți. 

După cîteva minute, cocoşul de munte tăie 
poiana, zburînd grav către stația meteorolo- 
gică. 

Se lumină de ziuă. Am trecut pe lingă un 
alt foc, aproape stins, în jurul căruia, în po- 
ziții diferite, dormeau borfaşii. Lîngă foc zăceau 
aruncate cutii goale de conserve şi sticle în 
care fusese votcă. 

Mi-am ales calea cea mai accesibilă pentru 
a mă urca pe unul din „stilpi“. Desigur că 
aici erau şi alte căi, ceva mai complicate, dar, 
cum era şi firesc, ele erau preferate de către 
adevărații cățărători. 

Abia urcat sus, unde mulțimea deja se îm- 
bulzea, văzui la orizont cum de după cea mai 
îndepărtată coamă de munte se ridica discul 
auriu al soarelui. Culorile cerului dinspre par- 
tea răsăriteană se schimbau treptat, pînă ce 
razele strălucitoare le șterseră definitiv. În 
mijlocul taigalei, parcă trezite la viață, trupu- 
rile pietrificate ale giganţilor-santinele deve- 
niseră trandafirii. În acest fapt al dimineţii, 
oglinda fluviului Enisei sclipea în depărtare 
ca o lamă de cuţit. Iar atunci cînd razele soa- 
relui apărură în toată splendoarea lor, gonind 
umbrele întunericului de pe crestele nesfîrşitei 
taigale, prin pădure şi pe la poalele munților, 
începură cîntecele voioase ale păsărilor. 

Din virfurile acestor coloşi, răsunară de la 
un capăt la celălalt chemări şi strigăte ome- 
neşti : „A-uu... a-auuu...“ Pe treptele şi terasele 

acestor giganţi se puteau deja distinge siluete 
de oameni. 

Coborînd, am observat pe una din terasele 
stîncii doi tineri. Era Aurika şi feciorul cel oa- 
cheş și voinic. Ieri, flăcăul se afla în grupul 
borfașilor. Îmi amintesc cum aceștia îl strigau 
în bătaie de joc: Alioșka-fraierul. Fraier, în 
jargonul tilhăresc, i se atribuie acelei persoane 
care nu face parte integrantă din banda lor. 

Fata scruta întinderile taigalei. El îi pusese 
mîna pe umăr şi îi spunea ceva. Vorbea foarte 
aprins. 

Coboram poteca în urma lor şi, fără să vreau, 
auzii un crîmpei din această discuţie. 

— Ascultă, Dina, e o cinste să lucrezi acolo! 
Vei fi pe post de macaragiu. 

— Te pomenești că o să ne oblige şi la în- 
treceri ? rise ea. 

— Acolo toţi se întrec în muncă. Ce rău 
vezi în asta ? 

— Du-te, domnule, de-aci! se răsti Aurika, 
dîndu-i la o parte mîna de pe umăr. Lămu- 
reşte-te, înțeapă pe cine vrei. Pe mine să mă 
lași în pace... Auzi? 

- De ce oare i-o fi spunînd Dina? Cine e 
acest Alioșka şi de ce e în gaşca huliganilor ? 

Întors la stația meteorologică, o întrebai pe 
Elena Alexandrovna. 

— Mi-e milă de ei! zise ea încetişor. O să 
se prăpădească bieţii copii. Fetița aceea cu 
panglicuțe albe e încă un copil. Nici Alioșka 
nu-i stricat de tot. N-a intrat aşa de mult în 
șleahta lor. Numai că, să ieşi, să te rupi de 
ei, e mai greu... 

Elena Alexandrovna mi-a povestit că nucleul 
acestei bande este format din tineri neispră- 
viți, fără căpătii, elemente dubioase, care au 
la activul lor mai multe condamnări, cum ar 
fi, spre exemplu — Abrek, Haba şi Anika. Pe 
Fundiţa Albă, o folosesc mai mult ca informa- 
toare şi agentă de legătură. Bormota e un far- 
sor şi un parazit notoriu. Aurika e chelneriță 
undeva într-un bar de noapte. Dinsa este con- 
siderată ca un fel de şef al acestei bande. 
Borfaşii îi dau toată ascultarea şi se tem de 
ea. 

— Nu ştiu de ce, Alioșka o numise Dina pe 
această fată, zisei eu. 

— Acesta este numele ei adevărat. Numele 
conspirativ în gaşcă este acel de Aurika. N-o 
pot înțelege, oftă gospodina. Este o fată mis- 
terioasă. În orice caz, o persoană suspectă... 

— Ce măsuri întreprinde miliția ? 

— Miliția îi urmăreşte. Toţi acești escroci sînt 
înregistrați acolo. Însă vedeţi, nu pot fi prinși 
asupra faptului. Și chiar cînd sînt prinși, ştiu 
să se învirtă şi scapă. 

Elena Alexandrovna se apropie de cuşca în 
care şedea o coțofană-hoaţă. Aceasta se numea 
Solik. Era destul de mărişoară şi foarte ștren- 
gară. De îndată ce i se întredeschise ușița, pa- 
sărea îi sări pe umăr, îşi aplecă capul, o privi 
drept în față cu ochii săi negri cît nişte măr- 
gele, apoi o întrebă cu glasul ei scîrţiitor: 

— Solik? Ha ? Solik ? 

— Hai, du-te, draga mea, du-te! o învoi cu 
gingăşie stăpîna. 

Coțofana mai trăncăni ceva vesel, apoi se 
ridică în văzduh şi, planînd, se îndreptă că- 
tre Stolbi. 

— S-a dus după mincare şi furtişaguri, 
zimbi ea. Fură de pe la turişti fel de fel de 
mărunțișuri : caşcaval, carne, țigări. Avem aici 
în păstrare stilouri și lingurițe furate, care 
stau şi își aşteaptă stăpinii. 

Către seară, la stația meteorologică au sosit, 
venind de la oraș, Frosea cu Vasili. Vinduseră 
carnea, însă Frosea era acum foarte grăbită şi 
agitată. Se gîndea la Nadiuşka. Voia să ajungă 
cît mai repede acasă. Ne-am înţeles că în di- 
mineața următoare, ea va pleca călare pe 
Zorka, iar Vasili şi cu mine vom porni pe 
jos în urma ei. 

— Uf, cît ne-am chinuit cu carnea asta, 
zise Frosea, obosită. Acum trebuie să găsim 
undeva să cumpărăm o văcuţă! 

— Mai aşteaptă, observă miînios Vasili. N-ai 
auzit ? Vor să întrebe Moscova la telefon pen- 
tru ca să obțină permisul. Parcă acest Gromila 
n-ar fi urs, ci o persoană foarte marcantă. 
Cum dracu poți să-i vii de hac, cind acesta 
este sub protecția Moscovei ? Ptiu ! Dumnezeu 
să mă ierte. Nu, Frosenka, nu! Pînă la urmă 
tot va trebui să plecăm de-aci, de pe rîul 
Mana. 

— Acum nu gîndesc şi nu vreau să discut 
nimic despre asta. Vreau să ajung cît mai re- 
pede acasă, acolo pe riul Mana și s-o văd pe 
Nadiușka. Și trebuie să mai ştii că n-o să plec 
nicăieri de pe Mana, zise ea supărată. 
Ţine minte, ce-ţi spun. În oraş e praf şi nă- 

bușeală, de nu poţi să respiri. Du-te sin- 
gur acolo. Taigaua este casa mea. 

În timp ce Elena Alexandrovna ne servea un 
ceai preparat din nişte ierburi foarte aromate, 
se auzi sunînd clopoţelul de la geam. 

— S-a întors Solik, zise stăpîna, ridicîndu-se 
de la masă. Am instalat acest clopoțel special 
pentru el. Dacă cumva întirzii să-i deschid, 
face un tărăboi, încît îţi vine să fugi din casă. 

Ea deschise fereastra. 

Bărbătuşul de coţofană, căci era bărbătuș, 
zbură grăbit înăuntru, ţinînd în cioc ceva stră- 
lucitor. Se aşeză pe colțul mesei la care ser- 
veam ceaiul şi, tacticos, lăsă să-i cadă din 
clonț, într-o ceaşcă goală, o monedă de zece co- 
peici. 

— Iată-l, că a şi profitat de ceva. A cerşit-o 
de la careva sau, pur și simplu, a furat-o, zise 
cu reproș, stăpina. Nu ţi-e ruşine, Solik ? 

Acesta îşi înclină capul într-o parte, ascul- 
tind atent dojana gazdei. Dar, observînd în ace- 
laşi timp că pe sub masă se tot foieşte un mo- 
tan, sări pe podea și începu să-l ciupească 
furios de coadă. 

Frosea rîdea pînă la lacrimi. Ridea şi Va- 
sili. Solik ne-a înveselit pe toți. 

— Cînd mi-a fost adus acest bărbătuş de co- 
țofană, era aşa de prăpădit, ne spunea Elena 
Alexandrovna, încît nici n-am crezut că o să 
reziste. Era pur şi simplu un ghemotoc jal- 
nic, zbirlit. Pînă la urmă, Solik s-a întremat. 
Priviți-l cît e de bătăuş. De fapt și Fitka este 
curajos. A zburat din nou spre taiga. 

I-am povestit cum, în zori, l-am vâzut pe 
Fitka lingă un foc, în compania unor turiști. 

— Da, Fitka e foarte prietenos, întări ea. De 
fapt, așa cum sînt toate vieţuitoarele care au 
cunoscut miîngiierea omului. Desigur, poate 
nu era indicat să-i dau drumul, însă dacă nu 
procedam așa, experiența nu mi-ar fi reușit. 
Eu cred într-o semidomesticire. Dacă acest 
gotcan zboară în pădure pentru a-și procura 
singur hrana şi apoi se întoarce la cușşca lui, 
adică înapoi la om, succesul de domesticire a 
acestei păsări este asigurat. Privarea vremel- 
nică de libertate, în cele cîteva ceasuri, nu 
influențează asupra păsării. Fitka n-a suferit 
de nici o boală. A crescut bine şi s-a făcut o 
pasăre frumoasă și puternică. Acum Fitka este 
liber. Menirea lui e să zboare. Pentru asta sînt 
făcute păsările, să zboare. 

— Dar dacă cocoșşii de munte ar fi ţinuţi 
numai în captivitate, ce s-ar întîmpla ? 

— Pînă ce n-au împlinit încă o lună de zile, 
totul merge bine. În treacăt fie spus, se învioră 
gospodina, niște puişori de cocoş de munte au 
tot plictisit-o pe bătrina cloșcă-Detka. Puii 
s-au furişat în cuibarul în care aceasta clocea, 
băgîndu-i-se pe sub aripi. Ea n-a rezistat. Pă- 
răsi clocitul și începu să se preocupe de puişorii 
care de fapt nu erau ai ei. Aşadar după o lună 
de zile, puişorii ţinuţi în captivitate, de obicei, 
mor. Știu foarte bine lucrul acesta, deoarece 
nu e primul an cînd mă ocup de ei. 

— Din ce cauză mor ? 

— Nu se cunoaște adevăratul motiv. Cînd 
sint liberi, puişorii au posibilitatea să-și diversi- 

fice hrana. Aici, în captivitate, parcă le lip- 
seşte ceva. Cu toate astea, o parte din ei reu- 
şesc să supraviețuiască pînă în toamnă, după 
care, se prăpădesc toți. Din marele număr de 
puişori de gotcan, am reușit să-i salvez şi să-i 
cresc doar pe Fitka şi pe Detka. Vreau să duc 
pînă la capăt experiența mea cu Fitka. Mi se 
pare că îmblinzirea acestor păsări atit de rare 
şi atît de necesare este o metodă salutară. 

Am vorbit mult cu Elena Alexandrovna în 
seara aceea. În cele din urmă, m-am dus să 
mă culc în şura cu fin. Motorul — furnizor 
de lumină, tăcu și în jur se făcu întuneric. Din 
liniştea pădurii ajungeau pînă aici ţipetele pă- 
sărilor de noapte. Din cînd în cînd, pe luncă 
sforăiau caii care păşteau acolo. 

După un crimpei de somn, am fost trezit 
de-o larmă nedefinită. Era vinzoleală şi se au- 
zea un urlet înăbuşit de fiară. Dintr-o dată, se 
auzi un țipăt de om, apoi un urlet jalnic de 
lup. 

Am coborit scara din fînărie sărindu-i trep- 
tele, și am alergat spre casă. Prin fața cuștilor 
se zăriră umbre de oameni fugind. 

Din casă săriră Vasili și stăpina. 

Luminînd cu lanterna, l-am găsit pe lup ză- 
cînd într-un lac de sînge lîngă coteţul său. 
Era încă viu. Mișcindu-și capul, fiara privea 
cu ochii rugători la stăpîna sa. 

— Dragul meu lup, sărmanul meu lupişor ! 
Vai, cum te-au mai ciopirţit! zise stăpina 
casei, aplecîndu-se spre el. 

Pe trupul lupului am descoperit unsprezece 
lovituri de cuţit. L-am transportat în casă, 
unde i-au fost spălate şi bandajate rănile. 

— Nu cred că va rezista, nu cred... zise Va- 
sili, dînd din cap. 

— Criminalii ! Borfaşii ticăloşi! Au avut 
mare noroc că era legat. Altfel, nu mai plecau 
ei de-aici ! 

Elena Alexandrovna plingea încetișor lîngă 
fiara bandajată, care zăcea în nesimţire. 


CAPITOLUL IX 


PRIN DUMBRĂVI şi prin poienele din 
taiga, bulbucii de munte își scuturau florile. Se 
întilneau aici destul de rar frumoasele flori 
din familia orhideelor — cizmulița venerei şi 
lacrima cucului. În schimb, dăduseră în floare 
înaltele ierburi. Rariştile de pădure se învio- 
rară odată cu apariţia întinselor covoare de 
flori de diferite culori, care de care mai 
aprinse. Poienele, năpădite de ierburi înalte şi 
grase, înfloriseră şi ele, sclipind în culori albe, 
galbene, albastre, de parcă se încinseseră cu 
briie izvodite din azurul curcubeului. Se înălța 
impetuos, etalîndu-și florile galben-verzui, an- 
gelica sălbatică. Crucea pămîntului își deschi- 
sese şi ea puzderia de umbreluţe albe. Au ţiş- 
nit în sus săgețile liliachii ale omagului și nem- 

țişorului ; şi străluciră aprins, de-un roșu auriu 
florile „ierbii mari“. 

Năpădiră atîtea frumuseți vegetale, încît ţi 
se părea că pămîntul le-a arborat pe toate din- 
tr-o dată, ca să ne arate de ce este în stare. 
Aerul reavăn de prin poeni răspîndea un miros 
plăcut de ierburi. Fiecare soi de plantă înflorită 
își avea aroma ei specifică. Și în această învă- 
luire de parfum îmbătător, te cuprindeau ame- 
țelile. 

Prin făgașele săpate de şuvoaiele apelor, pe 
unde plantele erau mai înalte, se puteau în- 
tîlni urme de cuiburi în care s-au clocit pui- 
şorii de cocoș de munte. Puişorii timpurii, că- 
rora deja le crescuseră primele pene de culoare 
brună, erau acum de mărimea porumbeilor. 
De prin preajma potecilor din taiga, se ridi- 
cau zgomotos de la pămînt puii păsărilor cîn- 
tătoare, care-şi părăsiseră și ei recent cuibu- 
rile. Iar zborurile sperioasei gaițe uneori se do- 
vedeau a fi foarte curioase. Ele se ţineau înde- 
lung după trecător, dîndu-i tircoale fără nici 
o teamă, la o distanţă doar de cîţiva paşi. 

Într-o dimineaţă, ieşind pe luncă, am văzut 
zburînd de-a lungul pădurii, un sitar, care ți- 
nea foarte grijuliu ceva în gheare. Uitindu-mă 
mai atent, am înţeles că acesta își transporta 
prin văzduh propriul său pui. 

Prin taiga întilneam adesea și femele de 
elan, care îşi însoțeau atente puii deja întăriţi 
şi hotăriți să meargă alături de mama lor. 
Simţind apropierea omului, ele îşi ciuleau ure- 
chile şi, alarmate, își îndemnau grăbite viţeii 
în desișul taigalei, 

Ciripit şi cîntec de păsări se auzea tot mai 
rar. Doar către seară şi în zorii dimineţilor, 
ostroavele de pe rîu cit și tufărișurile din apro- 
pierea piriiașelor, răsunau de cîntecul privighe- 
torilor. 

Apa cea mare, venită mai devreme, începuse 
să scadă, retrăgindu-se dinspre maluri. „Bă- 
taia“ peştelui se terminase şi ea. Buştenii plu- 
titori se răriseră pe albia rîului. Apărură în 
schimb trunchiurile scufundate, înfipte pe ver- 
ticală în apă. Acestea se înșirau îndeosebi de-a 
lungul malului, înțepenite acolo de parcă ar fi 
fost ancorate. 

După scurta perioadă de şedere „forțată“, 
lucrătorii își reluară iucrul. De diminaţă şi 
pînă seara, aceştia stăteau în apă pînă la briu, 
împingind de la mal buştenii împotmoliţi. 

Pe riul Mana apărură primele plute cu tu- 
riști. Acestea alunecau lin pe oglinda apei, cu 
aproximativ cinci kilometri pe oră. Steagurile 
arborate în virful prăjinilor erau din basmale 
colorate sau din cămăşi pestrițe. Uneori pe plute 
se zăreau corturi și flăcărui de foc. 

Plutele mari erau minate cu vislele, care 
erau amenajate de obicei în față şi în spate. 
De regulă, acestea erau fixate la spate. Cele 
mici, confecționate numai din doi, trei bușteni, 
erau conduse cu prăjinele. Acestea nu puteau 
transporta mai mult de două persoane. 

Acum liniștea cantonului nostru este tulbu- 
rată de cîntece, de strunele chitarelor și de su- 
netele acordeoanelor. Frosea, Nadiuşka şi chiar 
Nina Alexeevna, alergau la malul riului, petre- 

cînd îndelung cu privirile plutele care trec=au 
prin dreptul cantonului. ` 

Îmi dădeam seama, că Nina Alexeevna, în 
momente din acestea, se gîndea la oraşul ei 
drag, invidiindu-i pe cei care mîine, poimîine 
se vor întoarce acolo. 

Dar oare la ce se gîndeşte Frosea? Se prea 
poate ca muzica și cîntecele să-i fi trezit în su- 
flet anumite stări, pe care te jenezi să le exte- 
riorizezi aici pe meleagurile taigalei. 

În ce mă priveşte, raţiunea a învins simţă- 
mintele. Caut s-o evit pe Frosea şi ea observă 
cu amărăciune treaba asta. Are în priviri ne- 
dumerire și reproşuri. Ar trebui totuşi să-i ex- 
plic ? Dar cum ? 

Și iată că sosi și clipa explicaţiilor. 

Într-o zi, înainte de asfinţitul soarelui, Fro- 
sea mă rugă să-i ajut să prindem ceva peşte 
pentru cină. Această întimplare s-a datorat 
faptului că în ultimul timp lui Iuri lurievici 
nu-i prea mergea din plin pescuitul pentru 
cercetările sale. O bună parte din plasele in- 
stalate i-au fost furate de către tinerii huli- 
gani, în trecerea lor cu plutele. Cirligele i-au 
fost smulse de buştenii plutitori şi apoi luaţi 
de curentul apei. Cu uneltele ce-i mai rămă- 
seseră, nu se putea prinde decit niște peşte 
mărunt — oblete, băbușcă, ghiborț. Din acesta, 
după cercetările ştiinţifice, se pregătea obiş- 
nuita ciorbă de peşte, de care, de la un timp, 
ne cam săturasem. 

Frosea hotărî să meargă pînă la cel mai apro- 
piat golf, unde spera să prindă știucă, care, gîn- 
dea ea, ar fi rămas acolo după depunerea icre- 

lor. Și deşi am plecat la pescuit, luînd cu noi și 
prăjina cu care speriam peştele pentru ca acesta 
să intre în plase, lucru îndrăgit nespus de mult 
de Nadiușka, Frosea de data asta n-o luă pe 
fetiță cu noi. 

Pînă la golf am mers tăcînd. Frosea stătea 
la cirmă, fără să se uite la mine, însă eu ob- 
servai cum fața ei se îmbujorase. Pasămite, 
era tulburată. 

Instalarăm plasele de-a curmezișul braţului 
lateral, unde trebuia să intre peştele, apoi 
trecurăm cu barca peste o porţiune de rogoz 
ieşit pe jumătate din apă, îndepărtindu-ne în 
largul golfului. Eu visleam, în timp ce Frosea 
stătea în picioare, ţinind în miini prăjina pre- 
văzută la capăt cu un inel din fier masiv. 

Începurăm prima incursiune. Frosea stirnea 
peştele, făcînd larmă şi lovind apa cu prăjina, 
împlintînd-o în adincime. Riul se întețise de 
ecouri zgomotoase. Încă o plesnitură cu prăji- 
na... şi încă una...! Barca se apropia acum de 
locul unde instalaserăm plasele. Felurite soiuri 
de pește ţișneau speriate din fața bărcii noastre. 
Prin apa străvezie se putea vedea cum zvicneau 
în lături cîrduri speriate de sorg şi oblete, cum 
se buluceau bancuri argintii de plevușcă şi cum 
se piteau pe fundul apei, înnebunite de spaimă, 
siluete întunecate de știucă mare. 

În plase se zbătea cu înverșunare peştele 
prins. Frosea, descurcînd ochiurile, sorta cu 
multă iuțeală peştele, aruncîndu-l pe cel mare 
în barcă, iar pe cel mic, înapoi în apă. 

O ştiucă cam de vreo trei kilograme, deschi- 
sese o gură mare și rapace, zbătiîndu-se așa de 

tare în miinile Frosei, încît eu fui nevoit să 
intervin s-o ajut la potolirea „prizonierului“. 

Miîinile noastre se întilniră şi, fără să vreau, 
o atinsei cu umărul pe Frosea. Ea slăbi dege- 
tele şi știuca ţișni mai întîi în sus, apoi căzu cu 
un plescăit zgomotos în apă. 

Frosea se așeză moale pe bancheta laterală 
şi, fără să zică nimic, mă privi drept în ochi. 

— Ce faci cu mine ? şopti ea după o pauză. 
De ce mă chinuieşti ? 

— Frosenka, scumpa mea! izbucnii eu. Nu 
vreau să te mai chinuiesc. Știu doar un singur 
lucru : nu trebuie să fac aşa ceva, nu am 
dreptul să te iubesc, nu am voie! 

— Nu trebuie ? Altădată îmi vorbeai altfel. 
Mi-ai tulburat liniştea şi-acuma dai bir cu fu- 
giții ? Ce rău ţi-am făcut? Nu observi cum 
mă ofilesc din cauza ta? 

— Frosea, doar ai familie. Nu doresc să mă 
așez de-a curmezișul în calea vieţii lui Vasi- 
li... Și să fug cu tine nu pot. Să ştii că-ți vor- 
besc cu toată sinceritatea. 

— De ce n-ai luat această hotăriîre de la 
început ? M-ai admirat, mi-ai făcut curte, m-ai 
îmbrățișat şi sărutat. Și eu te-am crezut. Am 
crezut că într-adevăr ai nevoie de mine... 

M-am stăpînit cu greu să n-o îmbrăţișez. 
Stăteam ca un sfinx în faţa ei. Și cred că ne 
despărțeau doar cîteva secunde, pentru a relua 
firul legăturilor noastre de la capăt. 

— Frosenka ! Îţi jur că un alt om mai bun, 
mai drag n-am mai cunoscut! Și mie-mi este 
greu, și eu mă chinuiesc, şi eu sufăr. Te rog 
să mă crezi, să mă înţelegi... 

— Te-ai apropiat de mine cu atita tandrete, 
cu atita duioşie, continuă ea cu amărăciune, 
şi eu îmi spuneam că ò să te iubesc toată 
viața. În sufletul meu s-au produs transfor- 
mări ciudate, de parcă ar fi trecut o furtună, 
măturînd toate obstacolele din cale. Aș fi fost 
în stare să fac orice pentru tine! Tu însă... Tu 
te-ai speriat ! Eh ! N-ai avut nevoie de mine... 
A fost prea frumos ca să dureze mai mult... 

Și îşi lăsă capul pe piept şi începu să plîngă. 

— Nu am pe nimeni pe lume afară de Na- 
diuşka, mai zise ea printre lacrimi, cu o voce 
subțirică ca de copil, şi nimănui nu-i păsă 
de mine... 

Oricît s-ar părea de ciudat, dar lacrimile Fro- 
sei nu mă impresionară de data asta. Dimpo- 
trivă, ele mă făcură să privesc lucrurile mai 
hotărît, să le văd mai limpede şi să-mi pot da 
seama că acestea nu sînt ultimele lacrimi ale 
ei. Și că nu vom putea avea niciodată noroc; 
clădindu-ne fericirea pe nefericirea altora. 

— Stăpineşte-te, Frosea, fii tare, reluai eu, îţi 
voi explica totul. Din clipa în care mi-am dat 
seama că am procedat greşit, am vrut să mă 
transfer la un alt canton. Asta, pentru ca să 
ne mai liniştim și să ne mai limpezim gindu- 
rile. Lucrul acesta nu mi s-a aprobat. Ce tre- 
buia să mai fac? Era singura soluție de a ne 
vedea cît mai rar. Speram că poate în felul 
acesta ne vom recăpăta mai repede liniștea 
sufletească. La început nu mi-am dat seama 
că s-ar putea să-mi pătrunzi în toate fibrele 

și nu m-am gindit că o să-mi răspunzi cu 
aceeaşi patimă sentimentelor mele. Dar dacă 
dădeam frîu liber acestor sentimente, oare ce 
s-ar fi întimplat, Frosenka ? 

—— Acum nu se va mai întîmpla nimic... zise 
ea cu obidă în glas, ștergiîndu-și ochii cu un 
colţ al basmalei, nimic! Totuşi s-ar fi putut 
să fim fericiți. Deşi norocul nu mi-a suris ni- 
ciodată în viaţă. 

Și oftă adînc. 

— Fie şi-așa cum zici tu. Însă te rog să re- 
ţii : eşti singurul căruia i-am dăruit sufletul. 
Asta pentru că omul nu poate trăi pe lume de 
unul singur. Da, da, nu poate trăi fără dra- 
goste, fără mîngiiere. Vasili nu vrea să înţe- 
leagă acest lucru. Ne-am înstrăinat unul de ce- 
lălalt. Acum și tu m-ai părăsit. Să te judece 
cel de sus! 

Ea trase barca mai aproape de plase și începu 
să le strîngă. 

— Nu. mai pescuim ? întrebai uluit. 

— Iată că a sosit și clipa despărțirii noas- 
tre, zise cu tristețe Frosea. La pescuit ne mai 
stă gindul acum ? 

Toată seara am stat în ogradă lingă foc. 
Mi-am cuprins genunchii cu mîinile şi mă ui- 
tam la paiele umede care mocneau, respirînd 
fumul amărui pe care-l scoteau acestea. O mîh- 
nire adincă şi chinuitoare îmi apăsa inima. Ochii 
mă usturau din cauza fumului. Și cu toate 
că fumul nu avea nici un amestec în treaba 
asta, voiam, nu ştiu de ce, să-l înghit, să-l trag 
în mine în aşa cantități, încît să-mi distrugă 
plămiînii. 

Se lăsă întunericul. Zorka, mişcînd din 
urechi, își lăsă somnoroasă capul peste trîm- 
bele de fum. De partea cealaltă a focului se 
culcase, rumegînd în tăcere, tîinăra junincă — 
Marfa, pe care nu de multă vreme, Vasili o 
cumpărase de la pădurarul Ignat. Alături de 
dînsa, cu botul spre fum, erau așezați tăura- 
şul Pantelei, în vîrstă de numai un an și ber- 
becul Borka. De berbece se lipi între timp, 
purcelul Filea, care dormea sforăind adînc. La 
picioarele mele se covrigă cîinele Nocika. Așa, 
cu toții împreună, făceam să ne treacă mai 
ușor timpul în jurul focului mocnit. 

Spre ziuă, somnul mă copleși şi mă trinti la 
pămînt lîngă Nocika. Îmi amintesc doar că mi 
se făcuse frig. Apoi dintr-o dată mă încălzii. 
Cineva se lipise de mine, ţinindu-mi de cald; 
şi dormii aşa pînă dimineaţă, cînd fui trezit 
de risul zgomotos al lui Vasili. 

La dejun, acesta povestea rizînd : 

— Azi dimineaţă, mă uit şi văd cum lîngă 
foc doarme un om îmbrățișat cu purcelușul 
Filka. Era mînjit grozav de tăciune, încît mă şi 
speriasem ! Mă gîndii că poate s-o fi rătăcit 
vreun trecător pe-aci. Cînd mă uit mai bine, 
abia reuşii să-l recunosc : era cercetătorul nos- 
tru — Anton Nikolaevici. Ce s-a întîmplat ? 
Vă supără niscai gingănii în odaie? Păi, văd 
că Nina Alexeevna nu se plinge de așa ceva! 
Ascultă, Frosea, ia vezi, controlează aşternu- 
tul, nu cumva să fi apărut ceva ploşnițe ? 

Nina Alexeevna şi Iuri Iurievici nu se puteau 
stăpîni de riîs. 

Fisticit, mormăii ceva. 

Numai Frosea nu rise de loc. Era palidă, cu 
ochii încercănați. Cred că nici ea nu dormise 
toată noaptea. Ne servi masa în tăcere, apoi 
motivînd că o doare capul, trecu în camera ei. 
Și eu o auzii cum se trînti pe pat. 

Fiind ferm hotărît să plec de-aici măcar 
pentru o bucată de timp, i-am spus lui Vasili 
că aș dori să mai stau şi în zona pădurarului 
Zaiţev. 

Vasili mă sfătui să mă duc pînă acolo pe 
rîu, cu vreo barcă de ocazie. 

— Hotarul dintre zonele noastre trece prin 
valea Indiei, zise el. Pînă acolo ne strecurăm 
noi cumva. Poteca care ar duce mai departe 
spre Fedka, n-o mai știu. E totul năpădit de 
ierburi şi buruieni. Să nu cumva să vă rătă- 
ciți. Vedeţi, dacă nu-i sectorul meu de control, 
nici nu cunosc așa de bine locurile. În orice 
caz, ar fi păcat să mergeţi aşa, pe bijbiite. 
Cel mai bun lucru e să vă duceţi cu barca pe 
rîu. 

Ca să nu pierd vreuna din aceste ocazii, am 
adunat la repezeală citeva lucruri, pe care 
Je-am băgat în rucsac şi dădui fuga spre mal. 
Iuri lurievici deja trebăluia pe rîu. Intenţiona să 
se ducă cu bărcuţa lui în golful în care fuse- 
serăm noi ieri cu Frosea. 

— Nu-i nimic surprinzător că n-aţi pu- 
tut prinde ieri şi peşte ceva mai mare, zise 
cu amărăciune luri lurievici. Golfurile sînt nă- 
pădite de rogoz. În ele a rămas doar peștele 
mărunt care-și caută hrana aici. N-ai să întil- 
neşti acolo decit obleţ, băbuşcă şi ghiborţ, ră- 

mași după depunerea icrelor; şi poate uneori 
cîte o ştiucă singuratică. Golfurile, dragul meu, 
se degradează, sc înnămolesc. Au devenit niște 
mlaștini jalnice, ieşite din sfera preocupărilor 
de ansamblu. Acestea, înainte de aplicarea me- 
todei libere de plutărit, erau nişte refugii de 
mina întiia în exodul peștelui tînăr ca- 
re-şi găsea hrană din abundență aici. Acum 
toate aceste braţe, şi nu numai ele, ci 
însuşi rîul Mana, sînt năpădite de peşte mă- 
runt și de proastă calitate. 

Aproape că nici nu recepționam ce-mi spu- 
nea. Gîndurile mele erau îndreptate cu totul 
în altă parte. Aș fi vrut ca înainte de plecare 
s-o mai văd pe Frosea, să-i spun măcar citeva 
vorbe la despărțire. 

Pe rîu însă se auzi zgomotul unui motor și 
de după o cotitură se ivi o barcă. I-am făcut 
semne cu mina. Barca cîrmi brusc și trase la 
mal, oprind motorul. La cîrmă şedea vechea 
mea cunoştinţă, Pavluha — cititorul în stele. 

În timp ce mă așezam în barcă, auzii glasul 
Frosei. Ea alerga dinspre canton, cu un pache- 
țel în mînă. 

— Anton Nikolaevici, de ce plecaţi fără pro- 
vizii la drum ? V-am pus aici o felie de slănină 
şi un borcănaș cu miere. Luaţi-le, vă rog, cu 
dumneavoastră. O să vă prindă bine. 

Ochii îi erau împăienjeniţi de lacrimi. 

— Îţi mulţumesc, Frosea. Îți mulţumesc pen- 
tru tot! 

Ea a vrut să-mi mai spună ceva, dar proba- 
bil nemaiputîndu-și stăpîni plinsul, se întoarse 
şi se grăbi spre casă. 


Pavluha trase de şnur și motorul porni. Barca 
țișni iute către mijlocul rîului. Malurile rămi- 
neau în urma noastră cu o iuțeală nemaiîn- 
tilnită. 

Aflînd că mă duc la Zaiţev, Pavluha strimbă 
din nas, apoi zise în deridere : 

— Acesta-i cel de scotocește prin casele 
oamenilor ? Astfel de soiuri de indivizi sînt 
dispreţuiți prin părțile noastre. N-o să aibă 
el zile bune acum aici, pe rîul Mana. 

— De ce? nu înțelesei eu. 

— Păi, judecaţi și dumneavoastră, cine o să-i 
acorde vreo preţuire ? Bătrinul Egor a informat 
toți pichetaşii despre ticăloşiile comise de 
acesta. În toată zona se ştie acum că-i un tîl- 
har. Mai dăunăzi, Zaițev a urlat de pe malo 
jumătate de zi, strigînd la toate bărcile care 
treceau prin dreptul cantonului său, dar nici 
una n-a tras la țărm ca să-l servească. Fără 
ajutor, izolat de toți, pe-aici, prin părţile noas- 
tre, te ia dracu! 

El tăcu. Apoi puţin jenat, cu un zimtet ne- 
firesc, mă informă: | 

— Să ştiţi, că am reușit totuşi să aflu po- 
ziția acelui cîine... 

— Despre ce cîine-i vorba ? 

— Păi de acela... vă amintiți că v-am mai 
vorbit despre asta? Ciinele cel mare, care a 
tremurat toată iarna deasupra pădurilor de 
pe coama lanțului muntos. După aceea, v-am 
relatat, dispăruse. lată însă, că acum se arătă 
din nou. Cîinele, numai iarna poate fi văzut. 
Și pe vidra, care se tot ascunde, am descope- 
rit-o. Se pitise în cel mai îndepărtat colț al ce- 

rului, dar tot am dat de ea. Ştiţi cum am aflat 
treaba asta ? adăugă Pavluha cu mai multă 
însuflețire. Mi-a fost procurat de la oraș un 
atlas nou. Un atlas mai complex, foarte bun! 
În el sînt descrise amănunţit toate configura- 
ţiile stelare. După acest atlas, descopăr uşor 
steaua sau constelația pe care o doresc. Aici, 
la pichetul nostru a luat ființă chiar și un 
joc pe această temă. Vedeţi, nopţile de iarnă 
sînt lungi și plictisitoare! Și atunci noi des- 
chidem atlasul. Careva din băieţi pune dege- 
tul pe un punct oarecare din carte: „la să 
vedem, Pavluha, ştii să ne arăţi pe cer 
„Cosiţele Veronicăi“. Mă uit în atlas, adică pe 
locul unde a fost pus degetul, apoi ieşim cu 
toții afară şi eu din trei mișcări le arăt „Co- 
sițele Veronicăi“. Lîngă ele se găseşte şi con- 
stelația Leului, de parcă anume ar sta acolo 
să le păzească. Nici constelația Renului nu e 
așa departe de ele. Băieţii, desigur, se miră 
şi-mi zic: „Tu, Pavluha, descoperi stelele pe 
cer mai lesne de cum ai găsi un purice pe 
cămașă“. Asta cu „Pletele Veronicăi“, v-am 
dat-o numai aşa, ca exemplu. Afară de ele, sînt 
altele, puzderie pe cer. 

— Dar ce fel de constelație este aceea a Re- 
nului ? N-am auzit de aşa ceva. 

— Desigur că n-aţi auzit. Aşa i se spune 
numai în popor. În atlas, ea se numește Ursa 
Mare. Multe viețuitoare mai sînt pe cer, de 
parcă s-ar fi mutat din taiga acolo. 

— După cîte observ, eşti foarte pasionat în 
a le vina. 

— Păi, cum să nu? Numai că nu toți mă 
înțeleg. Cînd uneori mă mai duc pe-acasă pe 
la mama, în Bereti, și, desigur, mai trec 
şi pe la club, apoi, atit acolo, cît şi pe stradă, 
mă arată toți cu degetul: „lată-l pe cititorul 
în stele, iată-l pe...“ Pur şi simplu îşi bat joc 
de mine. Nu mă consideră întreg la minte. 
Pînă şi fetele rid. Dar ce e rău în asta? 

Pavluha, nu ştiu pentru care motiv cobori 
glasul şi, confidenţial, mai adăugă : 

— Am un plan. Dacă am să descopăr cumva 
vreo stea încă necunoscută pe cer, am s-o bo- 
tez aşa cum vreau eu. Spre exemplu, am s-o 
numesc  Apolinaria. Aşa-i că-i frumos? Sper 
că m-ați înțeles ? E vorba aici de a descoperi 
o stea care nu figurează în atlas. Ce ziceţi ? 
Pot s-o botez aşa cum doresc ? 

— Dar de ce tocmai Apolinaria ? 

— Vreţi să fiu sincer ? 

— Desigur. 

— Fata care îmi place mie, zice el cu sfi- 
ală, locuieşte în Bereti și se numeşte așa. Nu- 
mai că ea şi l-a schimbat în acel de Po- 
lina. Zice că numele de Apolinaria este 
învechit şi că doreşte să trăiască în contem- 
poraneitate. Ştiţi că există şi o „stea“ de cinema, 
care se numește Polea Raksa. După părerea 
mea, Apolinaria este un nume care s-ar potrivi 
la orice stea. Ce ziceţi ? 

— S-ar putea să se potrivească. Numai că 
toate stelele cunoscute la noi, sint descoperite 
de multă vreme de oamenii de știință. Ca să 
descoperi una nouă, îți trebuie un telescop 
mare ; şi tu nu-l ai. 

— Asta înseamnă că nici să nu mai caut ? 
făcu el întristat. 

În timpul discuţiei noastre, Pavluha era cu 
ochii în patru la apa rîului. Din faţă veneau 
trunchiurile plutitoare. Pe ici pe cole, mai 
răsărea din apă cîte un buștean împotmolit. 
Barca vira încontinuu cînd spre dreapta, cînd 
spre stînga, cîrmind brusc şi ocolind locurile 
periculoase. Viteza destul de mare cu care fu- 
geam mă făcea să cred că este inevitabil să 
ne izbim de vreunul din aceste trunchiuri scu- 
fundate. Virfurile întunecate ale acestor buş- 
teni, atunci cînd le dezgolea apa, semănau cu 
nişte capete enorme de mihalţ. Cînd ne răsă- 
rea cîte unul din aceştia în botul bărcii, eu, 
fără să-mi dau seama, strîngeam puternic cu 
mîna marginea ambarcaţiunii. 

Pavluha însă era foarte calm. Cu multă di- 
băcie şi iuțeală, se descurca pe loc, mane- 
vrînd frumos şi ieşind teafăr din cele mai com- 
plicate situații. Cînd simțea pericolul 
tamponării cu vreun buştean ce i-ar fi putut 
sparge barca, Pavluha întrerupea pentru un 
moment conversaţia şi, după ce ferea cu is- 
cusință bărcuţa de pericol, reîncepea subiec- 
tul cu același calm. 

În acest Pavluha parcă ar fi existat doi 
oameni : unul naiv şi visător — cititor în stele, 
şi altul sever, adunat, dibaci conducător de 
ambarcaţiuni cu motor, făcînd-o pe aceasta să 
zboare pe luciul apei, fără să i se întimple 
ceva. 

— Ar trebui să mă fac astronom, zise îngîn- 

durat Pavluha. Aș veghea nopți la rînd, studi- 
ind cosmosul. Poate... mai știi ? Aș fi putut con- 
strui şi vreun sputnik. Unul din aceia cu care 
s-ar putea călători pe distanţe mai mari, spre 
Marte sau spre Jupiter. Pină la ora actuală, 
ei, sputnicii, se învirt numai în jurul pămîn- 
tului... 

— Mai întîi trebuie să-ţi termini școala, Pa- 
vluha. După asta, poți studia și astronomia. 

Tăcurăm amîndoi. În jurul nostru se cam 
îngrămădiseră bușteni. După ce ieșirăm din 
încercuire, îl întrebai : 

— Cum stai cu dinții ? I-ai tratat ? 

— Da de unde! Cît a ţinut fluxul, nu m-au 
durut. Acum însă va trebui să intru din nou 
în apă și deci o să înceapă să mă chinuiască 
şi dinţii. Băieţii au şi început să curețe cotu- 
rile rîului. Ce-i drept, pe mine deocamdată mă 
menajează. Au nevoie să-i înveselesc cu armo- 
nica. Zilele trecute, ei lucrau și eu le cîntam. 
Treaba mergea de minune. Dar cînd mă apucă 
durerea de dinți, nu-mi arde nici de armonică. 
Îmi vine să urlu nu altceva! Mi-am extras 
aproape jumătate din ei, însă fără nici un re- 
zultat. 

Am călătorit așa de iute, încît nici nu mi-am 
dat seama că am şi ajuns la Maslenka. La 
despărţire, Pavluha, încruntîndu-şi sprîncenele 
sale bălane, mă sfătui : 

— Să nu staţi mult la Fedka. Nimeni nu tre- 
buie să-i dea vreo atenție sau să-şi facă de 
lucru cu el. Lasă-l să simtă pe pielea lui în- 
călcarea legilor noastre de pe Mana. 

Avea în glas hotărîrea fermă a omului care 
nicicum nu poate fi înduplecat. Pînă și înfă- 
țișarea lui Pavluha deveni gravă cînd rostise 
aceste vorbe. Luînd apărarea vechilor tradiţii 
de-aici, de pe meleagurile taigalei, el deveni 
dintr-o dată mai aspru, mai matur. 

Barca se îndepărta de pichet legănindu-se. 
Rămas pe țărm, mă uitam după ea, minunîn- 
du-mă încă o dată cît de multiplu poate fi 
acest Pavluha. 

Familia lui Zaițev era în pivniță, unde lucra 
la trierea cartofilor încolțiți, puși încă din 
toamnă aici în păstrare. 

Auzindu-mi glasul, primul care ieşi din piv- 
niță a fost Fedka. El rămase oarecum mirat 
de sosirea mea. Aflind că intenţionez să-i 
verific evidența itinerariilor stakilite, se ne- 
linişti. 

— Să n-aveţi nici o îndoială, se precipită 
pădurarul. La mine întotdeauna treburile merg 
strună. Totul e scris, e trecut, aşa cum se cere. 

După dînsul ieşi din pivniță Aniska. Era cu 
părul vîlvoi şi murdară de pămînt. Apoi unul 
cîte unul, din pivniță se arătară capetele ciu- 
fulite ale copiilor. 

După o jumătate de ceas, şedeam cu toții 
în jurul samovarului. Copiii plescăiau din limbă 
savurînd mierea pe care mi-o dăduse, la ple- 
care, Frosea. 

Turnîndu-ne ceaiul în niște pahare mate, 
Aniska începu să se plingă că trăiesc aici ca 
pe-o insulă părăsită. Nu văd pe nimeni şi nici 
nu-i vizitează nimeni. 


237 


— Ni s-au terminat toate rezervele, adăugă 
Feodor deprimat. Nici sare nu mai avem. 
Ceaiul îl servim de vreo două săptămîni fără 
zahăr. Trebuia să mă duc de mult la oraş 
după cumpărături. Dar cum ? Cu ce ? Barcă cu 
motor nu am. Fără această ambarcaţiune nu 
poți să te încumeţți împotriva curentului pînă 
la Bereti. Strigăm, urlăm zilnic de pe mal către 
cei care trec cu bărcile prin dreptul nostru, 
dar nimeni nu ne dă nici o atenţie. Parcă n-am 
fi oameni, ci nişte monştri ! 

— Știm că Egor e furios pe noi, zise Aniska 
înfuriată. Ne-a birfit şi ne-a pus în cîrcă şi 
vrute şi nevrute. Dar ce au cu noi ceilalți lu- 
crători de pe la pichete ? De ce își întorc mu- 
trele cînd trec prin dreptul cantonului nostru ? 
Ce rău le-a făcut lor Zaicik al meu ? 

Le-am explicat că locuitorii acestor melea- 
guri nu se împacă cu furtișagurile ce se comit 
prin casele și gospodăriile lor. Bănuindu-l pe 
Feodor în stare de o asemenea faptă, ei i-au 
declarat un vehement şi organizat boicot. 

— Pentru o zdreanţă de plapumă trebuie 
să suferim atîta aici, se revoltă Aniska. Ce, 
parcă Zaicik a furat-o ? El a găsit-o pe malul 
rîului. De unde să ştie că plapuma era a lui 
Egor ? 

— Poate că Egor o fi uitat-o acolo, mirii su- 
părat Feodor, mutindu-și privirea în altă 
parte. Poate că s-a grăbit şi o lăsă pe mal fără 
să-şi deie seama. 

— Bătrina Anka, soţia lui Egor, este o vră- 
jitoare, plăsui mai în șoaptă Aniska. Ea um- 

blă mereu cu felurite dedesubturi. Acestea-s 
invențiile ei... 

— Da, da, aşa e. Toate pornesc numai de la 
ea, se solidariză Feodor. Aceasta nu e Anka, 
ci pur și simplu un fel de opium pentru cei 
din jur. 

Soții Zaiţev scoteau pătimași la iveală toate 
defectele Ankăi, străduindu-se să mă convingă 
că numai din cauza ei se întimplă pe-aici toate 
necazurile. 

— Nu cumva tot ea v-o fi aruncat și pla- 
puma drept momeală, întrebai ironic. Pe care 
mal aţi găsit-o ? 

— Cu siguranță că Anka-Satanka ne-a făcut 
necazul acesta, întări bucuroasă Aniska. Pe 
care mal ai găsit plapuma, Zaicik ? 

— Pe care? Se ştie pe care! S-o ia dracu 
de plapumă, se înverșună Feodor. Alege-s-ar 
praful de ea! 

— Nu, nu; nu putem trăi aici! declară ho- 
tărită Aniska. Scrie-i, Zaicik, neapărat directo- 
rului să ne transfere de-aici. Așterne tot pe 
hîrtie. Arată acolo toate tentativele braconie- 
rilor împotriva noastră. Spune-i, că pur şi sim- 
plu își bat joc de noi. lată că am rămas fără 
sare şi fără făină. Riscăm pînă la urmă să 
crăpăm de foame cu copii cu tot. 

— Mai bine ați interveni să vi se reparti- 
zeze motorul pentru barcă care zace la Va- 
sili fără nici un rost, îi sfătuii eu. Ştiţi bine 
doar că Vasili nu-l folosește. Scrieţi-i condu- 
cerii, şi în felul acesta aţi scăpat de toate gri- 
jile. 

— Mai dă-l dracului de motor! scăpără Fe- 
odor. Cum dă de adincul apei, cum se defec- 
tează. Proaste motoare ! Lui Egori se strică me- 
reu. Îţi pierzi atîta timp, reparîndu-l. 

— Lui Zaicik nu-i place riul, observă cu in- 
dulgență Aniska. Vedeţi, noi nu sîntem băl- 
tăreţi. De fapt ar fi tretuit să locuim prin zone 
cu ape mai puține. V-am ruga pe dumneavoas- 
tră să fiți așa de amabil și să puneţi o vorbă 
bună pentru noi acolo la conducere. 

După o noapte de odihnă în finărie, dimi- 
neaţă în zori, împreună cu Feodor, am pornit pe 
itinerariile sale stabilite. 

Cam la vreun kilometru depărtare de can- 
ton, intrarăm în niște bălării așa de înalte, 
încît nu se vedea nici urmă de potecă. Proba- 
bil Feodor umblase foarte rar pe-aici, cu toate 
că ultima însemnare de ţinerea evidenţei a 
sălbăticiunilor era trecută în jurnalul său de 
zi doar cu citeva zile în urmă. 

— Poate că nu mergem pe itinerariul sta- 
bilit ? mă nedumnerii eu. 

— Cum să nu? mormăi el, plin de obidă. 

— Nu văd nici o urmă de om. Cred că n-a 
mai umblat nimeni pe-aici încă din anul 
trecut, 

— Buruienile acestea s-au ridicat acum de 
citeva zile. Au acoperit orice urmă. Păi, ce? 
Eu nu-mi cunosc itinerariul ? 

Poftă de ceartă nu aveam, cu toate că-mi 
dădeam seama că el mă poartă prin taiga aşa, 
la nimereală. În cele din urmă ne înfundarăm 
într-un desiș de brădet, unde, fără a-ţi croi 
drum cu toporul, nu puteai face un pas. 

— Fir-ar să fie ! zise Feodor încurcat, scăr- 
pinîndu-se în ceafă. Ne-am rătăcit. Haideţi să 
mergem prin altă parte, pe-acolo e mai ușor. 
După toată încurcătura, am ieşit în cele din 
urmă pe-o potecă. Nici aceasta nu era mai 
bună, totuşi se putea oarecum înainta. 

Pădurarul se mai înveseli şi-mi tot repeta 
nu ştiu pentru a cita oară, că dacă s-ar în- 
timpla să fie prin preajmă sălbăticiuni, ele nu 
pot fi văzute din cauza acestor ierburi înalte, 
ce crescuseră ca din apă. 

Și într-adevăr, în jur creștea un fel de iarbă 
foarte înaltă, numită uneori de către unii sa- 
vanți „Pădure fără arbori“. Aceste plante îm- 
piedicau ochiul să privească mai departe în 
inima taigalei. 

I-am propus lui Feodor să părăsim pentru 
un timp poteca și să trecem la căutarea urme- 
lor de animale prin locuri mai deschise. De 
itinerar stabilit nici nu mai putea fi vortă 
acum. 

Feodor se zbirli. 

— Sint foarte multe căpuşe acolo în taiga. 
N-ai cum să scapi de ele. Ne mai îmbolnăvim 
la naiba şi de tifos. 

— Nici aici, pe potecă, nu-s mai puţine. Ui- 
taţi-vă, una se plimbă chiar pe ceafa dumnea- 
voastră. 

El se grăbi să se descotorosească de ea. 

— Pe cel care se păzeşte și Dumnezeu îl fe- 
reşte, grăi pădurarul. În curind, aici în poiană 
o să dăm de-un izvoraş. Ne vom odihni puțin 
şi apoi vom vedea încotro ne vom mai duce. 
Potecuța asta pe care mergem acum, duce 

spre Indeia, cître o mică izbă. După această 
-poiană, pe un povirniș, se întinde o pădurice 
deasă de cedru. E-o linişte așa de mormiîntală 
acolo, încît te cuprinde şi teama. Și animale 
sălbatice sînt destule ! 

În poiană, prin iarba înaltă, era o căldură 
sufocantă. Numai lingă izvor adia un vîntuleţ 
ceva mai răcoros. 

Ne-am așezat și am gustat ceva. Feodor obo- 
sit, moţăia. I-am spus să se odihnească liniștit, 
în timpul cît eu o să mai dau niște tîrcoale 
prin împrejurimi. 

"Din poiana cu ierburile înalte, se încrucișau 
spre pădurea de cedri cărărui bătătorite de 
animale. Pasămite, ele veneau aici să se adape. 
Începui să urc povirnișul pe care se întindea, 
de un verde întunecat, pădurea de cedri. De 
lîngă picioarele mele zbughiră zgomotos niște 
puişori de ieruncă. Curînd zării şi o femelă 
de elan, ospătindu-se în niște tufărișuri. Vă- 
zîndu-mă, ea se camuflă. în desiș, însă nu se 
îndepărtă prea mult. Asta însemna că pe un- 
deva prin apropiere își avea vițelușul. Hotării 
s-o supraveghez. Am ieșit din cărare și mă 
ascunsei după un trunchi de cedru. 

Femela de elan parcă se mai linişti. Proba- 
bil că nu mai întîlnise niciodată picior de om, 
așa că nu-mi dădu prea mare importanţă. Dar 
iată că la un moment dat, animalul își în- 
toarse capul, ciulindu-și urechile. Se auzi un 
foşnet aproape imperceptibil, și lingă mamă 
apăru puiul. După cîteva secunde, dispă- 
rură amindoi, fără zgomot, în desișuri. 

Din adincul pădurii veneau pînă la mine 
foşnete crescînde. Nu dovedii să le definesc 
bine, cînd deodată, pe cărăruia pe care merse- 
sem cu citeva minute în urmă, apăru o ur- 
soaică destul de voinică. Gifiind, ea trecu în 
fugă la vreo cîțiva pași de mine, îndreptindu-se 
către poiană. 

Am vrut să trag un foc de armă în sus ca 
să-l previn pe Feodor, însă imediat văzui că 
după ursoaică fugea un mascul tînăr, ceva 
mai mic de statură decit ea. 

Abia că trecu şi ăsta pe lingă mine, cînd 
colo, din tufărișuri, se ivi un al treilea urs. 
Acesta era mult mai voinic decit ceilalţi doi. 
Din gura întredeschisă îi curgeau balele, 
Acesta alerga, uitîndu-se în părți, de parcă 
ar fi urmărit pe cineva. 

Preocupat de problemele „dragostei“, fiarele 
nici n-avură timp să mă observe. Nu-i mai pu- 
țin adevărat, că și eu mă speriasem și nu ştiam 
cum să procedez. Pușca îmi era încărcată nu- 
mai cu alice, așa că pentru o eventuală apă- 
rare, nu-mi putea folosi la nimic. Însă dacă 
aș fi făcut imprudenţa de a trage în aer, cu 
scopul de a-l face atent pe Feodor, probabil că 
fiarele întăritate ar fi tăbărit asupra mea. 

Mi-am dat seama că urșşii sînt în perioada 
împerecherii, sau cum se mai spune pe-aici — 
a „goanei“. 

În taiga se făcu linişte. Eram gata de-a mă 
întoarce înapoi spre locul unde-l lăsasem pe 
Feodor, cînd dintr-o dată auzii un mormăit 
surd, și pe aceeași potecă se arătă un alt urs, 
enorm. Acesta, șchiopăta destul de pronunsat, 

iar cînd voia să alerge, nu putea altfel, decit 
galopînd. Din gură îi picurau scame de spumă. 
Gifiia tare, şuierător. Ursul era așa de aproape 
de mine, încît i-am putut vedea şi ochii tul- 
buri şi fioroşi, îndreptaţi asupra unei singure 
ținte din faţă. 

În timpul împerecherilor, urșii, deși sînt 
foarte periculoși, nu prea dau importanţă celor 
ce se petrec în jurul lor. Dar la apariţia acestui 
gigant pe cărare, abia reușii să mă ascund după 
un trunchi, altfel întîlnirea cu ursul ar fi fost 
inevitabilă. 

Trecînd în fugă pe lingă mine, ursul se opri 
brusc la numai cîțiva pași. Se ridică în două 
labe, mormăi ușor şi începu să jupoaie sălbatic 
cu ghearele coaja de pe trunchiul unui ce- 
dru voinic, întîlnit în cărare. Ridicat aşa, în 
două labe, ursul părea fantastic de mare și 
de fioros. Abia acum înțelesei că îl am în 
față pe acel Gromila, care a băgat spaima în 
toată taigaua din vecinătatea rîului Mana. 

Am mai văzut apoi cum de sub coaja trun- 
chiului jupuit, picura rășina... 

La un moment dat, ursul îşi întoarse capul 
într-o parte și se lăsă brusc pe toate cele patru 
labe. Urmă apoi un urlet înfiorător, de se cu- 
tremură toată taigaua... 

Inima mi se făcuse cît un purice. Eram con- 
vins că fiara mă descoperise pe mine. 

Era însă cu totul altceva. Urletului lui Gro- 
mila i se răspunse cu un alt urlet tot așa de 
fioros și de ameninţător. Și dinspre partea po- 
ienii cu ierburile înalte, se arătă ursul cel voi- 
nic, care cu cîteva minute mai înainte fugise, 

ultimul, după ursoaică. Acesta s-a întors, pro- 
babil, să-şi îndepărteze rivalul de „dragoste“. 

Zărindu-se, urşii se ridicară în două late. 
Rînjiră ameninţători, arătîndu-şi unul altuia 
colții fioroşi. Apoi clătinîndu-se în mersul greoi, 
ca niște rnatahale mecanice, dîndu-și un fel de 
tircoale, începură să se apropie unul de celă- 
lalt. 

Urmărindu-i, aproape că uitasem de perico- 
lul care mă amenința. 

Gromila, cu enormitatea sa fizică, aproape 
că își strivea rivalul. Însă celălalt părea mai 
tînăr şi probabil că se bizuia pe puterile sale. 

Într-o frîntură de secundă, urșii se încăiera- 
ră. Se porni o trintă înverșunată!  Zburau 
ghemotoace de păr şi petece de blană. Şiroiau 
balele și ţișnea sîngele. Taigaua se cutremură, 
acoperindu-se din nou de urletul sălbatic al 
fiarelor, 

Urşii, cînd ridicîndu-se în două labe, cînd 
lăsîndu-se jos pe toate patru, se mușcau și se 
zgiriau cu sălbăticie unul pe celălalt. Gromila, 
ca un adevărat boxer profesionist, îi cîrpi o 
labă adversarului său, încît acesta se rosto- 
goli urlînd şi mai sinistru. Dar nerenunţind încă 
la luptă, ursul cel tînăr se ridică fulger în două 
labe şi se năpusti din nou spre duşman. Fără 
să mai aștepte atacul, Gromila se lăsă pe toate 
cele patru labe și se năpusti berbecește asupra 
rivalului său, izbindu-l aşa de puternic, încît 
ursul cel tmăr se rostogoli năpraznic spre par- 
tea în care mă aflam eu. 

Speriat, sării de după copac și o rupsei la 
fugă, îndepărtindu-mă de locul bătăliei. Urşii, 

după cît se pare, nici nu s-au sinchisit de pre- 
zenţa mea. Urletele de încăierare ale urșilor 
se mai auziră încă citeva minute, de spaima 
cărora în taiga amuţiseră toate vieţuitoarele. 

Pe Feodor nu l-am mai găsit lingă izvorul 
din poiană. Urşii, alergînd unul în urma celui- 
lalt, bătătoriseră iarba înaltă din poiană, făcînd 
un fel de cărăruie. După aceste cărărui, mi-am 
dat seama că ei ocoliseră locul în care-l lăsasem 
pe Feodor dormind. Răsuflai ușurat. 

Ieşind pe poteca pe care veniserăm încoace, 
ghicii după urmele lăsate că  Fedka-pă- 
durarul, speriindu-se de urși, nu mă mai aş- 
tepta și o tulise spre casă. 

Rămas de unul singur, cu nervii deconec- 
taţi, mă întorceam agale la cantonul lui Fedka. 
În jur, în sfîrşit, după toate cele întimplate, se 
făcu linişte. Doar în urechile mele mai stăruia 
urletul urșilor. Mai tirziu mi-am dat seama că 
acesta era zumzetul bondarilor din iarba ce 
se întindea de-a lungul potecii. 


CAPITOLUL X 


ÎN PRIMA JUMĂTATE a lunii lui iulie, era 
o căldură de nesuportat. La cantonul numărul 
XIII din Kandalak, treburile decurgeau în mod 
firesc. 

Iuri lurievici își consuma timpul de riu ; eu 
aproape zilnic plecam în taiga; Nina Alexe- 

evna se ocupa de animalele sale din crescă- 
torie. Frosea lucra în grădina de zarzavat, se 
ocupa cu pescuitul și, bineînţeles, de albinele 
ei. Ne pregătea nouă, locatarilor, de-ale min- 
cării, spăla şi călca rufe; se îngrijea atît de 
sălbăticiunile captive, cît şi de celelalte animale 
din jurul casei. 

După explicaţiile pe care le-am avut pe rîu, 
atitudinea Frosei față de mine se răcise. O 
vedeam însă adesea cu ochii plînşi. Într-o zi, 
cînd mă duceam în taiga, observai că se uita 
lung şi tristă în urma mea. 

Vasili, observind că relaţiile dintre mine și 
Frosea au devenit mai rezervate, mă privea 
cu alţi ochi și se apropia de mine cu mai multă 
căldură prietenească. 

De cînd cu îngrijirea puilor de mosc, de că- 
tre Nina Alexeevna, în casă nu mai era chip de 
trăit. Iezii zburdau prin toate încăperile, și de 
îndată ce dădeau de Frosea sau de Nina Alexe- 
evna, făceau un tărăboi nemaipomenit. Zbie- 
rau, cerînd să fie mîngîiați. 

Așadar, puii de mosc își puneau picioruşele 
din față pe genunchii Frosei sau ai Ninei Alexe- 
evna ; și dacă cumva nu li se dădea nici o aten- 
ție, începeau să ţopăie şi să bată din copite, 
pînă ce nu li se îndeplinea dorința. De obicei, 
se linișteau după ce erau scărpinați în ceafă. 

— Sălbăticiune fiind, şi tot are nevoie de 
mîngiîiere, zise odată Frosea. Și oftă adînc. 

Uneori însă, micuţii nu permiteau să li se 
pună mîna nici pe spate și nici pe pîntec. La 
cea mai mică atingere, săreau speriaţi în lături, 

ca mai apoi — întocmai ca într-o joacă — con- 
tinuau să zburde. 

Nina Alexeevna avea multă bătaie de cap cu 
ei. 

Îmi aruncai odată privirea în jurnalul ei de 
zi, unde îi citii ultimele însemnări pe care le aş- 
ternuse în ajun : 

„La ceasul unu din noapte, Maliutka — aşa se 
numea puiul femelă — s-a urcat în patul meu, 
şi scîncind încetişor, îmi ceru de mincare. Îmi 
era tare somn și nu vrui să mă scol. Ea mi-a 
lins mîinile și faţa, apoi s-a ghemuit la picioa- 
rele mele. Dar abia aţipisem — era ceasul două 
din noapte — că amindoi iezii au început să-mi 
ţopăie prin pat, insistînd să le dau de mîncare. 
Neavind nici o poftă să mă trambalez cu lap- 
tele și cu biberonul, am întins mîna în lădiţă și 
le aruncai o Eucăţică de lichen. Ei au mîncat 
din ea cam șaptezeci de grame. 

La ora patru dimineaţă, micuța sărea prin 
cameră, scoțind niște sunete jalnice, ce semă- 
nau mai mult a miorlăieli de pisică. Igrunok 
— așa se numea puiul bărbătuş — veni lingă 
patul meu și începu să mă înghiontească insis- 
tent cu picioruşele din față, ca să mă trezesc. 
Eu mă dădui mai spre perete, şi atunci el în- 
cercă să-l trezească pe Iuri, care dormea pe-un 
pat pliant. Iuri se sculă și le dete lapte cu bi- 
beronul. Ei băură cu aproximaţie cite o sută 
de grame. 

La șapte dimineaţă o luarăm de la capăt. Puii 
au împlinit deja cîte-o lună de zile, dar ca să-i 
dezveţi de-a nu se mai hrăni şi noaptea, este 
imposibil“. 

Micuţele sălbăticiuni dădeau de furcă atit Ni- 
nei Alexeevna cît și Frosei, nu numai prin aceea 
că nu le lăsau să doarmă nopţi de-a rîndul, ci 
ele aveau nevoie acum şi de anumite masaje 
prin părțile perineului, pentru a li se preveni 
constipaţia la care erau predispuși și din cauza 
căreia, puteau să se prăpădească. Cu alte cu- 
vinte, zi şi noapte, iezii zbierau disperaţi, so- 
licitînd ajutor în această privinţă. Frosea alerga 
repede, înțelegînd după intonaţia scîncetelor, 
despre ce este vorba. Dădea repede fuga să-și 
pună — după cum se exprima dînsa — „copiii 
pe oliță“. Însă cînd Frosea lipsea de-acasă, 
aceste „servicii“ cădeau în sarcina Ninei Alexe- 
evna. Era deci de la sine înţeles că, în liber- 
tate, aceste masaje, la această vîrstă a puilor, 
erau înlocuite de linsul mîngiietor al mamei lor. 

În casă nu se mai putea ţine acum nici un 
fel de ordine. Micuţilor le plăcea să se urce 
pe cele mai înalte obiecte din cameră — masă, 
pat, comodă, unde de fapt își stabileau şi cul- 
cușurile. De reținut mai era şi faptul că iezii, 
înainte de a se culca, scormoneau vîrtos cu pi- 
ciorușul sub ei. Probabil își închipuiau că îi 
încurcă niscai pietre sau resturi de nutreţe. 
Din cauza asta, așternuturile de prin paturi 
erau veșnic răvăşite şi boţite de către acești 
mici drăcușori. În ce priveşte masa, apoi pe ea 
nu mai puteai așeza nimic. Era de ajuns ca 
iezii să sară pe dinsa, că și zburau toate obi- 
ectele pe jos. 

În schimb, micuţii erau foarte curaţi, ca pi- 
sicile. Locul pentru nevoile personale și-l ale- 

seseră în unul din ungherele camerei. Celelalte 
colțuri din casă rămîneau curate. 

Nina Alexeevna devenise iritată, Elestemînd 
ziua și ceasul cînd luase hotărîrea de-a veni 
aici. Dar mai abitir blestemă clipa cînd s-a de- 
cis să-i aducă în casă pe acești mici tirani. 

S-a descoperit mai tirziu, că unul din cei doi 
pui de mosc, născut geamăn şi care era consi- 
derat pierdut, să fie zărit prin țarc. Acesta fu- 
sese pur și simplu bine camuflat în iarbă după 
ce se născuse. Presupusa lui dispariție din țarc, 
determină, ca ceilalți doi, să fie ocrotiţi, adică 
să fie aduşi în casă. 

Acum, acest pui de mosc, crescut de mama 
lui, arăta mult mai frumos decit surioara sa — 
Maliutka, crescută pe cuptor. 

Nina Alexeevna adesea își pierdea răbdarea, 
strigînd mînioasă la cele două mici sălbăticiuni, 
care n-o slăbeau o clipă. 

În astfel de situaţii, Maliutka behăia sîsîit și 
jalnic, ţopăind în jurul Ninei Alexeevna. Igru- 
nok însă, se așeza smerit în genunchi în faţa 
ei, lipindu-și căpuşorul de podele, scotea niște 
sunete jalnice, care semănau cînd cu ţipătul 
unui iepure, cînd cu behăitul scurt al unui ied. 
Această poză de stăruitoare rugăminte o lua 
de obicei cînd îi era tare foame. 

Îmbunîndu-se, Nina Alexeevna le vorbea: 

— Ce-i? Ce s-a întîmplat? Iar n-aţi fost 
cuminţi ? Ei hai, hai! Fie. Numai să nu mă 
mai plictisiţi. 

Pe locatarii casei, puii de mosc îi distingeau 
după îmbrăcăminte şi probabil după izul trans- 
pirației. Cînd „educatoarele“ își schimbau ro- 


250 


chiile, iezii se temeau un timp să se apropie 
de ele, adulmecîndu-le îndelung de la dis- 
tanţă. 

Cu animalele din jurul casei, puii de mosc 
se obișnuiseră foarte repede. Se jucau cu cii- 
nele, sărindu-i acestuia în spate. Cu motanul 
se lingeau reciproc şi uneori dormeau împreună. 

Cînd micile sălbăticiuni împliniseră cam o 
lună şi jumătate, Nina Alexeevna hotărî să le 
instaleze într-un mic țarc din interiorul cres- 
cătoriei. Pentru ca micuţii să se poată dez- 
obișnui treptat de oameni, făceau de gardă cu 
rîndul : cînd Frosea, cînd Nina Alexeevna. 
Această vizită devenea tot mai rară cu timpul. 
Iezii au tot ţipat, au tot zkierat, apoi în cele 
din urmă s-au resemnat. 

În sfîrșit! În casă respira din nou liniștea. 
Acum cînd micuţii scandalagii nu mai erau, 
viața îşi reluă cursul normal. Singura căreia 
îi părea rău de mutarea iezilor în crescătorie, 
era Nadiușka. Ea se împrietenise cu ei, jucîn- 
du-se toată ziua împreună. 

Vasili uneori făcea glume la adresa femeilor : 

— Nu socotiți că ar fi bine să-i aducem 
din nou în casă? Nu ştiu de ce, dar parcă 
mi-e urit fără ei. Ce ziceţi ? 

Nadiușka lua în serios aceste aluzii glumeţe 
ale lui taică-său și sărea în sus de bucurie. Ba 
chiar încerca s-o lămurească pe tanti Nina. 

În zilele următoare, pe rîu avu loc un inci- 
dent, după care Vasili se purtă față de mine cu 
şi mai multă înţelegere. 

Într-o zi de amiază duminicală, Vasili, Iuri 
Iurievici și cu mine ne scăldam în rîu, în apro- 

pierea cantonului. Frosea cu Nadiușka pleca- 
seră cu barca spre malul celălalt, unde știau ele 
un loc cu ciuperci, ca să culeagă niște pitarce. 
Nina Alexeevna se retrăsese pentru a se odihni. 
Dinsa încă nu-și revenise din oboseala pe care 
i-o pricinuiseră puii de mosc: 

Ședeam lungiți pe nisip și trăncăneam. Ve- 
nise vorba și despre femei. 

— Femeile în genere sint foarte capricioase, 
filosofă Vasili. Asta-i, domnilor ! Cer mereu să 
fie curtate, ocrotite, mingiiate. M-am convins 
de asta după Frosea mea. Deşi nu mai e o 
fetişcană — a trecut în cel de-al douăzeci şi şap- 
telea an — dar uneori debitează nişte fleacuri 
că mi-e şi jenă s-o ascult! Pentru fiecare din- 
tre noi au existat perioade frumoase în viaţă. 
Momente plăcute și la vremea lor. Și nouă, 
cînd am fost feciori, ne-a plăcut să admirăm, 
să iubim şi să ne drăgostim cu fetele. Așa stă 
în legea firii! Chiar şi animalele sălbatice şi 
păsările se iubesc. Să luăm, spre exemplu, un 
cocoş de munte. Acesta se „îngrijește“ de găi- 
nuşa sa încă din primăvară. După aceea pleacă, 
ascunzîndu-se pe undeva prin tufărișuri. Acolo 
își duce viața de unul singur. Acolo şi 
năpirleşte. Iar de găinușă, pînă în primăvara 
următoare, nici nu se sinchisește. Este foarte 
adevărat că oamenii nu sînt cocoși de munte, 
însă legile firii sînt aceleași pentru toate vie- 
țuitcarele. Toate sînt făcute cu rost şi la vre- 
mea lor. După ce m-am căsătorit, a venit pe 
lume copilul. La ce bun deci să ne mai giugiu- 
lim atita şi să devenim și caraghioși pînă la 
urmă ? Dragostea rămîne aceeaşi, numai că ea 

se manifestă sub altă formă. Femeia însă nu 
vrea să înțeleagă treaba asta. Ea, după cum am 
mai spus, pune preț mai mult pe dezmierdări și 
alte fleacuri de soiul acesta.  E-adevărat ce 
spun ? ne privi el întrebător. 

Aveam o poftă să i-o retez scurt. Asta pen- 
tru că țineam la Frosea şi îmi era milă de ea. 
Mi-am dat seama încă o dată că nu era el 
omul pe care și l-ar fi dorit Frosea de bărbat. 
Voiam să i-o spun răspicat, cu riscul chiar de 
a-mi demasca adevăratele sentimente pe care le 
nutream pentru Frosea. În momentul de faţă, 
Vasili îmi devenise nesuferit și îl detestam. 

Însă nu mai avui prilejul să i-o zic. 

Pe rîu se auziră niște împușcături. Din sus, 
de după o cotitură, apăru o plută cu oameni pe 
ea. De pe această plută se trăgeau focuri de 
armă în ambele direcţii ale malurilor. 

Pădurarul sări în sus, se îmbrăcă repede și 
fugi către barcă. Cu una din ele plecase Frosea, 
însă alta, cea mai veche, rămăsese pe mal. De ea 
se folosea de obicei Iuri Iurievici în cercetările 
sale. 

— Aşteptaţi să vin și eu cu dumneavoastră ! 
i-am strigat, sărind după el în barcă, așa, în 
chiloţi, cum mă găseam. 

De plută era arborat un steag negru, pirate- 
resc, pe care erau desenate un cap alb de mort 
şi două oase încrucișate. Pe plută se zăreau 
cîțiva oameni pe jumătate goi. Unul din ei ți- 
nea în mînă o carabină, pe care o încărca la 
anumite intervale şi apoi trăgea fără nici o 
țintă cînd într-un mal, cînd în altul. 

Mă gîndii îngrijorat la Frosea şi la Nadiușka, 
care erau acum undeva pe malul celălalt. 

Barca noastră aluneca iute tăind drumul plu- 
tei. 

— Nu trage, secătură, răcni furios Vasili. 
Lasă arma jos ! 

— Drăgălașşilor, făcu cel cu arma către gaşcă, 
țineți-mi puțin pălăria ca să pot ochi mai bine 
şi să le trimit acestor domni niște hapuri. 

Nu mai era nici o îndoială. Ne găseam în 
fața bandiţilor pletoși. L-am cunoscut pe Anika 
şi pe toţi ceilalți. Lipsea doar Alioșka. Anika, de 
data asta în loc de chitară, ținea în mînă o ca- 
rabină. 

Barca noastră atinse marginea plutei și Va- 
sili sări pe ea, tăbărîind pe Anika, cu intenția 
să-i smulgă carabina din miini. Golanul îl izbi 
cu putere în piept, îmbrincindu-l. Vasili căzu 
zgomotos în apă. 

— Ai încasat-o, nemernicule ? rise în hohote 
Anika. 

Gloata îl susținu. rizînd în cor. Îl auzeam 
hohotind de plăcere pe Bormota. 

Nu se mai putea sta pe gînduri. Și nici timp 
nu era de pierdut. Huliganii priveau satisfăcuţi 
la Vasili care se bălăcea prin apă, uitînd pen- 
tru un moment că mai eram și eu în barcă. 

Lăsai vislele din mînă şi sării pe pluta lor. 
I-am smuls arma din mîna lui Anika şi, la rîn- 
dul meu, îl îmbrincii pe acesta în apă. 

Acum, la barcă nu mă mai puteam întoarce, 
deoarece aceasta a fost luată de curenţi. Am 
sărit în apă şi c-o singură mină, în cealaltă 
tineam carabina ridicată în sus, reușii să înot 

pînă la țărm. Privind de pe mal, îl văzui pe 
Vasili cum incerca să prindă barca, iar pe es- 
croci, cum se căzneau să-l pescuiască pe Anika 
din apă. 

De pe pluta acester nătărăi se auzeau înju- 
rături și ameninţări. Ameninţările cu pumnii, 
în deosebi îmi erau adresate mie, dar ca să se 
apropie de mal, pungașii nu cutezară. 

Vasili reuși să prindă Earca. O conduse către 
malul unde mă aflam. Eu îi înminai carabina. 

— Mulţumesc, zise el mișcat. Sinteţi un tî- 
năr îndrăzneţ. Nu părăsiţi prietenul la nevoie. 

După vreo două ceasuri s-a întors şi Frosea. 
Ea ne povesti, cum o plută cu oameni pe ea 
era cit pe-aci să se izbească de un zăgaz ce se 
formase nu de mult, la un kilometru de canto- 
nul nostru. 

Frosea venea spre casă, împingiînd barca cu 
prăjina împotriva curentului. Ea văzu că pluta, 
deși cu oameni pe dînsa, nu era dirijată de ni- 
meni. Aceasta se îndrepta cu viteză mare în 
direcția zăgazului. Frosea începu să le strige 
ca să-i facă atenţi, dar, probabil nu era înțe- 
leasă, deoarece, drept răspuns, se auzeau hohote 
de ris. Atunci Frosea se așeză la rame și ciîr- 
mind barca la vale, alunecă iute spre plută. 

— Le strigam cît mă ținea gura, ne spunea 
ea, „intoarceţi-vă, că o să vă izbiți de zăgaz !“ 
Turiştii însă hohoteau zgomotos. Uitindu-mă 
mai atentă, văzui că pe plută sînt şi femei. 
Erau numai cu sutienul și chiloţii pe ele. Ce 
dezmăţ ! „O să pieriți imediat cu toţii !“, le-am 
strigat, şi arătai cu mina spre zăgaz. Mai erau 
doar cîțiva metri pînă la locul cotastrofei. 

„Gata, sint pierduţi !“ Cind colo, una din fete 
înțelesese în cele din urmă despre ce era vorba. 
Se aruncă la vislă şi cîrmi pluta de la locul pri- 
mejdiei. Au trecut la un pas de moarte... Dar ce 
naiba fac cei de la pichet ? De ce nu desfac ză- 
gazul acela ? Trebuie neapărat ridicat de-acolo. 
Te du pînă la ei, Vasili, și spune-le să-l ridice. 
Acum, după cum vezi, trec zilnic turiştii pe rîu. 

— De ăştia de care mi-ai povestit nu-mi pare 
rău, zise posac Vasili. Era bine dacă-i lua dracu 
pe toți. 

A doua zi sosi bătrinul Egor, aducînd cu el 
noutăţi neplăcute : Ursul sfișiase şi vaca fami- 
liei Zaiţev. Aceasta pășştea de obicei prin apro- 
piere de casă. Dar, probabil de data asta, ani- 
malul nemaiputînd suporta înțepăturile muscoi- 
lor, fugi să se adăpostească în taiga, unde, 
bineînțeles, se întîlni cu ursul. Acesta nu putea 
fi altul, decit același Gromila. 

Feodor și Aniska trecuseră riul, veniseră la 
Egor să-l roage să-i repeadă cu barca pînă la 
Bereti să-și vindă carnea. Pădurarul însă îi re- 
fuză. Apoi ei se adresară lucrătorilor de pe la 
pichete, dar nici aceştia nu se oferiră. După 
asta, familia Zaiţev s-a așezat pe malul din 
apropierea cantonului lui Egor, și Aniska începu 
să bocească şi să se vaiete cît o ținea gura. 

— Aniska bocea, iar Fedka, mihnit, arunca 
tăcut cu pietricele în apă, ne povesti Egor. 
A tocit așa ceasuri în şir, de parcă ar fi însoţit 
pe cineva la groapă. Anka, nevastă-mea, strigă 
la ea: „De ce urli pe malul nostru? N-avem 
nevoie de astfel de larmă disperată“. Mie însă 
mi se făcu milă : oamenii au căzut în mari ne- 

cazuri şi nu-i ajută nimeni. „La ce bun să le 
mai purtăm atîta supărare, nu vezi în ce hal 
au ajuns ? făcui eu către Anka mea. O să li se 
strice carnea şi n-or s-o mai poată vinde. Au 
copii, trebuie să-i ajutăm“. Anka, la început 
se năpusti asupra mea că, chipurile, prea sint 
săritor la nenorocirile altora. Apoi se mai cu- 
minţi. „Du-te şi ajută-le, zise ea în cele din 
urmă. Trebuie, n-avem încotro“. Cînd află 
Aniska că m-am hotărit să mă duc cu ei, se re- 
pezi şi începu să-mi sărute mîinile. lată deci, 
ce face omul atunci cînd e la ananghină, fi-ar 
să fie ! 

— Vindurăţi carnea ? întrebă Vasili. 

— Da, au dat-o ceva mai ieftin la o cantină. 
Cine ar fi cumpărat-o în tirg la preţul ofi- 
cial ? Cu banii de pe carne, în nici un caz nu-și 
pot cumpăra altă văcuţă. Singura lor nădejde 
e la juninca ce le-a rămas pe lingă casă. 

— Acest Gromila o să spintece toate anima- 
lele pădurarilor de pe riul Mana, zise Vasili, 
abătut. Noi însă pentru a-l împușca, așteptăm 
dezlegarea Moscovei. Ne-am cumpărat o altă 
văcuţă în loc; şi acum toată casa trebuie să 
fie cu ochii în patru, ca nu cumva să fie sfișiată 
din nou. Nu, nu! Va trebui să-l ucid fără dez- 
legarea Moscovei, cu riscul chiar de-a fi jude- 
cat pentru braconierism. Ce-o să facă acuma 
Fedka ? Cu ce o să-şi hrănească copiii? O să 
aștepte pînă le fată minzata ? Or să crape de 
foame ! Zău or să crape fără lapte... 

— Mai e încă ceva, fir-ar să fie! își aminti 
abătut Egor. Ceva, care a ieșit cu totul pe dos. 
Mai dăunăzi, alergă într-un suflet la mine Pav- 

luha — cititorul în stele. Era alb ca varul la 
față. Îmi făcu semn cu capul şi mă scoase afară 
din izbă: „Băieţii noștri, zice, au plecat cu 
barca spre zona de control a lui Fedka ca să 
ucidă niște pui de elan. Zilele acestea, apăruseră 
prin dreptul Pietrei Albastre doi pui de elan. 
Puii aveau și clopoței la gît. Au venit pînă în 
buza rîului, continuă Pavluha, exact acolo 
unde noi îmbrînceam buștenii din mal spre al- 
bie“. Eu îi zic: „Naiv mai eşti, măi Pavluha. 
Unde ai mai văzut tu elani cu clopot la git ?* 
El însă se jură pe toți dumnezeii, cum că puii 
ar fi domesticiţi şi că nu se feresc de oameni. 

— S-a întîmplat cam așa, continuă bătriînul. 
Stepan se repezi cu tarca pînă la pichet să-şi 
ia pușca. Pavluha îl rugă să-l ieie şi pe el, mo- 
tivînd că vrea să se schimbe, întrucît era ud 
leoarcă. Flăcăul însă, așa după cum am mai 
spus, se furişă și alergă pînă la mine, ca să-mi 
spună despre planurile pichetașşilor. Eu, desigur, 
mă urcai în barcă și îl urmării pe Stepan. Ce-i 
drept, nu era zona mea de supraveghere, însă 
era la mijloc salvarea puilor. Ajungînd prin 
dreptul Pietrei Albastre, văzui cum pichetașii 
se prăjeau la soare pe mal. Era aici și Stepan și 
„cititorul în stele“. Cu ce treburi, bătrine“ ? 
întrebă Stepan. lar Pavluha se făcu și mai alb 
la față şi își lăsă capul în pămînt. Nu știam 
ce să le răspund. Mă gindeam la bietul Pavluha. 
Dacă fac cumva greşeala şi-l demasc, ticăloșii 
ăştia il vor goni. Ba ar fi în stare să-l şi cio- 
măgească. „Vremea e frumoasă, zic, numai de 
nu s-ar strica. Semne că se strică ar fi. Mă 
cam junghie prin şale“. „Dacă te dor șalele, 

rise Stepan, fugi acasă şi urcă-te pe cuptor“. 
Îmi aprinsei luleaua, mă mai învirtii puţin prin 
jur, intrai şi prin tufărișuri, însă n-am dat de 
micile sălbăticiuni. Poate, speriindu-se de ceva, 
să fi fugit. Și mai era o nelămurire: Parcă 
nu-mi prea venea mie să cred povestea cu 
clopoţeii la git. Trăiesc de-o viață pe riul Mana, 
dar sălbăticiuni cu talangă la git nu mi-a fost 
dat să văd prin taiga. Și nici nu cred că ar fi 
văzut careva. 

— Şi totuși ce s-a întîmplat mai departe? 
nu mă putui stăpini eu. 

— Asta-i tot, fir-ar să fie! răspunse amă- 
rit bătrînul Egor. Negăsind puii de elan, m-am 
întors acasă. 

Își îndesă fără grabă tutun în pipă, o aprinse, 
își miji ochii, şi rămase îngîndurat. 

Mi s-a părut că bătrinului îi vine greu să 
mai continue relatarea întîmplării cu puii de 
elan. Se părea că el regreta acum că n-a su- 
pravegheat pînă la capăt acţiunea de salvare 
a celor două viețuitoare, îmblinzite de om. 

Ghicisem deja că aceşti doi pui nu puteau 
fi alții decit Svetik şi Iolocika — puii de elan 
ai Elenei Alexandrovna. Îmi amintii cum aceş- 
tia îşi întîmpinaseră fericiți stăpîna, venită în- 
cărcată cu „daruri“ pentru ei, aduse de la oraș, 
pe căluţul cel cocoșat. Apoi îmi amintii cum 
Elena Alexandrovna îmi istorisise peripețţiile 
aducerii acestor puișori în colțul naturaliștilor 
de către doi oameni bătrîni, locatari ai unui sat 
îndepărtat din taiga. Puişorii se luaseră încă 
din pădure după cei doi bătrini şi veniseră după 
ei pînă în sat. Moşnegii i-au adus acasă. Auto- 


259 


rităţile comunale i-au sfătuit pe bătrîni să ducă 
sălbăticiunile în rezervație și să le predea acolo, 
altfel vor fi amendaţi. Moşnegii s-au cam spe- 
riat şi au dus puii de elan în oraș. Călătoria 
spre oraș le-a fost foarte grea. Bătrînii mer- 
geau cînd pe jos, cînd în cîte vreun camion 
de ocazie. Pe drum cumpărau lapte pentru 
hrana micuţilor. După vreo patru zile, cu chiu 
cu vai, au ajuns pînă la așezarea Stolbi. Apoi 
Elena Alexandrovna i-a crescut şi i-a îmtlînzit 
şi mai mult. Ziua, puii pășteau în taiga, iar 
noaptea se retrăgeau acasă. De data asta, pro- 
babil s-or fi rătăcit şi au nimerit pe malul rîu- 
lui Mana. 

— Să știți că aceștia erau într-adevăr pui de 
elan îmblinziţi, zisei eu. Clopoțeii de la git 
le-au fost prinși de către stăpîna lor din aşe- 
zarea Stolbi. Asta, pentru ca nimeni să nu se 
atingă de ei. Oare să fi dispărut fără nici o 
urmă ? 

— Cum fără nici o urmă ? oftă bătrinul Egor. 
Au nimerit exact acolo unde a fost dusă şi 
carnea văcuţei lui Fedka. Picherii au predat 
cantinei carnea proaspătă de pui de elan. 

— I-au ucis? 

— Sigur. Cît am stat de vorbă cu nemernicii 
aceia, puii, probabil, se odihneau prin tufă- 
rișuri. Nevăzindu-i și neauzindu-le clopoţeii 
de la gît, m-am dus să-i caut în altă parte. 
După ce am plecat de lingă ei, picherii au şi 
trecut la uciderea puilor. Apoi au așezat carnea 
în barcă şi au dus-o la Bereti, unde au și vin- 
dut-o. 

— Şi Pavel a tăcut? N-a luat nici o ati- 
tudine ? 

— Bietul Pavluha ! Tinăr și prostuț. I-a fost 
teamă, atunci cînd fusesem lingă braconieri, 
să-mi indice locul unde se găseau puii. Cînd se 
trecu la uciderea lor, Pavluha s-a opus. Dar ce 
putea face de unul singur ? îmi povesti bietul 
flăcău. Stepan ochi într-unul din pui. Celălalt 
îi sări în ajutor, lovindu-l pe ucigaș cu copitele 
peste mină, încît acesta scăpă arma jos. Feroce, 
Stepan scoase cuțitul de la briu și se năpusti 
asupra micului animal. Cititorul în stele se des- 
metici şi se repezi la el, urlînd : „Nu te atinge 
de animal“, și-l prinse pe Stepan de mînă. 
Acesta însă îl luă la bătaie pe bietul Pavluha. 
Să-l omoare, nu alta! Vai de el. E tot numai 
vînătăi. Acum a plecat definitiv de la pichet. 
Îmi pare tare rău de sărmanul flăcău. Era un 
băiat liniștit şi de treabă. Nu ca tilhăroii ăştia ! 

Ascultam cu toții relatarea bătrînului într-o 
tăcere apăsătoare. Aveam în faţă imaginea tra- 
gică a uciderii puilor blînzi şi creduli. Aveam 
de asemenea imaginea lui Pavluha care le 
luase apărarea, precum şi felul cum fusese bă- 
tut de acest kraconier feroce... 

— Şi tu îmi tot spui, cum că aveau clopoței 
atirnați de git, zise bătrinul, privindu-mă do- 
jenitor. Ce, parcă niște clopoței pot salva ani- 
malele de aceşti ticăloşi ? Păi, răufăcătorii le 
ucid cu sînge rece, cît ai număra pîn’ la trei. 
Pe ei îi interesează numai profitul. Altceva 
nimic. Iată deci, cum stau lucrurile cu zurgă- 
lăii de la git, adăugă el minios. Apoi tăcu 
încruntat. 

Proaspete mai erau în memorie toate aceste 
emoţii și necazuri cind ne căzu pe cap o altă 
nenorocire. Se vede că este adevărat cum că o 
nenorocire nu vine niciodată singură. 

În zorii unei dimineţi, cind deasupra rîului 
mai stăruia încă o ceață groasă, iar scamele 
sale se agățau de virfurile brazilor de pe mal, 
pădurea răsună de un nechezat deznădăjduit, 
iar după citeva clipe apăru galopind Zorka, 
oprindu-se în fața casei. 

Răsuflind din greu, mai scoase un nechezat 
puternic şi chemător, ca şi cum și-ar fi strigat 
stăpînul pentru a-i veni în ajutor, apoi se pră- 
văli într-un lac de sînge chiar în fața parcului, 
mișcîndu-și spasmodic picioarele... 

Frosea mulgea vaca în ogradă. Văzînd aces- 
tea, se repezi în casă şi ne sculă pe toţi din 
aşternut. 

Zorka avea în partea stingă a pieptului o 
rană adincă din care ţișnea sîngele. 

Cercetînd-o cu atenție, am stabilit împreună 
cu Vasili, că Zorka s-a prăpădit datorită unui 
ciot de pin ascuţit, care i-a pătruns adînc în 
piept, sfişiindu-i țesuturile și venele principale 
din apropierea inimii. Aceasta nu se putea în- 
timpla, decit în cazul cînd iapa hăituită galo- 
pase foarte repede prin taiga. 

— A speriat-o foarte tare careva... zise abă- 
tut Vasili, uitindu-se la animalul mort. N-a 
putut fi altcineva decit vreun urs! Nu cumva 
iarăși Gromila ? De-o fi cu riscul vieţii, şi tot o 
să termin cu el, făcu dinsul, strîngîndu-și furios 
pumnii. 

Ne-am dus amîndoi pe urmele lăsate de co- 
pitele Zorkăi. Ele ne-au condus într-o poiană 
cu ierburi înalte de lingă gura de vărsare a 
piriiașului Kandalak. 

Aici, în jurul unui iaz rămas de la apele pri- 
măvăratice, ce se menţinuseră pînă în acest 
miez de vară, crescuse imens talpa ursului. 
Umbrele sale albe și mari se înălțau deasupra 
celorlalte plante, formînd un desiş de nepă- 
truns. Oamenii, prin aceste ierburi înalte, nu se 
puteau zări unul pe celălalt la doi pași. Prin 
această „junglă“ luxuriantă se vedeau tuneluri 
— cărărui bătătorite de urși. 

Zorka venea la iazul acesta format din topi- 
rea zăpezilor, să se adape. Urmele dovediră că 
în momentul cînd aceasta se adăpa, a fost ata- 
cată de ursul care şedea la pîndă în desiș. Un 
timp oarecare, ursul a hăituit-o prin taiga. Ur- 
mele mari lăsate de acesta, printre care a unei 
labe imprimate strimb, îi aparţineau fără nici 
o îndoială lui Gromila. 

Vasili scăpă o înjurătură. 

— Nu mai am nevoie de nici un permis! 
hotărî el posomorit. Pînă cînd nu termin cu 
el, n-o să am liniște. După asta, facă ce vor 
cu mine. Chiar să mă şi izgonească de-aici! 

I-am dat perfectă dreptate. Ce să mai aş- 
tspte ? I-am oferit ajutorul meu la vinarea 
ursului. 

— Mă descurce și singur. Nu e prima dată 
cînd vinez urşi, aruncă el scurt. Numai să-i 
dau mai repede de urmă! 

Din ziua aceasta Vasili fu dominat de-o sin- 
gură dorință : să-l depisteze și să-l ucidă pe 

Gromila. Însă carnea de cal pe care o pusese 
drept momeală pentru acest scop, prin preajma 
iazului, a fost mîncată de alți răpitori, fără ca 
ursul să fi dat măcar niște semne că ar mai fi 
trecut pe-acolo. 

Vasili se scula cu noaptea-n cap, pleca și ve- 
nea seara tirziu. I se citeau pe față mîhnirea 
şi oboseala. Ursul era foarte prudent. De alt- 
fel, şi perimetrul în care-și desfăşura Gromila 
activitatea, era destul de întins. Ursul, cotro- 
băia nu numai în zona de supraveghere a lui 
Vasili, ci și în a lui Feodor și poate chiar şi în 
a lui Inokenti. 

Nici mie nu mi-a mai fost dat să întîlnesc 
urme de-ale lui Gromila, deși mă duceam zilnic 
în taiga. Urme proaspete de urs, ce-i drept, am 
întîlnit, dar ele nu erau ale lui Gromila. Odată 
s-a întîmplat să mă aflu foarte aproape de o 
ursoaică. în preajma căreia se jucau doi pui- 
şori. Ea mirii dușmănoasă, zbirlindu-și părul. 
Și neavînd nici o poftă s-o deranjez, mă grăbii 
s-o ocolesc cît mai pe departe. 

Vara era în miezul ei. Atît pe cele două ma- 
luri ale rîului, cît și pe ostroave se înălță o ve- 
getaţie bogată și albă. Luncile erau năpădite 
de romaniţe, izmă și iarbă-mare. În taiga în- 
floriră crinii galteni și tufănica cu florile de 
un roșcat de chinovar. Prin poieni și pe-la 
margini de pădure, răzbăteai anevoie printre 
înaltele ierburi bogat înflorite — crucea pă- 
mîntului, anghelica sălbatică, albăstrelele — 
care își etalaseră nuanțele policrome. 

De-a lungul piriîiașelor, aplecate spre oglinda 
apei, atirnau ciorchinele grele, de culoare roşie- 

închisă ale măcrişului siberian. Pe întinderile 
aluvionare se pirguiau la soare boabele lungu- 
iețe de culoare albăstrie ale caprifoiului. Prin 
crînguri se coceau afinele. Iar seminţele ce- 
drului abia de dăduseră în pirg, că cucuruzii au 
şi început să fie scuturate de nerăbdătorii cău- 
tători de alune. 

Dacă mă interesa, de exemplu, să fac unele 
observaţii asupra maralilor, mă duceam prin 
luminișurile de pădure sau prin criîngurile de 
afine, unde, acum vara, se întîlneau foarte des 
aceste animale. lar cînd mă interesa moscul, 
mă îndreptam către pădurile de pin de pe coas- 
tele aride și stincoase, sau prin pădurile în- 
tunecoase de brad dinspre nord. Aici, de obicei 
se puteau întilni și urşi. 

Printre aceste semeţe și puternice trunchiuri 
de brad ce semănau cu niște imense colonade, 
la umbra deasă şi umedă a crengilor enorme 
ce se împleteau cu firele subțiri și colilii ale 
lichenilor, alte ierburi aproape că nici nu exis- 
tau. Doar mușchiul gros ce se întindea pe jos 
contribuia și mai mult la această tăcere mor- 
mintală, atenuindu-ți zgomotul pașilor. Rar se 
auzea chiţăitul burunducului sau ţipătul stri- 
dent al păsării-alunar. Încolo, liniște adîncă și 
umbră deasă prin care razele soarelui nu pot 
pătrunde niciodată. Uneori ţi se pare că mergi 
printr-un tunel umed și semiobscur. 

Cu toate astea, oricît de ciudat s-ar părea, în 
aceste locuri își făceau cuibul pasărea muscar 
mughimaki, sturzul siberian şi privighetoarea 
fluierar, precum și alte specii destul de răzlețe. 

Probabil că le atrăgea liniștea profundă, origi- 
nară a acestui colț de pămînt. 

Aici, mai mult ca oriunde în altă parte, te 
asaltau căpușşele. Ce-i drept, acum, în aceste 
zile dogoritoare, erau mai puține, cu toate astea, 
într-o singură oră, tot ţi se agățau de haine 
pînă la douăzeci de bucăţi din acești paraziți. 

Ştiam mai de mult că tocmai prin aceste 
locuri dese, umede și reci, unde razele soare- 
lui pătrund foarte greu, te poţi aştepta să dai 
peste „ixodes persulicatus“, o specie de căpuşe 
a căror mușcătură îți provoacă encefalită. Agen- 
tul patogen al acestei periculoase boli se află 
în sîngele unor animale sălbatice care trăiesc 
prin aceleaşi locuri în care sălășluieşte şi acest 
parazit. După ce se îmbuibă cu sîngele anima- 
lului, căpușa purtătoare de virus poate molipsi 
şi pe om. 

Umblind așadar prin aceste povirnișuri d'n- 
spre partea nordică, căutam să fiu cît se poate 
de atent şi să mă descotorosesc cît mai repede 
de aceşti paraziți. Însă, vrînd-nevrînd, obser- 
vaţiile asupra unor animale nu le puteai efec- 
tua decit aici, prin aceste locuri. Desigur că 
Nina Alexeevna, pe care o interesa foarte mult 
comportarea moscului în libertate, n-ar fi ve- 
nit aici pentru nimic în lume. 

Viața activă a moscului începea numai după 
asfinţitul soarelui. Ziua, acesta dormea pe un- 
deva printr-un colțișor tăinuit. Afară de asta, 
moscul fiind un animal prudent și sperios, îl 
puteai zări foarte rar prin taiga, cu toate că 
era ştiut faptul că moscul nu-și părăsea nicio- 
dată perimetrul de pădure pe care şi l-a ales. 

Asta îmi permitea, sau, mai bine spus, îmi ușura 
descoperirea animalului, după cărăruile pe care 
le tătătorea în timpul nopţii, în căutare de 
hrană. 

Contrar obiceiurilor animalului de-a ieși nu- 
mai noaptea după hrană prin pădure, acesta se 
putea întilni și ziua în amiaza mare mai des 
prin pădurile de pin, de pe înălțimile greu ac- 
cesibile ale munţilor. Moscul își aranja culcu- 
şul undeva sus pe țancurile de stincă, de unde 
putea să vadă mai lesne pericolul ce eventual 
l-ar amenința. Adăpostindu-se în cele mai ne- 
accesibile locuri, își asigura scăparea pe înaltele 
piscuri. Trupul său ușor, musculos și încordat, 
îi permitea să sară și să se ascundă după cele 
mai abrupte colțuri de stîncă, unde nu putea 
ajunge nici un răpitor. 

M-am convins că atunci cînd zărești un mosc 
trebuie să-ţi încetinești foarte mult pasul și 
să te prefaci că nici nu i-ai observat culcușul. 
În felul acesta, moscul tupilat te poate lăsa 
să treci destul de aproape de el; cam la vreo 
cinci metri distanță. Dar dacă încerci să gră- 
beşti pasul și în loc să treci pe lîngă culcuș, 
te abaţi într-acolo, moscul ţișnește ca din arc, 
behăind răgușit și dispărînd cît ai clipi. 

Mă preocupa foarte mult acest animal închis 
din fire, care, după expresia unui cunoscut sa- 
vant, „fuge cu iuțeala antilopei, sare cu sigu- 
ranța unui țap sălbatic şi se cațără cu îndrăz- 
neala unei capre negre“. Afară de asta, mos- 
cul era endemic pentru Siberia de Răsărit și se 
găsea aici la marginea hotarului apusean ai 
răspindirii sale. Dar atenția pe care i-o puteam 

acorda nu era decit pe lingă studierea altor vie- 
țuitoare din taiga. 

Nina Alexeevna se ocupa acum în crescăto- 
rie cu studierea mai detaliată a comportării 
moscului. La ora actuală stabilea care anume 
din plante sînt preferate drept nutreţ de către 
pupilele sale. Împreună cu Frosea, aduna felu- 
rite ierburi, le lega în mici mănunchiuri și le 
agăța prin ocol. Spre marea mirare a Ninei 
Alexeevna, moscul, pe lingă licheni — hrana 
lui de bază, asalta cu mare poftă năprasnia și 
sorbestrea, cît și alte plante considerate ca ne- 
comestibile pentru multe specii de animale. 

Principalele observaţii în crescătorie se efec- 
tuau noaptea, întrucît ziua, animalele captive 
stăteau mai mult culcate, rumegîndu-și hrana. 

În urma pogromurilor comise de Gromila prin 
preajma cantonului, Nina Alexeevna insistă ca 
în nopţile cînd studia comportarea viețuitoare- 
lor din crescătorie, să fie întovărăşită de soţul 
ei. Pe umerii bietului Iuri lurievici, care lucra 
din zori şi pînă noaptea tirziu, fu aşezată acum 
încă o sarcină. Dar nu se lăsa copleșit. Orice 
lucrare ce ținea de domeniul cercetărilor, o fă- 
cea cu mult elan și cu nespusă dăruire. Une- 
ori îl invidiam pe acest om pentru fanatismul 
său în cercetare. Iuri Iurievici renunţa cu uşu- 
rință la orice confort, odihnă şi distracţii, numai 
să poată lucra, mereu lucra pentru știință... 

Pe Nina Alexeevna aveam impresia că o cu- 
noșteam pînă în străfunduri, cu clipele sale de 
indolenţă, cu veșnicele sale văicăreli. Odată 
însă mă uimi, dindu-mi prilejul să-mi revizuiesc 
părerea. 

Într-o seară, ea intră, nu știu pentru ce, în 
crescătorie. Făcu de-a lungul ocolului doar 
cîțiva paşi, ușor, pentru a nu speria animalele, 
cînd deodată zări deasupra capului ei pe o cracă 
de mesteacăn o pisică mare ce stătea tupilată. 
Aceasta o scrută cu niște ochi rotunzi şi scă- 
părători. 

Nina Alexeevna fu cuprinsă de groază. Simţi 
că tot corpul îi amorţește, iar picioarele n-o mai 
ajutau. În clipa aceea, vîntul, care mai înainte 
suflase dinspre rîu, își schimbă prokabil direc- 
ţia, că animalele din ocol simţiră brusc fiara 
care se furișase în apropierea lor. În  crescă- 
torie „se dete alarma“ și domni o învălmășeală 
îngrozitoare. Animalele se agitau înnebunite 
prin ocol și Nina Alexeevna văzu cum această 
pisică se încordează, pregătindu-se să atace. Îşi 
şi închipui cum se va năpusti risul să sfișie 
un animal acum chiar sub ochii ei. 

Nina Alexeevna nici nu-și dădu seama de 
unde-și recăpătase curajul şi puterile. Ea se re- 
pezi strigînd către mesteacăn, căutînd să pre- 
întîimpine săritura risului în ocol. Riîsul, care 
in urma zarvei făcute și așa ar fi fugit, acum 
sări după gard şi dispăru în taiga. 

Dimineaţa, stabilii după urmele lăsate că 
acesta fusese un ris încă tînăr și nu prea mare. 

Iuri lurievici avea aerul unui sărbătorit ; era 
mindru de curajul Ninei Alexeevna... 

Poate că tocmai în urma acestei întîmplări, 
devenii şi eu mai îngăduitor față de dînsa. În 
orice caz, m-am convins că în unele privințe 
ea avea dreptate. Ca şi mie, şi ei îi lipseau aici 

multe : contactul cu oamenii, cărțile bune, mu- 
zica. 

Distracţia mea principală de seară era pes- 
cuitul. Prindeam cu undița feluriţi peștişori 
mărunți : obleţul, ghigorţul și băbușca. Dar cînd 
Iuri Iurievici prindea cu plasele sale pește mai 
mare, pește care, după ce i se efectuau cerce- 
tările de rigoare, intra în „posesia“ Frosei, mă- 
runțișul pescuit de mine nu avea nici o căutare 
in acea zi. Atunci îmi duceam bucuros „prizo- 
nierii“ şi-i aruncam înapoi în apă. Eram pasio- 
nat de procesul pescuitului, cu toate că une- 
ori în final se dovedea lipsit de utilitate. 

Stind aşa seara la pescuit, uitam de multe 
ori de undițe. Prin aceste locuri, întunericul se 
lăsa tîrziu şi rămîneam privind visător ceasuri 
la rînd la apele ce se rostogoleau la vale, venite 
din depărtările munţilor înzăpeziți. Rîul Mana 
se alimenta aproape toată vara cu acest suflu 
proaspăt din zăpezile munţilor. Și chiar dacă 
debitul apei acum mai scăzuse, pe albia rîului 
mai continuau să treacă la vale buștenii pluti- 
tori. 

Dinspre rîu adia întotdeauna a răcoare. Dar 
mai plăcut era către noapte, cînd, plutind dea- 
supra piriîiașelor, coborau către rîu adieri de 
prin partea locului, ce veneau dinspre munți. 
Ele atingeau uşor oglinda apei, de parcă s-ar 
fi jucat cu ea, încreţind-o mărunt. Și atunci ţi 
se părea că pe liniştitul rîu Mana se joacă un 
poznaș nevăzut, care suflă ştrengăreşte din fie- 
care viroagă peste albia calmă în care plutesc 
buștenii. Aceste adieri, botezate de către Iuri 
Iurievici „spirite ale taigalei“, parcă anume se 

străduiau să încilcească lungul fuior al rîului 
de culoarea ierbii și a frunzelor, ce se înviîr- 
tejeau pe la răspîntiile malurilor stincoase. 
Uneori, jucîndu-se, ele fluierau uşor, mai cu 
seamă atunci cînd se încrucişau paiele. Apa în 
asemenea momente se învirteja în aceste locuri, 
începea să dănțuie plescăind misterios și for- 
mind minuscule trîmke în evantai. Dar Mana 
se sinchisea prea puţin de ștrengăriile acestor 
localnice vinturi. Riul, ca de obicei, supus şi 
răbdător, cu susurul său molcom, îşi purta în 
braţe la vale fraţii din taiga, mulțimea de buş- 
teni din felurite soiuri de arbori. li căra la vale, 
cale lungă, pînă la fluviul Enisei, căruia îi 
preda toată această încărcătură. Și numai dacă 
de acolo de sus, de la miazăzi, scăpa din chin- 
gile stîncilor vînt puternic, iar odată cu el ve- 
nea de obicei şi vremea urită, „morok“, cum îi 
spuneau siberienii, Mana începea să se fră- 
minte, plescăind puternic și  rostogolindu-și 
unul după altul valurile-i tivite cu mielușeii ar- 
gintii ai spumei... 

Într-una din zilele posomorite, cînd taigaua 
răscolită de vînt fremăta surd, iar vuietul ei se 
împletea cu acela al riului, agitat, sosi Vasili din 
pădure cu ochii injectaţi, dogorînd de fierbin- 
țeală şi clătinîndu-se pe picioare de slăbiciune. 

Încercînd să-și învingă frisoanele, se grăbi 
să se bage în așternut. Îl durea grozav capul 
şi avea junghiuri la încheieturi. Cînd i s-a pus 
termometrul, acesta indică 39,5. 

Vasili mă chemă. 

— Priveşte... Anton... Nikolaevici... zise «l 
gifiind, ridicîndu-și cămașa. Priveşte... Vezi? 
N-am noroc... Înţelegi ?... N-am noroc şi pace! 

În dreptul coastelor se zărea o pată roşie 
vie. Era mușcătura de căpuşă. Mi-am dat seama 
că Vasili urmărindu-l pe Gromila,; a dat pe un- 
deva prin pădurea de brazi dinspre povirnişul 
nordic peste acest parazit, lugubrul ixodes per- 
sulicatus. 

— Să-l pîndești pe acest nemernic. M-auzi ? 
Numa nu te încumeta să-l ataci. Gromila nu 
iartă... El trebuie luat prin surprindere... Eh, 
n-am reuşit să-l... Dar o să mă întorc... Can- 
tonul nr. XIII... Înţelegi ? Afurisit loc! Iată 
şi căpuşele... Uite și urșşii. Vezi căpuşa aia cum 
stă în două labe? Huu, drac flocos și împeli- 
țat ! Loveşte-l ! Ucide-l! 

Începuse să aiureze. 

Spre seară, vintul s-a mai potolit, rîul însă 
mai continua să se agite. Cu prima ambarca- 
iune de ocazie am dat fuga pînă la bătrinul 
Egor să-l rog ca să-l transporte pe Vasili la 
spital, întrucît acesta prezenta simptome de 
encefalită. 

Valurile de culoarea plumbului se învirte- 
jeau în jurul kărcii, vuind surd, stropindu-mă 
în față. Pînă cînd am ajuns la casa lui Egor, 
eram ud leoarcă. 

— Crezi, flăcăule, că aceasta-i din cauza că- 
puşei ? mă privi el neîncrezător. Nu, nu. Din 
cauza muşcăturii de căpuşă nu se poate îmbol- 
năvi ! De dus și așa trebuie să-l ducem la spi- 
tal. Scoate-ţi haina şi te usucă. După ce răsare 
luna, plecăm. 

Către miezul nopții, Mana se mai domoli. 
Alunecam cu barca pe-o cărăruie de argint 
dintre malurile sumbre și întunecate ale rîului. 

— Uite cum s-a posomorit taigaua... observă 
Egor. Au trecut vintoasele și au răvășit-o. 
Iată, de aceea s-a și bosumflat. Ea, taigaua, e 
fel şi chipuri. Și Mana de asemenea. Numai că 
trebuie să le înţelegi, fir-ar ursul să fie! 

Tăcu, apoi adăugă povățuitor : 

— Taigaua nu primeşte pe oricine la sînul 
ei. Ca să ştii, flăcăule... 

Mi-am dat seama că în clipa aceea, Egor se 
gîndea la Vasili. 

În zori, bolnavul a fost transportat la spital. 


CAPITOLUL XI 


TOATĂ LUNA LUI iulie a fost uscată și 
dogoritoare. Pe imensa întindere a ținutului de 
la Saian la tundră și pînă la hotarul Arcticei ar- 
deau pădurile. Pe la sfîrşitul lunii, începură in- 
cendiile și în rezervaţie. Orășenii veneau aici 
după alunele încă necoapte, după măcriș, capri- 
foi şi afine. Acești „culegători de poame pădu- 
rețe“, neglijenți, nu-și stingeau întotdeauna 
focurile după ce ieșeau din pădure, sau își mai 
aruncau mucurile aprinse de ţigară. 

Deasupra pădurilor din rezervaţie patrulau 
zilnic avioane, depistîind incendiile izbucnite. 
Piloții aruncau de sus, pentru pădurari și con- 

ducerea rezervației, fanioane alb-roșii cu hărți, 
pe care pilotul încercuia cu creion roșu locurile 
şi proporția incendiului. Acestea izbucneau în 
diferite părți, şi lucrătorii rezervației se de- 
plasau fără întrerupere de la un loc la altul. 
Doar pe malurile Manei nu apăruseră încă in- 
cendii, dar şi aici ele puteau izbucni în orice 
clipă. Pe rîu treceau cu plutele la vale turiștii. 
Ancorau adesea la mal, intrînd în inima pădurii 
şi scotocind după poame și alune. Era suficient 
să arunci doar un chibrit... 

În timpul drumeţiilor, urcînd spre oricare din 
colinele vulcanilor stinși, vedeam cum peste 
taiga se aşterne un văl albăstrui de fum, venit 
cine știe de la ce depărtare. În aer se simțea 
un iz amărui de ars. 

Pe malurile rîului Mana a început sezonul 
cositului de fîn. Prin poiene, lunci și ostroave 
apărură cosașii. 

Aici la cantonul Kandalak, toată această 
greutate cădea acum pe umerii Frosei. Bătriînul 
Egor i-a promis fiicei sale că de îndată ce va 
isprăvi cu fînul la el, vine să o ajute şi pe ea. 
Dar nu era vreme de așteptat. Și Frosea, lu- 
înd-o cu ea pe Nadiuşka, pleca dis-de-dimi- 
neață în lunca apropiată, trăgînd toată ziua la 
coasă. Era foarte îndemiînatică în a trage cu 
coasa, așa cum, de fapt, ştiau toate femeile 
siberiene de prin sate. Era mult de lucru. Pă- 
durarii, pe lingă rezervele de fin pe care tre- 
buiau să le facă pentru animalele din jurul 
casei, erau obligaţi să asigure rezerva de fin 
pentru cal, cît şi pentru animalele sălbatice. 

I-am spus Frosei că în poiene o să așez eu 
finul pentru marali şi că în fiecare dimineaţă, 
înainte de a pleca în taiga, o să vin în luncă să-i 
ajut şi ei. 

Frosea, lăsindu-şi capul în jos, zise încetișor : 

— Mulţumesc, mă voi descurca cumva şi sin- 
gură... 

Am înțeles însă că va fi Eucuroasă de aju- 
torul oferit. Singură n-ar fi dovedit nicicum. 

Cositul îl începeam întotdeauna în zori. Riul 
Mana, diminețţile era acoperit de-o ceaţă destul 
de groasă, care, de obicei se întindea pînă peste 
luncă. Ierburile înalte pînă la briu, împestri- 
tate cu flori gingașe în culori de tot felul, erau 
încărcate de rouă. 

Buza coaselor şuiera ascuţit. Frosea îşi avinta 
coasa larg, bărbăteşte. Înainta trăgind la coasă 
în fața mea. Ridicindu-mi uneori privirea, îi 
zăream umerii rotunzi, arşi de soare, trupu-i 
zvelt înveșmîntat strîns într-un sarafan, cîr- 
lionţii de culoarea bronzului scăpaţi pe gît de 
sub basmaua-i pestriță. 

În timpul lucrului nu ne vorbeam nimic. 
Neobișnuit, abia mă ţineam după dinso. Dar 
chiar şi atunci cînd mai făceam cite-o pauză, 
Frosea continua să tacă. Cînd încercam uneori 
să întrerup firul tăcerii, Frosea îmi răspundea 
scurt, în silă. 

— S-ar putea ca Vasili să mai zacă mult 
timp, scăpai odată... 

— S-ar putea, aruncă ea, muşcind dintr-un 
firicel de iarbă. 

— Lui Zaiţev i s-au încredințat acuma două 
zone de supraveghere, continuai eu. Parcă o să 

aibă el grijă de zona lui Vasili? Nici în peri- 
metrul său de control aproape că nu se duce 
deloc. 

— Bineînţeles că n-o să aibă grijă, consimți 
dinsa foarte mîhnită. 

Cum era și de așteptat, conversaţia nu se 
înnoda. După o scurtă tăcere, începui din nou: 

— Izbucnesc incendii prin jur. De n-ar iz- 
bucni și pe la noi. 

— Pe vreme dogoritoare ca aceasta izbucnesc 
întotdeauna incendii, spuse ea distrată, gîndin- 
du-se probabil în altă parte. 

De la un timp, Frosea era mereu tristă şi în- 
gîndurată. Se înviora doar în momentele cînd 
se juca cu Nadiușka. În timpul scurtelor pauze 
de răgaz, îşi sălta în sus fetița şi rizind zgo- 
motos se tăvăleau împreună pe Erazdele de 
iarbă cosită. După asta, revenindu-și parcă, de- 
venea dintr-o dată severă : 

— Ajunge, scumpa mea. De ce ne-om fi por- 
nit să facem atita tărăboi ? N-avem pentru ce 
ne bucura... 

Odată m-am hotărît şi am întrebat-o cît timp 
va mai fi supărată pe mine. 

— De ce să fiu supărată ? răbufni ea cu ră- 
ceală. Nu-mi datorați nimic. Dumneavoastră 
aveţi viața dumneavoastră, eu o am pe-a mea... 

Cînd soarele se ivea de după culmi, risipin- 
du-și mănunchiul de raze peste luncă, îmi atir- 
nam coasa de-o creangă şi mă afundam în taiga, 
pe itinerarul meu. Frosea trăgea la coasă pînă 
pe la amiază, după care pleca să-şi vadă de 
treburile casei. 

Uneori, spre seară, cînd nu întirziam. prin 
taiga, o ajutam iarăși pe Frosea la cosit. Dar 
obosit cum eram, îmi venea greu. Frosea ob- 
servind starea în care mă găseam, îmi lua coasa 
din mînă, zicînd : 

— Duceţi-vă mai bine la pescuit. Și aceasta 
e-o treabă necesară. Duceţi-vă și prindeţi ceva 
peşte pentru cină. 

Pe la sfîrşitul lui iulie, mai precis, pe la sfîn- 
tul Ilie, după cum spunea moş Egor, peştele 
mare începu să se retragă la vale către fluviul 
Enisei. 

Iuri Iurievici amintea tot mai des, şi nu fără 
îngrijorare, că peste o lună, o lună și jumătate 
pe riul Mana va începe curățirea generală a al- 
biei rîului și că acesta va rămîne pentru multă 
vreme fără peşte. 

Această operaţie de curăţire se făcea la în- 
cheierea sezonului de plutărit. De acolo de sus, 
de la locul de exploatare, pornea la vale ac- 
țiunea de curăţire a rîului de buştenii rămași 
pe tot traseul lui; odată cu această curăţire, 
riul era „curățat“ nu numai de bușteni, ci şi 
de peşte. 

Aflaserăm de pe la cei de la pichet că această 
operațiune începută din susul rîului, pe la sfîr- 
şitul lui mai, acum s-ar afla cam la vreo sută 
cincizeci kilometri depărtare de cantonul Kan- 
dalak. Pe la începutul lui septembrie ea urma 
să ajungă la cantonul nostru. 

Într-o zi, cînd împreună cu Frosea coseam 
iarba din luncă, se apropiară de malul nostru 
într-o barcă cu motor nişte picheri. În barcă 
se vedeau saci cu alimente, coase și un vraf de 

îmbrăcăminte groasă. Ei se duceau să-și co- 
sească fînaţurile de pe pămînturile ocolului sil- 
vic, care se învecinau cu dumbrăvile rezerva- 
ției. 

Stepan, văzind-o pe Frosea, strigă : 

— Hei, gospodino, dă-te mai aproape. Avem 
treturi. 

— Cu tine n-am nici o treabă, îi replică 
Frosea, fără să se oprească din lucru. 

— Serioasă foc mai ești, zimbi ironic piche- 
rul, apropiindu-se. Ascultă, băieţii ar vrea să-și 
instaleze un adăpost din  scîndură aici în 
preajma piriiașului de pe pămîntul vostru. Ştii, 
ni-e mai la îndemină. Nu-ţi fie teamă n-o să fie 
nici un fel de încălcări. 

— Asta mai lipsea ! fulgeră din ochi Frosea. 
Am să vă gonesc cu pietre de-aici. Asta-i 
bună ! S-a adunat golănimea braconierilor. 

— Hai, lasă, încercă Stepan împăciuitor să 
ducă mai departe tratativele. O să te ajutăm 
şi pe tine. Băieţii, într-o singură zi o să-ţi co- 
sească toată iarba. Nu te costă nimic. O să le 
prepari niscaiva bragă. 

— Căraţi-vă de-aici, strigă înfuriată Frosea. 
Să încercați numai să puneţi piciorul pe pă- 
miînturile noastre! Ce? Crezi că dacă bărba- 
tul nu-mi este acasă, gata, o să-ți permit să-ţi 
baţi joc ? Hai, șterge-o de-aci ! 

Și făcu vint cu coasa către dinsul. 

— Bine, lasă ! Nu te burzului atita, bătu ne- 
căjit în retragere Stepan. Îţi cunosc caracterul 
sălbatic, că ai fi în stare să tragi sau din pușcă, 
sau să-mi zbori capul cu coasa. Nu degeaba ţi-ai 

băgat şi bărbatul în spital. L-oi fi schilodit cu 
totul probakil. 

Și o luă la pas chicotind, aruncînd priviri te- 
mătoare în urmă, spre barcă. 

Picherii murmurară, slobozind înjurături. 
Motorul se puse în mișcare și barca alunecă mai 
departe de-a lungul malului. 

Nina Alexeevna s-a decis ca pe toată această 
perioadă a cositului de fin să-i mai ușureze 
Frosei o parte din treburile gospodărești, mai 
ales în privinţa gătitului. Dar se apuca de gătit 
nu înainte de a se prăji la soare și de a se 
scălda pe săturate în rîu. Drept pentru care, la 
prînz, ne mulțumeam cu lapte şi cu cartofi 
fierți, pe care Frosea îi pregătea în grabă pe 
nişte pirostrii după ce venea de la coasă. Nina 
Alexeevna ne servea prinzul ei abia către seară, 
după sistem englezesc, convingindu-mă că în 
domeniul culinar iscusința ei s-a dovedit a fi 
redusă. Frosea gătea cu mult mai bine. 

În zilele foarte călduroase, o puteai vedea 
adesea pe Nina Alexeevna, băgată pină la git 
în apă, lingă malul rîului. Avea pe dinsa un 
costum de baie de culoare portocalie, vie, așa 
încît de la distanță ţi se părea că în rîu se 
vînzoleşte un peşte mare, auriu. Îi plăcea foarte 
mult să și înoate. 

Odată, pe cînd trecea cu barca pe lîngă partea 
opusă a malului, o zări Stepan. Luînd-o pro- 
babil drept o turistă, se apropie, opri motorul 
şi zise c-o admiraţie plină de sinceritate : 

— De unde o fi apărut pe-aici o aşa fru- 
museţțe ? Mai mare plăcerea să te privească 
omul ! Faină muiere mai ești ! 

Ea 'se sperie şi începu să-l strige pe luri.lu- 
rievici care-și desfăcea plasele pe malul celă- 
lalt... 

Stepan trase zimbind de şnur şi barca fugi 
mai departe... 

Îndeplinindu-i dorința lui Vasili de a-l loca- 
liza pe Gromila, m-am deplasat și în zona lui 
Zaițev. Dar după vreo trei zile de umblet, n-am 
descoperit nici o urmă de urs. 

Soarele înclina către asfinţit. Se tupilase de 
mult după crestele stincilor Utiosi, cînd, vlă- 
guit, ieşii către rîu. Nădăjduiam să ajung la 
Kandalak cu vreo barcă cu motor de ocazie, 
sau cu o plută; pe-aici treceau adesea plute 
cu turiști. Și într-adevăr, nu după multă aş- 
teptare zării o plută pe care o dirija cu prăjina 
o siluetă de om. Pluta era mică, confecţionată 
numai din trei bușteni. Am strigat, făcînd 
semne cu mîna că aş dori să merg și eu. 

Omul cîrmi pluta spre mal şi spre marca 
mea mirare, îl recunoscui pe Alioșka, cel din 
gaşca derbedeilor. 

— Să știi că merg numai pînă la Indeia, 
mă preveni el încă din larg, numai pînă la 
Indeia. 

— la-mă măcar şi pînă acolo, îl rugai. De 
acolo nu mai mi-e departe. 

El veni mai aproape. 

— Ce eşti, pădurar sau altceva ? întrebă sus- 
picios, trăgînd cu coada ochiului la arma pe 
care o ţineam pe umăr. 

— Lucrător la rezervaţie, zisei eu. Locuiesc 
la fantonul Kandalak. 

Reflectă o clipă tăcut. 

— Fie, hai, mirii în cele din urmă, acostind 
la mal fără prea mult entuziasm. 

Alioșka era fără cămașă. Musculatura tor- 
sului îi era bronzată frumos. Stătea în picioare, 
dirijind preocupat pluta cu prăjina, fără să-mi 
dea vreo atenţie. 

— Cu ce treburi spre Indeia ? întrebai eu, 
cu intenția de a înjgheba o conversaţie. 

El se codi cu răspunsul. 

— Mă aşteaptă nişte prieteni, făcu el scurt. 

Trebuia să-l antrenez cumva la discuţie. 

— De ce-o fi tot circulind atita tineret pe 
Mana ? mă mirai eu cu o prefăcută naivitate. 
Înţeleg să se plimbe pe fluviul Enisei. Acolo ai 
ce vedea, nu ca pe-aici, prin aceste coclauri 
uitate de lume. 

— Fiecare cu ale lui, zise el cu răceală. Nu- 
ma’ cine-i de la oraș, acela abia caută să se 
afunde prin coclauri ca să se odihnească după 
inimă. 

— Eşti orășan ? În concediu probabil ? 

-— Lucrez în Divnogorsk. lar acum sînt în 
concediu. 

— Da, aşa şantier zic şi eu! Te invidiez. 

— Șantierul e într-adevăr a-ntiia. Numui, 
de ce să mă invidiezi? Vino şi tu acolo. Se 
găseşte de lucru cît pofteşti. 

— Nu sînt de specialitatea asta. 

— O să înveţi. Eu doar acolo m-am califi: 
cat. Lucrez pe buldozer. 

— Nu mă lasă Mana, glumii eu. Trebuie să 
studiez aici cîte ceva. Altfel aş fi venit pe şan- 
tierul vostru. 

-— Dar ce să studiezi aici ? întrebă el uimit. 

— Păsările, fiarele. Într-un cuvînt — lumea 
animală din taiga. 

El mă privi pentru prima dată mai atent. 

— Ce fel de fiare sînt prin aceste locuri? 

Începui să-i povestesc. Observam că-l intere- 
sează. Faţa-i încruntată și pistruiată i se lu- 
mină, suspiciunea îi dispăru treptat, iar pe 
buzele-i crispate, îi aluneea uneori cîte un 
zîmbet abs perceptibil. 

Aflind de incursiunile lui Gromila, se miră ; 

— Iată-te, ce mai voievod! De s-ar pune 
mîna pe el... Și eu credeam că pe-aici e-o li- 
nişte desăvirşită. 

Gheaţa fiind spartă, puteam să încerc să-l 
trag puţin de limbă. 

— Ştii, parcă te-am mai văzut pe undeva. 
Mi se pare că în' compania grupului de pierde- 
vară, și cînd colo, eşti de pe șantier. Înseamnă 
că m-am înșelat. 

El se îmbujoră. Pistruiele îi deveniră mai 
vizibile, de culoare vie, ca nişte scîntei. 

— Da, am fost în compania lor. Și ce dacă :... 

-— Nu-mi vine să cred. Ce puteai găsi la e1 ? 

— Asta-i bună ! exclamă el indignat. Ce, ei 
nu sînt oameni? Ei duc o viaţă liberă. Înţe- 
legi ? Ce vor, aceea şi fac. După ce-mi lucrez 
schimbul, cinstit şi corect, mă întîlnesc cu dîn- 
şii. Sînt băieţi haioșşi. Cu ei îți trece vremea 
vesel. 

-— Am auzit că printre ei sînt și tîlhari. Oa- 
meni de ăștia nu te duc la bine. 

— Eu nu-s tilhar. N-am nevoie de ce-i ai 
altuia. Îmi ajung și banii mei. Știu pînă unde 
să întind prietenia cu dînşii. 

— E-adevărat că au drept căpetenie o fe- 
tişcană ? Mi se pare că o cheamă Aurika ? 

Se codi cu răspunsul. 

— Vasăzică, știi ? Da, așa i se spune. 

— În ce constă puterea ei ? Doar nu e decit 
o fetișcană ! 

— Sint fete și fete! Aurika e una din acele 
formidabile. De ea se tem toți acești escroci. 
Își cunoaște valoarea. Într-un cuvint, e o re- 
gină ! incheie diînsul fără a-și ascunde admi- 
rația. 

Îmi amintii, cum o convingea să treacă să 
lucreze pe șantier, şi observai circumspect : 

— Dacă e chiar atît de formidabilă, de ce 
n-ar pleca de la acești derbedei către o altă 
viață. 

— Să plece Aurika? făcu uimit însoțitorul 
meu. Nu, ea nu-i va părăsi niciodată. Încă din 
copilărie e botezată cu această viață. Aurika 
cunoaşte toate dedesubturile, toate cărările și 
legile tilharilor. Şi nici să „innoade“ nu va 
permite nimănui. 

— Înseamnă că nici ție nu-ţi va permite? 

— Mie ? Păi eu nici nu am de gînd să-i pă- 
răsesc. Mă simt bine cu ei. Ascultă! se in- 
cruntă el deodată. De ce mă tot tragi de 
limbă ? Ce te viri în sufletul altuia? A? Tu 
ce treabă ai ? 

— Nu te zburli. Întreb și eu așa... 

— Ştii ce, flăcăule ? mi-o tăie supărat el. 
Nu te agăța ! Altfel ortacii mei o să-ţi închidă 
repede pliscul. 

Discuţia noastră se destrămă. 

Curînd apărură gurile marei Indeia, afluen- 
tul rîului Mana. Pe prundiş ardea un foc. În 
jurul focului ședeau patru persoane. 

Se auzi un şuierat strident. Alioşka cirmi 
pluta spre mal. 

Iată-i deci şi pe cei din bandă, într-un cerc 
mai restrins. Îl recunoscui aici pe chitaristul 
Anika, pe tuciuriul Abrek şi pe amîndouă fe- 
tele — Aurika și Fundița Albă. De data asta, 
ei nu mai erau îmbrăcaţi aşa de țipător. Mai 
bine spus, erau pe jumătate goi, aşa cum de 
fapt călătoresc pe Mana toți turiştii. 

Întilnirea cu acești oameni nu-mi promitea 
nimic îmbucurător. De fapt, trebuia să-mi dau 
seama despre asta de cînd am aflat că Alioșka 
mergea la prietenii lui. Curiozitatea însă a in- 
vins prudența. Și-apoi eram şi înarmat, așa cå 
nu aveam dece mă teme. 

— Alioşka este însoțit de-un prepelicar ! îl 
auzii glăsuind surprins pe Abrek. 

— Îniî, ai ghicit dintr-o privire! Nu e ăla 
care mi-a șterpelit pușca ? făcu Anika. 

Pluta acostă, şi noi sărirăm pe țărm. 

— Ascultă, tu, ai venit să-ți iei simbria? 
mă întrebă Anika, mijindu-și ochii plin de 
răutate. 

— E, e, încercai eu să întorc în glumă, în 
felul acesta primiţi voi musafirii ? 

— De ce ai adus un străin aici? se răsuci 
Aurika nemulțumită către Alioşka. 

— S-a rugat să-l duc și l-am luat, zise po- 
sac Alioșka. Nu vă atingeți de el. E de pe 
riul Mana, studiază aici animalele sălbatice. 

— Ce amestec avem noi? rise Abrek. Noi 
doar nu sîntem fiare ! 

— Vasăzică, îi iei apărarea ? şuieră dușmă- 
nos către Alioșka, Anika. Și pe loc, se întoarse 
brusc către mine : Ia, pune arma jos! Asta în 
loc de cea pe care mi-ai luat-o atunci. îţi 
mai amintești ? 

M-am dat un pas înapoi, învăluindu-i repede 
pe toți cu privirea. Anika şi cu Abrek erau 
gata să se năpustească asupra mea. Fetele zim- 
beau ironic, urmărindu-ne în tăcere, curioase. 
Alioșka, cu pumnii strînși, privea de sub frunte 
posomorit la Anika. 

— Nu te atinge, spuse cu voce tare el. Eu 
l-am adus, eu răspund. 

Anica își mută privirile către Alioșka. Își 
duse mîna la cingătoare, unde se zări lucind 
lama unui cuțit. 

— Trebuie terminat dintr-o dată cu toţi... 
vorbi Anika tărăgănat. Uf, păduche, răcni aces- 
ta deodată la Alioşka. Te desfigurez ! 

— Încetează, se auzi glasul tăios al Aurikăi. 
Și cît ai clipi, se postă între ei. š 

— Leagă-ți cățeaua, Anika ! strigă înfuriată 
şefa. Nu te atinge. Strîngeți-vă boarfele. E 
timpul. să plecăm. 

— Vasăzică, rămîne pe a lui Alioșka, tără- 
gănă revoltat Anika. Ne vinzi, prințeso ? 

— Ascultă, zise ea coborînd glasul, împăciui- 
toare, sînt sătulă de toate aceste hărțuieli. Și 
tilharii au dreptul la odihnă. Ai înțeles? Nu 
vezi cîtă linişte e în jur? Ți se strînge inima, 
nu alta. Iar voi... 

Anika tăcea. Era palid de indignare. Abrek 
se uită la el și izbucni în rîs. Apoi scoase nu 
ştiu de pe unde chitara, lovi cu degetele peste 
coarde, făcu şmecherește cu ochiul, și, deo- 
dată, începu să cînte : 


Și grăise tilhărița, 

Murka, banda îi zicea, 

Și dibace foc, vicleana, 

Ea năprasnică era. 

Şi pe cuțţitarii cei mai aprigi 
Murka-n teamă îi ținea. 
Cruntă viaţă, tilhărească, 
Murka noastră petrecea... 


Anika scuipă furios şi se dădu la o parte. 
Am rămas de-a dreptul uimit: cît de repede 
ti l-a îmblinzit această Aurika ! Da, fata asta, 
într-adevăr își cunoaşte valoarea şi puterea. 

— Vă mulțumesc pentru intervenție, mà 
adresai eu fetei. Dar pe loc mă cuprinse ciuda : 
„Ptiu ! Cît de pompos sunase! I-am mulțumit 
ca unei lady şi nu ca unei tîlhărițe“. 

Ea își ridică încet privirea spre mine. În 
ochi îi licări sau ironie ascunsă, sau dispreţ 
total. 

— Nu arunca praf in ochi, nu te preface, 
îmi aruncă ea printre dinți. Și ia seama, pe 
viitor nu te ţine scai de noi! 

În ultimele ei cuvinte se putea ghici o ame- 
nințare aproape nedisimulată. 

Soarele poleise cu aur virfurile brazilor. 
Peste oglinda rîului căzură umbre prelungi. 
Hainiţii începură să-și adune lucrurile şi 

să le îmbarce pe o altă plută mai mare, pregă- 
tită de ei mai de cu vreme. 

Alioşka aduse lemne din pădure, le așeză pe 
nişte brazde de iarbă întinse pe buștenii plu- 
tei, şi curînd fu aprins un foc. 

— Fă-ţi loc, îmi zise el pe un ton liniștitor, 
zimbind abia perceptibil cu colțul buzelor şi 
arătînd neobservat cu capul spre Anika care 
arunca supărat rucsacurile pe plută : 

— Secătura ! Nu-i da nici o atenție. Mergem 
mai departe. 

Către seară pluta porni lunecînd pe luciul 
apei. Coturile rîului sclipeau asemenea bron- 
zului. Apa părea viscoasă, compactă se prelin- 
gea în urma noastră în dire de lavă densă de 
un verde închis. 

Hainiţii se așezară în jurul focului, afară de 
Anika, care se trintise la spatele lui Abrek, 
cu fața întoarsă de la foc. Dormita sau numai 
se prefăcea că doarme. Fundiţa Albă își cîrpea 
bluzița. Abrek fonfăia ceva ca pentru el, zdrăn- 
gănind din chitară. De la Anika, cufundat în 
necazul său, aceasta trecuse în miinile lui şi, 
se pare, pentru tot restul nopții. Aurika și 
Alioșka, cu genunchii la gură, se uitau absenţi 
spre maluri, vorbindu-și ceva în şoaptă. 

— Ce bine e să trăieşti așa, ca o pasăre li- 
beră în zbor, spuse Alioșka visător, să plutești, 
să tot pluteşti... Numai ca malurile să arate di- 
ferit, azi într-un fel, mîine în alt fel. 

— Dar încotro să pluteşti? Și pentru ce? 
pronunţă Aurika iritat. Nu avem încotro să plu- 
tim... 

Își aprinse o ţigară de la un tăciune fume- 
gind. Observasem că Aurika aproape că nu-și 
scotea ţigara din gură, fuma mai mult decit 
toți ceilalţi de-aici. 

— Ce înseamnă „nu avem încotro“ ? se miră 
Fundiţa Albă. Trebuie să pluteşti către o viaţă 
fericită. Eh, băieţi ! Își aruncă miinile pe după 
ceafă şi se întinse : Cît de mult vreau să tră- 
iesc ! Da, să trăiesc, să trăiesc ! 

Aceste cuvinte, fata le prenunţă tare şi ră- 
sunător, plin de entuziasm. Glasul ei curat şi 
puternic răsună ca un clopoțel. 

— Cum e viața aia fericită după tine? în- 
trebă Alioşka ironic. 

— Nu ştii? Mă-ăi! Ea hohoti scurt, sări 
deodată în picioare, făcu un semn cu capul 
către Abrek și acesta înţelegător lovi stru- 
nele chitarei. Iar Fundița Albă, aviîntindu-și 
mîinile şi picioarele, porni să se miște iute în 
ritmul unui dans straniu, amestec de twist şi 
rock. 

— Cha-cha-cha ! Cha-cha-cha ! È 

Pluta începu să se legene. 

— S-a țicnit şi nimic mai mult. Ai să cazi 
în apă ! se sperie Anika, trezindu-se. 

— Ho, curcanilor! îi apostrofă Aurika au- 
toritar. Încetaţi cu șucărul! M-am lehămetit 
de voi pînă peste cap. 

— Ia, uită-te la dinsa ! spuse Abrek cu re- 
proş. Nu ne lași să ne desfășurăm deloc. Nu 
cumva ţi-ai pus în gînd să te desprinzi ? Asta 
Alioşka... te conturbă, ştiu eu bine... 

— li dau eu conturbare... șuieră Anika abia 
auzit. 

Aurika smuci mînioasă capul : 

— Vi s-a făcut de baie în rîu ? 

Abrek dădu din umeri, se ridică către Aurika 
şi, sclifosindu-se, ciupind strunele chitarei, cu 
voce coboriîtă, îi cîntă la ureche : 


Iubeşte-mă, puicuţo, 

Cit liber mai sînt eu. 

Cît liber eu mai sînt 

Îs tot numa-al tău. 
Despărţi-ne-va pîrnaia, 

Şi închis voi sta mereu 
Stăpinire pune-va atunci pe tine 
Cel ortac al meu bătrîn... 


Aurika îi smulse dintr-o mișcare chitara. 

— Nu mai scînci, păduche ! Și fără tine mi-e 
sufletul plin de scîrbă... 

Din cauza smuciturii neașteptate, Abrek fu 
cît pe-aici să se răstoarne în apă. 

Se lăsă amurgul. Contururile malurilor de- 
veniseră neclare. Stincile încinse de dogoarea 
soarelui din timpul zilei radiau căldură. De 
pe ostroavele pe lîngă care treceam, adia mi- 
rosul aspru al fînului cosit și al tăvalgăi înflo- 
rite. 

Hainiţii se pregătiră pentru somn. Eu mă 
ghemu'i la marginea plutei, în spatele lui 
Alioşks, însă somnul nu mă prindea deloc. 
Observai că nici Aurika nu dormea. Șezînd 
într-o rînă, cu capul sprijinit în palmă, cu ți- 
gara stinsă între buze, privea gînditoare fla- 
căra focului. 

Pluta aluneca acum pe un întuneric deplin. 
Foşnind ușor, treceau pe lingă noi buștenii 
plutitori. Și era greu de înţeles dacă îi depă- 
şeam noi, sau ne depășeau ei. Uneori, trun- 
chiurile se atingeau molcome de plută și doar 
arareori o loveau supărate, lăsînd în urma 
lor murmurul dîrei alburii pe care o desenau 
prin apă. Pluta tresărea în urma acestor cioc- 
niri, de parcă ar fi fost asediată de nişte fiinţe 
acvatice. 

Prin preajma grindurilor murmurau valurile 
mărunte, șoptindu-și ceva între ele, iar cînd 
pluta aluneca pe porţiuni de apă mai adinci, 
flăcările molcome ale focului luminau virte- 
jurile de apă. 

Prin tufărișurile apropiate de mal cît şi pe 
micile ostroave lărmuiau încă păsărelele mă- 
runte. Vremea cintatului zgomotos trecuse. 
Acum către sfirşitul lui iulie puteai auzi doar 
cîntecul pitulicelor. Printre glasurile lor, răz- 
bătea piuitul chemător al piţigoiului. 

Nu mai era atita zarvă ca la începutul 
verii. Totul în natură devenise mai tăcut, mai 
liniștit. Animalele şi păsările se însinguraseră, 
afundindu-se în desișurile din inima pădurii, 
unde își creșteau puii. Peştele terminase cu 
depunerea icrelor și acum pleca la vale fără 
să se mai zbenguiască pe oglinda apei. Doar 
cîte un mic peştișor mai ţișnea uneori în sus, 
căutînd să scape de răpitorul ce-l încolțea. 

Pe deasupra focului de pe plută zburau scîn- 
tei. Ele se stingeau în aer sau se topeau în 
apa rîului. Drumul nostru era presărat cu 
puzderie de stele ce se legănau pe valuri. Și 

nu-ți dădeai seama dacă acestea erau scîn- 
teile încă nestinse sau reflexe de lumină ale 
acestor îndepărtate corpuri cerești. Se părea 
că în timp ce noi înaintam pe riu, stelele ră- 
mîneau în urmă, prinse de curentul apei și 
duse la vale. 

Din cînd în cînd, pe malul pe care se în- 
tindeau pădurile ocolului silvic se zăreau focuri 
în jurul cărora ședeau cosaşii. Dinspre partea 
unuia din aceste focuri, răzbătu pînă la noi 
un cintec jalnic siberian: — „Taiga, taiga, 
adînc coclau“. Îl cîntau frumos glasuri bărbă- 
teşti. Uneori pluta aluneca prin dreptul înal- 
telor stufărișuri ale golfuleţelor, de unde se 
auzea măcăitul reținut al rațelor sălbatice sau 
orăczitul înveterat al broaştelor. Apoi se în- 
tindeau din nou porţiuni de maluri împădurite 
şi tăcute. Și numai arareori țiriitul greierilor 
de prin ierburi și foşnetul trunchiurilor pluti- 
tori, tulburau liniştea adincă a rîului. 

Toate acestea erau minunate și surprinzător 
de fascinante : riul întunecat cu stelele pluti- 
toare pe apa sa, şi malurile abia desluşite din 
întuneric, de unde te învăluia un miros plăcut 
de fîn cosit și căldură din timpul zilei, şi 
foşnetul buștenilor plutitori, şi murmurul ju- 
căuș şi limbut al valurilor mărunte de prin 
preajma grindurilor, și zgomotul crescînd al 
pragurilor prunduite peste care zbura uneori 
pluta, și şoaptele nocturne molcome ale gol- 
furilor, şi tătăzuirea înăbușită a cursului pe 
sub malurile stîncoase, abrupte... 

De după coline răsărea luna. Pe obrazul ei 
palid, întocmai ca pe un ecran, se proiecta 

limpede creasta zimțată a pădurii, cocoțată pe 
lanţurile stincoase. Pe ici, pe colo, aceasta era 
știrbită. Probabil că furtunile prăvăliseră o 
parte din copaci. Brazii care se înșirau mai 
rari, se profilau arcuiți cu atita claritate pe 
imensa pînză a lunii, încît le puteai distinge 
fiecare ramură de jos și pînă în virfurile as- 
cuțite. 

Fără să-mi dau seama, am ațipit. M-a tre- 
zit răcoarea nopţii. Focul se stinsese. Pluta 
noastră se agățase de-un trunchi rădăcinos, 
scufundat în apropierea țărmului, legănîndu-se 
pe loc. Am împins-o cu prăjina de la mal. 
Pluta porni la vale pe cursul apei. 

De prin văi respira un vintuleț proaspăt. 
Hainiţii, zgribuliţi, pălăvrăgeau între ei. 

— Uitaţi-vă, cine-i acolo? strigă Fundiţa 
Albă. Priviţi, e un drac în apă. E dracul gol! 

Lîngă malul dinspre partea rezervației, în 
apa riului, stătea nemișcat un elan. Din apă 
i se vedea doar capul cu frumoasele-i coarne 
rămuroase. De la distanţă îl puteai lua drept 
un buştean prăvălit, mînat de mal şi spălat 
de ape. 

Vedeam pentru prima dată un elan în preaj- 
ma Manei. A venit aici în timpul nopții cînd 
nu s-aude picior de om. Mi-am amintit cum 
bătrînul Egor povestea că înainte de plutăritul 
liber al buștenilor, puteai întilni foarte des 
elani prin apropierea rîului. 

Treziţi, hainiţii făcură zarvă mare, ţipind 
și urlînd care mai de care. Elanul ţișni din apă, 
făcu un salt mare şi dispăru în taiga. 

—- Trebuia împușcat, glăsui cu părere de 
rău Abrek, ne-ar fi prins bine. 

— De ce neapărat să-l împuști ? întrebă în- 
crurtat Alioșka. Lasă-l să trăiască în voie. Ani- 
malele sînt podoaba taigalei. 

— Te-ai ramolit cu totul, izbucni Abrek în 
ris. Te-a prins mila și de animalele sălbatice ? 
Noi :mîncăm piine goală. Puţină carne nu ne-ar 
fi stricat. De fapt, l-aş fi ucis și așa, din cu- 
rioziiate ! Ce-mi pasă mie dacă ar putrezi pe 
undeva şi nu l-ar folosi nimeni ? 

— E-e, tu, bot de cîine, i-o tăie dispreţui- 
tor Aurika, parcă tu poți înţelege ? Toată plă- 
cerea vieţii tale e să gilgii sticluța. Uf! De 
v-ar spinteca ursul pe toţi, adăugă ea cu o 
nuantă de deznădejde în glas. 

La lumina lunii, fața Aurikăi schimonosită 
de grimasă, părea cu totul stranie. Ochii îi 
străluceau febril sub frunte. Alioşka o privi 
atent ; se vede că îl îngrijora starea de tulbu- 
rare sufletească a fetei. 

— Ja, mai dă-i încolo... șopti el, puniîndu-i 
mînă pe umăr. 

După miezul nopții, pe rîu începuse să se 
aştearnă ceața. Ea deveni tot mai groasă, pînă 
nu se mai zăriră malurile. Mă uitam insistent 
prin ceaţă ca nu cumva să trec de cantonul 
Kandalak. Cu toate aceste sforțări, nu puteam 
distinge nimic. Doar către ziuă, cînd auzii lă- 
tratul vesel al cîinelui Nocika, iar drept răs- 
puns îi mugi prin ceaţă juncanul Pantelei, 
mi-am dat seama că sîntem în dreptul can- 
tonului. 

Borfașşii adormiseră din nou. Pe plută fă- 
cea de caraulă Alioșka. Împreună, îndreptarăm 
pluta de mal şi eu sării pe uscat. Apoi aceasta 
își continuă drumul mai departe. 

În curte, în jurul focului mocnit unde se 
stringeau toate animalele domestice, Nocika 
chelălăia bucuros. Văzindu-mă, purcelușul Fil- 
ka se sculă şi mă salută grohăind. Apoi începu 
să se scarpine de picioarele mele. De data 
asta am preferat să mă retrag în casă şi să 
mă bag în aşternut. 


CAPITOLUL XII 


CEI CARE SEMNALIZEAZĂ primele in- 
cendii din taiga sînt păsările și animalele. Așa 
a fost şi de data asta. O pornisem pe obişnui- 
tul meu itinerar. Curînd însă mi-am dat seama 
că pe undeva, nu chiar aşa departe, a izbucnit 
pîrjolul in pădure. Au trecut în fuga mare pe 
lingă mine trei marali, fără să se mai sperie 
de prezența mea. Aproape înnebunit de spai- 
mă, țîșni prin dreptul meu un mosc; apoi o 
vulpe cu coada înfoiată, urmată de trei pui 
sprinteni după ea. Prin arbori și pe pămint, 
zburătăceau în salturi, una după alta, veveri- 
ţele. Păsările zburau şi ele țipind alarmate. 
Toţi şi toate aceste viețuitoare se îndreptau 
fugind spre sud. 

În aer se simţi miros înecăcios de pădure 
arsă, 

M-am urcat pe un cedru înalt și din vîrful 
acestuia am zărit un fum negru şi gros ce se 
ridica dincolo de hotarul rezervației, undeva 
prin părțile Sosnovkăi. Ridicîndu-se deasupra 
taigalei, fumul învăluia treptat toate împre- 
jurimile. Un astfel de fum negru apare numai 
în cazurile incendiilor ce pornesc de la cul- 
mile pădurilor, cele mai groaznice şi păgubi- 
toare pirjoluri, cînd copacii sînt cuprinși de 
vilvătaie în întregime, de jos şi pînă sus, arzînd 
ca nişte lumînări. 

M-am grăbit înapoi spre canton, ca apoi de-a- 
ici să pornesc către locul incendiului. 

Cînd împreună cu Iuri lurievici, înșfăcînd 
în grabă lopeţi și topoare ne-am îndreptat cu 
barca spre Sosnovka, din valea adîncă a aces- 
teia vuietul surd al incendiului era dezlănţuit. 
Rafalele focului se rostogoleau pe o porţiune 
largă. de pădure, pornind de la malul rîului 
şi înaintînd in inima taigalei către lanţul vul- 
canilor stinșşi, trecînd la numai vreo jumătate 
de kilometru de fosta așezare. 

Pe deasupra pădurii zburau tăciunii aprinşi, 
vălătucii negri de fum, săgetate de roiuri com- 
pacte de scîntei, ce se vinturau într-o înspăi- 
mintitoare dezordine prin aerul încins. Apro- 
piindu-ne, văzurăm cum se prăvăleau copacii 
in flăcările şuierînde. 

Aici, la o oarecare distanță de incendiu, 
mai întîlnirăm vreo zece oameni. Aceştia, așa 
după cum ni s-a spus, erau tăietori de lemne, 
stabiliți temporar în Sosnovka. Printre ei se 

agita pădurarul Ignat, un bătriînel uscăţiv cu 
o bărbuță rară. Îi ruga ceva cu multă insis- 
tență, însă tăietorii nu-i dădeau nici-o atenţie, 
ci se uitau tăcuţi, cu privirile fixe, de parcă 
ar fi fost vrăjiți, la perdeaua de foc care, și 
de la distanță dogorea puternic. 

Văzîndu-ne, pădurarul se bucură: 

— Iată că ne mai vin şi alți oameni! Slavă 
Domnului ! Taigaua e în vilvătaie, mai mare 
prăpădul ! Ascultaţi numai, ce-i îndemn eu să 
facă: „Haideţi, flăcăi, zic, să doborim copacii 
şi să facem aşa, de-a curmezișul, o pirtie largă 
în fața focului ce vine“. Ei însă au îndoieli, 
de parcă n-aș şti ce le spun. Dumneavoastră 
sînteți oameni învățați, lămuriți-i că e musai 
să doborim copacii. 

— Măi, ce mai ustură ochii! exclamă unul 
din tăietori şi în glas i se citi pe față sau un fel 
de încîntare, sau necaz... 

— (În taiga incendiile izbucnesc dintotdeauna. 
A fost și mai rău, observă altul cu un calm 
filozofic. 

— Uite, uite cum s-a încins deodată, se auzi 
o voce nouă. 

— Ha, iată că şi aici s-a aprins. Te or- 
beşte, nu altceva. 

— Arată-ne, nene Ignat, în ce loc trebuie 
să doborim copacii, se adresă cu un aer pre- 
ocupat Iuri Iurievici pădurarului. Dumneata 
cunoşti mai bine. 

— lată! Nu vă spusei eu ? aruncă Ignat pri- 
viri triumfătoare tăietorilor. Oamenii învăţaţi 
or să mă înțeleagă şi or să mă ajute pe loc. 
Haideţi cu toții să doborim copacii, haideţi! 

— A trecut un avion pe deasupra. Înseamnă 
că o să fie parașutați stingătorii. Ce, parcă noi 
cîti sîntem aici, putem face față unui asemenea 
incendiu ? obiectă unul din tăietori. 

— Din moment ce focul a cuprins pădurea 
dinspre vîrful copacilor, cu siguranță că o să 
paraşuteze desantul, întări altul. 

— Uf, dar-ar tăunul în călciiul vostru! se 
su:sără pădurarul. O să ardă toată taigaua pînă 
ce vă hotărîți să vă urniţi din loc. Ştiţi doar 
să trăncăniți împotrivă! Haidem, ni se adresă 
el nouă. Chiar dacă sîntem puţini, o să facem 
treaba cu tragere de inimă. 

O pornirăm repede după Ignat, care alerga 
în fața noastră, săltind bătrînește. 'Tăietorii 
vorbiră ceva între ei, apoi o porniră încet, 
fără nici o poftă, după noi. 

Pentru a localiza focul pe-o anumită por- 
țiune, pădurarul propusese să se formeze un 
culoar mai larg de-a curmezișul, prin tăierea 
copacilor. Dar abia ne apucarăm de lucru, cînd 
vîntul, din ce în ce mai puternic, își schimbă 
brusc direcţia şi focul se deplasă către sat. 

Tăietorii, înțelegind că izbele în care locu- 
iesc în timpul sezonului exploatării forestiere, 
sînt amenințate, se aruncară cu topoarele întru 
întîmpinarea flăcărilor urlînde. Din atitudinea 
lor pasivă de mai înainte nu mai rămăsese nici 
urmă. Nu era momentul potrivit să-i anali- 
zez acuma pe acei care trudeau alături de 
mins, însă am simțit că erau cuprinși cu toții 
de același avînt de a localiza focul. Zgomotul 
loviturilor de topoare, strigătele de îndemn, 
cît şi vuietul puternic al incendiului se ĉon- 

topiră acum într-o unică și zbuciumată sim- 
fonie. 

N-aş putea spune cîtă vreme trecuse, Însă 
focul înainta cu îndărătnicie, dogorindu-mă cu 
suflul său așa de tare, încît mi s-a părut că 
dacă n-o să-mi ud gîtlejul cu un strop de apă, 
n-o să mai pot rezista. Dar iată că observai 
deodată, că printre noi apărură oameni noi, 
îmbrăcați în haine de protecţie. Îmi dădui 
seama că aceștia făceau parte din echipele de 
parașutiști contra incendiilor. 

— Dăm drumul la foc de întimpinare! De 
întîimpinare ! se auzi o comandă. Și peste co- 
pacii dărimaţi începurăm să prăvălim alţii, for- 
mînd un obstacol înalt. 

Valul de aer înfierbîntat, fumul dens și us- 
turător, ploaia de scîntei ce cădea peste noi 
ne împiedica să lucrăm. Oamenii, nemaiputind 
suporta, își acopereau faţa cu mîinile și, tuşind 
înecați de fumul gros și amar, se dădeau pen- 
tru o clipă la o parte din fața pirjolului, ca 
apoi să se arunce din nou cu topoarele spre 
mormanul de arbori doboriţi, prăvălind alţii 
în continuare. 

În momentul cînd rafalele de foc ale incen- 
diului se apropiară urlînd numai la cîțiva metri 
de zăgazul înălțat de noi, parașutiștii cu măș- 
tile pe față dădură foc obstacolului acesta din 
mai multe locuri. 

Flăcările ţișniră în diferite direcţii. Apoi 
trosnind puternic se ridicară în sus, formînd 
o imensă și compactă pinză de culoare roşie- 
gălbuie. 

Acum erau față în față doi pereți de foc 
care te orbeau cu strălucirea. lor. Aceștia vi- 
jiiau şi urlau ameninţător unul către celă- 
lalt, ca niște năzdrăvani din poveste. Oamenii 
fugiţi mai la o parte, aşteptau cu respirația 
oprită să vadă ce-o să se întîmple mai departe. 
Focul, din lipsă de oxigen s-ar fi putut stinge 
pe loc. Pe asta mizaseră și oamenii parașu- 
teți cînd au aprins focul în întimpinarea in- 
cendiului. Putea însă să se întimple şi altfel: 
primind forțe noi, incendiul s-ar fi putut ex- 
tinde în continuare cu mai mare repeziciune. 
Calculul şi iscusința omului au fost hotărî- 
icare. 

Pereţii de flăcări înaintau acum unul către 
celălalt. Urletul pirjolului te asurzea, dogoarea 
și strălucirea focului te orbeau. Și dintr-o dată 
totul în jur se întunecă. Perdelele de flăcări 
căzură agonic la pămint. Se făcu o linişte 
neobișnuită. Mai pocneau doar resturile ne- 
arse din zăgaz și, pe alocuri, pilpiiau slabele 
flăcărui cuprinse parcă de frigurile morţii... 

Oamenii începură să strige de bucurie şi 
să-şi vorbească cu însuflețire. Însă această 
bucurie era încă prematură. Focul nu murise 
de tot. De-o parte și de alta mai ardeau unii 
copaci singuratici. Fumegau peste tot cioturile 
rămase, ardea mocnit așternutul de vreascuri, 
iarba şi frunzele pădurii. Îndepărtam împreună 
cu oamenii parașutați trunchiurile carbonizate, 
distrugeam cioturile şi acopeream cu pămînt 
orice flăcăruie mijită. 

M-am întors acasă împreună cu Iuri Iurie- 
vici abia pe la miezul nopţii. Văzindu-ne, Nina 

Alexeevna era cit pe-aci să leşine. Eram ne- 
gri de fum şi tăciune, cu hainele sfişiate pe 
noi. Ochii ne erau roșii, ne usturau şi lăcri- 
mau. Cred că arătam îngrozitor. De-atita obo- 
seală, aproape că nu ne mai puteam ţine pe 
picioare. Ca să ne spălăm și să ne schimbăm 
părea acum o treabă cu mult mai grea decit 
aceea de a ne lupta cu focul. Chiar și pentru 
a ne așeza la masă și a îmbuca ceva, nu mai 
eram în stare. Mă cufundai brusc într-o în- 
tunecime atotstăpiînitoare. Iar cînd m-am tre- 
zit a doua zi, constatai că eram lungit pe 
preșul de lîngă pat. Nu. mai fusesem în stare 
să fac încă un pas pînă la așşternut... Nu, nu! 
Nu era de loc tihnă pe acest rîu liniștit — Ma- 
na. Nu fuseseră încă uitate nici incursiunile 
păgubitoare ale lui Gromila, nici incendiul din 
pădure, cauzat, după cwm s-a stabilit, de către 
gaşca de huligani, care plecînd, lăsaseră focul 
aprins pe malul din apropierea așezării Sos- 
novka, cînd o altă veste se răspîndi de-a lun- 
gul rîului, despre o nouă nenorocire. Undeva, 
în josul rîului, se zdrobise căzind pe stiînci o 
fetişcană. Cine era această fată, nu se ştia. 
Se vorbea numai că era turistă. De fapt aici, 
în fiecare zi, plute încărcate cu turiști treceau 
la vale pe apa riului. 

La cantonul Kandalak ne zgudui încă o 
întîmplare neplăcută. Nadiușka se îmbolnăvise 
rău. O durea în git, respira greu şi o vlăguia 
febra mare. Nina Alexeevna presupunea că 
Nadiușka are difterie. Deci, neapărat trebuia 
expediată la oraş și internată în spital. 

Necazul acesta veni odată cu o vreme foarte 
urîtă. După îndelungi zile secetoase, acuma 
deasupra taigalei se agitau nori grei, întunecaţi 
şi ameninţători. Vîntul care îi mîna şi îi răs- 
cclea pomise dinspre sud. Acesta bătea cu 
putere, aplecînd cu un pieptene uriaş parcă 
virfurile copacilor şi iscîind pe rîu talazuri 
plumburii, tivite pe margine cu dantelă de 
spumă albă. 

Taigaua vuia surd. Riul Mana urla cu în- 
verșunare, făcindu-te să crezi că nu el este 
acela care se zvircoleşte, ci însăşi bolta ce- 
rească răcneșşte de undeva de după norii în- 
tunecaţi şi ameninţători, care o acoperiseră cu 
totul. Strecurîndu-se prin gitlejul îngust al 
rîului, sugrumat de stiînci, vintul duduia ca 
într-un horn. Uneori se văita șuierind, ca 
apui să se repeadă cu putere peste copacii de 
pe mal, prăvălindu-i zgomotos în apă. 

Undeva în depărtare, deasupra crestelor în- 
zăpezite ale munţilor, scăpărau fulgerele. Ele 
se apropiau scînteind tot mai larg şi mai stră- 
lucitor, pînă cînd în cele din urmă tot cerul 
fu răscolit de nişte tunete vagi, prelungite. 
Acum din înaltul cerului începură să cadă 
trăznetele în zig-zaguri, pierzindu-se apoi un- 
deva prin vastele întinderi ale taigalei. După 
toate aparențele, furtuna se îndrepta către 
pariea noastră. Însă ea venea încet, planînd 
de ja mare distanță de parcă s-ar fi pregătit 
anume să se năpustească cu toată furia asupra 
noastră, amenințindu-ne cu grohotişul tune- 
telor sale, de ţi se părea că înaintează c-o în- 
trează armată zăngănind din scuturi. Cu toate 

că norii erau umflați de apă, luîndu-și o nuanţă 
de liliachiu-închis, adăugînd prin asta o tră- 
sătură în plus tabloului răvășşit al taigalei, 
ploaia nu începuse încă. Ea, probabil că aş- 
tepta vreun semnal din partea furtunii. 

Atît Frosea cît și noi toți, nu știam încă ce 
hotărîre să luăm. Barcă cu motor nu se găsea 
prin apropiere decit la pădurarii care adunau 
fînul dincolo de pirîiașul Kandalak. Şi chiar 
dacă Frosea l-ar fi rugat pe Stepan, omul pe 
care nu-l putea suferi, să-i împrumute barca, 
cine s-ar fi încumetat să facă acest drum 
pe-o aşa vreme ? Riul Mana parcă înnebunise. 
Apa clocotea, agitîndu-se. Iar buștenii se în- 
volburau, sărind peste valuri de parcă ar fi 
fost turbaţi. 

Nina Alexeevna insista : 

— Vă rog să înțelegeți! Aici orice clipă 
e prețioasă. Dacă într-adevăr este difterie, apoi 
numai medicul o poate salva. Da, da! Numai 
medicul. 

Frosea plingea. 

— Sufleţelul meu, dragostea mea scumpă ! 
De unde s-o mai fi luat și boala asta pe capul 
tău ? se tînguia încetişor Frosea, aplecată dea- 
supra fetiţei, schimbîndu-i mereu prosopul ud 
de pe fruntea-i încinsă. 

M-am sfătuit cu Iuri lurievici ce măsuri 
să luăm. Am hotărît să ne ducem la cei de 
la pichet. Pînă ce ne vom înţelege cu ei, poate 
se va mai potoli şi furtuna. 

Spre marea noastră uimire, Stepan fu de 
acord să facă acest drum cu barca sa. Întrebă 
doar : 

— Va merge și dinsa? 

Confirmarăm faptul că Frosea va merge cu 
fetița, însă ne arătarăm îndoiala dacă se poate 
porni la drum pe o astfel de furtună. 

— Da, treaba e cam riscantă, dădu el din 
cap. Dar dacă trebuie, atunci n-avem încotro. 
Să mă pregătesc ? 

-— Pregătiţi-vă. 

Abia sosi Stepan cu barca, că se și dezlăn- 
tui furtuna și se porni o ploaie năvalnică. 

Intră în casă. Era îmbrăcat într-un imper- 
meabil de pe care șiroia apa. 

-— Trebuie să aşteptăm puțin pînă ce se mai 
potolește, zise el. Altfel ploaia agită și ridică 
valuri. Rîul clocoteşte, s-a dezlănțuit nevoie 
mare ! Barca joacă ca o coajă de nucă. A iz- 
bit cu bușteni în borduri pînă acum de vreo 
două ori, de a troznit barca toată. Măi, ce mai 
fierbe... Dar fetița cum se simte ? 

—- Rău, strecură încetişor Nina Alexeevna. 
Vă rog să vă străduiți să ajungă cît mai re- 
pede la spital. 

— N-aveţi nici o grijă, răspunse Stepan, 
scoţindu-și mantaua de ploaie şi așezîndu-se pe 
un taburet. Tot ce depinde de noi, ne-om 
strădui să facem ca s-o ducem mai iute... Dar 
ție nu ţi-e teamă să mergi, gospodino ? întrebă 
el, privind-o curios pe Frosea care se pregătea 
de drum. 

— Numai de mi-ai duce fata vie pînă a- 
colo. De mine nu-mi pasă acum, rosti Frosea 
încruntată, cu asprime în glas. 

— Dacă-i așa, îmbracă-te cît mai gros, şi 
fetița la fel. Să se mai domolească puţin ploaia 
și o să pornim. 

Rostogolirea tunetelor făcea să tresară mun- 
ţii. Printre şirul colinelor vulcanice ecoul tu- 
netelor se multiplica. Cerul era neîncetat brăz- 
dat de fulgere. Biciul de foc șfichiuia taigaua. 
Ploaia se încetinea. Riul Mana saturat parcă 
de-atita apă primită, începu să se ogoiască. 

Stepan se duse pe mal să cerceteze riul. 

— Să mergem, zise el după ce se întoarse 
de pe mal. Poate că o să avem noroc. Ce zici, 
gospodino ? O să avem? o privi el pe Frosea 
cu un aer ironic. 

Frosea scăpără din ochi supărată și nu-i răs- 
punse. O luă în braţe pe Nadiușka, bine în- 
fofolită, acoperindu-se cu cap cu tot cu man- 
taua de ploaie a lui Vasili. 

Barca dansa lingă țărm ca apucată. Valu- 
rile o izbeau cu putere, împiedicîndu-i să se 
urce. În cele din urmă, Stepan porni motorul 
şi barca începu să-și cufunde nasul în valurile 
spumegînde, încît noi, cei rămaşi pe mal, ne 
îngrozeam privind acest tablou, apoi dispăru 
printre talazurile căptușite cu spuma albă. În 
vuietul puternic al riului şi în tunetele ceru- 
lui, zgomotul motorului aproape că nici nu-l 
auzirăm... 

— Doamne, ce-o să se întimple cu ei? şop- 
tea îngrijorată şi albă la față ca varul, Nina 
Alexeevna. 

Patru zile în şir n-am știut nimic nici des- 
pre Frosea și nici despre Stepan. Hotărîsem 
deja să ajung pînă la bătrînul Egor, să-l rog 

să mergem împreună în căutareâxlor. Însă în 
seara aceleiași zile, se auzi pe ri zgomo- 
tul motorului și alergarăm cu toții p ian 
unde îi văzurăm sosind pe toți trei. Naăiișka 
era aproape sănătoasă. Nu avusese decit:xe 
anghină obişnuită. 

Frosea era comunicativă. Ba chiar veselă. 
Stînd la masă, la ceai, ea ne povestea rîzînd, 
că în tot acest timp cît se afla cu fetița în 
spital, Stepan făcuse de caraulă pe lîngă poarta 
spitalului ca o santinelă, fără ca ea să-l fi 
rugat s-o aştepte. La întoarcere de la spital, 
pădurarul nu mai intră în casă. Se grăbi, dat 
fiind că se întuneca, să se întoarcă în tabăra 
sa. 

Amintindu-și însă de drumul pe care-l stră- 
bătuseră pe timp de furtună, Frosea se poso- 
mori fără să vrea. Își aminti că pe undeva, prin 
apropiere de aşezarea Sosnovka, motorul avu 
o pană și barca legănîndu-se în neştire, înce- 
puse să ia apă. Cu mare greutate reușiră să 
se apropie de mal. Și pină ce Stepan repară 
motorul, ea cu Nadiușka șezură lingă un foc 
înjghebat de acesta. Pină la urmă, totul s-a 
sfîrşit cu bine. Frosea îl vizitase şi pe Vasili. 
El se însănătoşise, însă era tare slăbit. Doc- 
torul i-a spus că se va întoarce acasă abia 
peste o lună de zile. 

Frosea ne mai relată o noutate, care mă 
puse pe ginduri. Pe stinca de pe care se 
prăvălise fata, careva din prietenii ei a scris 
cu litere mari, albe, numele fetei care se pră- 
pădise : „Dina“. Literele se puteau citi de la 
mare distan ă, atunci cînd pluteai la vale. 

Nu cumva cea care s-a prăbuşit era Aurika ? 
De fapt, nenorocirea se produsese chiar în zi- 
lele cînd grupul plecase cu pluta lor. Numele 
ei adevărat, Dina, l-ar fi putut scrie numai 
Alioșka. Numai el îi spunea pe adevăratul ei 
nume prietenei sale. 

Am stat mult pe întuneric lingă mal, ascul- 
tînd foșnetul buștenilor care alunecau la vale. 
Priveam ţintă în ceața deasă şi mă gindeam 
cu tristețe la faptul că neogoita Aurika n-o 
să se mai întoarcă niciodată pe rîul Mana... 

Zilele frumoase și călduroase veniră din 
nou. Frosea nu se mai împotrivi de data asta 
cind Stepan îşi adusese brigada şi o instalase 
pe luncă. Oamenii lui Stepan îi cosiră într-o 
singură zi tot fînul de pe lot. Frosea le pre- 
găti lucrătorilor baia, îi ospătă și le dădu de 
băut. 

Îi ospătă pe cosaşi în ogradă, la o masă cu 
bănci aşezate la umbra unui mesteacăn bă- 
trîn. Ședeam ceva mai la o parte, pe niște 
trunchiuri, unde îmi frunzăream jumalul de 
zi. Stepan intrase după Frosea în bucătărie ca 
să mai aducă un rind de băutură. 

Lucrătorii discutau aprins în jurul mesei și 
rideau zgomotos. 

— l-a mers din plin! A pus bine laba pe 
ea! auzii eu. A reuşit taman după cum gîn- 
dise. Vă mai amintiți cum îl mai convingeam 
noi atunci ? „Încotro vrei să pleci pe vremea 
asta afurisită ? Ai să te prăpădești și tu, o să 
le îneci și pe ele“. Vă amintiţi, fraţilor, ce 
ne-a răspuns ? 

— Cum să nu ne amintim! vorbi ea 
„Dacă reuşim să ne întoarcem vii, muierea 
fi a mea“. 

Și ei riseră din nou. 

— Da, i-a mers ca pe roate! făcu admirativ 
unul din ei. Acum muierea va fi a lui. Pe ce 
miîndreţe de femeie a pus mîna ! adăugă acesta, 
fără a-şi ascunde invidia. 

— Frosea este o muiere faină, întări primul. 
De multă vreme îi tot dă tircoale Stepan, fără 
însă să fi găsit cheia potrivită. Iată că împre- 
jurările l-au ajutat. Numai că, uite, mîine, 
poimiîine, îi vine bărbatul... 

Dar în prag apăru Stepan cu băutura, iar 
Frosea cu o strachină aburindă, plină cu carne 
fiartă. Picherii tăcură pentru o clipă, apoi 
schimbară discuţia, abordind alte fleacuri. 

Mă ridicai şi mă dusei către mal. De fapt îmi 
mai trecuse prin gînd şi altă dată, că Stepan 
nu întimplător se hotărise să le transporte pe o 
așa vreme la spital. 

Lucrătorii odată cu strîngerea finului de la 
pichet, îl adunară şi pe cel al Frosei. Stepan 
venea aproape în fiecare zi pe la canton. Une- 
ori cînd mă întorceam din taiga, îl găseam 
cinînd în bucătărie. Odată am văzut-o pe Fro- 
sea, cîrpindu-i o cămaşă. 

Acum îmi era deosebit de neplăcut faptul 
că el se bucura de încrederea Frosei ; și odată 
așa, chipurile din întîmplare, îi zisei: 

— Nu cumva Stepan face braconaj prin locu- 
rile noastre ? Ştii doar că Zaițev nu prea su- 
praveghează zona lui Vasili, cît despre itine- 
rarul meu, Stepan îl știe dinainte. 

— Stepan nu se va atinge de nimic. 

Și mă privi cu asprime. 

— Şi-a dat cuvîntul că nu se va mai ocupa 
cu astfel de treburi. 

Nu mă abţinui să nu zic: 

— Şi dumneata îl crezi, Frosea? Ai uitat 
aşa de repede de uciderea maralilor și a pui- 
lor de elan îmblînziți ? Dar de lebădă ? Adu-ţi 
aminte ! Toate acestea au fost săvirşite de mîna 
lui. 

— Nu-i chiar aşa. Gurile rele mai vorbesc 
şi în plus. 

— Chiar tatăl dumitale ne-a relatat. 

— Nici tata n-a văzut cu ochii lui, ci numai 
din spusele altora. Să zicem că Stepan s-a 
îndeletnicit cu braconajul. Știu asta. N-o să 
fie toată viața aşa. Acum a renunţat la toate. 
N-o să mai facă. 

— Ce-l determină să renunțe ? 

Frosea se fistici. 

— Uite așa... Dumneata îl socoteşti om rău ? 
Dacă ar fi fost aşa, apoi nu mi-ar fi transpor- 
tat-o pe Nadiușka pe furtună la spital. Nu 
oricine își riscă viața. De ce n-aş avea în- 
credere în el? 

Dispoziţia Frosei se schimbase simţitor. Era 
mai veselă, mai vioaie. Avea spor la lucru, 
şi chiar faţă de mine avea o comportare mai 
prietenoasă. 

Mi s-a părut că Frosea devenise mai fru- 
moasă în aceste zile. Poate pentru că zimbea 
foarte des, iar zîmbetul o înfrumuseţa într-un 
mod deosebit. 

Strîngerea fînului se terminase şi lucrătorii 
plecară. Pentru ei sosise timpul curățatului 
albiei rîului de buștenii scufundați. Apa din 
rîu scăzuse și trunchiurile se împotmoleau în 
milul bancurilor sau de-a lungul malurilor. 
Lucrătorii intrați în apă pînă la briu săltau 
buştenii înțepeniţi, scoteau cu căngile pe cei 
înfipți în fundul albiei. 

Stepan continuă să treacă pe la cantonul 
nostru și în această perioadă. Venea de obicei 
către seară, după terminarea lucrului. Am 
observat că brigadierul o ajuta pe Frosea la 
treburile gospodăreşti : repara acoperişul ma- 
gaziei, călăfătuia barca cu smoală, confecționa 
rame pentru stupi, ascuțea toporul. 

Frosea se afla de obicei prin preajma lui, 
discuta veselă şi ridea cochet. Dacă se întîm- 
pla ca Stepan să lipsească două, trei zile, de- 
venea nervoasă, ieșea des pe mal, trăgind 
atent cu urechea în speranța că va putea re- 
pera vreun zgomot de motor. 

Ce putuse găsi ea la Stepan? O cunoșşteam 
acum destul de bine. Frosea căuta o dragoste 
adevărată; şi n-o puteam condamna pentru 
asta. Dar oare va găsi ea un răspuns la dra- 
gostea ei ? Un răspuns tot atît de puternic din 
partea lui Stepan ? 

Însuși faptul că acesta era un braconier și 
încă unul din cei cruzi care ucide tot ce-i iese 
viu în cale prin taiga, mă făcea să-l consider 
incapabil de sentimente profunde în relaţiile 
sale cu vreo femeie. Afară de asta, mai era și 
însurat şi avea doi copii. Oare nu greşea în 
cazul acesta Frosea ? 

Dar era suficient să reflectez puţin asupra 
acestui lucru, că începeam să-mi bat joc de 
mine însumi : „Aha, vasăzică Frosea te îndră- 
gise şi tu îi meritai dragostea. Stepan însă n-o 
poate merita. Te pomenești că acum o şi con- 
damni ? Dar s-a dovedit doar că tocmai tu 
n-ai fost capabil s-o iubeşti cu toată inima și 
cu tot cugetul pe această femeie! Și acum, 
desigur, ţi-e ciudă că te-ai exclus singur, ca 
un fleț. Ai fugit de-o dragoste mare, iar acum 
eşti invidios...“ 

Of, vălmășagul de gînduri! Blestemate gîn- 
duri... Se părea că totul s-a cicatrizat, că totul 
s-a limpezit. De ce oare îmi bag nasul în 
viața altuia? Ce mă priveşte pe mine dacă 
Frosea și cu Stepan se iubesc? Treaba lor. Și 
chiar dacă Frosea greșeșşte făcînd acest pas, de 
ce ar trebui să mă preocupe pe mine asta? 

Din cînd în cînd, destul de rar, cu vreo am- 
barcaţiune de ocazie, venea și Zaiţev pe la 
cantonul nostru. Mă întreba dacă totul e în 
ordine pe itinerariile mele, apoi liniștit pleca 
acasă. La drept vorbind, cam la asta se rezu- 
mau îndatoririle sale de supraveghere a zonei 
lui Vasili pe care acesta i-o încredințase. Cînd 
i-am amintit odată că ar trebui să se ducă și 
el prin locuri mai periculoase, vizitate altă dată 
de către braconieri, mi-a răspuns că abia face 
faţă la paza sectorului său. 

Ultima dată cînd Feodor Zaiţev trecu pe 
la cantonul nostru, îl găsi aici şi pe Stepan. 
Acesta aranja cu furca căpițele de fîn pe care 
le răvăşise vintul. Frosea îl ajuta. 

Văzîndu-i pe amindoi trebăluind pe luncă, 
Zaiţev imi făcu semn cu ochiul, şi cu glas 
coborit zise ironic : 

— Precum se vede, Frosea s-a încurcat cu 
acest om însurat. Doamne, cîte se mai întim- 
plă pe lumea asta! Bărbatu-său e în spital și 
ea... Ce o să se întimple dacă va afla? Ha? 

Mă întorsei brusc către el. Observiîndu-mi 
privirea tăioasă, tăcu şi se grăbi spre barcă. 

Nina Alexeevna nu privea nici ea cu ochi 
buni desele vizite ale lui Stepan. S-a întîm- 
plat ca odată, intrind în casă, să prind un 
crimpei din discuţia ei cu Frosea: 

— Desigur, este un bărbat muncitor şi gos- 
podar. Numai că vezi, Frosea, tu ești măritată 
doar. Gindeşte-te, e bine ce faci? 

Din ziua aceea, Stepan venea foarte rar pe 
la canton. În schimb am observat că Frosea 
pleca seara de-acasă. Pleca ori cu barca să-şi 
verifice plasele — întorcîndu-se de fiecare dată 
fără peşte — sau pur și simplu intra în cres- 
cătorie, dispărînd pentru multă vreme pe un- 
deva. Probabil că întilnirile ei cu Stepan aveau 
loc prin apropierea cantonului. M-am convins 
de treaba asta, atunci cînd auzii odată țăcăni- 
tul unui motor pe rîu, țăcănit, care apoi încetă 
brusc undeva la o distanță apreciabilă. O vă- 
zui pe Frosea precipitindu-se să plece la pes- 
cuit. Pe Nadiușka n-o mai lua cu dinsa cum 
o făcea altă dată. 

Ca şi mai înainte, cutreieram taigaua. Adu- 
nasem material suficient, pe care îl prelucram 
în serile de răgaz. Căpuşele din taiga se îm- 
puţinaseră, spre sfîrşitul verii erau mult mai 


311 


puţin active, însă roiurile de musculițe nu 
se ogoiseră deloc. Promisiunea pe care i-o 
făcusem Frosei “a fost îndeplinită : am pregătit 
finul în cîteva poienițe pentru hrană supli- 
mentară de iarnă a animalelor. Din cînd în 
cînd mai dădeam cite o raită pe la sarniţele 
braconierilor, momeala pentru prinderea ani- 
malelor. În vreo două rînduri am descoperit 
şi, bineînțeles, am distrus laţurile și capcanele 
instalate. Nu mi-a fost dat însă să întilnesc în 
timpul ăsta nici un braconier în carne și oase. 

Taigaua se menținea încă ca o livadă minu- 
nată, încărcată cu felurite roade, poame pădu- 
rețe şi alune de cedru. Se scuturaseră pe jos 
mărgelușe de coacăză neagră. Atirnau ghir- 
landele răscoapte, de culoarea vinului ale po- 
muşoarelor roşii, populind ripele piriîiașelor. 
Prin poienele întinse, cît și pe largile porţiuni 
pîrjolite cîndva de incendii, se răsfăţțau din 
belşug ciorchini roşii de zmeură. Prin vilcele 
luceau ca niște năsturei lăcuiţi roadele de cu- 
loare neagră ale mălinului. Începuseră să se 
pîrguiască și poamele roşcate ale călinului. Iar 
de-a lungul potecilor, atîrnau greu spre pămînt 
fructele ruginii ale scorușului. 

Nopțile deveniseră mai răcoroase. Păsările 
se adunau în stoluri. Apărură primele frunze 
îngălbenite. 

Frosea era fericită. Observam asta după fe- 
lul ei înviorat de a fi, după comportarea caldă 
şi prietenoasă faţă de noi toți cei de la can- 
ton, după cîntecele pe care le fredona vesel 
în timpul treburilor sale gospodăreşti — cîn- 
tece, care altădată nu le auzeai din gura ei; 

şi în sfîrşit, după ochii ei strălucitori, obrajii 
îmbujoraţi și după zîmbetul mereu prezent în 
colțul buzelor. 

Acum, toate aceste întîmplări mi se părea 
ca fiind inevitabile în viaţa ei. Şi cu cît întil- 
nirile Frosei aveau loc undeva în taină, eu, 
parcă începusem să mă împac cu această idee, 
şi mă străduiam să nu-mi mai răscolesc su- 
fletul, atingînd coarda vreunui simțămînt a- 
dormit. Odată însă, absolut întimplător, mi-a 
fost dat să fiu martorul involuntar al unor 
explicaţii între ea şi Stepan, ceea ce mi-a cau- 
zat multe clipe de amărăciune. 

Într-una din zile, Frosea a copt pîine. În- 
călzise cuptorul atît de tare, încît noaptea nu 
se putu dormi de-atîta căldură. M-am decis, aşa- 
dar, să mă culc în fînul proaspăt pe care Ste- 
pan îl aşezase în şopron cu cîtva timp îna- 
inte. Cînd îmi luai pătura și perna şi mă dusei 
la culcare, Frosea nu era acasă. 

Nu putui adormi multă vreme. Așa, cam 
pe la miezul nopții, în apropierea şopronului, 
auzii discutindu-se în şoaptă. Recunoscui gla- 
sul Frosei şi al lui Stepan, care, probabil o 
conducea de la locul lor de întîlnire nocturnă. 

— În curînd o să vină el, în curînd! vorbea 
ca tulburată. Ce mai stai pe gînduri ? Trebuie 
să hotărăști. 

— Totul e hotărit, sufleţelul meu, glasul lui 
Stepan era neobișnuit de drăgăstos. Nimeni nu 
ne mai poate despărți. Ştii doar că ai pus stă- 
pînire deplină pe inima mea. 

— Ah, dragul meu! și vocea ei nu se mai 
auzi cîteva clipe; probabil că se lipise strîns 
de el. 

Nu ştiam ce să mă fac: să cobor de pe claia 
de fin, ar fi fost prosteşte; și să ascult mai 
departe, era penibil. Neavînd încotro, hotării 
să tac chitic; şi fără să vreau, auzeam în 
continuare. 

— Scumpul meu! vorbi din nou Frosea. 
Spune-mi, cum o să trăim amindoi mai de- 
parte ? Spune-mi, iubitule ! 

— O să divorțez imediat de nevastă. Pe 
băieţel o să-l iau cu mine. Tu, de asemenea, 
o s-o iei pe Nadiușka cu tine. Vom pleca îm- 
preună pe rîu în sus, la Narva, sau poate ne 
vom stabili chiar prin preajma afluentului 
Krol. Ne vom duce cît mai departe, tocmai 
către munţii înzăpeziţi. Taigaua pe-acolo e şi 
mai deasă. E de netrecut. De lucru pentru 
tăietori de lemne şi pentru plutaşi se găsește 
oricînd. Pot să mă apuc şi de vinat veveriţe 
sau alte animale: se cîştigă foarte bine. Ne 
vom construi o căsuță a noastră, în care tu o 
să gospodăreşti ca o adevărată stăpină. Vom 
fi liberi acolo. Vom trăi o viaţă îmbelșugată 
și fericită. 

Frosea ridea bucuroasă. 

— E o plăcere să-ți ascult vorbele, bunul și 
frumosul meu ! Măcar de-am avea noroc! Tre- 
buie însă să ne grăbim cu asta. 

— Am vorbit deja cu meșterul meu. Mi-a 
spus că nu pot pleca decit după încheierea 
sezonului de plutărit. Adică după scurgerea 
totală a buștenilor la vale. Știi doar că după 

acest sezon se fac şi lichidările băneşti pentru 
lucrătorii de pe la pichete. Aşa că va trebui să 
mai aşteptăm puţin. 

— Of, că tare n-aş mai vrea să dau ochii cu 
Vasili. Miine, poimiine o să se întoarcă și o să 
afle totul, că doar oamenii n-or să tacă. Ce se 
va întîmpla atunci ? N-o să mai am zile bune 
în casă... 

— N-o să dau voie, n-o să permit nimănui 
să te năpăstuiască, porumbița mea, pronunță 
cu gingăşie Stepan. Tu eşti steluța mea lumi- 
noasă, firicelul meu plăpînd de iarbă proas- 
pătă, dragostea mea ! 

— Spune încă, mai spune-mi, iubitule, șop- 
tea Frosea cu glas tremurat de emoție și cu o 
totală uitare de sine. Vorbește-mi, de ce ai tă- 
cut, scumpule drag ? Astfel de cuvinte încă 
nu am auzit de la nimeni... Hai, spune-mi, vor- 
beşte, şoimuleţul meu neprețuit ! 

— 'Turturica mea dragă, rindunico... continuă 
cu pasiune Stepan, dar eu încetasem deja de a 
mai urmări sensul convorbirii lor. 

De unde găsea Stepan cuvintele acestea, care 
o făceau pe Frosea să palpite? În momentul 
acela încă nu-mi puteam da seama. Mă gîndeam 
la cu totul altceva. Abia acum înțelesesem pro- 
funzimea sentimentelor unei femei care ştia să 
iubească cu adevărat. 

Pentru dinsa nu mai existau acum nici un 
fel de obstacole. Ea își urma iubitul fără teamă 
și fără părere de rău că o rupe cu lumea în- 
conjurătoare. Am înțeles că Frosea credea fier- 
binte şi se îmbăta de fiecare cuvînt drăgăstos 
ieşit din gura lui Stepan. Îl iubea cu toată in- 

tensitatea ei sufletească și era pătrunsă de-o 
profundă gingășie și duioşie în relațiile sale cu 
dinsul. 

Această mare iubire ar fi putut lumina viața 
mea ! Și oare ea n-ar fi fost acea fericire ade- 
vărată pe care omul o găseşte atît de greu? 

Intram în a doua jumătate a lunii lui august. 
Peste taiga se aşternuse toamna de aur. Frun- 
zele arborilor se întreceau în a-și etala frumu- 
seţea policromă, de parcă ar fi vrut ca înainte 
de vestejire să te vrăjească cu ultimele lor 
străluciri de frumuseţe. 

Simţind apropierea frigului, cele mai felurite 
soiuri de păsări se adunau laolaltă în stoluri. 
În goana lor după hrană, aceste păsări parcă ar 
fi fost înţelese în a-și repartiza ce anume parte 
a arborilor urmau să scotocească, pentru a nu 
scăpa picior de insectă pitită prin trunchiurile 
copacilor. Uneori se puteau auzi cum prin unele 
stoluri, de exemplu, în ale piţigoilor, cînta 
p.tulicea. Acestea erau ultimile acorduri care 
însoțeau plecarea verii. 

Peste păduricele de cedri se năpustiră cu 
glasurile lor răgușite păsările-alunar. Ele scu- 
turau cu lăcomie conurile de cedru, chiar și pe 
cele încă necoapte, ca să-și facă din timp re- 
zerve de hrană pentru iarnă. 

Tinerii cocoşi de munte năpirliră, îmbrăcînd 
un penaj negru, iar gotganii mai virstnici, pro- 
fitînd de frumoasele zile de la sfîrşitul lui au- 
gust, clămpăneau deja din pliscuri, pregătin- 
du-se pentru împerecherea de toamnă. 

Marele aflux al bușştenilor de la încheierea 
sezonului de plutărit „liber“ de pe Mana se 


316 


apropia zi cu zi. Pînă la sosirea acestei mari 
operaţii de curăţire a albiei rîului, Iuri Iurie- 
vici se grăbea să-și termine culegerea diferi- 
telor probe şi mostre din apele acestuia. 

Frosea, ca nimeni altul, aștepta cu toată ne- 
răbdarea încheierea acestui sezon. Întreba cu 
viu interes despre asta pe fiecare călător ce tre- 
cea prin dreptul cantonului. Desigur, n-avea de 
unde să ghicească că eu cunosc motivul pentru 
care aștepta cu atîta nerăbdare încheierea plu- 
tăritului. Dar paralel cu asta, începui să observ 
şi altceva ; nu arareori o vedeam pe Frosea 
abătută şi uneori chiar cu ochii plînşi. Probabil 
o frămîntau gîndurile legate de întîlnirea fur- 
tunoasă a ei cu Vasili. Ca să plece definitiv cu 
Stepan pînă la venirea lui de la spital, nu mai 
avea nici o şansă. Și probabil că era alarmată 
de explicaţia de neînlăturat ce urma s-o aibă 
cu bărbatul ei. 

Într-o zi posomorită, cînd nori grei înaintau 
încet dinspre fluviul Enisei, atingînd aproape 
vîrfurile copacilor, iar Mana se întuneca şi ea, 
agitîndu-și supărată valurile înspumate, sosi 
şi Vasili cu o barcă cu motor, găsită ocazional. 

Zărindu-l prin geam, Frosea își duse brusc 
mîna la piept, apoi se lăsă moale pe un scaun. 

Vasili era posomorit. Venea dinspre mal înce- 
tişor, cu mers legănat, cu capul în pămînt, ți- 
nînd cu o mînă rucsacul aruncat pe umăr. 

Cîinele Nocika, lătră vesel şi o zbughi întru 
întimpinare. Vasili, iritat, îl izbi cu botul cizmei 
şi cîinele schelălăind, zbură cît colo. 

În prag, îl întîmpină veselă şi gălăgioasă Na- 
diușka, îmbrăţișindu-i cu mînuţele genunchii. 
El o luă în braţe și o sărută. O cercetă lung cu 
privirea, o mîngiîie pe cap şi fără să zică nimic 
o lăsă apoi jos. Împinse ușa și intră în casă. 

— Bună ziua la toată lumea, zise el întune- 
cat. Și fără să se uite la careva, își aruncă 
rucsacul într-un colţ al încăperii. 

Afară de Frosea, în bucătărie mai era Nina 
Alexeevna şi cu mine. Frosea stătea palidă 
lingă masă, uitîindu-se speriată la soţul ei. 

Nina Alexeevna încercînd să fie drăguță, 
pronunţă ceva cu amabilitate. Văzind însă că 
Vasili nu-i răspunse, înțelese că este de pri- 
sos acolo şi se retrase în camera ei. Eu de ase- 
menea mă sculai să plec, însă Vasili îmi făcu 
semn cu mina şi apoi, privindu-și fix nevasta, 
zise furios : 

— Ieşi imediat afară, Froska! Dumneata, 
Anton Nikolaevici, mai rămîi puţin. Trebuie 
să-ţi vorbesc. 

Frosea roşi și dispăru în dosul ușii. 

— Hm... Vasăzică aşa... Și Vasili își trecu 
mina peste bărbia nerasă. Dregîndu-și glasul, 
își băgă cealaltă mînă tremurîndă în buzunarul 
hainei şi scoase de-acolo pachetul cu ţigări. 

Vedeam că îi era greu să înceapă discuţia. 

— Vasăzică așa, zac eu în spital, își recăpătă 
el în sfîrşit stăpînirea de sine, continuînd cu 
glas răguşit. Vasăzică zac și mă gindesc cum 
s-ajung mai repede acasă. Parcă mă înzdrăve- 
nisem, dar medicul tot nu mă lăsa, că „este 
încă prea devreme să pleci“. Și iată că deodată 
mă pomenesc cu o scrisoare de la Fedka Zaiţev. 

M-am bucurat mult la vederea plicului, fie el 
chiar şi de la Fedka. Froska mă uitase. Mi-a 
trimis doar o singură scrisoare. Cînd am desfă- 
cut plicul şi îi citii conţinutul, mi se tăie ră- 
suflarea. Iată, te rog să vezi şi dumneata ce 
scrie. O fi adevărat ? Îl știm cu toţii pe acest 
renumit palavragiu. Poate că minte. Ce zici ? 
Își ridică privirea spre mine, întinzîndu-mi 
scrisoarea. Citii în ochii lui o licărire ascunsă 
de nădejde. 
Pe-o foaie cu pătrăţele, ruptă dintr-un caiet 
şcolăresc, era scris cu litere mari și strîmbe : 
„Vasili! Te salută călduros cu întreaga sa 
familie vecinul tău Feodor. Sînt obligat să te 
previn în secret. Peste casa ta s-a abătut neno- 
rocirea. Asta, pentru că Froska, muierea ta, s-a 
încurcat cu picherul Stepan. Grăbeşte-te şi vino 
cît mai curînd acasă, ca să nu-i laşi să se giu- 
giulească. Muierea ta duce o viaţă nerușinată 
cu acest ibovnic. Și-a pierdut cu desăvirșşire 
capul muierea ta. În ceea ce priveşte sectorul 
tău, să nu duci nici o grijă. Mă grijesc de el ca 
de propria-mi casă. Încă o dată, îţi trimit salu- 
tări de la mine şi Aniska. Vecinul și prietenul 
tău credincios, Zaițev Feodor Terentievici“. 
Adunîndu-mi gîndurile, recitii scrisoarea. 
— Spune-mi adevărat, Anton Nikolaevici, 
spune-mi, te rog, zise sl încetișor, privindu-mă 
cercetător drept în ochi. 
Aveam senzaţia că cineva mă stringe de git. 
— Nu ştiu, Vasili. Nu știu nimic, zisei fă- 
cînd un mare efort și simţindu-mi sîngele 
năvălind în obraji. Zaiţev n-a prea fost în acest 

răstimp pe la noi. De unde putea el veni cu 
astfel de scorneli ? 

— Fie şi așa... făcu el neîncrezător. Apoi oftă 
și zise: Îţi mulţumesc şi pentru asta. Însă, 
dacă nu faci foc, nici fum nu iese. 

Am ieșit în pridvor. 

Frosea stătea rezemată cu capul de parma- 
licul casei. Tresări, apoi mă privi tăcută, între- 
bătoare. Era tare tulburată. 

— M-a întrebat, zisei în şoaptă, în timp ce 
treceam pe lingă dinsa. M-a întrebat, dar nu 
e treaba mea. Nu vreau să știu nimic... 

Taigaua urla furioasă, iar dinspre rîu bătea 
un vînt tăios. Valurile agitate se izbeau de 
țărm, plescăind puternic... 


CAPITOLUL XIII 


AM FOST CHEMAT la direcțiunea rezerva- 
tiei să dau raportul de felul cum decurg lucră- 
rile. De data asta, am străbătut drumul pe jos, 
pe poteca deja cunoscută. 

Către seară ajunsei la staţia meteorologică. 
Elena Alexandrovna trebăluia prin mica ei 
„grădină zoologică“. Era ca de obicei plină de 
viață și eu nu doream s-o întristez. De aceea 
hotării să nu-i spun nimic despre moartea 
celor doi pui de elan. 

Avea şi aşa destule necazuri pe cap. Mi-a po- 
vestit că găinușa sălbatică, Detka, își crescuse 

frumos puişorii. Apoi orbise. Curînd după aceea 
s-a prăpădit. Dar lucrul cel mai alarmant era 
că dispăruse fără urmă Fitka, mîndria și spe- 
ranța ei. El dispăru chiar în ajunul filmării. 
Trebuia să se facă un film de știință populari- 
zată, în care lui Fitka îi era rezervat un rol 
principal. La început crezuse că, poate, co- 
coşul de munte s-a încurcat pe undeva prin 
taiga, şi l-a așteptat în fiecare zi cu emoție. 
Acum însă a înţeles că așteptarea îi e zadar- 
nică. 

Stăpina casei îmi mai relată că au plecat în 
taiga şi cei doi puişori de elan — Svetik şi Io- 
locika şi că nu s-au mai întors. 

— Mă doare sufletul după ei, zise dinsa. 
I-am îmblinzit, i-am făcut să aibă încredere 
în om și aceasta mi-a fost probabil greșeala... 
Și cu toate că m-am obișnuit cu gîndul câ 
aceşti „elevi“ ai mei, mai devreme sau mai tir- 
ziu, mă vor părăsi, totuși mă doare inima după 
ei. Mă doare mai cu seamă căci pe toate aceste 
animale le am pe conștiință. Nici cu lupul nu 
merge mai bine, zise ea, după o scurtă tăcere. 
Rănile aproape că i s-au cicatrizat, în schimb 
a început să-i apară nu știu ce eczemă. Medicul 
veterinar îmi spune că mult n-o s-o ma: ducă. 
De la Alioşka am aflat că cei care l-au rănit 
mortal au fost huliganii. Ei au comis această 
nelegiuire în urma unui rămășag. 

Elena Alexandrovna se posomori. 

— Eh! Dar nu mor numai animalele, se 
prăpădesc şi oamenii, oftă dinsa. Aţi auzit ce-a 
păţit Aurika ? A căzut într-o prăpastie, undeva 
acolo, la voi, pe riul Mana. 

Vasăzică, aceasta fusese într-adevăr Aurika... 

— Alioșka e tare amărit. Nu mai ştie ce se 
întîmplă cu el. A iubit-o mult. Cu borfașşii mi 
se pare că nu se mai întîlneşte. Dar cine mai 
știe ? 

Elena Alexandrovna îmi povesti că Aurika 
era o pasionată căţărătoare şi că pe adevă- 
rații escaladori nu-i poate împiedica nimeni 
şi nimic de-a se urca pe cele mai periculoase 
înălțimi. Ei își au o anumită mindrie, ambiţie 
de-a lor : folosesc la urcuşuri frînghii şi brîie 
numai în cazuri extreme şi mai degrabă riscă, 
decit să accepte ajutorul altora. Escaladînd un 
perete de stincă, Aurika s-ar fi putut salva 
dacă ar fi acceptat să se prindă de un capăt 
al briîului care i se aruncase. Însă după spusele 
lui Alioșka, a vrut să escaladeze stinca fără 
ajutorul nimănui. Și iată că s-a prăbușit. 

Înainte de a mă culca, hotărîi să mă plimb 
puţin pe poteca de la poalele unuia din aceşti 
coloşi de piatră. 

Lîngă stincă ardea un foc. Lîngă foc şedea 
un om singuratic. El întoarse capul spre mine 
şi îl recunoscui. Era Alioșka. 

Ne salutarăm. 

— Vii de-acolo, flăcăule... de pe Mana? mă 
întreabă el cu un glas înăbușit. 

Poate mă înșelau umbrele flăcărilor care-i 
jucau pe faţă, însă Alioşka mi s-a părut tare 
chinuit şi slăbit. 

— Ştii tot... Așa-i că ştii ? mă întrebă el fără 
să aștepte răspunsul. 

— Știu. 

Mă așezai lîngă foc. 

— lată deci, ce întorsătură a luat această 
viață liberă... — zise el cu amărăciune în glas, 
răscolind cu o vărguţă în tăciunii aprinşi. A 
rămas biata fată pentru totdeauna pe riul 
Mana... 

Alioșka tăcu. Nu știam cum să-mi exprim 
compasiunea. 

— În ultimele zile nu era în apele sale, vorbi 
el încetişor. Risca orice ca şi cum n-ar fi ținut 
la viaţă. I se făcuse silă de traiul acesta în 
mijlocul borfașilor. Altă viață însă nu cunoş- 
tea. Numai din cauza acestora s-a prăpădit 
Aurika. 

— Păi, şi tu ai fost cu dinșii... 

— Numai datorită ei, m-am înjugat cu aceşti 
bandiți. Acum însă să nu-i văd în ochi. [i 
urăsc de moarte ! Ei se țin în continuare de-ale 
lor, cică o fac întru pomenirea ei. Pe Fitka — 
cocoșul de munte l-au furat chiar de-acolo, de 
la colțul naturaliştilor. L-au fript pe loc și l-au 
înfulecat. Asta, probabil, tot pentru sufletul 
Aurikăi. Nu-j spune nimic Elenei Alexandrova. 
La ce bun s-o mai întristezi ? E o femeie tare 
cumsecade. 

Am stat de vorbă multă vreme împreună, 
menţinind focul aprins cu vreascuri şi găteje. 
Îmi povesti că, după terminarea lucrului, vine 
foarte des pe-aici, să mai zăbovească prin locu- 
rile unde altă dată se plimba cu Aurika... Ar 
fi vrut să se ducă și pe rîul Mana, dar n-o 
să-l lase de la șantier. Cînd lucrează în schim- 
bul de noapte, ziua următoare și-o petrece aici 
la Stâlbi, unde a și cunoscut-o pe Aurika. 

— Avea un caracter de-a dreptul turbat, clă- 
tină el din cap. Priveşte! Şi își desfăcu că- 
maşa, dezgolindu-și unul din umeri, unde îmi 
arătă o cicatrice. 

— M-a crestat şi pe mine, făcîndu-mă finul 
ei. Dacă cumva nu-i intrai în voie, fulgera din 
ochi şi-ţi ordona. Dacă nu te supuneai, scotea 
cuțitul, și cît ai clipi ţi-l și înfingea. Şi asta de 
regulă într-un singur loc: în umăr. Schilod 
nu rămîneai însă brațul îți cădea fără vlază, 
şiroind de sînge. Acesta era procedeul ei. Îl 
învățase de la un pungaş inveterat. În felul 
acesta, îi crestase aproape pe toţi borfașii din 
gaşca ei. Nu îndrăznea nimeni s-o contrazică. 
Aşa devenise ea şefa bandei. 

Își aprinse o ţigară și trase lacom cîteva fu- 
muri la rînd. 

— La barul de noapte unde lucra, continuă 
Alioşka, mă duceam şi eu foarte des. După 
felul în care se prezenta acolo, nimeni n-ar fi 
crezut că era dintre pungașşi. Purta un 
şorțuleţ alb şi o boneţică tot albă, prinsă în 
păr, ca o coroniţă, era toată cuminte şi cură- 
țică. Pe deasupra, era și foarte amabilă. Toţi 
o numeau acolo după numele ei cel adevărat 
— Dina. Nu permitea clienților să glumească 
cu dinsa. Te pătrundea cu privirea, de parcă 
te ardea cu fierul înroșşit. Doar ochii îi trădau 
duşmănia. Lucra acolo cîteva zile şi nopți fără 
întrerupere. Apoi își lua recuperarea vreo zece 
zile și se ducea la şarlatanii ei. 

— Cu ce se ocupa banda ? 

— Cu de toate. Erau şi bandiți inveteraţi, şi 
pungași mărunți care nu știau decit să șterpe- 

lească, și, pur şi simplu, trintori. Le plăcea să 
petreacă bine, mai mult pe socoteala altora. 
Unii dintre ei stătuseră și prin închisori. În- 
tr-un cuvînt, erau o adunătură de secături că 
nici dracul nu-i mai putea înțelege. Aurika era 
de o îndrăzneală neînfrinată. Căuta primejdii 
şi senzaţii tari. Fie să se urce pe cele mai înalte 
piscuri, fie să participe la vreo tilhărie. Despre 
mine v-am mai relatat, nu sînt nici bandit, 
nici pungaș. Nu m-au tentat niciodată astfel 
de ocupaţii. Cu toate astea, mă duceam în gaşca 
lor. O făceam din cauza Dinei. Nu puteam trăi 
fără dinsa... 

Se înnoptase de-a binelea. Pe undeva o cu- 
cuvaie ne siciia cu glasul ei trist şi obsedant. 
Vîntul sufla ușor printre virfurile arborilor. 
Uneori vuia printre văgăunele stîncilor. Părea 
că în jurul nostru se înălța o pădure de nepă- 
truns, deși orașul se aşternea la mai puţin de 
zece kilometri de noi. 

Cînd ne urcarăm pe una din stinci, văzurăm 
o mare întinsă de lumini. Ceva mai departe, 
spre culmile arcuite, străluceau îngrămădite 
lumini ca niște constelații. Acolo, lingă barajul 
gigantic, luase ființă nu de multă vreme orașul 
Di vnogorsk. 

— La ora şase dimineaţa trebuie să intru în 
schimb, zise Alioșka. Cînd va răsări luna, plec 
la șantier. 

La răscrucea de drumuri ne despărțirăm. Eu 
îl invitai să mă viziteze la cantonul Kandalak. 

— Voi veni de îndată ce mi se va ivi posi- 
bilitatea, zise el mihnit. Mie şi Dinei ne-au 
căzut cu tronc la inimă locurile voastre. 

Spusese aceste vorbe cu așa intonație, de 
parcă Dina ar fi fost în viață şi ar fi putut veni 
împreună cu el. 

Dimineaţă m-am îndreptat spre conducerea 
rezervației. Treburile acolo mi le-am terminat 
într-o singură zi. Pentru Vasili mi-a fost_în- 
minat un plic oficial în care era hirtia cu apro- 
barea impușcării ursului. 

După terminarea treburilor, dornic de spec- 
tacole, reuşii să mă duc la două cinematografe. 

Era în jurul orelor 21. Stăteam în staţie şi 
aşteptam autobuzul. Aruncindu-mi privirile 
asupra străzii, o zării pe neașteptate pe Elena 
Alexandrovna mergînd de-a lungul trotuarului. 
În urma ei pășea agale, legăniîndu-și coarnele 
rămuroase, femela de ren Olcea. Aceasta avea 
botul înfășurat într-un prosop. 

— Poftiți, admirați-o ! vorbi Elena Alexan- 
drovna. Altă întîmplare neplăcută. Și-a băgat 
nasul în cuşca bătrînei lupoaice după o coajă 
de piine, iar aceasta i-a sfişiat tot botul. Ve- 
deţi, tot prosopul e numai sînge. Trebuie cu- 
sută rana cît mai repede. Am fost cu ea la 
„Urgenţă“, dar am fost refuzată. Mi s-a spus să 
mă adresez circumscripției veterinare. La ora 
asta nu mai e nimeni acolo. Acuşi e miezul 
nopții. Unde să mă mai duc? Trebuie neapă- 
rat să-i găsesc un chirurg. 

Din botul Olcei lăsat în jos, picura sîngele. 

La farmacia din apropiere, aflarăm adresele 
a doi chirurgi, dar nici unul, nici celălalt nu 
era acasă. 

Cu toată vremea înaintată, în jurul nostru se 
adunaseră curioși. Cineva ne sfătui să ne adre- 
săm la „Salvare“. 

Elena Alexandrovna era istovită. La Olcea 
îți era milă să te uiţi. Ștergarul cu care îi era 
înfășurat botul se înroșise cu totul. Olcea își 
blegise urechile, respira greu, coapsele îi tre- 
murau. Afară de asta, îşi rănise copitele de 
asfaltul străzii și șchiopăta aşa de tare, încît 
era imposibil să ajungem cu ea la „Salvare“. 

Ne-a scos din încurcătură un milițian care 
își făcea slujba la o răspîntie. La început, acesta 
voia să ne amendeze pentru faptul că adu- 
naserăm în jurul nostru o grămadă de gură- 
cască, dar mai apoi, înțelegind despre ce este 
vorba, opri primul camion şi noi, după ce o 
ajutarăm pe Olcea, ne urcarăm și pornirăm 
către „Salvare“. 

Mare le-a fost mirarea doctorului şi suro- 
rilor, cînd am introdus în sala de așteptare un 
pacient atît de neobișnuit. 

Chirurgul, un om cu faţa slabă și răută- 
cioasă, cu o chelie proeminentă pe cap, își ri- 
dică ironic sprîncenele şi o cercetă mirat pe 
Olcea. 

— Nu cumva ați greşit? Aici e postul de 
ajutor medical pentru oameni. N-avem secţie 
veterinară. 

Elena Alexandrovna trase hotărită prosopul 
de pe botul Olcei, arătîndu-i rana sîngerîndă, 
care deja începuse să se umfle, și exclamă: 

— Doctore, doar sînteți om ! Fie-vă milă de 
această nenorocită creatură ! 

— Hm... Cine a forfecat-o în halul ăsta ? făcu 
doctorul, apropiindu-se de Olcea. Situaţia este 
destul de gravă. Trebuie să vă spun, şi el iși 
aruncă privirea asupra Elenei Alexandrovna, 
pentru că am dat asistență medicală unui cîine, 
am mai primit o mustrare. La ce bun să devin 
colecţionar de mustrări ? Ce ziceţi ? 

— Ivan Ivanovici, interveni timid în vorbă 
sora de caritate. N-o să trecem în registrul de 
consultaţii, așa că n-o să afle nimeni. 

— Da, da, într-adevăr! Să ştii că nu e rea 
ideea. Dar la urma urmelor, ce, dacă se află? 
Lasă-i să afle. La treabă, deci! Repede, re- 
pede ! Foarfeca ! Scalpelul ! Uitaţi-vă la ea cît 
e de cuminte. Bine că.tace. Penseta! Pensă! 
Foarfeca ! Așa, draga mea, aşa. Acum o să-ți 
cos botul. Rana a fost curățată. Mai rabdă pu- 
ţin ! A fost sfişiată destul de rău. Unde-o creş- 
teţi pe această frumuseţe exotică? Cum ? În 
Stolbi ? Aha! Deci dumneavoastră sînteţi ? o 
privi el atent pe Elena Alexandrovna. Dum- 
neavoastră sînteți acea cunoscută mamă adop- 
tivă a micilor vieţuitoare oropsite din taiga? 
Despre dumneavoastră s-a dus vestea foarte 
departe. Trebuia să-mi fi spus de la început 
cine sînteţi. 

Elena Alexandrovna zîmbi sfioasă. 

Olcei i-au fost cusute buzele. I-a fost ban- 
dajat botul. Și după ce îi mulţumirăm doctoru- 
lui, ieşirăm în stradă. Camionul cu care veni- 
serăm, plecase. Însă noi avînd experiență acu- 
mulată, ne adresarăm de data asta direct mi- 

lițianului, rugîndu-l să ne sprijine. Acesta era 
intrat de curînd în post, şi ne privi cu neîn- 
credere. Dar după ce află că Olcei i se făcuse 
o intervenţie chirurgicală la „Salvare“. fluieră 
autoritar, oprind primul camion apărut. Porunci 
şoferului să transporte animalul pină în apro- 
piere de Stolbi. Am ajuns acasă abia în zori. 

În aceeași zi, reuşii să mă întorc la cantonul 
Kandalak. 

Mai tirziu, am aflat că Olcea, după două zile 
de la incidentul cu bătrîna lupoaică, murise. 


CAPITOLUL XIV 


TOAMNA AURIE SOSI în toată splendoarea 
ei. Taigaua muntoasă strălucea în culori pur- 
purii şi portocalii. Scinteiau aci de-un roşu 
aprins frunzele mălinului şi ale plopului tre- 
murător. Mestecenii începură şi ei să-și gă- 
tească coroanele cu fuioare răsucite de frunze 
galbene. Sub picioare foşniră primele frunze 
veștede. Pe lingă cioturile putrezite, apărură 
pilcuri compacte de ciuperci din soiul ghe- 
belor. Pădurea deveni mai luminoasă și parcă 
mai tăcută. Frunzele care se desprindeau, plu- 
tind pentru o glipă în aer, te predispuneau la 
melancolie. 

Dimpotrivă, în păduricele de culoarea ver- 
delui-închis al cedrilor, unde, în sfîrşit, s-au 
copt mult aşteptatele seminţe, era mare forfotă 

și mult zgomot. Zi şi noapte trudeau aici săl- 
băticiunile şi păsările. Acestea ronțăiau, spăr- 
geau, își pregăteau rezerve din belşug pentru 
iarnă din această pîine a taigalei, pe care apoi 
o cărau în locuri numai de ele ştiute. 

Burunducii își îndesau grăbiţi seminţele în 
săculeţii din dosul fălcilor, fugind apoi să și-i 
depoziteze în cămările de sub rădăcina vreunui 
copac. Din cauza atitor drumuri, aceste mici 
rozătoare îşi răneau pînă la singe tălpile lăBu- 
telor. Săltau neobosite de pe o creangă pe alta 
veverițele. Și acestea trudeau de zor, adunîn- 
du-și cu lăbuţele conuri de cedru, pentru re- 
zerve de iarnă. Veneau aici de la mari distanțe 
grupuri a tot felul de soiuri de rozătoare. Atit 
şoarecii de pădure cît și cei de cîmp înșfăcau 
pe apucate cucuruzii, dezghiocînd pe jos cu 
vehemenţă conurile foşninde prir iarba înaltă. 
De-atita foială neîntreruptă, foșnetul din taiga 
nu înceta nici o clipă. 

Trudeau de zor aci, adunîină seminţele și 
păsările din taiga. Pasărea-alunar scutura, sau 
pur și simplu înhăța conurile de pe jos. Se 
aşeza cu ele pe vreun ciot, ciugulindu-le se- 
mințele cu lăcomie. După ce îşi umplea gușa 
pînă la refuz, zbura să-și ascundă aceste re- 
zerve undeva printre crăpăturile de piatră, prin 
scorburi sau pe sub rădăcini de copac. Apoi 
țipind răgușit se întorcea glonţ îndărăt, nă- 
pustindu-se cu aceeaşi lăcomie asupra conurilor 
cu solzi. 

Mai veneau aici să se ospăteze şi iepurii, sa- 
murii, vulpile și alte felurite sălbăticiuni. Dar 
cel care se îndeletnicea cu multă vrednicie în 

a-și asigura ospățul cu seminţe, era ursul. El 
aduna cu dibăcie în grămezi conurile căzute pe 
jos, apoi clefăind zgomotos le decojea iute cu 
dinţii săi ascuţiţi. Uneori acesta se cățăra în 
copac, rupea crengi, de pe care apoi culegea 
conurile iar crengile le așeza sub el, clădind 
un fel de cuiburi. 

Vasili pleca foarte des în susul pirîiașelor, la 
îngeminarea acestora, în speranța că îl ya în- 
tîlni pe Gromila prin păduricele de cedru. Însă 
ursul reuși să treacă din zona Marelui Indei 
undeva în altă.parte, pierzindu-i-se astfel ur- 
mele. Pădurarul era acum în permanenţă în- 
tunecat. Și probabil ros de ambiţii răzbună- 
toare. Mi se părea însă că nu voia să se răz- 
bune numai pe urs. De aceea, cînd se ducea să 
verifice dacă nu cumva braconierii au mai pus 
ceva laţuri sau capcane prin sarniţe, îi aştep- 
tam întoarcerea cu sufletul la gură. Poate că 
Vasili, acum mai mult ca oricînd, căuta să se 
întilnească prin taiga cu braconierul nu mai 
puţin decît cu ursul. Și, bineînţeles, ar fi dorit 
ca acesta să fie Stepan. 

Frosea, după sosirea lui Vasili din spital, se 
trase la faţă și slăbise. Obrajii își pierduseră 
din prospeţimea și culoarea lor rumenă de 
altădată. Devenise tăcută și tristă. Doar ara- 
reori, cînd soţul pleca în taiga, Frosea dispă- 
rea pentru vreo două ceasuri, de unde se in- 
torcea cu ochii strălucind şi cu un zimbet ciu- 
dat, abia perceptibil, în colţul buzelor. 

N-am auzit niciodată să fi avut loc între ei 
vreo ceartă de mari proporţii, însă Vasili se 
purta foarte brutal cu ea. Asta se observa din 

fiecare cuvînt şi gest al său. Se prea poate 
ca între ei să se fi produs vreo explicație, dar 
că această explicaţie ar fi schimbat ceva în 
viaţa Frosei, nu aveam de unde să ştiu. 

Trezindu-mă odată din somn mai spre ziuă, 
auzii de după despărţitură glasul înăbușit al 
lui Vasili : 

— Ce? Dragostea lui e mai dulce? Ha? o 
întrebă el în batjocoră. 

Frosea nu-i răspunse. 

— De ce taci? Poate că dragostea lui nu 
seamănă cu a mea? 

Frosea plingea în tăcere. 

Mă gindeam cu îngrijorare la ce se va în- 
timpla mai departe ? Mi se părea că în această 
casă de pe malul rîului Mana trebuie să se 
întimple ceva grav, ireparabil. Stăpinul canto- 
nului de multă vreme ura şi riul şi taigaua. 
Iar acum la toate acestea se mai adăugase şi 
infidelitatea nevestei. Și chiar dacă Vasili s-ar 
fi resemnat cu această infidelitate, se punea 
întrebarea dacă ar fi rămas Frosea cu dinsul ? 
Care din ei va face primul pas hotăritor ? 

Frosea aştepta sosirea ultimului mare flux 
de bușteni de sus, după care Stepan își putea 
face lichidarea. Dar Vasili oare ce aștepta ? Nu 
cumva se pregătea s-o urmărească pe nevas- 
tă-sa, ca să se convingă pe deplin dacă aceasta 
îl înşeală ? 

Nu ştiu cum, dar și pentru mine devenise 
apăsătoare viaţa de aici. Poate din cauză că 
mă gîndeam mereu la soarta acestor oameni 
care mergeau implacabil către un deznodămînt 

Însăși denumirea locului pe care locuiam — 
Kandalak, adică „Poiana singeroasă“, căpătă 
pentru mine dintr-o dată semnificaţia de rău 
augur. Și uneori mă gindeam superstiţios: 
„Oare n-o să aibă loc pe aici din nou vreo 
vărsare de singe, cum s-a mai petrecut în vre- 
muri îndepărtate ?“ 

Mi se părea că raporturile mele cu Frosea 
constituiau o verigă în lanțul acestor eveni- 
mente tragice. Oare nu eu fusesem principalul 
vinovat al destrămării acestei familii ? 

Zilele frumoase și însorite ale toamnei se 
schimbau uneori în zile mohorite cu ploi mă- 
runte, trenante. Taigaua pe astfel de vreme 
se acoperea cu straturi groase de ceaţă, de 
parcă ar fi fost căptușită cu vată. Pătura a- 
ceasta lăptoasă se așternea acum pe rîul Mana 
odată cu sosirea amurgului, chiar dacă vremea 
era frumoasă. 

Lumea înconjurătoare de aici devenise şi 
pentru mine strimtă. Pe astfel de vreme mo- 
horiîtă și ceţoasă în care nu vedeai la doi paşi 
înaintea ta, nu te puteai deplasa nicăieri. 

În astfel de zile cu ceaţă, rămînea şi Vasili 
acasă. Urmărea cu o privire fixă și apăsătoare 
de sub sprîncenele încruntate îndeletnicirile 
gospodărești, de prin bucătărie, ale Frosei. 
Aceasta, nemaiputind suporta privirile iscodi- 
toare ale soțului, fugea uneori din casă, iar 
cînd revenea, avea ochii plinşi. 

Atit eu cît și Iuri lurievici prelucram mate- 
rialele adunate de pe teren. Acesta își scotea 
din albumul său solzii de pește pe care-i lipise 
mai înainte, studiindu-i pe fiecare în parte cu 

lupa şi stabilind vîrsta peştilor. Eu sortam 
însemnările zilnice de prin caiete, făcindu-mi 
bilanțurile. 

Nina Alexeevna își termina ultimele pregă- 
tiri pentru a trece la extracția secreției parfu- 
mate de la mosc. În zilele ce urmau, toți mascu- 
lii de mosc din crescătorie trebuiau să fie su- 
puşi acestei neplăcute şi grele operaţii. 

Cînd se întîmpla ca dinspre rîu să se audă 
zgomot de motor, Frosea nu mai îndrăznea, 
aşa cum făcea în lipsa lui Vasili, să alerge la 
mal. Ea își ascuţea doar încordată auzul și 
uneori ieşea, chipurile cu treabă pînă în pra- 
gul casei. Iar dacă motorul făcea un zgomot 
subțire, puternic şi nervos, Frosea își masca 
cu greu tulburarea. Și eu ghiceam în acest 
zgomot motorul „Strela“. Bătrinul Egor mi se 
plingea adesea de el: „Zumzăie atît de tare, 
frăţioare, că mi-a îmbolnăvit urechile“. Frosea 
nu tresărea niciodată cînd auzea ţăcănitul surd 
al eşapamentului de la motorul cu marca „Mos- 
kva“. Ştia bine că motorul de la ambarcaţiunea 
lui Stepan purta altă marcă. 

Dimineţile începură să devină răcoroase, iar 
pe iarbă strălucea brumă argintie. Perechea de 
corbi negri, locatari ai văgsăunelor taigalei din 
apropierea piîriiașului Sarila, își scoseseră și își 
crescuseră puii. Aceştia treceau tot mai des pe 
deasupra cantonului, croncănind tare, îndrep- 
tindu-se de-a lungul malurilor în căutare de 
hrană. Croncănitul lor trist şi monoton peste 
taigaua liniştită de toamnă — ca-ar, ca-ar, ca-ar 
te tulbura, producîndu-ți în suflet presimţiri 
stranii... 

Într-una din zile, Vasili s-a întors din taiga 
plin de sînge. Toată falca îi era zdrelită. Zgi- 
rîitura adincă, ducea de la ureche spre ceafă. 
Pe spate, în dreptul omoplatului, singera o altă 
rană. Hainele îi erau sfișiate. 

La întrebările noastre alarmate, abia că putu 
să răspundă şoptit : 

— Gro-mi-la... 

Apoi își pierdu cunoștința. 

Cînd îşi reveni, mai întîi de toate întrebă: 

— Nocika s-a întors ? 

Despre cîinele Nocika, în astfel de împreju- 
rări, nu-și mai amintise nimeni dintre noi. Cîi- 
nele însă, cu lesa ruptă, şedea lungit în cușca 
sa, lingîndu-și rănile. Și el fusese grav rănit 
de urs. Era plin de singe, cu blana sfirtecată 
pe spinare. Văzindu-mă, cîinele scheună jalnic. 
Ursul îi provocase răni destul de serioase. 

După ce fu bandajat, Vasili bău un pahar 
de ceai tare și, aşa lungit în așternut, ne po- 
vesti cele întîmplate. 

Îndreptîndu-se către păduricea de cedri, care 
se întindea în partea de sus a pirîiașului, 
ducea pe Nocika de lesă. Ciinele îl însoțea de 
obicei, mergînd de partea stingă. De data a- 
ceasta, la un moment dat, începu, nu se ştie de 
ce, să tragă spre dreapta. Vasili, supărat, îl izbi 
cu piciorul. Ciinele schelălăi și încetă de-a se 
mai trage în lături ; dar începuse să se poarte 
ciudat. Se zbirli tot şi călca foarte atent, fără 
să facă zgomot. 

Intrînd în pădure, Vasili văzu lingă un copac 
mare, dezrădăcinat de vint, un maral mort. 
Deodată, Nocika se smuci brusc, trăgînd din 

nou spre dreapta. În clipa aceea, de după co- 
pac sări ursul. Se ridică urlind în două labe. 
Ursul era neobişnuit de mare. Vasili înțelese 
că era Gromila. 

Cîinele se repezi la fiară, trăgiînd aşa de tare 
de lesa pe care Vasili o mai ţinea în mină, 
încît acesta se clătină, scăpind-o. Revenindu-și, 
pădurarul abia reuși să-și ridice carabina pen- 
tru a trage. 

Ursul însă lovi puternic în carabină, încît 
aceasta zbură cît colo, izbindu-se trosnind de 
trunchiul copacului. 

Ce s-a întîmplat mai departe, era greu de 
explicat. Vasili îşi amintește doar că ursul şe- 
dea călare pe el. Îl zgirie c-o labă pe cap, 
iar cu cealaltă îl apucă de spinare. Simţi în față 
răsuflarea fierbinte a fiarei. Încercă să-şi scoată 
cuțitul de la cingătoare, însă din cauza greută- 
ţii ursului ce-l priponise la pămînt n-o putu 
face. 

Deodată, ursul se trase cu vehemenţă înapoi. 
Și pădurarul văzu cum cîinele Nocika sărise 
pe spinarea lui Gromila şi-şi înfipsese colții 
în acesta. Dulăul se agățase de urs, distrăgin- 
du-l în felul acesta de la om. 

Pădurarul reuși să sară în picioare. Se repezi 
la carabină, dar aceasta avea ţeava îndoită şi 
patul despicat. Să-l atace pe urs numai cu cu- 
titul, Vasili nu riscă. Se refugie într-un desiş 
și şiroind de singe abia reuși să ajungă pînă 
acasă. 

Ciinele însă continuă lupta fără stăpîn. Lă- 
tratul său întăritat se mai auzi încă muită 
vreme. 

— De n-ar fi fost Nocika, dădeam ortul 
popii, încheie el posomorit. Și eu care îl cre- 
deam un cîine prost la vinătoare de urși. Ba 
intenționam chiar să-l împușe... 

Rănile lui Vasili păreau să nu prezinte un 
pericol chiar așa de mare, dar avea nevoie de 
o imediată îngrijire medicală. În primul rînd 
îi trebuiau făcute injecţiile împotriva tetano- 
sului. Luai deci bărcuța noastră şi o pomii 
spre cantonul pădurarului Ignat, ca să-i cer 
barca cu motor. 

Abia a doua zi dimineaţa reuşirăm să-l trans- 
portăm pe Vasili la spital. Îl însoţi luri Iurie- 
vici care avea treabă la oraș. 

— Norocul mi s-a pus de-a curmezișul, An- 
ton Nikolaevici, se jelui Vasili înainte de ple- 
care. Și de-ai şti cît mi-e de ciudă că n-am 
reuşit să isprăvesc odată cu acest Gromila! 
Am vinat atiția urşi la viața mea! Pe mulţi 
dintre ei i-am prins chiar prin birloguri. Acum 
însă am făcut-o-de oaie. Asta n-o să mi-o pot 
ierta niciodată ! 

Pînă la barcă îl petrecu tăcîndă și Frosea. 
Împreună cu Iuri lurievici stăteam pe mal şi 
auzirăm cum Vasili se opri şi-i zise cu aspri- 
me : 

— Vezi, nu cumva să-ți faci de cap! Altfel 
ai s-o păţești. Ține minte ce-ţi spun! 

El o lăsă. Se apropie de noi, şi fără a-și 
ascunde irascibilitatea, observă : _ 

— Iată deci... Abia venii de la spital, trebuie 
să mă întorc din nou acolo. Blestemat să [ie 
acest canton cu numărul treisprezece. 

La început Frosea fusese îngrijorată de sta- 
rea în care se afla Vasili, acum însă, odată cu 
plecarea lui, convingindu-se că nu-l amenință 
nici un pericol, deveni mai veselă. Asta poate 
la gindul că a mai scăpat pentru o bucată de 
timp de sub necruțătoarea supraveghere a so- 
tului. 

În ziua aceea, nu m-am mai dus în taiga, iar 
spre seară m-am îndreptat către piriiaşul Sa- 
rîila, de unde voiam să observ plecarea păsă- 
rilor de apă călătoare, care în drumul lor se 
opreau prin aceste golfuri liniștite, pentru po- 
pas şi hrană. 

Toamna aurie era în toată splendoarea «ei. 
Pădurea de foioase îmbrăcase o mantie de 
culoare portocalie. Ea părea că-i țesută din 
raze de soare. Pe fundalul de-un verde întu- 
necat al coniferelor de pe malul opus licăreau 
petele de un galben strident ale mestecenilor. 
Pe oglinda apei pluteau frunze de mesteacăn 
aduse aici de vînt. Ierburile înalte căpătaseră 
o culoare brună, iar poienele de prin preajma 
malurilor căpătaseră un aspect monoton prin 
culoarea lor uniformă. 

Mergeam, dînd la o parte ierburile care în- 
cepeau să se usuce. Semințele lor se scuturau 
şi mă împresurau întocmai ca o ploaie măruntă. 
Era deajuns să atingi un singur firicel, că şi 
tîşneau zornăind seminţele din păstăile lor 
uscate. 

Mă gindeam la cele ce i s-au întîmplat lui 
Vasili. Gromila l-a atacat probabil din cauza 
maralului pe care-l spintecase ceva mai înainte 

şi acum își apăra prada. Viaţa lui Vasili atir- 
nase de un firicel de păr. 

Nu degeaba bătrînul Egor urăște de moarte 
această fiară. El îmi povestise odată, așa, prin- 
tre altele, cum că la viaţa lui a omorît treizeci 
şi nouă de urși, dintre care cu vreo zece dăduse 
lupta corp la corp, apărîndu-se. 

— De cel de-al patruzecilea urs, flăcăule, 
trebuie să te fereşti, zise el puţin jenat. Vină- 
torii încercați, bătrînii vinători, au această cre- 
dință. Ei spun că cel de-al patruzecilea urs pe 
care trebuie să-l vînezi, ar fi cel mai primejdios 
dintre toţi, fi-r-ar să fie! Pe acest Gromila, 
pentru atîtea stricăciuni și pagube pe care le-a 
făcut, trebuia de mult să-l fi ucis, însă de ce 
să nu recunosc, cu o așa namilă acum nu pot 
risca. Nu îndrăznesc să mă iau la harţă cu el. 
Vezi, nu mai sînt nici tînăr. Și ce-i mai impor- 
tant, este că s-a nimerit să fie chiar el cel de-al 
patruzecilea urs pe care ar urma să-l ucid. 
Înţelege, tinere ! Dacă întîmplător m-aș întîlni 
cu un alt urs, l-aş omori cu mai multă uşu- 
rință. După asta, poate că aş încerca să termin 
şi cu Gromila. Pentru cel de-al patruzeci și 
unulea, riscul e mai mic. 

Bătrînul Egor atrăgea atenţia că ursul este 
feroce şi că de el trebuie să te ferești în taiga 
în permanenţă. Tot el mai spunea că poţi în- 
nopta în pădure fără grijă numai în colibele 
ale căror ușă se deschide înăuntrul odăii. 

— Ursul întotdeauna trage de uşă, explică 
Egor. Cît este el de şiret, fi-r-ar să fie, dar 
ca să împingă uşa, asta nu-i trece niciodată 
prin cap. Prin aceste colibe de iarnă, ursul 

îl caută pe om ca să-l strivească. Asta pentru 
că el, ursul, se consideră stăpinul taigalei şi 
nu-l suferă pe om. Există şi o zicală: „Doi 
urși nu se împacă niciodată într-un singur bir- 
log, după cum nici doi stăpîni nu pot exista 
în taiga“. Or, astăzi cine este stăpînul adevărat 
al taigalei ? Omul, bineînțeles ! Deci ursul e 
un fel de fost stăpiîn. lată deci de unde și duş- 
mănia lui față de om. 

Moş Egor mă asigură că ursul îl urmăreşte 
uneori pe vinător, furișindu-se pe urmele lui 
prin taiga. Şi cu toate că ştiam că treburi din 
acestea se întimplă foarte rar, acum, după ce 
Vasili a fost atacat de Gromila, începu să mă 
obsedeze această idee. Dar dacă cumva prin- 
tre aceste bălării înalte s-o fi pitit într-adevăr 
ursul ? Pocniturile păstăilor din care zburau 
semințe răscoapte, precum şi foşnetul acestor 
pălării, mă făceau să mă opresc din cînd în 
cînd şi să-mi ascut auzul. Culcușuri de urs 
mi-a fost dat să întîlnesc destul de des pe aici 
în timpul verii. Atunci cînd au fost atacate 
văcuțţa şi iapa lui Vasili, ursul tot de prin aceste 
ierburi înalte le-a pindit, doar ce-i drept, 
atunci ursul umbla după sucul dulce din lu- 
jerele anumitor ierburi. Acum însă iarba s-a 
uscat şi ursul nu mai are ce căuta pe aici. Dim- 
potrivă, acum trebăluiește prin pădurea de ce- 
dri, după alune. 

Ursul din Siberia de sud, locatar al taigalei 
din preajma rîului Mana, se deosebeşte de obiş- 
nuitul urs de culoare brună, prin blană deasă 
și pufoasă, şi e mult mai voinic. Gromila, după 
cît se pare, era un reprezentat remarcabil al 


340 


acestei rase de urşi, şi eu nădăjduiam, deocam- 
dată în taină, să-i obțin craniul masiv şi enor- 
ma-i blană pentru muzeul etnografic regional. 
Acum, pentru a-l ucide pe Gromila aveam 
şi dezlegare scrisă. După nereuşita lui Vasili şi 
apoi refuzul bătrînului Egor de a înfrunta ur- 
sul, singurul vinător încercat, cunoscut mie, 
care ar fi putut să se răfuiască cu Groinila, 
era Inokenti. Trebuia deci să iau legătura cu 
el şi să ne înțelegem cum am butea, împre- 
ună, să urmărim şi să împuşcăm fiara răpi- 
toare, vicleană şi feroce. 

Mergeam aşa îngindurat de-a lungul mar- 
ginii de pădure, din apropierea rîului. 

Dintr-o dată am fost oprit de nişte glasuri 
omeneşti, reținute. Ceva mai la vale, acolo 
unde piriiaşul se varsă în Mana, văzui o barcă 
trasă la mal, apoi, sub niște sălcii pletoase, 
îi zării pe Frosea şi pe Stepan. Acesta o îm- 
brățişa şi o săruta pe faţă, pe git, pe gură, 
şoptindu-i ceva drăgăstos. Frosea îi răspundea 
rizînd fericită. 

M-am retras discret. Apoi făcui calea întoar- 
să spre canton. 

Sincer să fiu, îl invidiam pe Stepan. Drama 
aceasta de familie, la care mereu am fost mar- 
tor, luase în înţelegerea mea o cu totul altă 
întorsătură. 

Nu eu, cu atitudinea mea nehotărită, ci Ste- 
pan cu vorbele sale drăgăstoase, cu mîngiierele 
sale şi cu promisiunile sale hotărite de a o 
„fura“ pe Frosea şi a o duce undeva departe, 
i-au trezit sufletul însetat după o iubire mare. 

„Și fie ca ei să aibă noroc și să rămînă feri- 
ciţi, gindeam eu. Cu Vasili, Frosea și așa nu 
mai putea convieţțui. Acesta o asuprea. Cu toa- 
te astea, Frosea a știut şi a reușit să iasă din 
impas“. 

Mi-am amintit apoi de cruzimea şi duritatea 
caracterului acestui Stepan, omul care ucidea 
cu atita sînge rece animal sau pasăre fără apă- 
rare, punindu-mi în același timp întrebarea: 
Dar dacă iubirea Frosei l-ar putea într-adevăr 
transforma ? 

Înainte de a ajunge la canton, m-am așezat 
pe-o rădăcină de pin, adusă şi împliîntată în 
mal de apele primăvăratice. Mă uitam de-a lun- 
gul rîului, pe care, ca de obicei, pluteau bușş- 
tenii, adăugîndu-li-se acum și frunze veștede, 
îngălbenite. 

Se însera. Ceaţa începu să-și aştearnă pe 
rîu pînza ei fumurie și transparentă. Razant 
cu oglinda apei trecu un stol de rațe sălba- 
tice. Totul în jur se înfășurase într-o tăcere 
de piatră. Doar, pe undeva, în apropierea unui 
prag, se frămînta, gemînd prelung şi împroș- 
cînd cu picuri spumoase, un val ; iar în preajma 
unui buștean împotmolit lîngă malul abrupt, 
clipoceau timid șuviţe de apă. 

La un moment dat, de pe valea malului ce- 
luilalt, răsună mugetul prelung şi vibrant, ca 
o trîmbiță, al unui maral. Răgetul era șovăiel- 
nic, de parcă anume animalul și-l reținea, voind 
să-şi încerce puterea glasului. Am auzit ase- 
menea răget pentru prima dată prin aceste 
locuri. 

Se făcu din nou liniște. O liniște mormin- 
tală. Totul în jur încremenise într-o așteptare 
înfrigurată. 

Și iată că din inima taigalei, de data asta din- 
spre partea rezervației noastre, răsună unalt 
muget chemător de răspuns. Mugetul ajunsese 
pînă aici puțin atenuat din cauza distanţei, însă 
era cu mult mai puternic și mai prelung decît 
primul. Se pare că răgea un maral bătrîn. 

Ascultam uimit începerea acestui boncăluit 
al maralilor. Avui impresia că în taiga se iscă 
ceva nou, neobişnuit, ceva sărbătoresc. 

După două zile s-a întors Iuri lurievici. Ne 
comunică că Vasili trebuia să mai rămînă încă 
vreo cîteva zile în spital. 

Frosea era acum din nou în culmea fericirii. 
Se ducea în fiecare zi la intilnire cu Stepan. 

Era pe la mijlocul lui septembrie. 

Încă cu o săptămînă înainte de sosirea ca- 
ravanei de plute, peştele constriîns, se ros- 
togolea pe deasupra apei, scăpărînd la soare 
ca o lînă de aur. 

Bușştenii plutitori se înmulțeau văzînd cu 
ochii, apa devenea tulbure, iar peştii dispă- 
reau treptat. 

Într-o după amiază, auzirăm pe rîu un zgo- 
mot neobişnuit. Huruitul surd și deocamdată 
îndepărtat al tractoarelor se contopise cu stri- 
găte de glasuri omeneşti, cu zăngănitul căn- 
gilor, cu loviturile de topoare și încă cu alte 
zgomote crescînde, neclare nouă. 

— A sosit caravana ! strigă fericită Frosea. 
Cu toţii ne lăsarăm treburile, şi o zbughirăm 
spre mal. 

Pe rîu veneau la vale niște plute enorme. Ele 
apăreau de după cotitură ca niște corăbii fan- 
tastice. Pe fiecare plută erau amenajate izbe 
noi din scîndură  geluită. Pe căsuţa primei 
plute flutura un steag roşu, prins de-o prăjină 
înaltă. Frosea ne explică că aici este instalat 
biroul sectorului de plutărit. Pe cea de-a doua 
plută se înălțau niște catarge de care erau prin- 
se antene şi rețele de sirmă. Aici se găseau 
stația de radio și motorul. 

Pe măsură ce plutele lunecau lent prin 
dreptul cantonului, Frosea ne explica cu însu- 
flețire că pe cea de-a treia plută se. afla can- 
tina, bucătăria şi depozitul de alimente, iar 
pe pluta cu numărul 4 — colțul roșu; şi în 
sfirşit, pe celelalte, erau amenajate dormitoa- 
rele comune ale plutaşilor. 

Pe plute nu se vedeau mulți oameni. Munci- 
torii veneau în urmă cu bărcile, care le permi- 
teau să acosteze mai uşor la țărm și să îm- 
pingă cu căngile buştenii împotmoliţi la mal. 
Tot în urma plutelor — însă de data asta pe 
uscat — veneau pe ambele maluri tractoare 
puternice pe şenile, marca „S-100“. Cînd erau 
întilnite obstacole stîncoase sau mari îngră- 
mădiri de trunchiuri, tractorul cobora în al- 
bia rîului, trecînd cu multă ușurință de pe un 
mal pe celălalt. Către toamnă cotele riului scă- 
zuseră, totuși adîncimea lui prin unele locuri, 
era aproape de doi metri. 

Tractoarele scoteau din mil buștenii scufun- 
daţi, sfărimau zăgazurile, împingeau înapoi în 
apă trunchiurile pironite în nisip. 

Cînd văzui pentru prima dată un tractor în 
mijlocul riului, intrat pînă la jumătate în apă, 
sforăind și împroșcînd cu jeturi de apă în toate 
părţile, mi s-a părut că prin acest zgomot in- 
fernal de apă, se tirăște un monstru preistoric, 
rămas întimplător prin locurile acestea. 

„Înainte vreme, elanii veneau pină în buza 
riului, îmi amintii de vorbele lui moș Egor. 
Astăzi huruie tractoarele pe-aici“. 

Mai tîrziu am aflat că din cele douăzeci de 
mașini destinate acestui scop, și pornite odată 
cu plutele, au ajuns pînă aici la noi numai ju- 
mătate din ele. Celelalte s-au împotmolit de-a 
lungul malurilor riului Mana. 

Iuri lurievici stătea pe țărm şi asculta pre- 
ocupat zdrăngănitul mașinilor, uruitul puternic 
al motoarelor, strigătele oamenilor. Pe faţa lui 
se putea citi îngrijorarea și o miîhnire adincă. 
Și pe bună dreptate: din peştele pe care îl 
studia nu putea să rămînă decit o nimica toată 
după această „macerare“. 

Plutele, apropiindu-se strîns una de alta, 
s-au oprit ceva mai jos de cantonul nostru. 
Acum pe-o parte a rîului se înşirau căsuţele 
construite din scîndură de pin, ca o adevărată 
aşezare. Și numai pe partea jumătăţii celei- 
lalte a rîului, rămăsese loc pentru trecerea 
buştenilor. Aceştia se izbeau între ei, se bulu- 
ceau și se încălecau unul pe celălalt, semănînd, 
așa cum pluteau compacţi, cu o herghelie de 
cai înghesuită şi mînată în apă. Ceva mai jos 
de locul de ancorare a plutelor. buștenii, în 
cursul lor la vale, ocupară, atit cît se putea 
zări cu ochiul, toată suprafaţa navigabilă a 
rîului. 

În sectorul în care lucrau tractoarele şi plu- 
tașii cu căngile, al căror număr era de peste 
două sute de oameni, se deplasa fluierînd ascu- 
țit din sirenă o șalupă, de pe care se dirijau 
operaţiile lucrărilor. Șalupa — o botezară aici 
„sorbitoare de apă“ — se împotmolea adesea. 
Ca să scape din strinsoarea nămolului, aceasta 
arunca în sus prin supapele-i din coaste, jeturi 
puternice de apă, smucindu-se să se desprindă, 
scuturîndu-și puternic toate încheieturile. După 
ce reușea să iasă din mil, fluiera victorioasă, 
tăind luciul apei. 

Ferestrele cantonului nostru zăngăneau, tai- 
gaua din jur se umplea de această zarvă şi 
duduit asurzitor, preluat şi multiplicat de ecou 
şi apoi rostogolit printre văgăunele munţilor 
de prin împrejurimi. 

De undeva, din mijlocul lucrătorilor, răsună 
vechiul cîntec rus „Dubinușka“. 

Frosea, cu obrajii îmbujoraţi şi cu ochii stră- 
lucind de bucurie, mai continua să șadă pe mal, 
zimbind fericită, uitindu-se la furnicarul de 
oameni ce trebăluia prin apă. Ea, după cit se 
pare, căuta cu privirile pe cineva acolo, prin- 
tre oamenii care mînuiau căngile. Zărindu-l în 
cele din urmă, ridică veselă mîna. 

Mă aflam ceva mai departe și mă uitai atent. 
Cineva din mulțime, în chip de răspuns, îi făcu 
semne cu mîna Frosei. Era Stepan. Acum nu se 
mai fereau de nimeni. Se salutau deschis şi 
drăgăstos faţă de toţi. 

Oamenii munciră pînă seara. Abia începuse 
să se întunece, că se şi auzi duduitul motoru- 
lui propulsor, şi dintr-o dată tot riul fu luminat 

de strălucirea becurilor electrice, de pe toate 
plutele. Picupul a prins să-şi difuzeze melo- 
diile de pe felurite discuri. Dar de îndată ce 
acesta înceta, îi lua locul un acordeon cu mul- 
tiplele sale tonuri. 

Noi, toţi locatarii cantonului, trecurăm pe 
plute. După cină, pe o pardoseală de scîndură, 
special amenajată, începu dansul. Fete erau 
puţine, şi băieţii nu-și cedau rîndul. 

Frosea, îmbrăcată într-o rochie nouă de cu- 
loare deschisă, cu șiraguri de mărgele galbene 
la gît, dansa cu Stepan, care îşi schimbase ciz- 
mele de cauciuc cu pantofi moderni, cu bot 
ascuţit, iar în locul salopetei își pusese un cos- 
tum, la un rînd de nasturi, de culoare marc, 
bine croit. 

Nina Alexeevna dansa cu șeful sectorului, 
un tînăr inginer care răspundea de lucrările 
de dragare. Ea, ca şi Frosea, era îmbujorată, 
plutind în dans cu o uşurinţă neobişnuită pen- 
tru trupul ei ce începea să capete dimensiuni. 

Frosea zimbea fericită tot timpul. N-o mai 
văzusem niciodată într-o aşa de bună dispozi- 
ție. Părea cu totul altă femeie. Radia atita 
farmec şi atita feminitate, că îmi era greu 
să-mi desprind ochii de la dinsa. Frosea dansa 
cu o grație de fată, mişcările îi erau armoni- 
oase, pătrunse de o totală uitare de sine. Și 
desigur, avea ochii numai pentru Stepan. În 
astfel de clipe, Frosea se găsea probabil in- 
tr-o lume uimitoare, fermecată, de basm, ce 
i se ivise aşa, pe neaşteptate, poate pentru pri- 
ma dată în viaţă. 

Totul şi toate în jur erau stranii, neobiș- 
nuite. Taigaua parcă s-ar fi dat la o parte, 

iar rîul Mana, aşa luminat cum era de becurile 
electrice, îți apărea ca o stradă animată a unui 
oraș, plină de furnicarul şi zgomotul serii, de 
iluminație strălucitoare nocturnă. 

Într-una din pauzele dintre dansuri, Nina 
Alexeevna se apropie de Iuri Iurievici să-i pre- 
zinte cavalerul cu care dansase. Eram şi eu 
lîngă dinsul. 

— Faceţi cunoştinţă, soțul meu. Dinsul, adă- 
ugă ea rizînd, este indignat de faptul că dum- 
neavoastră cu plutăritul acesta liber, distru- 
geţi peştele de aici. 

Inginerul se înclină și se prezentă. 

—. Nu-i distrugem chiar pe toţi, zise acesta 
rizîind. Cunoașteţi proverbul: „Cînd tai pă- 
durea, sar aşchiile“. Un lucru însă vă rog să 
rețineţi : Mana este un rîu harnic. El inlo- 
cuieşte sute și mii de garnituri de trenuri, eco- 
nomiseşte milioane de ruble, livrînd la timp 
fluviului Enisei transporturile de material lem- 
nos. 

— Iertaţi-mă, şi fața lui Iuri lurievici se 
crispă a nemulțumire. Dumneavoastră conside- 
raţi peştele din rîu ca fiind „așchii“. Eu însă 
îl socot ca pe-o enormă bogăţie a ţării. 

— Să nu ne certăm, făcu împăciuiter şeful 
sectorului de plutărit. Poate m-am exprimat 
greşit. Peștele, desigur, trebuie protejat. Cu 
acest prilej, pot să vă dau şi o veste îmbucură- 
toare: O parte din materialul lemnos va fi 
dirijat de-acum pe noua linie ferată — Aba- 
kan-Taişetsk. Riul Mana se va descongestiona 
parțial de buşteni. Deocamdată însă nu ne 
putem dispensa total de el. Odată construit 

barajul de pe Enisei, rolul său va crește chiar. 
Pe riul Mana se scurg la vale buştenii de la 
cinci unităţi de industrializare a lemnului... 

— Însă rolul rîului Mana, cu prilejul durării 
barajului de la Divni Gori, îl întrerupse nerăb- 
dător Iuri Iurievici, o să crească şi mai mult. 
Da, da, aşa cum vă spun. Va fi printre cele mai 
bogate rîuri în peşte! Peștele din Enisei va 
veni pentru a-și depune icrele exact aici, în 
Mana. Altă cale nu mai are acum. Or, dum- 
neavoastră plutaşii, ce faceți? Așezaţi sti- 
vilar compact, nu lăsați peştele să pătrundă în 
rîu, îl striviţi, îl exterminați... 

— Uf, Dumnezeule ! făcu implorator Nina 
Alexeevna: Ce-i cu tine, Iuri ? Vino-ţi în fire! 
Avem şi noi prilejul de-a ne veseli o dată în 
decursul întregii veri, iar tu începi iarăşi cu 
ale tale. Îmi pare rău că v-am făcut cunoștință. 
Haideţi mai bine să dansăm! îl trase ea ue 
mînă pe inginer. Acesta, dădu jenat din umeri 
şi se prinse din nou în virtejul dansului. 

Larma ţinu multă vreme pe rîu. În cele din 
urmă, luminile de pe plute se împuţinară. 
Muncitorii se duseră la culcare. Dar pe par- 
tea malului nostru încă mai ardeau focurile. 
Se auzeau glasuri tinere cîntind, precum și 
melodii de acordeon. 

Abia către ziuă, şi numai pentru cîteva cea- 
suri, se înstăpîni liniștea. Undeva, în ceața aṣ- 
ternută peste rîu, țăcănea motorul propulsor. 
Tuiburat de-o așa noapte neobișnuită, nu mă 
mai prinse somnul. 

În zori, ca de obicei în aceste zile de toamnă, 
trîmbițară maralii. Ei răgeau de jos, dinspre 

partea Sosnovkăi, şi de sus, dinspre Piatra Al- 
bastră. Mugeau și în inima pădurilor din rezer- 
vaţie, și prin alunişul pădurilor ocolului silvic, 
de pe partea cealaltă a rîului. Acum, în peri- 
oada aceasta a boncăluitului, ei nu se prea fe- 
reau de oameni şi probabil că nu dădură nici 
o importanţă zarvei ridicate de fierberea mun- 
cii prilejuite de încheierea acestui sezon de 
plutărit. Taigaua din jur era așa de imensă şi 
de nemărginită, încît se găsea loc destul şi 
pentru oameni, și pentru animalele sălbatice. 
Răminea doar, ca omul să nu facă abuz de 
dreptul celui mai tare. 

Frosea veni acasă în zori. Intrind în dor- 
mitor, rise încetişor pentru sine; se trinti în 
pat și, probabil fără să se mai dezbrace, a- 
dormi pe loc. 

Convoiul plutelor porni la vale... 

A doua zi, cerul se acoperi de nori grei şi 
întunecaţi, iar taigaua porni să se agite zgo- 
motos şi alarmat, de parcă ar fi presimţit ceva 
rău. 

Se făcuse frig. Mana se umflă, iar deasupra 
ei se rostogoliră valuri cu creste de spumă or- 
bitor de albe. Apoi, pe neașteptate, se porni o 
ninsoare deasă, cu fulgi mari, acoperind iarba 
şi frunzele arborilor, sub greutatea căreia cren- 
gile își aplecară frunțile spre pămînt. 

A nins toată ziua și aproape toată noaptea. 
Taigaua fu troienită de-a binelea. Vintul alerga 
peste vîrfurile copacilor, spulberînd cuşme ţu- 
guiate de omăt. Ūneori, vîjiind mai întăritat, 
prăvălea cite un arbore enorm, găunos. De pe 
fața rîului, vîntul spulbera cilții de spumă al- 

bă, fluiera ascuţit și împroşea cu stropi reci 
de apă. 

Cerul se însenină abia către amiază. Zăpada 
se topea lent. Iarna care își făcuse apariţia prea 
devreme, se retrăgea acum fără prea mare tra- 
gere de inimă. 

După ce riul Mana se mai potoli, sosi la noi 
şi bătrinul Egor. Am rămas de-a dreptul mirat, 
cind văzui că era însoţit de Alioşka. 

— a-ţi în primire un nou pădurar, zise Egor 
solemn. Se numeşte Alexei Sokolov. Este numit 
in locul nătărăului Fedka Zaiţev. Fir-ar să 
fie ! 

Noutatea aceasta încă n-o cunoșteam. Pasă- 
mite, Feodor Zaiţev a hotărît să demisioneze 
şi să plece cu familie cu tot din preajma rîu- 
lui Mana. Directorul rezervației, la recomanda- 
rea Elenei Alexandrovna, îl numi pe Alioșka. 

— Cred că pe Fedka l-o fi gonit ursul Gro- 
mila, rise Egor. Tot a fost bună la ceva această 
fiară hrăpăreaţă. Eşti orășan, flăcăule ? Sau 
băștinaș ? îl cercetă Egor pe tovarășul său de 
drum. Avem nevoie aici de oameni curajoși. 
Braconierii își fac de cap. Și asta numai din 
cauza slăbiciunii lui Fedka. Ai grijă, flăcăule ! 
Acum tu eşti stăpin aci! Ai grijă, fi-r-ar ursul 
să fie! 

Alioșka zimbi reţinut. Era îmbrăcat într-o 
manta de ploaie, pus la punct și chipeș. În mî- 
nă, noul pădurar ținea carabina rămasă de la 
Feodor. 

— E grozav că te-ai hotărit să vii la noi! 
exclamai eu. Cum ai reuşit să pleci din Div- 
nogorsk ? 

-— M-a tras încoace spre Mana. Am insistat 
şi în cele din urmă m-au lăsat. 

— Nu-ţi pare rău de meseria pe care ai 
lăsat-o ? 

— Meseria învățată n-o să fugă de mine. Şi 
apoi o să mai învăţ aici încă una nouă. N-am 
mai putut rămîne acolo, adăugă el incetișor. 
Mă doare sufletul. Știi doar... 

Alioşka venise aici, la cantonul nostru, după 
motorul atașabil la barcă, motor, care zăcea în 
şopronul lui Vasili fără nici o întrebuințare. 
Și cu toate că noul pădurar avea ordinul scris 
al directorului, Frosea nu i-l dădu fără permi- 
siunea lui Vasili. 

La masă, în timpul prinzului, Egor ne po- 
vești despre noutăţile sale pădurăreșşti. După 
prima ninsoare, el descoperi azi-dimineaţă, nu 
departe de cantonul său, urme de samuri. 
Ocrotiţi de cîțiva ani în rezervaţie, samurii se 
înmulțiseră și probabil că unii din ei se sta- 
biliseră şi prin pădurile ocolului silvic. 

— Și-am să-ți spun una, flăcăule, mi se 
adresă el. Am să-ți spun un lucru interesant. 
Voi ne „furnizaţi“ samuri, iar noi, ocolul sil- 
vic, vă dăm în schimb veveriţe. Veveriţa no- 
madă de prin părţile noastre a dat năvală spre 
taigaua rezervației voastre. Tii! Că multe au 
mai trecut la voi! Și asta, din cauză că acum 
pe la noi nu prea sînt alune. Și colac peste 
pupăză, a căzut şi zăpada mai devreme decit 
era așteptată. Deci, de teama primei zăpezi, 
au și Cat fuga aici. În rezervaţie s-au făcut 
alune din belșug. Și cu toate că ninsese vir- 
tos, veveriţele trecură în cîrduri rîul, înotînd 

prin apă. Chiar şi flăcăul ăsta nou le-a văzut 
astăzi cum înotau de frumos. Și moş Egor 
arătă cu capul spre Alioşka. 

— Îţi mulțumesc, fata mea, pentru masă, 
zise el, dînd strachina la o parte. Am mîncat 
zdravăn, aşa că acum putem pleca înapoi. 
Ciudate mai sînt şi sălbăticiunile astea! Da, 
da... așa cum vă spui, continuă bătrinul. Ve- 
veriţa cînd trece rîul înot, nici mai mult, nici 
mai puţin, îşi ţine coada pe spinare: dacă 
cumva și-o udă, o trage la fund şi se îneacă. 
S-ar putea ca și în momentul de față să mai 
treacă rîul spre voi. O să le aveţi din belșug. 
S-o găsi cineva să le şi vîneze prin rezervaţie. 

Moș Egor tăcu, dar amintindu-și din nou 
ceva, adăugă sclipind şiret din ochi : 

—- Cind veveriţele nomade treceau dintr-o 
taiga în alta, oamenii din vechime spuneau: 
„Un păduroi pierde la joc altui păduroi bogă- 
tiile pădurii“. Îmi amintesc cum, într-un an, 
din taigaua Kemciugului de pe fluviul Obi 
sosiseră în taigaua noastră de-aici, de pe Enisei, 
veveriţe nomade. Au mers ele cale lungă pe 
jos şi prin viîrfuri de copaci, apoi au trecut 
înot fluviul Enisei, la noi. Înseamnă că pădu- 
roiul din Kemciug pierduse celui de la noi ve- 
verițele. Dar să vezi, flăcăule, n-au venit pen- 
tru multă vreme. După ce au scotocit bine şi 
au mîncat alunele din pădurea noastră, veve- 
rițele, mai spre iarnă, o tuliră înapoi acasă. Se 
vede că păduroiul Kemciugului își .reciștigase 
înapoi bogăţia. 

Și bătrînul rîse blajin. 

— lată deci cite minunăţii se întîmplă prin 
taiga ! Păduroii joacă între ei, aşa cum ar juca 
oamenii la jocuri de noroc. Și iată că acum 
păduroiul din rezervaţia voastră a cîștigat ve- 
verițele de la păduroiul ocolului silvic. Vezi 
ce noroc i-a căzut ? 

Către seară Egor şi cu Alioşka plecară spre 
casă. Mă bucuram mult pentru Alioşka. El arăta 
acum plin de vigoare, ca să nu spun, chiar ve- 
sel. Probabil începuse să-l pasioneze noua 
muncă ce i s-a încredințat. 

Se înstăpîniră din nou zile frumoase de 
toamnă. Frosea începuse să striîngă cartofii din 
grădină. Întorcîndu-mă odată mai devreme din 
taiga, mă apucai s-o ajut. 

Frosea era, ca de obicei, bine dispusă. Pro- 
babil că aştepta din zi în zi să-şi facă lichida- 
rea Stepan să se poată pregăti și ea de plecare. 

— Veţi mai sta mult la noi? mă întrebă ea, 
în timp ce-şi umplea găleata cu cartofi. 

— M-am obişnuit aici şi m-am aşezat la voi 
de-a binelea. Trebuie să rămîn aici şi iarna asta. 
Pentru un zoolog în taiga e muncă mai multă 
pe timpul iernii decît vara. Voi studia urmele 
sălbăticiunilor. Urmele de pe zăpadă spun to- 
tul. Dacă nu mă goniți, o să mai rămîn deci. 

— Ei, asta-i! Cum să vă gonim? rise ea. 
Dumneavoastră, Anton Nikolaevici sînteți un 
om tare cumsecade. Geaba mă supărasem pe 
dumneavoastră. Numai că s-ar putea să v-o iau 
înainte. 

— Unde să plecaţi, Frosea ? mă prelăcui eu 
că nu ştiu despre ce este vorba. La oraş? 

— De ce tocmai la oraş? Ce să fac acolo? 
Ce am pierdut acolo ? De fapt, încă nu știu nici 
eu încotro o să plec. În orice caz, nu mai vreau 
să trăiesc ca pînă acum. 

Între timp, sus se auziră ţipete de cocori. 
Ridicarăm capetele şi urmărirăm cu privirea 
triunghiul de păsări. 

Cocorii, zărind panglica șerpuitoare a rîului 
Mana, stricară formaţia, dînd cîteva tircoale 
pe deasupra apei. Apoi, răzgiîndindu-se de-a se 
mai aşeza pe vreun ostrov își formară din nou 
triunghiul și, continuîndu-şi strigătele chemă- 
toare, își văzură de drum spre sud. 

— lată că se porniră şi cocorii... zîmbi îngîn- 
durată Frosea. 

Urmărea zborul cocorilor ce se îndepărtau, 
cu seninătatea unei depline bucurii. Îmi dă- 
deam seama că, însoţindu-le cu privirea, Frosea 
își trasa în gind propriile-i căi de plecare încă 
nedefinite. 

La numai o zi după asta, sosi şi Vasili din 
spital. 

Cînd mă întorsei din taiga, îl găsii, aşa îm- 
brăcat şi încălțat cum era, sforăind în patul 
său. În odaie, duhnea a votcă. 

Nina Alexeevna speriată, cu ochii dilataţi, 
îmi spuse în şoaptă, că Vasili venise beat criţă 
— se presupune că i-au dat de băut în Sos- 
novka — şi văzînd-o pe Frosea, se năpusti 
asupra ei s-o bată. „Aşa ştii tu să păstrezi 
credința faţă de soțul tău ? răcnise el. Ai dan- 
tuit cu Stiopka în văzul lumii ?! S-a dus vestea 
despre asta pe tot rîul Mana... 

— Și, desigur, îi mai aruncase şi alte vorbe 
urite, adăugă jenată Nina Alexeevna. Îmi era 
şi ruşine să le aud! Iuri îi sărise în ajutor Fro- 
sei, dar Vasili îl îmbrînci aşa de tare, încît 
acesta căzu şi-şi sparse ochelarii. Noroc că a 
mai avut o pereche de rezervă, altfel nici n-ar 
fi putut lucra. Era aşa de băut Vasili, cum nu-l 
mai văzusem niciodată în halul ăsta. Biata 
Frosea a fugit în şopronul cu fîn și s-a pitit 
acolo. Boceşte sărmana, nu ţine seama de ni- 
mic ce-i spun. Dumnezeule ! E ceva îngrozitor ! 
Unde am nimerit. Doamne ! Peste ce am dat...! 

În ogradă, lîngă cîinele lungit cu botul pe 
labe, şedea Nadiuşka. Mă privi speriată cu ochi- 
şorii ei plinşi. Cînd încercai să mă apropii de 
diînsa, fugi în grădină și se ascunse în bălăriile 
din dosul băii. 

Mă urcai pe finul din şopron. O găsi acolo 
pe Frosea cu bluza ruptă, cu un umăr despuiat 
şi cu o vînătaie singerîndă. Zăcea cu faţa bă- 
gată în fîn şi plingea suspinînd amarnic. 

Îşi întoarse privirea către mine. Sub un ochi 
avea o vînătaie liliachie pronunţată. Părul îi 
era răvăşit, iar pe obraji avea brazde uscate 
de lacrimi. 

— Am să plec, răbufni ea, acum o să plec 
neapărat ! 

Apoi îşi lăsă capul pe fin şi începu să plîngă 
cu hohote. 

Încercai s-o liniştesc. Îi tot spuneam ceva 
fără întrerupere şi ea, treptat, se linişti. 

Vasili donmi pînă dimineaţă, după care plecă 
în taiga. Se întoarse seara tîrziu. Văzîndu-mă, 
îmi dete ursuz bineţe, fără să mai deschidă 
vreo discuţie. 

Frosea umblă toată ziua posomorită, iar seara, 
fără să-l privească pe Vasili, îi puse tăcut cina 
pe masă, apoi o luă pe Nadiuşka și se duseră 
la culcare. 

Părea că totul intrase din nou în normal. 
Fiecare dintre noi se ocupa zi de zi cu trebu- 
rile sale. Angrenaţi fiind de preocupările zil- 
nice, poate că nu am acordat importanța ne- 
cesară relaţiilor actuale dintre Vasili şi Frosea. 
Și chiar dacă le-am fi acordat, cum puteam să 
ne amestecăm în astfel de treburi ? Observam 
că viața Frosei devenise mai grea. Că Vasili îi 
făcea mizerie la tot pasul, pentru orice fleac. 
Probabil că se urau crunt, așa că nimeni din 
noi n-ar mai fi putut ajuta la descurcarea ițe- 
lor acestei căsnicii. 

Aşteptam ca Frosea să plece din moment în 
moment, însă Stepan nu apărea. S-ar fi putut 
ca ea să-și continuie întilnirile cu el prin taiga. 
Numai că anumite cauze îi rețineau să-și pună 
în aplicare plecarea lor în taină, după cum se 
înțeleseseră. 


CAPITOLUL XV 


NINA ALEXEEVNA TRECU la efectuarea 
importantei și dificilei operaţii de extragere a 
mult riîvnitei substanțe parfumate secretate de 
masculii de mosc. 

Cu şase veacuri în urmă, Marco Polo scria: 
„Din esența extrasă de la mosc, se okţine cel 
mai bun balsam din lume“. Patria acestor ani- 

male este regiunea munților înalţi din China 
de vest. Practica extragerii substanţei cu această 
undă fină de la moscul ucis o foloseau chinezii 
cu citeva mii de ani în urmă. Această sub- 
stanță își căpătase o mare faimă în lume. Unda 
de mosc obținută era considerată în vechime 
de către popoarele orientale ca un excepţional 
de valoros medicament, care însă se procura 
foarte greu. De aceea, nu rareori neguţătorii 
încercau să falsifice acest prețios parfum. 

„Mirosul acestei substanțe, descriau în ve- 
chime călătorii, este atît de puternic, încît 
omul, inspirindu-l adinc, neatent, poate muri“. 

Mai circulau legende că, punga cu această 
substanță, situată sub pîntecele animalului se 
umple chipurile, numai cînd e lună plină pe 
cer, aşa încît trebuia ştiut cînd să ucizi anima- 
lul ca să extragi această doctorie de-o înaltă 
proprietate curativă. 

Dar parcă puţine au fost scornelile alcătuite 
pe seama bietului mosc şi a substanţei obţinute 
de la el? De mii de ani, în căutarea undei de 
mosc, oamenii exterminau aceste animale paş- 
nice, fără pic de apărare. Și nimeni în lume 
pînă acum nu a încercat să le îmblinzească şi 
să le obțină substanța fără să le ucidă. 

Și doar acum, cînd acestei substanţe i se făcea 
atîta reclamă de către industria de parfumerie, 
în sfîrşit, li se acordă şi acestor animale o aten- 
ție deosebită. Dar extragerea substanței de la 
animalele vii, comporta anumite greutăți, ge- 
nerate în primul rînd de felul deosetit de săl- 
batic şi temător al moscului. 

Nina Alexeevna fu nevoită să renunţe la cîn- 
tărirea animalelor în timpul experimentărilor 
sale. Ce se întîmpla? Din cauza fricei exa- 
gerate, moscul după ce era luat de pe cîntar 
nu-și revenea din spaimă decit după 48 de 
ore. Dacă aşa stăteau lucrurile, atunci cum vor 
reacționa oare aceste animale în timpul ope- 
rațiunii de extragere ? 

La rugămintea Ninei Alexeevna, am prins, 
împreună cu Vasili un mascul, l-am legat la 
ochi şi l-am aşezat pe masă. Nina Alexeevna, 
palpînd punga cu substanţă de mosc, introduse 
tubul de drenaj prin orificiul glandei și începu 
să extragă conţinutul ei gelatinos parfumat, de 
culoare roşie-maronie. 

Respirația animalului deodată încetă brusc. 
Limba i se învineţise, spinzurindu-i în colțul 
gurii. Mi-am lipit urechea de pieptul anima- 
lului şi constatai că inima nu-i mai bătea. 

Speriată, Nina Alexeevna îi smulse legătura 
de pe ochi. Animalul inspiră adînc şi își reveni. 
Se părea că șocul trecuse. 

După cîteva minute se reluă extragerea. Ani- 
malul își pierdu cunoștința din nou. 

Atunci, Vasili, cu un scalpel, îi crestă uşor 
vîrful de ureche, pentru a-l distrage prin du- 
rere provocată. Moscul îşi reveni din nou și 
începu să respire gifiit, 

Operația luase sfîrşit; substanța fusese ex- 
trasă. Moscul fu lăsat liber, dar acesta nu se 
mișcă deloc. Ochii îi erau tulburi şi ficşi. A 
stat aşa lungit cam vreo jumătate de ceas, 
după care s-a ridicat şi s-a îndreptat clătinîn-- 
du-se spre un colț al ocolului. 


359 


În aceeași noapte, animalul muri. 

Nina Alexeevna descoperind animalul mort, 
izbucni în plins. Să mai facă experienţă pe un 
alt animal, nu se mai decise. 

Pînă la perioada de împerechere a moscului 
mai erau încă două luni. Însă femelele simțind 
mirosul parfumat al masculilor începură să se 
agite. Odată cu lăsarea întunericului, se putea 
observa cum femelele se ţineau scai după mas- 
culi, sărindu-le în spate. Masculii neavînd încă 
călduri, nu ştiau unde să se mai ascundă de 
partenerele lor sicîitoare. 

Cînd aceste animale trăiesc în libertate, în 
taiga, unda pregnantă a emanaţiei masculilor 
îi ajută să se regăsească unul pe altul prin de- 
sișurile pădurii. Aici însă, în captivitate, această 
însuşire devenise o povară pentru masculi. Nu 
se hotărau să-și folosească colții lungi pe care-i 
purtau în gură, pentru a scăpa de femele 
cînd acestea îi siciiau. Masculii îşi foloseau 
colții pentru duelurile între ei în timpul îm- 
perecherii. Spun vinătorii că în această pe- 
rioadă, masculii se luptă cu înverşunare pen- 
tru perechea dorită. Și uneori cel mai tare îl 
omoară pe cel mai slab. 

După două zile, Nina Alexeevna se hotărî 
totuşi să repete experimentarea extragerii sub- 
stanţei. De data asta fu prins şi adus pe masa 
de operație Colț Alb, care părea mai domesticit 
decit ceilalți. Acesta suportă operaţia cu mult 
calm, fără să se zbată. După ce i se dădu dru- 
mul, moscul se ridică, se scutură cu ușurință 
şi în cîteva salturi fugi sub niște crengi de brad. 
Dar în următoarele trei zile, Colț Alk refuză 

miîncarea. Era evident bolnav. Stătea culcat 
foarte abătut la umbra copacilor. Din observa- 
tiile noastre nocturne, s-a dovedit că animalul 
nici noaptea nu se scula să se hrănească. 

Nina Alexeevna, încurajată de faptul că acest 
Colț Alb rămăsese în viaţă, îşi continuă expe- 
riențele. 

Din cei doisprezece masculi cărora în răstimp 
de o săptămînă li s-a extras substanța mirosi- 
toare au murit în chiar ziua procedurii trei. 
Restul bolea şi nu se ştia încă sigur dacă își 
vor reveni din şocul ce le-a fost produs. Extra- 
gerea esenței de la animalele în viață s-a do- 
vedit a fi cu mult mai complicată decit s-a cre- 
zut înainte de efectuarea experienţelor. 

Nina Alexeevna era deprimată. Îşi dădea 
seama că pînă la o reuşită deplină mai are de 
făcut un drum lung. O încercau îndoielile dacă 
este cazul să continuie cercetările. 

Primele rezultate, prea puţin încurajatoare, 
privind extragerea esenței, sugerau necesitatea 
îmblînzirii prealabile a animalelor. Asta le-ar 
fi redus reacția tumultoasă din timpul proce- 
durii extragerii. Șocul paraliza animalul acesta 
iubitor de libertate nu în timpul extragerii, ci 
chiar în momentul cînd era bruscat, adică prins, 
doborit jos şi legat pentru a fi transportat. 
Citeva animale, după spusele lui Vasili, mu- 
riseră de frică în momentul prinderii lor, cînd 
mîna omului abia îl atinsese. 

Pe de altă parte, tînărul mascul Igrunok, cel 
pe care Nina Alexeevna îl crescuse după cup- 
tor, avea acum patru luni, a suportat proce- 

dura liniştit. Cu acest prilej s-a putut constata 
că la această virstă începe acumularea sub- 
stanței parfumate, de mosc. După operație, tî- 
nărul animal nu prezentase semne de îmbol- 
năvire. Dar chiar şi micuţii pui de mosc do- 
mesticiţi nu sufereau atingerea cu mîna a pîn- 
tecului sau a spatelui. Or, în momentul extra- 
gerii, li se provocau şi dureri. 

„Ce potrivită ar fi fost aici Elena Alexan- 
drovna, reflectam eu. Ea fără îndoială ar fi re- 
uşit să domesticească aceste animale. Dacă a 
izbutit să îmblinzească un pui de ris, supunîn- 
du-l întru totul voinței sale, nu încape nici o 
îndoială că ușor încrezătorii pui de mosc s-ar 
fi legat de dinsa pentru toată viața“ 

La mosc se formau ușor reflexele condițio- 
nate. Experienţa domesticirii celor doi pui o 
dovedise cu prisosință. Nu-i mai puțin ade- 
vărat însă că Nina Alexeevna nu avea sufi- 
cientă răbdare ca să se folosească pînă la capăt 
de această importantă trăsătură a biologiei lor. 

Deocamdată îmi era limpede un lucru: era 
incă prematur să se extragă substanța de la 
animalele nepregătite. Mai întîi, ele trebuiau 
îmblînzite. 

Pentru asta însă se cerea timp, răbdare şi 
stăpînirea de sine a cercetătorului. Poate că 
erau necesari chiar ani întregi... 

Iuri lurievici, cu care dezbăteam aceste pro- 
bleme, îmi împărtășea gînditor părerea. 

După încheierea sezonului de plutărit și a 
plecării caravanei de plute la vale, în rîu ră- 
măsese puţin pește. Pe ihtiolog însă îl interesa 
cît anume a mai rămas. El voia să demonstreze 

cu cifre ce pagube mari a adus metoda plută- 
ritului liber pe riul Mana, ani de-a rindul, 
bogăției piscicole. 

Eu notam cu creionul în mînă, în timp ce 
Iuri lurievici proceda la măsurarea peştelui 
prins. Fiecărui exemplar îi era măsurată atent 
lungimea corpului și, cu șublerul capul. Nu- 
măra cu meticulozitate ramificaţiile aripioare- 
lor, iar în branhii număra anumite organe mi- 
nuscule. Curăţa apoi cu scalpelul solzii şi-i 
aşeza într-un caiet special, unde aceştia se li- 
peau uşor de hirtie. Iuri lurievici extirpa şi 
aşeza în borcane cu formol stomacuri de peşte 
şi probe de icre. Extrăgea creiere de pește și 
mai opera încă o serie de alte felurite lucrări 
de analiză. 

Spunea adeseori că peştele adaptat la noi 
condiţii îşi schimbă uşor caracteristicile exte- 
rioare și că această calitate permite, de regulă, 
descoperirea unor noi legi ştiinţifice foarte in- 
teresante. 

— După aceste caracteristici pot spune dacă 
cutărui sau cutărui soi de peşte îi prieşte sau 
nu aici, îmi spunea el cu multă pasiune, iar 
dacă nu-i priește, de ce anume. Acum îmi pot 
da seama ce anume le lipseşte aici în riul Mana 
soiurilor de peşte cum ar fi: lastrița, știuca, 
lipanul, bitanul. Și reţineţi că fiecare din 
aceste specii își reclamă condiţiile sale anume 
de viaţă și dezvoltare. 

Pe timpul cît lucra la analizele sale, ihtio- 
logul se folosea și de-o lupă, care-i mărea 
obiectul de studiu. Lupa avea un dispozitiv, 
care permitea să fie aşezată pe ochi. Aceasta 

semăna cu o mască neagră. Cu ea, luri lurievici 
arăta ca un adevărat vrăjitor. 

La început, Nadiușkăi îi era tare frică de 
această lupă-mască. Iar atunci cînd Iuri Iurie- 
vici şi-o punea pe faţă, diînsa începea să plingă 
şi fugea la maică-sa, 

Pădurea trona colorată în toată splendoarea 
ei tomnatică. Cădeau frunzele. În urma dimi- 
neţilor cu brumă și mai cu seamă după scurta 
ninsoare care venise pe neașteptate, frunzele 
cădeau cu duiumul. Zburau către rîu și, minate 
de curentul apei, se învirtejeau, de parcă s-ar 
fi prins într-un dans ciudat. Iuri lurievici era 
foarte receptiv la aceste schimbări de natură. 
Se părea că în el sălășluiesc mereu doi oameni : 
omul de ştiinţă, sîrguincios, însetat de cunoaș- 
tere, care nu-și îngăduie un moment de răgaz, 
şi poetul, care tînjea după frumusețile păduri- 
lor şi după respiraţia largă a luncilor şi poie- 
nilor, în care ar fi dorit să se afle numai el cu 
natura. De obicei în el învingea omul de știință. 
Dar uneori nemaiputindu-se abține, parcă își 
lăsa treaba și se refugia undeva în desișul săl- 
batic al taigalei. 

Întorcîndu-mă odată din taiga, îl văzui şe- 
zînd singuratic pe-o buturugă de lingă margi- 
nea unui pîrîiaș. Își scosese ochelarii de pe fa- 
ță şi privea aşa miop în jur, ascuțindu-și auzul 
ia feluritele zgomote ale pădurii. 

— Ce faceți aici și încă de unul singur? îl 
întrebai nedumerit. De ce fără Nina Alexeevna? 

El zimbi sfios, poftindu-mă să iau loc, apoi 
cu un aer vinovat zise : 

— Ea crede că lucrez pe rîu, dar mie-mi 
venise poftă să stau puţin în pădure așa, în li- 
niște, fără vorbe, fără discuţii... Acum vom 
merge împreună spre casă. Am savurat pe să- 
turate liniştea şi singurătatea, am trîndăvit pu- 
țintel. Vă rog să nu-i spuneţi Ninei Alexeevna. 
S-ar supăra că m-am dus aşa, de unul singur, 
în pădure. 

Cînd experienţele de extragere a substanţei 
parfumate de mosc se încheiaseră cu insucces, 
Nina Alexeevna fu cuprinsă de deprimare. La 
sărmanele animale îți era milă să te uiţi după 
procedurile chinuitoare prin care trecuseră ; 
stăteau în ocol bolnave şi pleoştite. 

— Trebuie să mai reflectezi, Ninocika, tre- 
buie să te mai gindești ce-i de făcut mai de- 
parte, spunea îngrijorat Iuri Iurievici. Poate că 
ţi-o fi scăpat din vedere ceva în această ope- 
rațiune ? 

— Ce putea să-mi scape ? se irita ea. Desi- 
gur că ar fi fost cu mult mai nimerit, dacă de 
treaba asta s-ar fi ocupat un veterinar. Doar 
am spus că această crescătorie, trebuie înfiin- 
tată mai aproape de oraş. Atunci s-ar fi putut 
invita întru ajutor și un consultant. Dar după 
cum știi, nu am fost ascultată... 

— Eh, Ninocika ! Nu despre asta e vorba... 
Trebuie căutat, trebuie studiat și cercetat. În- 
țelegi, trebuie căutat ! Tu singură trebuie să ai 
curaj și să dai dovadă de iniţiativă. 

După un timp oarecare, Nina Alexeevna de- 
clară că nu mai are ce face aici, că va pleca la 
oraș, unde, lucrînd în laborator, își va prelucra 

materialul adunat şi va studia proprietățile 
substanţei extrase. 

— Ştii bine doar, că trebuie să mai rămii 
aici încă o lună de zile ? obiectă Iuri Iurievici. 
Trebuie neapărat să-ţi continui cercetările. Dar 
dacă se va întimpla ceva cu animalele ? 

— Tocmai asta n-aş dori să văd, făcu ea în- 
furiată. Nu sînt dispusă să-mi distrug pînă la 
sfîrşit nervii din cauza unor plăsmuiri deşarte 
în legătură cu extragerea acestei substanţe. 
Ajunge! O să mă duc la direcțiunea rezerva- 
ţiei şi o să le spun că nu sînt hingher şi că nu 
vreau să mai chinuiesc animalele. Și în general 
am să le explic că toată acțiunea întreprinsă 
este stupidă. 

—- Ninocika ! E prematur să tragi astfel de 
concluzii. Înarmează-te cu răbdare! Poate 
chiar și cu ceva bărbăție. Asta e doar o acti- 
vitate de cercetare. Tu singură ţi-ai ales-o... 

Dar după ce muri şi Colț Alb şi încă un 
mascul căruia i s-a făcut extragere, Nina Ale- 
xeevna începu hotărită să-și așeze rochiile în 
valiză, punîndu-şi soțul în fața următorului ul- 
timatum : Dacă el nu va lua măsuri pentru ex- 
pedierea ei la oraş într-o barcă cu motor, ea va 
porni singură pe jos, prin taiga. 

Iuri lurievici n-avu încotro şi se predă. 

Îl rugă pe Alioșka care tocmai primise de 
la Vasili motorul ataşabil, pentru care făcuse 
rost de piesa ce-i lipsea, s-o repeadă pe Nina 
Alexeevna pînă la oraș. În ce-l priveşte pe ih- 
tiolog, acesta trebuia să mai rămînă aici încă 
toată luna lui octombrie, pentru a întocmi o 

evidență a peştelui care venea la vale toamna 
tîrziu de pe cursul superior al rîului. 

Alioșka se învoi bucuros şi ei plecară cu 
barca la vale. Acum, de cind avea barcă cu 
motor, Alioșka putea vizita locul de la gura 
rîului Mana unde își găsise moartea Aurika. 
Înainte de plecare îmi mărturisi că parcă l-ar 
mîna ceva, mereu spre acel loc. 

— Acolo mi-am luat ultimul rămas bun de 
la ea, zise Alioşka mihnit. Și parcă şi acum o 
văd cum urcă pe stincă: Dina stătea în faţa 
mea, vioaie, mîndră, frumoasă... Refuză să fie 
ajutată, deși noi îi aruncaserăm centura de 
salvare. Apucă să-mi facă un senin, fluturin- 
du-și basmaua și uitîndu-se in partea în care 
eram eu. Apoi se prăbușşi... Să fi făcut oare 
înadins treaba asta ? adăugă el trist. Mai ştii? 
După ce acostaserăm la mal, o pornirăm pe 
jos către oraș. Pe drum, îi veni pofta deodată 
să se caţere pe stîncă. Aceasta era tare abruptă, 
aproape verticală. Am căutat s-o conving să 
nu se urce acum pe stincă. Numai că Dina nu 
m-a ascultat. „De la virsta de nouă ani, îmi 
zise, tot escaladez stincile. Pe acești coloşi de 
piatră mi-am început viața liberă, tot pe ei o 
să mi-o şi sfirșesc probabil“ N-am dat impor- 
tanță atunci acestor vorbe, dar mai apoi, după 
ce s-a întîmplat nenorocirea, mi le-am amin- 
tit. Cine mai ştie ? Poate că nu întimplător s-a 
prăbuşit... 

Vasili încredințindu-i motorul lui Alioșka, 
zise : 

— Uite-aşa. Nici n-am apucat să-l folosesc 
vreodată. Sincer să fiu, nu-s băltăreț. Nu-mi 

plac apele. Acum însă cu atît mai mult nu am 
nevoie de el. I-am trimis directorului cerere să 
mă transfere cu serviciul în alt canton. Undeva 
departe, cît mai adînc, în inima taigalei, dar 
unde să nu fie rîuri. 

Mă mirai. Ştiam că Vasili de multă vreme 
voia să demisioneze şi să plece la oraș. Acum 
însă văd că hotărise să se înfunde şi mai adînc 
în desișul pădurilor. Deci într-un loc şi mai 
pierdut de lume decit Kandalak. 

M-am decis să-l întreb cu prima ocazie de- 
spre planurile sale de viitor. Ştia oare și Fro- 
sea despre ele? De fapt la ce i-ar mai fi fo- 
losit ? Ea îşi avea acum linia ei de viață cu 
totul aparte de cea a lui Vasili. 

Faţă de Alioşka, Vasili avu o atitudine prie- 
tenoasă. Asta probabil pentru faptul că trin- 
torul de Feodor fusese înlocuit cu acest flăcău 
ce părea îndemiînatic.  Alioşka reuşise să-și 
atragă bunăvoința lui Vasili mai ales prin 
aceea că, din primele zile după luarea în pri- 
mire a sectorului lui Zaiţev, reuşise să desco- 
pere prin părțile Pietrei Albastre sarnița bra- 
conierilor. Despre acest loc Fedka n-a suflat o 
vorbă niciodată nimănui. 

Alioșka se convinsese de faptul că în acest 
loc braconierii prindeau marali cu laţul în mod 
curent. Asta o dovedeau smocurile de blană 
de maral risipite pe jos, cit şi craniile tirite 
prin tufărișurile din jur de către animalele ră- 
pitoare. După indicaţiile lui Vasili, Alioşka nu 
distruse această capcană prin turnare de mo- 
torină peste bulgării de sare și prin aprindere 
de cîlți, al căror fum să sperie şi să gonească 

animalele de la lucul cu pricină. Așa procedau 
pădurarii în astfel de cazuri. Lăsînd momeala 
neatinsă, noul pădurar hotări să-i urmărească 
pe braconieri şi să-i prindă asupra faptului. 

— N-o să-ţi fie teamă? îl interogă Vasili. 
Ține minte, ăştia-s vulpoi bătrîni, unși cu toate 
unsorile. Îi conduce Stepan. Acest răufăcător 
n-o să-ţi facă nici o concesie. 

— Mie, nene Vasili, nu mi-e teamă de ni- 
meni, zise Alioşka cu oarecare lăudăroşenie. 

— Ascultă, flăcăule, continuă Vasili încrun- 
tat. Pe-aici, prin taiga, de multă vreme cu- 
treieră şi scotocesc pădurile două fiare hrăpă- 
rețe. Una se numește Gromila, iar cealaltă Ste- 
pan. Dacă cumva eu n-o să le vin de hac, ţie 
am să-ți las misiunea : să le scurtezi potecile. 
Eu, Alioșka, sint ghinionist. N-am putut să-i 
strîng de git pe nici unul din ci. Poate tu vei 
avea mai mult noroc. Însă să fii cu multă bă- 
gare de seamă. Să nu te încumeţi să te răfu- 
iești cu ei de unul singur. E foarte riscant. Cît 
mai sint pe-aici, îmi spui şi merg cu tine ime- 
diat. De nu, îl chemi pe Inokenti. Acum ai 
barcă cu motor, te poţi deplasa mai iute. În doi, 
frăţioare, e cu mult mai ușor să încolțeşti fiara. 

Acum Alioşka patrula zile și nopţi. Supra- 
veghea din barcă hotarele de pe rîu ale zonei 
sale și cele ale lui Vasili. Aici, la cantonul nos- 
tru, Alioșka venea de obicei pe înserate, cînd 
eram toți acasă. 

Apărea ca o vijelie de după cotiturile abrup- 
te ale riului, virindu-și cu multă îndeminare 
barca. Ne furniza noutățile survenite în timpul 

zilei și după scurt timp pleca înapoi pe apă în 
sus. 

— Cu un așa flăcău se poate lucra frumos, 
îmi spuse odată Vasili. Dacă Alioșka m-ar ajuta 
să mă răfuiesc cu dușmanii mei de moarte, aş 
pleca de-aici cu sufletul împăcat. 

— Dar încotro vreţi să plecaţi ? 

— Mai înainte intenţionam să mă stabilesc 
în oraş. Acum însă, din cauza Froskăi, va tre- 
bui să mă afund din nou pe undeva prin desi- 
şurile taigalei. 

De fapt, știam, că Frosea era și mai înainte 
împotriva stabilirii lor la oraş. Să fi cedat Va- 
sili ? 

S-a dovedit că nu era aşa. 

Într-o zi îmi curățam carabina pe prispa ca- 
sei. Din odaie, prin fereastra deschisă, răzbătu 
pînă la mine următoarea discuţie între cei doi 
soţi : 

— Am să te învăţ minte, Froska, cum să-ţi 
respecţi bărbatul, zicea Vasili cu o satisfacție 
răutăcioasă. O să te bag într-un aşa fund de 
pădure, într-un așa colţ uitat de lume, încît o 
să te simți mai rău ca într-o mănăstire. N-o să 
mai vezi acolo picior de kărbat. Poate doar cu 
păduroiul să te mai întilneşti acolo. M-am 
gîndit că la oraş o să începi din nou să-ţi faci 
de cap. Acum te cunosc bine de ce eşti în stare! 
O să trăieşti sub şapte lacăte. Taigaua sălba- 
tică o să te ascundă, o să-ți scoată toți găr- 
găunii din cap. 

— Poate că o să mă ascundă, dar fără tine! 
îi replică Frosea miînioasă. 

— Ia-tă-te! Doar nu cu Stiopka? 

— Ai să vezi tu cu cine... 

Mă ridicai de pe prispă şi plecai de sub 
geam. 


CAPITOLUL XVI 


DUPĂ ÎNCHEIEREA sezonului de plutărit, 
lucrătorii de la pichet își primiră lichidarea, 
părăsind aceste locuri. Unii își luară concediu, 
alții plecară de tot, iar alții se duseră să lu- 
creze la exploatări forestiere. Stepan dispăruse 
undeva fără urmă. tia oare Frosea ceva de- 
spre existenţa lui ? O vedeam doar că îl tot aş- 
tepta nerăbdătoare. Dar barca al cărei motor 
purta marca „Strela“, trecea acum foarte rar 
prin dreptul cantonului și în ea nu mai era 
Stepan. 

Alioșka scrise cu litere mari, albe, pe bordul 
bărcii sale numele: „Aurika“... L-am întrebat 
de ce nu și-a botezat ambarcaţiunea cu numele 
de „Dina“, nume care, după cite ştiam, ii era 
mult mai apropiat. 

— De sub supravegherea Aurikăi nu scăpa 
nici un tilhar, răspunse Alioșka. Ea îl putea 
țintui pe oricine nu i se supunea. Cu ăsta, 
îl vezi? Și îmi arătă un cuţit cu miner ele- 
gant, din corn de cerb, pe care-l scosese pe ju- 
mătate din teaca de la cingătoare. Vreau ca şi 
de sub supravegherea bărcii mele să nu scape, 

ca de Aurika, nici un braconier. Cind e nu- 
meam pe numele ei adevărat de Dina, visam 
s-o văd alta. Mă-nţelegi ? 

Și iată că sosi și pentru Alioşka clipa ca să 
se întilnească cu braconierii, și nu numai atit, 
ci chiar să-i şi urmărească cu ambarcațiunea 
sa. Cum s-au petrecut toate acestea, el ni le 
povesti a doua zi după urmărire. 

Cam către seară, Alioșka a observat că o 
tarcă cu motor trecuse la vale prin dreptul can- 
tonului Maslenka. Pe bordul ei, pădurarul zări 
scris proaspăt — „Năluca“. Recunoscu în barcă 
trei foşti picheri, care acum nu mai locuiau la 
pichete. Printre ei era și Stepan. 

Inscripția de pe această barcă, părea să fie 
o provocare, ea apăruse cu cîteva zile după ce 
Alioşka îşi botezase barca cu denumirea de 
„Aurika“. Alioșka, desigur, se luă imediat pe 
urmele „Nălucii“, dar cînd o ajunse prin drep- 
tul Pietrei Albastre, constată că în barcă nu 
mai era decît un singur om. Ceilalţi doi dis- 
păruseră. 

Cel din barcă îl privi obraznic și, cîrmind, 
o porni îndărăt. 

Alioșka trase barca sa într-un golf, o ca- 
mnuflă în rogoz şi apoi se grăbi spre locul as- 
cuns al braconierilor, unde aceştia așezaseră 
sarnița tăinuită, instalînd prin preajmă şi la- 
turi. Voia să-i prindă asupra faptului. 

Pe drum auzi un muget de maral, care ve- 
nea de undeva de după Piatra Albastră. Apoi 
după un timp oarecare, acestuia îi răspunse 
mugind un altul. 


372 


Tinărul pădurar dădu din cap: „Măi, fluștu- 
ratici pot să mai fie ! gîndi el. Rag tocmai cînd 
duşmanii le sînt pe urme“. 

Pe locul tăinuit al sarniței braconierilor nu 
era nimeni. Alioșka își pierdu de pomană vreo 
două ceasuri... Se aşterneau, tiptile, umbrele 
serii. 

Se întoarse la rîu. Aici zări că barca era 
trasă la mal. Trei braconieri încărcau în ea un 
maral ucis. De gitul lui Stepan atîrna un corn 
confecţionat din coajă de mesteacăn, instru- 
ment de care vinătorii se foloseau cînd voiau 
să imite mugetul maralului pentru a-l ade- 
meni. 

Alioşka înţelese că mugetul maralului pe ca- 
re-l auzise de după Piatra Albastră nu era al- 
tul decît cornul lui Stepan. Cel de-al doilea 
răget era al elanului ademenit şi apoi ucis. 

— Stai! răcni pădurarul, însă era prea tîr- 
ziu. Motorul se puse în mişcare şi barca bra- 
conierilor o porni cu toată viteza în sus pe 
apă. 

Alioşka se repezi spre barca sa. Dar pînă ce 
o scoase din rogoz şi pînă porni motorul, fu- 
garii dispăruseră după cotitură. 

Alioşka îşi puse motorul la grea încercare, 
cerîndu-i maximum de efort. El tăia drumul 
de-a dreptul cu multă cutezanţă, neținind sea- 
ma de colțurile pietrelor care rînjeau de sub 
apă, riscîndu-şi sfărimarea bărcii. 

„Aurika“ zbura ireproșabil. În cele din urmă 
se zări în faţă „Năluca“. Braconierii îl amenin- 
țau cu pumnii pe Alioşka și îl împroşcau cu 
înjurături grosolane. 

Tînărul pădurar dîndu-și seama că nu-i mai 
poate ajunge, ridică carabina, ochi şi trase. 
Glonţul nimeri căptuşeala inferioară a bordaju- 
lui. După agitația braconierilor era uşor de 
ghicit că le găurise barca şi aceasta începuse 
să se umple cu apă. Braconierii o scoteau alar- 
maţi, căznindu-se să astupe cumva spărtura. 

Preocupat fiind de-ai ţinti pe braconieri, 
Alioşka nu observă cum barca sa se izbi cu 
botul într-o vină de nămol. Motorul amuţi pe 
loc. Îi sărise și claveta. 

Pădurarul înjură minios, însă nu avea în- 
cotro. Trebuia să repare pana. 

Deşi începuse să se lase întunericul, el încă 
mai continua urmărirea. „Nălucii“ i se pier- 
duse urma. Alioșka se repezi cu barca pînă la 
Bereti, dar nu mai dădu de urma braconieri- 
lor. 

Ascultind relatările lui Alioșka, Vasili se 
plimbă agitat prin odaie. 

— Eh, rău îmi pare, că nu i-ai înecat! Tre- 
buia să mai tragi un glonte... Încă unul! 

— N-am mai avut cînd... zise cu părere de 
rău Alioșka. 

— Acum trebuie să te ferești de ei! îl aver- 
tiză Vasili. Or să-ţi facă fel de fel de ticăloşii. 
Braconierii sînt niște netrebnici. 

Frosea trebăluia pe lîngă stupi. Intră în casă 
cînd Alioşka se pregătea de plecare. 

Vasili o privi cercetător şi nu zise nimic. 
Frosea, cred, îşi dădu seama că se discutase 
ceva despre Stepan. 

Abia cind Vasili cu Alioșka ieşiră din casă, 
ea mă întrebă agitată : 

— Ce s-a mai petrecut ? Sau i s-a întîmplat 
ceva lui Stepan ? 

— Alioșka era cît pe-aci să-l prindă. A omo- 
rît un maral lîngă Piatra Albastră. 

— Nu se poate! exclamă Frosea. Nu putea 
fi el! Stepan e bolnav. Și-apoi... mi-a promis 
că nu mai face... 

— Alioșka n-are de ce să mintă. 

Ea se apropie de fereastră şi se rezemă tă- 
cută de rama geamului. 

În aceeaşi zi, un om în trecerea sa pe lîngă 
cantonul nostru îi aduse lui Vasili o adresă din 
partea conducerii. În adresă se comunica că 
el, Vasili, este transferat la cerere, într-un 
sector mult mai îndepărtat al rezervației, unde 
trebuia să se prezinte după două săptămîni. 
Sectorul său actual se atribuia temporar în 
paza tînărului pădurar Alexei Sokolov. 

— E-e, Froska, zise Vasili cu o hotărire po- 
sacă, după ce citi ordinul, stringe-ţi catrafusele. 
Acum o să ne băgăm într-o aşa fundătură, că 
nici dracul nu ne mai... 

Neterminîndu-și fraza, dădu necăjit din mînă 
şi ieşi trîntind uşa. 

După cît se părea, nici lui nu-i venea să 
plece acolo. Dar, eram convins de aceasta, voia 
s-o pedepsească pe Frosea. Și cine știe, poate 
şi pe el însuşi... 

Maralii boncăluiau uneori toată noaptea fără 
întrerupere. Spun vîinătorii mai bătrîni că în 
timpul „goanei“ animalele găsesc mai lesne sar- 
niţele. Vremea senină le ajută să perceapă cele 

mai mici unduiri ale aerului, și atunci se com- 
portă mai cu îndrăzneală. Dimpotrivă însă, în 
nopțile încremenite în zăpuşeală sau pe vreme 
mohorită, cînd aerul este parcă mai dens, iar 
vîntul nu adie deloc, animalele devin mai pre- 
caute. Le vine mai greu să sesizeze pericolele, 
răpitoarele se pot furișa mai uşor către victi- 
mele lor. 

Îngheţurile își făceau tot mai des prezenţa. 
În fiecare dimineaţă ierburile se acopereau de 
brumă căruntă. Giştele sălbatice treceau spre 
sud. Nopți la rînd li se auzeau strigătele alar- 
mate de prin golfurile în care poposeau în dru- 
mul lor, pentru o scurtă odihnă și hrană. 

Ceaţa groasă acoperea rîul în întregime, iar 
peretele întunecat al taigalei, faţă de albul mat 
al rîului, părea nefiresc, decupat parcă din 
carton. 

Apa din rîu devenise limpede, dar peşte era 
foarte puţin. Plutăritul l-a distrus de tot. Iuri 
Iurievici tot mai întindea plasele în timpul 
nopții. Le strîngea dimineaţa, în mijlocul ceţii 
care-l acoperea tot, ca o vată. Doar ce-l uuzeai 
cum trebăluia, plescăind cu lopeţile peste fața 
apei şi cum zăngănea din furcheţi. 

Pe alocuri, grindurile rămăseseră golașe, şi 
apa molcomă, nu-și înceta niciodată murmurul 
din jurul lor. După încheierea sezonului de 
plutărit, nu se mai vedea niciun buștean pe 
apă. Riîul devenise liniştit și gînditor. 

Pe ambele maluri pădurea strălucea în haina 
ei de brocart auriu. Plopii şi mestecenii se des- 
puiaseră jalnic. Doar pe ic], pe colo, se mai zbă- 
tea printre ramuri cîte o frunză uitată. Însă 

molizii cu vîrfurile ascuţite, brazii rămuroşi, 
cedrii mîndri și deși, cît și puternicii pini, își 
împreunau coroanele dense de culoarea verde- 
lui închis ; şi, ca şi înainte, trăgeau cu urechea 
parcă la trecerea norilor de deasupra lor. Norii, 
erau un fel de semnal prevestitor de furtună. 
Era suficient ca aceştia să coboare ceva mai 
jos și să-şi accelereze mişcarea, că taigaua se 
trezea, începea să se agite puternic, prăvălind 
zgomotos arborii enormi, găunoși, de parcă 
natura s-ar fi angajat anume în aranjarea aces- 
tei ceremonii, în care îşi jertfea o parte din 
elementele sale. 

În zilele posomorite, taigaua părea și mai în- 
tunecată şi mai tainică. Ţi se părea că fiecare 
ramură își ascute auzul la cele ce se petrec în 
jur. Pe astfel de vreme, Vasili zicea ursuz: 
„Hm, uite-o cum s-a bosumflat...“ [i dădea în 
primire lui Alioşka sectorul său de suprave- 
ghere. 

Frosea devenise în ultimul timp de nerecu- 
noscut. Parcă se mai întunecase şi la faţă. 
Stepan nu dădea nici un semn de viaţă, iar 
pînă la plecarea lor zilele erau numărate. li 
spusese lui Vasili că se va duce pentru vreo 
cîteva zile la tatăl ei, dar Vasili nu-i dădu 
voie : 

— Mai întîi strînge lucrurile, împachetea- 
ză-le, gospodăreşte. O să ai timp și pentru a-ţi 
lua rămas bun. 

Toată speranța Frosei stătea probabil în 
această ultimă vizită la tatăl ei. 

Nu mă dumiream: ce s-o fi întîmplat cu 
Stepan ? Alioșka spunea că acesta locuieşte în 

locuința sa din Bereti, dar, de la întimplarea 
cu uciderea maralului nu mai fu văzut pe rîu. 

Într-una din zile, pe neașteptate, primii o 
scrisoare din partea directorului rezervației. 
Mi se indica în această scrisoare să anchetez 
veridicitatea unui caz semnalat direcțiunii prin- 
tr-o anonimă. În această anonimă, noul pă- 
durar Alexei Sokolov era învinuit că este în- 
țeles cu braconierii de a ucide maralii din re- 
zervaţie şi a le comercializa carnea în oraş. 
Directorul mă însărcina să vizitez sectorul lui 
Alioșka, cît şi aşezarea Bereti, pentru a stabili 
în ce măsură aceste zvonuri sînt adevărate. În 
plic, odată cu adresa, era expediată și anonima 
cu pricina. Aceasta purta un scris drept, fără 
înclinarea obişnuită a literelor spre dreapta. 
Judecind după ştampila de pe plic, anonima 
era expediată din Bereti. 

Iată deci că numai după o lună de zile de 
la angajarea lui Alioşka ca pădurar în rezer- 
vaţie, au și început atacurile împotriva lui. Nu 
mă îndoiam cîtuşi de puţin că anonima a fost 
ticluită chiar de înveteraţii braconieri. Ei aveau 
tot interesul să-l compromită pe noul pădurar, 
care pornise lupta împotriva răufăcătorilor. De 
aceeaşi părere fu şi Vasili. 

Scrisoarea anonimă, desigur, îl necăji pe 
Alioşka. Eu îl prevenisem că trebuie să se 
aştepte la orice, braconierii vor acționa nu 
numai cu arma, ci și cu fel de fel de calomnii 
și defăimări. Și chiar dacă eram sigur că 
Alioșka nu era amestecat în treaba asta mur- 
dară, îndeplinind o formalitate, trebuia să mă 
deplasez în zona lui de control și la Bereti. 

Înainte de plecarea noastră spre cantonul 
Maslenka, Frosea se apropie de mine. 

Emoţionată și aruncîndu-și mereu privirea 
înapoi, ca să n-o observe Vasili, mă rugă je- 
nată : 

— Anton Nikolaici... numai în dumneavoas- 
tră pot avea încredere... vă rog să mă aju- 
taţi ! Găsiţi-l pe Stepan acolo în Bereti şi da- 
ți-i această scrisoare. Vă rog însă să i-o daţi 
personal, în mînă. Răspunsul să mi-l trimită 
tot prin dumneavoastră. Vă rog mult! Să-mi 
aduceţi neapărat şi răspunsul. 

Faţa ei exprima neliniște şi speranţă. 

— Bine, Frosea, am să fac totul. 

Plecarăm. Ea însă a mai stat multă vreme pe 
malul rîului, urmărindu-ne cu privirea. 

Apropiindu-ne de cantonul Maslenka, văzu- 
răm că pe coşul izbei ieşea fum. 

— Ce fel de musafiri nepoftiţi or mai fi ? se 
miră Alioșka. Doar am încuiat ușa! Curioasă 
treabă ! 


S-a dovedit că fereastra a fost smulsă din 
balamale. Privirăm înăuntru. În odaie, pe plită, 
clocotea apa într-un ceainic. Pe pat, peste pă- 
tura întinsă, erau trîntiţi de-a curmezișul doi 
flăcăi. Aceştia discutau ceva... 

— Hainiţii... îmi şopti Alioșka. Sînt Haba şi 
Abrek. Aşteaptă aici, o să aflu ce dracu caută 
pe-aici. 

El înconjură casa, apoi deschise ușa. Rămăsei 
pe prispa de lîngă geam. 

— A-h-a, fraierul! se auzi glasul zeflemi- 
tor al lui Abrek. Nu ne așteptai ? Nu-ţi așteptai 

prietenii, ha ? Trăieşti ca un prinţ aici. Numa! 
că în apartamentul tău nu se găsește nimic de 
ciupit. 

— Ce căutaţi aci? întrebă Alioşka încrun- 
tat. 

— Nu te bucuri? Poate că vrem să deschi- 
dem un „bîrlog“ de-al nostru aici la tine. 

— Mai tacă-ți fleanca, Abrek, îl opri Haba. 
Să trecem la treabă. N-avem de gînd să ne 
pierdem vremea degeaba prin taiga. Ascultă, 
fraiere ! Ne-a trimis Anika. Avem nevoie de 
biștari, înţelegi ? Vrem să dăm citeva raite 
prin taiga. A început tocmai să se lase şi ge- 
rul, prilej mişto de a aduna nişte carne. Vin- 
dutul cărnii ne priveşte pe noi. Ne înțelegem 
şi facem afacerea. 

Alioşka tăcea. 

— Ce, ți-angheţat limba-n gură ? Nu ne mai 
înţelegi limbajul ? 

— Ba îl înțeleg. Dar n-o să meargă. 

— Aha! Ai înțărcat carevasăzică? Ai de- 
venit turnător, fraiere ? 

— Să vorbim deschis, şi Alioșka izbi cu pa- 
tul armei în dușumea. Cu voi nu m-am înhăi- 
tat niciodată şi nici nu vreau să mă înhăitez. 
Terminaţi trăncăneala și căraţi-vă! Transmi- 
teţi-i lui Anika să-şi ia gindul de la mine. 

— Aşa? Fecior de cățea! şuieră printre 
dinți Haba. O să-ți pară rău ! 

Răsună zăngănit de sticlă spartă. Probabil 
unul din ei aruncase cu vreo sticlă în Alioșka. 


N-am mai stat pe ginduri. Scoţind arma de 
la umăr, dădui buzna în casă. 

Alioșka, palid, cu părul răvășit, stătea cu 
arma gata de tras. Hainiţii se apropiau de el 
cu cuțitele în mină. 

Văzindu-mă, se opriră. 

— Ne vinzi, spurcăciune? răcni răguşit 
Haba ; şi făcîndu-i semn cu ochiul lui Abrek, 
sări prin fereastră afară. După el sări şi ce- 
lălalt. 

— Canaliile ! mormăi Alioșka, ştergiîndu-şi 
transpiraţia de pe frunte. Și ăstora le-a ve- 
nit poftă de carne proaspătă pe gratis. Cre- 
deau că mă vor băga în sperieți... 

Da, greu început de viață nouă îl aștepta 
pe Alioșka aici, în taiga. Rămînea singur, iar 
duşmani împrejur avea din belșug. Pe multe 
zeci de kilometri se întindea această taiga în- 
tunecoasă și deasă, care trebuia păzită de pof- 
tele hrăpăreţe ale hoţilor în încercările lor de 
a smulge pentru ei bogățiilor pădurii dumica- 
tele cele mai tentante şi mai preţioase. Atunci 
cînd pe post de pădurar era pus unul ca Feodor 
Zaiţev, taigaua răminea neapărată, descope- 
rită, tilharul pădurii putea pompa din ea 
ușor tot ce dorea. Dar iată că sosise Alioșka 
Sokolov. Braconierii înainte de a purcede la 
jecmănirea taigalei, trebuiau să-l înlăture pe 
cel ce le stătea în cale, îi împiedica să je- 
fuiască. 


Mă gindii îndelung la asta în seara ce se 
lăsa peste noi. Alioşka era tăcut. Probabil că 
îl năpădiseră amintirile zilelor cînd se afla 
alături de banda hainiţilor. Sau poate îl cu- 
prinsese neîncrederea în sine, îndoiala: oare 
va găsi suficientă forță și bărbăţie de a ține 

piept duşmanilor, find doar el, singur, aici, 
fără spirijinul tovarășilor, în întreaga întin- 
dere a taigalei de la Sosnovka şi pînă la Stin- 
cile Izik. 

Ştia că hainiţii se vor întoarce cu gînduri 
de răzbunare, că vor mai veni nu o dată pe 
aici şi tot felul de alți braconieri. Or, dînsul 
era absolut singur... Vasili pleca, Inokenti 
locuia departe, Moş Egor îşi avea grijile sale 
pe malul celălalt al Manei. 

Am căutat să-l încurajez. 

— Nu-i nimic, Alioșa! Contează pe mine. 
Ne apucăm amindoi de trîntă cu braconierii, 
le tăiem noi pofta de taigaua noastră. 

Pentru prima dată în seara aceea, el zîmbi : 

— Îţi mulţumesc, Anton! Ca să fiu sincer, 
e tare greu fără prieten. Cuvintele tale parcă 
mi-au mai ușurat aleanul. 

A doua zi, împreună cu Alioșka, ne-am dus 
prin taiga. Era o zi senină și răcoroasă de 
toamnă. Prin aer pluteau funigeii cu ajuto- 
rul cărora minusculii păianjeni parașutiști își 
efectuau îndepărtatele lor călătorii. Lariţa îşi 
scutura acele-i aurii. Afară de foșnetul iscat 
de paşii noștri prin frunzele uscate, cit şi al 
zbenguitului veverițelor ce săreau uneori de 
pe o creangă pe alta, totul în jur părea să fie 
tăcut şi liniștit. 

Cu cît ne apropiam de creasta muntoasă de 
lingă care, din defileu, îşi avea începuturile 
Marele Indei, cu atît mai deasă devenea tai- 
gaua de cedri, în care întilneam la fiecare pas 
veveriţe, burunduci, păsări-alunar, preocupate 

cu stringerea rezervelor de alune pentru 
iarnă. 

În pădurea de cedri trona o lumină obscură, 
nedeslușită. Asta se datora enormelor coroane 
ale arborilor, care acoperiseră cerul. Pașii 
noştri se îngropau în mușchiul pufos. Pretu- 
tindeni erau risipite conurile ce căzuseră de 
pe ramuri, majoritatea lor deja dezghio- 
cată. Micile animale rozătoare trudiseră aici 
zi şi noapte. 

Alioșka se opri şi-mi arătă la cîţiva pași un 
cedru falnic, al cărui trunchi uscat îl puteau 
cuprinde doar cîțiva oameni. Scoarța i se des- 
prinsese, cetina îi căzuse demult. Virful îi era 
frint de furtună, dar rădăcinile răsucite și pu- 
ternice se împletiseră atit de solid şi adinc 
în pămînt, încît ţi se părea că arborele era în- 
fıpt aici pentru vecie şi că nu-l va putea mișca 
nici o putere de-acolo. 

Pe trunchiul copacului se vedeau săpate 
adînc litere pe care trecerea timpului le îm- 
bibase cu răşină, acum uscată : 

„La 10 august 1885, a trecut pe-aici uriad- 
nicul A. Cernih, sosit din temniţa... ski“. 

Din care anume temniţă sosise, nu se pu- 
tea înţelege. Literele erau şterse de vremea 
scursă, 

— Ce o fi căutat pe-aci acest subofițer de 
cazaci ? se miră Alioşka. I-o fi urmărit pe fu- 
gari ? 

Surise, apoi își scoase cuțitul şi începu să 
cresteze alături inscripția sa. Curind, putui 
desluşi : 

„După optzeci de ani, a trecut pe aici pă- 
durarul A. Sokolov, sosit din Divnogorsk“. 

— Să te imortalizez şi pe tine? mă întrebă 
el vesel. 

Nu prididii cu răspunsul. Privirea îmi alu- 
necă în jos, unde printre rădăcinele răsucite 
ale copacului zării urmele mari ale ursului 
Gromila. Urme de mult binecunoscute mie. 
Erau atît de proaspete, încît omida pe care o 
strivise laba ursului, încă nu se uscase. 

Privii iute în jurul meu. Codrul întunecat 
mi s-a părut acum sumbru, ameninţător, pîn- 
dind cu primejdii la fiecare pas. 

— Priveşte ! coborii, fără să-mi dau seama, 
glasul. E urma lui... Gromila cutreieră pe-a- 
ici, prin apropiere. 

Fără să fi convenit, ne controlarăm armele. 
După cît se pare, sosise încă o dată momen- 
tul — poate ultimul — al întilnirii cu acest 
fioros răpitor de taiga. 

Ne indreptarăm tăcuţi pe urmele ursului. Ele 
ne conduseră într-o vale adincă, năpădită de 
cedri. De acolo, de la distanţă, se auzea mur- 
murul unui pîrîiaş ce curgea printre bolovă- 
nișuri. 

Urmele dispăruseră brusc. Mergeam în faţă. 
La un moment dat, mă oprii şi îi făcui semn 
cu mina iui Alioșka să se oprească și el. 

Deasupra mea se auzi deodată clefăind tare. 
Printre ramurile cedrului se mişcă ceva greoi. 
Fără să mă aştept la aşa ceva, văzui o labă 
flocoasă de urs. 

Nu mai încăpea nici o îndoială. Sus, în co- 
pac, trebăluia Gromila. Se urcase acolo după 

alune. Jos, la rădăcina copacului, erau căzute 
din abundență conuri şi crengi proaspăt rupte. 

S-ar zice că cel mai uşor lucru de făcut 
era să tragi în fiara cocoţată în copac. Dar 
rămurişul des al cedrului ascundea animalul. 
Să tragi în urs la întîmplare, fără a ţinti nu 
era recomandabil. Puteai doar să-l răneşti şi 
să-i provoci, înainte de vreme, furia, făcîn- 
du-l mai periculos. 

Susurul pîriiașului care murmura la cîţiva 
paşi de noi, ne acoperea foșnetul mișcărilor. 
Iar ursul era atit de preocupat cu ospăţul, în- 
cît probabil că uitase să mai tragă cu urechea 
la cele ce se petreceau în jur. 

Arătai în trecere lui Alioșka cu mîna în 
sus, spre copac. Acesta ghicise deja despre ce 
era vorba și, fără să-și ia ochii de pe crengile 
ce se mișcau, începu să-și îndrepte într-a- 
colo ţeava carabinei. 

— Nu trage, îi şoptii eu. Trebuie mers la 
sigur. 

În aceeași clipă se auzi un trosnet puternic 
de crengi rupte, mă simțţii izbit și apoi turtit 
de-o greutate enormă. 

Auzii o împuşcătură. Greutatea de pe mine 
dispăruse, dar capul pe care abia putui să-l 
ridic, vijiia, iar în ochi mi se invirteau cercuri 
de foc. 

Tot ce mai putui zări, era că această fiară 
enormă își lăsă botul în jos și se năpusti nã- 
valnic, în cele patru labe, asupra lui Alioșka. 


385 


Timpanele îmi fură asurzite de un urlet ne- 
închipuit de puternic. Mai răsună încă o îm- 
pușcătură. Apoi totul în jur se linişti. 

Deasupra mea se aplecă Alioșka : 

— Eşti viu, Anton ? 

— Trăiesc... Numai că mă dor toate oasele. 
Îmi vîjtie capul... Mi s-au sleit toate puterile. 
Unde-i ursul ? 

— Ridică-te ! I-am făcut de petrecanie lui 
Gromila. Măi, că mare mai e! Ca ursul din 
poveste ! 

Cu ajutorul lui Alioșka, reușii să mă ridic, 
Și ochii mei dădură de namila întinsă pe pă- 
mint, cu botul rînjind însingerat, încă înspăi- 
miîntătoare cu toate că nu mai prezenta acum 
nici un pericol. Primul glonţ îl rănise pe Gro- 
mila. Cel de-al doilea îl nimerise drept în 
inimă. La cea mai mică scăpare a lui Alioșka, 
am fi devenit victimile acestei fiare dezlăn- 
tuite... 

Exemplare atît de uriaşe se întîlneau pro- 
babil foarte rar printre urşi. Cred că avea nu 
mai puțin de patru sute de kilograme. Blana 
de culoarea castanelor îi era moale şi lu- 
cioasă. Era încă relativ tînăr şi, bineînțeles, cel 
mai puternic urs din taiga. 

— Vasăzică, ăsta-i stăpînul! se minună 
Alioşka cercetindu-l îndeaproape. Adevărat 
tartor al taigalei ! 

— Mare norocos eşti! Ţi-a mers din plin! 
cu o așa namilă de fiară nici moş Egor nu a 
îndrăznit să se ia la harță, zisei eu. Ce să-ți 
mai pese acum de braconieri. Cu ei ai să is- 
prăveşti mult mai uşor. č 

El rise : 

— Ne mai războim noi pe-aici, Anton! 

Mă durea tot corpul. Capul parcă îmi era 
de plumb. Auzindu-mi vorba şoptită, ursul să- 
rise atit de iute din copac, încît nu mai avuse- 
sem timp să mă feresc. Se prăvălise peste mine 
numai cu o parte din greutate. În clipa aceea 
Alioşka îi abătuse atenția, rănindu-l cu pri- 
mul glonţ. Fiara nu mai avusese timpul nece- 
sar să-mi provoace răni, doar m-a buimăcit cu 
cele douăzeci şi cinci de puduri ale sale. 

— Cît pe-aci era să te strivească, ca pe 
omida aceea de la rădăcina enormului cedru us- 
cat, pe trunchiul căruia ne iscăliserăm eu și 
uriadnicul, zîmbi Alioşka. Aş fi fost nevoit în 
cazul ăsta să crestez o altă inscripție: „A tre- 
cut Gromila, stăpinul taigalei, şi l-a strivit aici 
pe lucrătorul științific Anton“. 

— „Şi l-a devorat pe pădurarul Alioșka, cel 
sosit din Divnogorsk“ adăugai eu. Să nu-ţi faci 
iluzii că ai fi scăpat întreg. Într-un cuvînt, măi 
Alioşka, eşti ca talanga de la vacă, remarcai eu, 
amintindu-mi că aşa îi spune moș Egor neves- 
tii sale, cînd aceasta avea mîncărime la limbă. 

Și aşa, glumind și luîndu-ne peste picior 
unul pe altul, purceserăm la jupuirea ursu- 
lui. Confecţionarăm o podină pe unul din ar- 
bori, agățarăm acolo bucăţile de carne, ca să 
nu poată fi devorate de răpitoare. Deocamdată 
luarăm cu noi, numai o bucată de carne pen- 
tru cină şi pielea ursului, pe care Alioșka că- 
zuse de acord s-o predăm muzeului. Blana se 
dovedi a fi foarte grea, încît furăm nevoiţi 

s-o aşezăm pe o prăjină şi s-o transportăm 
aşa, pe umeri, pînă la cantonul Maslenka. 

Am ajuns acasă la Alioșka seara tirziu. Şe- 
deam noaptea lingă focul aprins în preajma 
cantonului, frigeam carne de urs şi ascultam 
tăcuţi boncăluitul elanilor. 

— Acum chiar că te-ai aprovizionat cu 
carne. insinuai eu. Aşa că pot să-i raportez 
directorului că tot ce scrie în anonimă este 
adevărat. 

— Nu, Anton, carnea aceasta o s-o împărţim 
în mod egal cu toţi pădurarii din vecinătate, 
replică el cu seriozitate. Eu n-am nevoie de 
ea. Fie ca şi ei să se înfrupte întru pomeni- 
rea fiarei. 

După ce transportarăm toată carnea la can- 
ton, peste două zile plecarăm spre Bereti. În 
drum ne abăturăm pe la bătrinul Egor şi pe 
la Inokenti, lăsindu-le partea lor din carnea 
ursului. 

Aceştia se minunară la culme. 

— Măi, fi-r-ar ursului să fie! îl bătu moş 
Egor pe umăr pe Alioşka. O să ajungi departe, 
flăcăule ! Ai să devii un mare vinător de urși! 
Mulţumesc pentru carne proaspătă. 

Inokenti îl privi pe Alioșka, apreciindu-] 
din ochi. 

— "Ţi-a suris norocul întimplător, sau te-ai 
născut norocos? În orice caz, flăcăule, o să 
ți se ducă vestea bună prin toată taigaua. Să 
dobori o aşa fiară....! 

— M-a ajutat momeala, explică Alioșka cu 
o mină de seriozitate, vădit intenţionată. În 
cazul de față. Anton mi-a servit drept mo- 

meală. În timpul cît Gromila şedea călare pe 
Anton, am calculat totul bine şi l-am ochit cu 
precizie. Dacă eram singur, n-aş fi reuşit nici 
o ispravă... 

În așezarea Bereti m-am dus pe la cantina 
muncitorilor. Acolo mi s-a spus că nu primi- 
seră nici un fel de carne de maral. De la mi- 
lițianul sectorului respectiv, de asemeni n-am 
putut afla nimic. În general, ca să elucidezi 
ceva în legătură cu isprava braconierilor, aici 
în această așezare, era treabă fără speranțe. 
Cu totul pe neaşteptate, îmi surise însă no- 
rocul. 

Mă îndreptai către locuința lui Stepan. pen- 
tru a-i înmiîna scrisoarea Frosei. 

Pe malul rîului se înălța o căsuță nouă, 
construită din birne, cu o grădiniţă în faţă, în 
care, așa cum era obiceiul în toată aşezarea, 
erau sădite tufe de zmeură. Stăpînul casei își 
întindea plasele la uscat în mijlocul ogrăzii. 
Acestea erau încă umede, probabil că nu de 
multă vreme le scosese din apă. 

Prezența mea îl surprinse. La început Ste- 
pan se posomori, dar cînd i-am înmînat seri- 
soarea, anunţindu-l că voi aştepta răspunsul, 
surise şi mă pofti în casă. 

Îi mulţumii, însă renunţai să mai intru și 
m-am așezat pe băncuţa din fața grădiniţei. 

Peste vreo zece minute, el se întoarse din 
casă şi îmi inmînă un plic, lipit. 

— Cînd se transferă ? întrebă Stepan cu in- 
diferenţă. 

— Chiar în săptămîna aceasta. 

— Aşa, deci. I-am scris totul aici, adăugă 
el netulburat, cu aceeași indiferență. Să vin 
acolo, nu pot. Am treburi... 

Ca să fiu sincer, mă aşteptam la orice din 
partea lui Stepan, numai nu la o asemenea 
indiferenţă totală. Iată deci, ce întorsătură au 
luat lucrurile pentru Frosea: „am treburi...“ 

Mă uitai în treacăt la fața lui boţită înainte 
de vreme, dar mulţumită de sine și mă grăbii 
să plec. 

În drum către rîu, întilnii o femeie slăbuţă 
şi uriîţică, ce mergea obosită, ducînd în mină 
un coș cu rufe umede. În urma ei se hirjoneau 
doi băieţi pistruiaţi, cu părul ciufulit și roş- 
cat. Femeia mă privi cu oarecare neliniște, 
apoi pe Stepan care tot mai stătea în portiţă. 
Întoarsei capul şi văzui că femeia se apropi- 
ase de el, pusese coșul pe băncuţă şi începu 
să-l întrebe curioasă. 

Da. desigur... Nu trebuia ca Frosea să-şi facă 
de lucru cu acest Stepan. Însă lucrul acesta 
deocamdată era limpede doar mie. În faţa 
Frosei era necunoscutul. Soarta ei sta închisă 
în acest plic... 

Am scos plicul din buzunar. Erau scrise pe 
el numele, prenumele şi cel patronimic al 
Frosei. 

Scrisul mi se păru cunoscut. Unde oare să-l 
mai fi văzut ? Unde? Îmi aminiii ! Scosei din 
buzunarul celălalt anonima pentru care eram 
pus pe drumuri. Nu mai încăpea nici o în- 
doială. Era aceeași grafie, aceeași cerneală și 
acelaşi scris drept al literelor. 

Ştiam acum cine este autorul anonimei. Dar 
cum puteam oare ataşa acest plic care con- 
ținea taina Frosei la concluziile anchetei 
mele ? Nu puteam să-i spun nimic deocamdată 
nici lui Alioșka, nici să-l inițiez în corespon- 
dența Frosei. 

Alioşka mă aştepta pe malul rîului. Priviri- 
lor sale întrebătoare le răspunsei dînd doar 
din umeri. 

La întoarcere, trecurăm pe la cantonul Mas- 
lenka, de unde încărcarăm în barcă blana 
ursului, carnea şi ţeasta. În apropiere de Kan- 
dalak, Alioșka, pornit pe şotii, înveli capul 
ursului în mantaua de ploaie şi aşa înfășurat, 
intră cu el în casă. 

Vasili și Frosea erau acolo. 

— Nene Vasili, aveţi aici un pachet, zise 
Alioșka cu glas prefăcut, plictisit. 

— Ehe, aţi și sosit ? Și pachetul de la cine-i ? 

Alioșka, dintr-o mișcare, trase mantaua de 
pe căpăţina ursului. 

Vasili privea uluit la ţeasta ursului. 

— E Gromila doar! nu se putu abţine 
Alioșka. Dacă cumva privirea vă înșeală, atunci 
vă rog pipăiți. E Gromila ! 

— Ce tot îndrugi ? Într-adevăr e Gromila? 

Vasili îl înşfăcă pe Alioșka de umeri și mi-l 
învîrti fericit de cîteva ori în jurul său. Apoi 
ridică țeasta de jos, o privi îndelung, cu multă 
satisfacţie şi uimire. Își drese glasul mulţumit 
și-l trînti ştrengăreşte pe Alioșka la podea. 

De multă vreme nu-l mai văzusem pe Va- 
sili într-o astfel de voioşie şi bună dispoziţie. 

Pînă şi Frosea, uitindu-se la soţul ei, nu-și 
putu stăpini zîmbetul. Dar mă tot privea cu 
coada ochiului, aşteptind nerăbdătoare momen- 
tul înminării răspunsului de la Stepan. 

Eh, Frosea ! Mai bine nu-ți aduceam această 
scrisoare ! După comportarea și felul în care 
îmi vorbise Stepan, era uşor de presupus că 
acest plic nu aducea nimic îmbucurător pentru 
tine. 

În cele din urmă, Vasili și cu Alioșka ieşiră 
să aducă carnea din barcă. 

Abia se închisese ușa, că Frosea se și repezi 
spre mine : 

—. Cum e, Anton Nikolaevici? L-aţi întil- 
nit ? 

I-am întins plicul fără nici o vorbă. 

Rupse plicul cu mîinile tremurinde, își 
apropie hirtia de ochi şi începu să citească 
mișcînd din buze. 

Cu fiecare secundă, faţa ei devenea tot 
mai palidă. Apoi dintr-o dată scoase un gea- 
måt ingrozitor de jalnic, lăsindu-se, mai bine 
spus, prăbușindu-se pe bancă. 

Capul i se lăsă pe masă şi începu să plingă 
în hohote. 

Pe podea zăcea scrisoarea de la Stepan. 

Am ridicat-o şi i-am întins-o Frosei. 

— Ascundeţi scrisoarea, vine Vasili, o pre- 
venii, văzîndu-l prin geam. 

— Mi-e tot una! ţipă dînsa. Faţa îi era des- 
figurată și udă de lacrimi. Acum pentru mine 
e tot una! Citiţi”și dumneavoastră... Citiţi, îmi 
dădu ea la o parte mîna în care ţineam scrisoa- 

rea... Să citească toată lumea. Să afle toți cit 
am fost de proastă ! Mi-am primit răsplata pen- 
tru tot... 

Am parcurs în fugă biletul : 

„Frosea, nu pot pleca cu tine. Adio Ste- 
pan“. 

Am pus scrisoarea pe masă. În ușă apăru 
Vasili. Ducea o pulpă de urs. 

— Ia te uită, Fros... zise el vesel. Apoi tăcu 
deodată. Ce ai ? Sau poate... 

Zări scrisoarea de lingă ea. Lăsind halca 
de carne pe dușumea, se apropie de masă și 
încruntîndu-se despături hirtia. 

— Vasăzică aşa... zise el tărăgănat, lăsîn- 
du-se pe un scaun. Mi-ai făcut-o deci pe plac, 
s-ar zice... mulțumesc... 

Frosea, cu fața ascunsă în şorţul pe care-l 
purta, plingea cu sughiţuri. 

Am ieşit din cameră. 

— Să-ţi faci imediat bagajele. Împache- 
tează... se auzi glasul tăios al lui Vasili. 

Apoi se făcu liniște deplină. 

Mă oprisem lingă prag, gindindu-mă că 
poate va trebui să-i sar Frosei în ajutor, dacă 
cumva Vasili va încerca să ridice mina asu- 
pra ei. 

Dar se scurse un minut, altul și pădurarul 
deschise larg ușa şi dădu buzna din casă, ră- 
suflind greoi. 

Clătinîndu-se, de parcă ar fi fost beat, co- 
bori de pe prag şi văzindu-l pe Alioșka care 
venea dinspre rîu, îi zise cu un glas răspicat, 
străin și răgușit : 

— Fii așa de bun şi dă o fugă pînă la Egor. 
Spune-i să vină miine ca să ne transporte cu 
barca sa. Înţelegi ? La vale să ne ducă. Să ne 
ducă de tot de-aici. M-auzi? Ajunge! M-am 
săturat ! Nu mai stau o singură zi aici! Ai în- 
teles ? 

— Am înțeles, nene Vasili, zise Alioșka 
dezorientat. Păi, şi eu o să vă ajut la mutare, 
merg la vale cu voi. 

— Bine, fie. Spune-i lui Egor că plecăm, 
să n-o mai aștepte pe Froska acolo la ei. Să-şi 
ia rămas bun de la dinsa aici. Nu-i mai dau 
voie acum să facă nici un pas... 

Se apropie de lavoarul ce stătea agăţat în- 
tr-un cui bătut în stilpul pragului, se des- 
făcu la cămașă și puse ceafa sub jetul de apă. 

Peste noapte se făcu frig. Spre dimineață 
apărură cruste subţiri de gheață pe marginea 
rîului. Peste fața apei sufla un vint rece şi 
tăios. Ultimele stoluri de rațe sălbatice mă- 
căiau zgomotos prin golfuri înainte de a-și 
lua zborul. Unele porţiuni ale golfurilor în- 
cepură şi ele să se acopere de-o pînză subțire 
de gheaţă. Sub rădăcina unui pin strimb de 
lingă baie, piuia jalnic un burunduc zgri- 
bulit. 

Pădurile de conifere ce se întindeau de-a 
lungul malurilor, își scuturau bogăţia lor de 
cetină în apa rîului. Liziera taigalei se des- 
frunzi şi ea, încît, acum o puteai pătrunde cu 
ochiul mai în adînc. Pinii nordici, enormi, din 
dosarul crescătoriei animalelor captive, se în- 
chiseseră în culoarea lor verde întunecat, po- 

somoliți şi atenţi, de parcă ar fi ascultat la 
cele ce se petrec în jurul lor. 

Stăteam pe malul rîului, lîngă debarcader. 
În casă se consuma medul adus de moş Egor. 
Se minca friptură de urs, se discuta aprins, 
cu glas tare, se depănau amintiri şi se fă- 
ceau urări de drum bun. 

Frosea, care plinsese toată noaptea, servea 
tăcută, ca de obicei bucatele pentru musafiri, 
Vasili, după ce se ameţi puţin, începu să în- 
jure cu înverșunare rîul Mana, de parcă ar fi 
înjurat o cocotă de stradă. Și, adresîndu-i-se 
socrului său, îi spuse să nu se supere dacă el, 
Vasili n-o să mai pună piciorul niciodată: prin 
preajma acestui rîu blestemat. 

Ei îi făcu cu ochiul lui Alioșka, afirmînd că 
acest flăcău tînăr şi norocos, n-are de ce să 
se teamă de rîul Mana. Însă, dacă ar fi să-și 
spună părerea, apoi nici Alioșka n-ar trebui 
să rămină prea multă vreme aici. 

Bătrinul Egor, după nu ştiu al ciîtelea pahar 
îşi şterse buzele cu dosul palmei, își miji iro- 
nic ochii, glăsui tărăgănat. 

— Riul Mana trebuie şi el înțeles, Vasili. 
El este ca o femeie capricioasă şi nărăvașă. 
Încearcă numai să-i observi: felul de viață: 
primăvara se umflă aşa de tare, încît îşi 
aruncă apele cu gheață cu tot, pînă peste 
luncă. Apoi vin apele cele mari, formate din 
zăpezi. ape ce cară pe spinarea lor buşteni 
plutind liberi. Pe măsură ce zăpada din munți 
se topeşte şi apele se scurg la vale spre Enisei, 
rîul Mana mai slăbeşte, dezgolindu-şi stîn- 

cile colţuroase de sub apă. Vezi dar, cite se 
petrec, fi-r-ar ursului să fie! Mana cînd e 
năvalnică şi miînioasă, cînd smerită şi cuminte, 
așa că n-o poţi înţelege imediat. Uneori nici 
anotimpul de iarnă nu-i poate veni de hac. 
Își mînă așa la vale apele-i amestecate cu 
gheaţă şi zăpadă, pînă încolo hăt către sfîn- 
tul Nicolae, încăpăţinîndu-se să nu îngheţe la 
suflarea cumplită a gerului. Iată deci cum se 
prezintă rîul Mana, riul nostru. lar tu, Va- 
sili, nu l-ai înţeles. I-ai fost ca un străin... 

Iuri Iurievici, căruia probabil din cauza at- 
mosferei de rămas bun îi vijiia capul. după 
cuvintele bătrinului îşi ridică cana şi pro- 
clamă solemn : 

— Să închinăm pentru riul Mana, perla 
taigalei ! Fie ca el să ne înmulțească și să ne 
crească toate soiurile de pește și mare, şi mic. 
Să fie eliberat din chingile acestor zăgazuri 
inutile... ; 

Dar discursul său înfocat se poticni fie din 
cauza tristeţei ce-l cuprinsese așa deodată, 
fie că se încurcase în cuvinte, aşa încît fără 
să-și termine toastul, dădu înciudat din mină 
şi işi goli cana pe nerăsuflate. 

Iezii pe malul rîului. 

Îmi plăcea foarte mult să privesc cursul lin 
al apei. El mă ajuta de obicei să mă concen- 
trez. Acum rîul era curat, străveziu, încît i se 
vedeau pietricelele de pe fund. Peşte mic, 
argintiu, din soiul porcușorului, trecea fără 
grabă în grupuri compacte de-a lungul malu- 
lui, de parcă ar fi făcut de caraulă pe un iti- 


396 


nerar. Un buştean înfipt chiar în dreptul can- 
tonului de către plutași și uitat, putea fi văzut 
abia acum după încheierea plutăritului. În ju- 
rul lui se formau mici vălurele înspumate care 
clipoceau şi murmurau. 

Alioșka mă strigă să vin în casă. La despăr- 
tire, se cuvenea să golim cu toţii împreună 
încă cite un păhărel. 

— Stai jos, flăcăule, zise moș Egor, să mai 
cinstim cîte un rînd; şi-apoi e timpul să ne 
vedem de drum... 

— În cinstea gazdelor noastre! ridicai eu 
paharul. Să le dorim ca la noul lor loc să 
trăiască în prietenie şi bună înţelegere. Fie ca 
ei să-și amintească tot ce a fost bun și fru- 
mos aici, la acest canton! Și de ce n-am spu- 
ne-o, au fost și multe clipe frumoase, aşa după 
cum fiecare dintre noi le-a avut. Viaţa fără 
părțile ei frumoase, nici nu există. 

Frosea mă privi îngîndurată și pentru prima 
dată îşi goli paharul, care stătea plin încă 
de la începutul ospăţului. 

Iuri Iurievici se apropie şi-mi cuprinse 
umerii. 

— Mie însă îmi pare rău că trebuie să plec 
de-aici. Tare rău îmi pare... N-aş fi vrut să 
vă las pe dumneavoastră singur prin aceste 
locuri. 

El își terminase lucrările de cercetare de pe 
teren şi acum se grăbea spre oraș. Acum ci- 
teva zile, ihtiologul primise o scrisoare din 
partea centrului de piscicultură din ţinut în 
care i se propune să ia parte la lansarea în- 

tr-un imens lac de acumulare, mai sus de bara- 
jul de lingă Divnogorsk, cît şi în fluviul Enisei, 
la gurile de vărsare ale rîului Mana, a puietu- 
lui de cegă adus tocrhai din apele Volgăi. 

— În sfîrșit! exclamă Iuri lurievici, bucu- 
ros după ce citi scrisoarea. Am susținut me- 
reu că nu este indicat doar să pescuiești, se- 
cătuind riurile de aceste preţioase soiuri de 
peşte, ci ele trebuiesc şi populate. În apele 
rîului Mana, cegă aproape că nu mai rămăsese 
deloc. Şi unde mai pui, că acest nobil peşte 
se dezvoltă minunat atit în Enisei, cît și în 
Mana, unde se găseşte hrană suficientă ! 

Eram şi eu extrem de bucuros.. Mă bucu- 
ram nu atît pentru cegă, cît pentru Iuri Iu- 
rievici. Savantul se putea convinge acum că 
strădaniile sale în domeniul cercetărilor bo- 
găției piscicole de pe riul Mana nu i-au fost 
zadarnice. 

— Vedeţi, toate la vremea lor. lată că au 
purces la redresarea faunei piscicole. Iar dum- 
neavoastră vă pierdeațţi cu firea ! 

Acum, înainte de plecare, îl întebai pe Iuri 
Iurievici dacă anul viitor se va mai putea în- 
toarce pe aceste locuri. 

— Cum să nu! exclamă el cu ardoare. 
Vreau să-mi duc aici pînă la capăt cercetă- 
rile. Sint convins că rîul Mana va renaşte. El 
va deveni din nou printre cele mai bogate 
rîuri în pește. Apoi... Apoi visurile mele se în- 
dreaptă către studierea peştelui din noul 
bazin de acumulare de pe Enisei. Să-l populez 
cu soiuri de pește de elită, cu cea mai valo- 

roasă specie fluvială de peşte. Ah, cite mai 
sînt de făcut! Cîte încă mai stau în față! 

Îmbrățișîndu-mă cu căldură, el mă sărută 
profund emoționat. 

— Și dumneavoastră, dragul meu, aţi în- 
drăgit riul Mana. Am observat de mult asta... 

Ambele ambarcațiuni încărcate pînă la re- 
fuz, îşi porniră motoarele. 

Vasili strîngîndu-mi mîna, mă rugă: 

— Sprijiniți-l pe Alioșka! Altfel, o să-l 
sfișie răufăcătorii. 

Îmi venise rîndul să-mi iau rămas bun de 
la Frosea. Dacă aș fi putut să rămîn cu diînsa 
cîteva clipe între patru ochi... Măcar o singură 
clipă ! În jurul nostru însă erau oameni... 

— Nu ne pomeniți de rău, zise miîhnită 
Frosea, privindu-mă lung în ochi. Să ne po- 
meniți cînd și cînd de bine. Trăind aici de 
unul singur, plimbîndu-vă singur prin taiga, 
poate din cînd în cînd, o să vă aduceți aminte 
şi de noi... 

Printre lacrimile ce-i inundaseră ochii, ea 
zimbi deodată cu zimbetul său drag şi sfios, 
iși întoarse apoi brusc privirile în altă parte. 

Eh, Frosea, Frosea... Am resimțit din nou, 
adînc și sfişiitor de dureros, cum odată cu ple- 
carea ei, dispărea pentru mine pentru totdea- 
una ceva minunat, de neuitat, ceva ce nu va 
mai reveni niciodată, niciodată... 

Bărcile cu motor se îndepărtară de mal. 
Frosea însă continuă să stea în picioare în 
barcă și, ţinîndu-și batista lipită de obraz, își 
lua rămas bun de la cantonul cu numărul XIII. 

ÎN LOC DE EPILOG 


TAIGAUA SE CUFUNDASE într-o tăcere 
adincă. Sub povara ninsorii, se îndoiseră cren- 
gile mițoase ale brazilor. Mestecenii tineri și 
elastici îşi  aplecaseră şi ei, sub formă de 
arcuri, ramurile spre pămînt. Boschetele de 
molid, cît și buturugile gâunoase, își puseseră 
căciuli pufoase de omăt. 

Riul Mana s-a domolit, înghețind. Dar pe 
alocuri, prin preajma pietrelor colţuroase, ie- 
şite la suprafaţă, se mai auzea zbaterea apei. 
Piriiașele s-au acoperit și ele de gheaţă, cro- 
indu-și acum anevoie drumul pe sub gheaţa 
mereu îngroșindu-se, pînă la rîu. Malul celă- 
lalt nu se mai zărește de-aici de la canton. 
El s-a acoperit cu totul de-o ceaţă rece, lăp- 
toasă. Pe undeva, pe sus, cind şi cînd se aude 
croncănit răgușit de corbi. Dinspre taiga, ră- 
sună strigătul ascuţit al păsării-alunar sau al 
ciocânitoarei negre. Apoi din nou se aşterne 
o linişte iernatică, adincă... 

Sint singur. Noul pădurar încă n-a sosit 
să-şi ia postul în primire. O dată la trei, patru 
zile mă vizitează Alioşka. Uneori ne ducem 
împreună, cu schiurile, în adincul taigalei şi 
eu îl învăţ cum să distingă urmele animalelor 
pe zăpadă. 

Acur în taiga mă interesează cel mai mult 
samurul. Urmele sale punctate pe zăpadă în 
formă de două lanţuri, mă poartă prin cele 
mai anevoioase desişuri, unde uneori răzbeşti 

foarte greu chiar şi cu ajutorul toporului. 
Omătul afinat te cufundă pînă mai sus de ge- 
nunchi. Arborii prăvăliți de furtuni îţi în- 
grădesc drumul. Vîntul îţi mătură în ochi pra- 
ful de zăpadă de prin crengi. Uneori îţi cad 
pe cap fişii mari de omăt. Cu toate astea, de 
urmele samurului nu mă las. Fiecare animal 
își are scrisul său anume pe zăpadă, pe care eu 
trebuie să-l descifrez pînă la capăt. 

La ora actuală, supraveghez samurul migra- 
tor, care încă din ultima lună a toamnei a în- 
ceput să se stabilească pe locuri noi. Traseul 
parcurs în răstimp de douăzeci şi patru de ore 
de un samur migrator este de două ori mai 
lung decît al samurului stabil, aşa încît urmă- 
rirea lui este foarte anevoioasă. Urmele acestui 
mic animal traversează uneori peste gheaţa rîu- 
lui Mana. lar de pe partea cealaltă, trec spre 
rezervaţia noastră maralii. Vin să se hrănească 
aici din rezervele de fîn, pregătite de mine 
prin poiene încă din vară. 

În cele din urmă, rîul îngheaţă bocnă, de- 
venind astfel ulița taigalei. Uneori trece prin 
dreptul cantonului, cu sania, cîte un tăietor de 
lemne sau cîte un pădurar. Și numai foarte rar 
trec şiruri de sănii încărcate cu alune din taiga,. 
sau mărfuri de la oraș pentru cooperativa să- 
tească. 

Nu în zadar trudiseră încă din toamnă ani- 
malele şi păsările pentru a-și face rezerve de 
alune. Conurile care au mai rămas prin arbori 
sînt şi ele înzăpezite. Ele stau neatinse pe ra- 
murile aplecate din cauza stratului de omăt 
care s-a depus pe ele. Ai impresia că fiecare 

con este împăturit într-un strat gros de vată. 
Pînă cînd n-o să se scuture chiciura de pe ele, 
viețuitoarele pădurii nu pot avea acces la ele. 
În timpul acesta, animalele se hrănesc cu alu- 
nele pe care le dezgroapă de sub zăpadă. Deşi 
iarna este numai la începutul ei, taigaua s-a 
acoperit de nămeţi groși de omăt. Samurii mai 
tineri, care încă nu sînt acomodaţi cu anotim- 
pul de iarnă, lasă urme întreite, deoarece abia 
acum învaţă să meargă pe zăpadă. 

În crescătorie e o mare şi neîntreruptă for- 
fotă. Împerecherea moscului este în toi. Mas- 
culii se bat cu înverșunare, rănindu-se cu col- 
ţii lor ascuțiți, încît de multe ori pe zăpada 
din ocol stăruie pete roșii de sînge. 

Hrănesc aceste animale cu licheni şi ierburi 
pregătite din vară. Fac observații asupra lor, cu 
toate că încă nu știu care le va fi soarta. Vor 
continua să rămînă în crescătorie sau li se va 
da drumul în libertate ? 

Cînd viscoleşte puternic, nu mă duc în taiga. 
Sălbăticiunile pe astfel de vreme se adăpostesc 
prin colțișoare dosnice. Și afară de asta, fur- 
tuna le mătură orice urmă lăsată pe zăpadă. 
Pe astfel de vreme stau în casă lingă cuptorul 
încins, revăzîndu-mi însemnările de pe teren. 
Cînd le recitesc, timpul parcă se derulează în- 
dărăt... 

De peretele din birne, de-asupra mesei la 
care lucrez, stă atîrnat un cap de mosc. Este 
capul lui Colț Alb, împăiat de Frosea, după ce 
acesta murise. 

Frosea nu obișnuia niciodată să împăieze 
animale. De data asta se hotărise să încerce. 

Voia să aibă ca amintire măcar capul anima- 
lului la care ţinuse atît de mult şi pe care apoi 
il regretase, atunci cînd sărmanul, blindul Colț 
Alb, se prăpădise în urma operaţiei de extra- 
gere a substanţei. 

Îi arătasem cum să prelucreze capul anima- 
lului. În locul ochilor, Frosea cususe cu aţă 
colorată doi năsturei. Acum capul cu trăsături 
perfecte, de culoare brun-roșcată, cu urechiu- 
șele ciulite şi cu cei doi colţi ascuţiţi, ieșiţi 
amenințători în afară, părea colo, pe perete, 
că-i viu. 

Nu cu mult înaintea plecării lor, după ce 
îi adusesem scrisoarea cu neașteptatul răspuns 
de la Stepan, Frosea se apropiase de mine şi 
înmînîndu-mi capul animalului, zise tulburată : 

— Iată, Anton Nikolaevici, drept amintire. 
L-am făcut cu mîinile mele. În ce mă privește, 
am amintire de la dumneavoastră. A rămas o 
cicatrice în inimă. Pentru vecie mi-a rămas! 
Dacă m-aţi fi prețuit, lucrurile ar fi luat o altă 
întorsătură. N-ar fi intrat nici Stepan în viața 
mea. Nu puteam trăi, fără un pic de căldură 
sufletească. Mă înțelegeţi ? Eh, dar la ce bun să 
mai vorbim... 

Nu reușii să-i răspund. În casă intrase Vasili. 

Adesea, îngîndurat, mă uit la capul lui Colț 
Alb agăţat în perete şi-mi aduc aminte de acele 
zile, de Frosea. Pe unde o fi acum? Cum o fi 
trăind ? Nu-i este dor? Nu se gîndeşte la rîul 
Mana ? 

Uneori mă bate gîndul să-mi pun schiurile 
şi s-o pornesc așa, peste taigaua troienită spre 
acel canton îndepărtat în care a dus-o Vasili. 

Și s-ar putea ca după un timp oarecare, să fac 
şi treaba asta. De ce? Nici eu nu ştiu. Poate 
pentru că și mie mi-a rămas în inimă acea cica- 
trice despre care mi-a vorbit Frosea la despăr- 
tire... 

Astăzi viscoleşte cumplit. De-a lungul rîului 
şuieră vîntul. Am fost la copcă de mi-am luat 
apă şi mă gindeam că pe-o aşa vreme îndră- 
cită nu se va încumeta nimeni să treacă peste 
gheaţă. Dar abia ce pusei samovarul, ceaiul pen- 
tru mine era acum felul de mîncare de bază, 
feluritele bucate preparate de Frosea fiind de 
domeniul trecutului, cînd auzii scîrţiitul zăpe- 
zii din ogradă sub pașii nu știu cui. 

Geamurile erau îngheţate tun, cu desene de 
gheață pe ele, încît nu se putea vedea nimic 
afară. Deschisei oberlihtul și îmi scosei capul 
în viscol. În curte,  bătrînul Egor îşi scotea 
schiurile, scuturindu-se de omăt. 

— Uf! Fi-r-ar să fie! Mi-a îngheţat barba. 
E toată numai o chiciură, bodogăni el supărat, 
în timp ce deschidea ușa. E o viforniță, flă- 
căule, de nici să răsufli n-ai cum. 

Și el îşi trecu mîna peste faţă, bocănind de 
lemnul pragului cu pislarii îngheţaţi. 

— Tu, Antoane, stai aici la căldurică, fără să 
ştii nimic. Eu însă chiar acum l-am întîlnit pe 
un braconier. Zău că da! 

Bătrînul își scoase scurta-i îmblănită și așe- 
zîndu-se pe laviţă, continuă agitat : 

— Mergeam carevasăzică pe gheaţă. Chiar pe 
pîrtia de pe mijlocul rîului. Mă duceam spre 
Sosnovka. Aveam, acolo puţină treabă la pădu- 
rarul Ignat. Din partea opusă, adică din faţă, 

venea pe schiuri şi cu pușca pe umăr un om. 
Uitindu-mă mai bine, îl recunoscui pe Stepan. 
Ne oprirăm şi ne salutarăm, intrind şi puţin 
în vorbă, așa ca oamenii. În timpul discuţiei, 
cînd mă uitai mai bine, observai că din traista 
sa iese în afară un colţişor de blăniță de sa- 
mur. O pipăii cu mîna și constatai că bietul ani- 
mal era încă călduț. Pasămite, fusese ucis de 
curind. „Ce, nu eşti în toate minţile? urlai 
eu la el. Îţi dai seama că samurul este o rari- 
tate prețioasă aici“ ? El îmi rinji batjocoritor : 
„Ei, tocmai pentru aia l-am ucis, că-i foarte 
preţios. Sălbăticiunea trecea peste gheaţă. Nu 
m-am putut abţine şi am împuşcat-o“. „Fi-r-ai 
ursului să fii tu de nerod. Ştii bine că aceste 
animale au fost aduse aici pentru a se înmulţi, 
și ce-ai făcut tu ?“ El, ocnașul, dădu din mină 
şi dispăru în viscol. Minţea că l-a împuşcat 
atunci cînd samurul traversa gheața. Nu-i a- 
devărat. L-a scos din laț. Dar e tot una! Măi, 
ce zdreanță de om! Ce om fără un pic de 
inimă ! 

Bătrinul îl înjură vreme îndelungată pe bra- 
conier. Îl sfătuii să nu se mai ducă la Sosnovka. 

Ședeam împreună și ne sorbeam ceaiul, ascul- 
tind gemetele vijeliei. Vîntul se deslănţuise 
deasupra Manei și, intrat între malurile stîn- 
coase ale rîului, urla prelung și sinistru ca în- 
tr-un horn. 

— O auzi cum își face de cap? zise Egor, 
în timp ce-și ducea farfurioara cu ceai la gură. 
Al naibei viforniță. Uite ce se mai cutremură 
geamurile ! E frig și acuma, dar o să vezi după 
ce se opreşte viscolul, ce ger o să fie! Sălbă- 

ticiunile se adăpostesc sub tufărişuri și se ghe- 
muiesc lîngă căpiţe. Ce vreme, Doamne! Bună 
de tilhărit ! zise Egor, turnîndu-și paharul ur- 
mător cu ceai. Și de unde apar astfel de oa- 
meni răi? Ucid cu atita sînge rece animalele 
sălbatice, așa cum a făcut-o cu samurul de as- 
tăzi. Tilhăriile prin preajma rîului Mana sînt 
prea bătătoare la ochi, în schimb taigaua parcă 
ar fi a nimănui. Ja, frate, cît vrei şi cît îţi pof- 
tește inima. Pînă cînd oare vor mai fi astfel 
de nelegiuiri ? Fir-ar ursului să fie! 

Dincolo de geam se lăsă întunericul. 

Deodată, prin vuietul viscolului, se auziră 
strigăte de om. Mă repezii în prag. Strigătul se 
repetă. Venea dinspre rîu. 

Ne-am îmbrăcat în grabă şi am coborit îm- 
preună cu moș Egor jos, pe gheață. Sub mal, 
aproape troienit, descoperirăm un om. Acesta 
se dovedi a fi Alioșka. L-am ridicat pe braţe şi 
l-am adus în casă. 

Cojocelul, pantalonii și pislarii îi erau pline 
de sînge, care formase o crustă ruginie. Fiind 
rănit la un şold, abia reuşi să se tirască pînă 
lîngă mal, dar ca să se urce pe povirnișul în- 
gheţțat şi alunecos, nu mai avusese putere. 

Alioşka se întilnise cu Stepan încă înainte 
de prînz. Braconierul, probabil își făcuse cal- 
culul că vifomiţa îi va acoperi urma de schiuri 
lăsată pe pirtia de pe gheaţa rîului. Tînărul 
pădurar însă descoperi urme de om intrate în 
rezervaţie și se puse pe urmărire. 

Îl văzu pe Stepan în momentul cînd acesta 
scotea samurul din laţurile pe care le instalase 
mai înainte. 

` Alioșka îl somă, trăgînd un foc de armă în 
sus. Braconierul nu avea nevoie să prevină. 
El întoarse capul, ochi şi trase. Văzînd că tî- 
nărul pădurar se prăbuşise, înşfăcă samurul 
şi fugi la vale pe schiuri. 

Alioşka îşi rupsese citeva fișii din camașă 
și, cu chiu cu vai, reuşise să-și lege rana. Însă 
nu putu opri mult timp sîngele. Cîteva ceasuri 
in şir, căzînd şi ridicîndu-se, ajunsese cu greu 
la mal. Apoi cobori pe pîrtia de pe gheața rîu- 
lui, ca să ajungă la cantonul nostru. Ultimul 
kilometru îl făcu cu mari eforturi. Viforniţa 
îl bicuia cu zăpadă peste față şi ochi. În jur 
nu se vedea nimeni. Spaima de a nu fi troienit 
începuse să i se cuibărească în minte. În cele 
din urmă, prin fulguiala omătului, el zări lu- 
mină la fereastra cantonului. Se tiri pînă lingă 
malul lunecos şi abrupt şi începu să strige după 
ajutor. 

I-am curăţat rana. Alioșka şedea culcat, as- 
cultînd relatările lui moş Egor, felul în care şi 
acesta îl întilnise pe Stepan. 

— Aşa că fii liniștit, flăcăule, încheie bă- 
trînul Egor. Ucigaşul nu ‘va putea scăpa. Îl 
mincă puşcăria. Crima cu premeditare îi asi- 
gură pe deplin locul în dosul gratiilor. Nu te 
speria. Rana nu-ţi este periculoasă. Oameni 
ca tine sint foarte necesari aici pe rîul Mana. 
Ai inimă mare şi fierbinte, Alioșka. Iar me- 
seria pe care ţi-ai ales-o, ţi se potriveşte de 
minune. Ai pus lacăt zdravăn porţilor de la 
intrare în zona ta de supraveghere. Tu ce 
zici, Antoane ? Eşti de acord cu cele spuse 
de mine ? 

— Alexei este un adevărat pădurar. Am- 
bele dorinţe ale lui Vasili au fost îndeplinite: 
şi pe Gromila l-a ucis, şi pe Stepan l-a prins 
cu mița-n sac. Ce-i drept, pentru asta și-a 
pierdut sînge. Și cît pe-aci, era să-și piardă 
şi viaţa. 

„— Ei, lăsați... zîmbi Alioșka, încercînd să-şi 
mascheze durerile. N-am făcut cine ştie ce 
mare lucru ! 

Viforniţa de pe Mana se zbuciuma urlînd. 
Riul părea acum fără nici o vlagă. Însă sub 
blindajul de gheaţă, apele sale cristaline aler- 
gau impetuoase, așa cum o făceau de mii de 
ani, rostogolindu-se la vale către fluviul Eni- 
sei şi apoi către oceanul cel mare... 

